
DESPRE AUTOR 


Grigore Gafencu s-a născut la 30 ianuarie 1892, la Bucureşti, 
în casa inginerului Alexandru Gafencu, ca descendent al unei 
vechi familii boierești rutene, pe nume Agafencu, împămîntenită 
în Moldova dintre Prut și Nistru în secolul al XVII-lea, sub 
numele de Gafencu. Bunica sa, Ecaterina Gafencu, fiica sluge- 
rului Iordache Gafencu, boier basarabean cu demnități dobindite 
la începutul secolului al XIX-lea, s-a căsătorit cu un englez, pe 
nume Saunders, tinăra familie părăsind Basarabia și stabilin- 
du-se, în a doua jumătate a veacului trecut, în România. Ajuns 
la maturitate, fiul acestora, Alexandru Saunders, tatăl lui Grigore 
Gafencu, a optat, din miîndrie faţă de ascendența mamei sale, 
pentru numele de Gafencu f. 

Grigore Gafencu și-a petrecut primii ani ai tinereții în Elve- 
ţia, la Geneva, unde a legat strînse prietenii, ce-i vor fi utile 
peste ani. Acolo, în orașul de pe malurile lacului Leman, a urmat 
facultatea de științe juridice, după absolvirea căreia a plecat la 
Paris şi s-a înscris la Sorbona, în vederea obţinerii doctoratului. 
Va deveni doctor în științe juridice în anul 1914. 

l În acelaşi an, 1914, se reîntoarce în România și se decide să 
urmeze cursurile şcolii de observatori aerieni din cadrul aero- 
nauticii militare. 

După intrarea României în război, în august 1916, de partea 
Antantei, în scopul realizării idealului său de reîntregire naţio- 
nală, Grigore Gafencu a participat la luptele din anii 1916—1918 
în cadrul aviației de observație. În aceşti ani el a fost camarad 
cu mai mulți militari francezi în cadrul escadrilei de observație 
„Farman VII“, o escadrilă mixtă româno—franceză din Grupul 
1 aeronautic român, comandată de căpitanul francez André Goulin 


1 Gheorghe Bezviconi, Boierimea Moldovei dintre Prut și 
Nistru, vol. I—II, Bucureşti, 1943, p. 57 (vol. I) şi p. 37, 111 
(vol. 11). 


şi constituită după sosirea în România, în luna octombrie 1916, a 
Misiunii militare franceze condusă de generalul Henri Mathias 
Berthelot 2. 


Participant la luptele de la Mărăşti şi Mărăşeşti, unde a efec- 
tuat misiuni de observare, dirijare a focului artileriei şi bom- 
bardament, el și-a înscris, la 4 august 1917, alături de coechipie- 
rul său, pilotul sergent-major Ştefan Iliescu, o victorie aeriană, 
doborînd un aparat inamic. 


Între acţiunile sale demne de amintit se numără și aceea 
din toamna anului 1918 — efectuarea unui zbor, de data aceasta 
în calitate de pilot, pe ruta Salonic—lași, în cursul căruia a în- 
fruntat primejdiile ce decurgeau din survolarea teritoriului ocu- 
pat de armatele Puterilor Centrale. Misiunea pe care a înde- 
plinii-o prezenta o importanţă deosebită pentru viitorul Româ- 
niei : de la Salonic el l-a preluat pe ministrul României la Paris, 
Victor Antonescu — cei doi au călătorit îmbrăcaţi în uniforme 
franceze şi sub identități false (căpitanul Noël şi căpitanul An- 
toine Louis), pentru a nu fi identificaţi ca români în eventuali- 
tatea capturării lor de către inamic —, care aducea la Iaşi pla- 
nuvile de reintrare a României în război alături de Antantă“. 
Cei doi au ajuns la Iași la 22 octombrie/3 noiembrie 1918”. 

Pentru faptele sale de arme din timpul primului război mon- 
dial, Grigore Gafencu a fost decorat cu înalte ordine militare 
românești şi străine: Ordinul „Mihai Viteazul“, clasa a III-a, şi 
„Crucea de război“ britanică ^. 

Peste ani, în aprilie 1939, aflat în vizită oficială la Paris în 
calitate de ministru de externe al României, Grigore Gafencu 
se va reîntilni cu fostul său comandant, Andre Goulin, şi cu alţi 
camarazi francezi cu care luptase pe frontul românesc, prilej de 
rememorare a evenimentelor din anii grei ai războiului. 


upă încheierea conflagrației mondiale, Grigore Gafencu a 
început să practice ziaristica și avocatura. Mai mult decit atit, 
el va fi un fondator de ziare. În anul 1921 înființează publicaţia 
„Revista Vremii“, bilunar politic, literar și economic pe care îl 
va conduce pină în 1924, cînd își va înceta apariţia. Din 1923 
preia conducerea financiară și economică a cotidianului „Argus“, 
editat în intervalele 1910—1916 și 1918—1948, cotidian al cercu- 
rilor financiare şi economice. În 1937 fondează ziarul „Timpul“, 


? Grigore Gafencu, Aviația romantică, EBueureţi, 1931], 
p. 9—10, 11—13. 

$ Prăbuşirea frontului de est la finele anului 1917, ca urmare 
a ieșirii din război a Rusiei, a obligat România, la 24 aprilie/7 mai 
1918, să încheie pace separată cu Puterile Centrale. La 27 octom- 
brie/9 noiembrie 1918, după ce, în prealabil, şi-a coordonat ac- 
ţiunile cu aliaţii, ea a reluat ostilitățile. 

3 Victor Antonescu, Un courrier de guerre, în Hommage à 
Monsieur de Saint Aulaire, Bucureşti, 1930, p. 17. - . 

4 „Universul“, nr. 350 din 23 decembrie 1938, p. 11. 


cotidian de mare tiraj apărut în anii 1937—1948. De asemenea, 
el s-a numărat printre membrii fondatori ai agenției telegrafice 
de presă „Orient Radio“ (RADOR) S.A.R., înfiinţată în iunie 1921, 
care în intervalul 1926—1949 a funcţionat ca agenţie de ştiri gu- 
vernamentală. 


Accesul la informaţii de primă mînă, prin intermediul agen- 
ţiei de ştiri RADOR, i-a permis lui Grigore Gafencu să desfăşoare 
o susținută activitate ziaristică, semniînd în decursul anilor in- 
teresante articole de analiză politică internaţională. i 


În paralel, el a practicat avocatura, izbutind să devină mem- 
bru al Asociaţiei de Drept Internaţional în anul 1938. Tot pre- 
gătirea juridică a fost aceea care l-a recomandat ca expert, fiind 
ales în consiliile de administraţie ale unor societăţi comerciale, 
de stat și particulare : preşedinte al consiliului de administraţie 
al uzinelor „Industria Aeronautică Română“ (L.A.R.), adminis- 
trator delegat al consiliului de administraţie al cotidianului 
„Timpul“, membru în consiliile de administraţie ale băncilor 
„Chrissoveloni“ și „Franco-Română“ și ale societăţilor „Vulcan“, 
„Colombia“ şi „Ford Română“, „Mărăşeşti“, „Standard Electrica 
Română“ şi „Seta“ 5. 

Activitatea publicistică, audiența pe care a găsit-o în rîndul 
opiniei publice, influența pe care o exercita din funcţiile deţi- 
nute în cadrul societăților amintite, i-au permis lui Grigore 
Gafencu o timpurie și strălucită carieră politică. În perioada 
imediat următoare războiului el a aderat la Partidul Ţărănesc, 
înființat în anul 1918 și condus de Ion Mihalache, dovedindu-se 
o personalitate dinamică, lucidă, reformatoare ; acest partid tînăr 
i-a oferit proaspătului său membru șansa unei rapide cariere 
politice. Ascensiunea lui Grigore Gafencu a continuat și după 
unificarea, în 1926, a Partidului Țărănesc cu Partidul Naţional 
Român, condus de Iuliu Maniu. Considerat un membru de va- 
loare şi de perspectivă al partidului nou creat, Partidul Naţional 
Țărănesc, el a fost propulsat în funcţii înalte, cum au fost aceea 
de membru al Delegației Permanente și, respectiv, de membru al 
Comitetului Executiv. ` 

La alegerile parlamentare din 1928 Grigore Gafencu a can- 
didat pe lista național-țărănistă, devenind, din acest moment 
şi pînă în 1940, o prezență constantă şi activă în forul legislativ 
al țării. În 1937, alături de Nicolae Iorga, Grigore Iunian, Grigore 
Filipescu și de alți parlamentari, el a cerut reprimarea mişcării 
legionare, pe care o considera drept extrem de periculoasă pen- 
tru viața politică şi socială a României. Acesta este și motivul 
pentru care Grigore Gafencu s-a pronunțat împotriva pactului 
electoral încheiat la 25 noiembrie 1937 de conducerea Partidului 
Național Țărănesc cu mişcarea legionară şi a exercitat, în pe- 
rioada următoare, presiuni asupra preşedintelui partidului, Iuliu 


5 Al. Gh. Savu, Sistemul partidelor politice din România, 
1919—1940, București, 1976, p. 72. 


Maniu, în sensul ruperii oricăror legături cu Zelea Codreanu, 
fapt materializat la 27 ianuarie 1938, cînd Maniu a luat atitudine 
publică împotriva conducătorului Gărzii de Fier. 


Poziţiile înalte deţinute în partid i-au oferit, cum era de 
altfel și firesc, posibilitatea ocupării unor funcţii politice în gu- 
vernele naţional-țărăniste, odată cu venirea pentru prima dată la 
putere a P.N.Ţ. în 1928. Posturile ocupate au fost de secretar 
genegal la Ministerul Afacerilor Străine, apoi de subsecretar de 
stat la Ministerul Lucrărilor Publice şi Comuhicaţiilor (1929—1931), 
de subsecretar de stat la Preşedinţia Consiliului de Miniştri (1932) 
și subsecretar de stat la Ministerul Industriei și Comerţului (1933). 


În februarie 1929, în perioada în care îndeplinea funcţia de 
secretar general la Ministerul Afacerilor Străine, a fost şeful 
delegaţiei române participante la Conferința Micii Înţelegeri des- 
fășurată la București. 


După restaurarea domniei lui Carol al II-lea, Grigore Gafencu 
„s-a numărat între personalităţile național-ţărăniste — Armand 
Călinescu, Dinu Simian, Mihail Ghelmegeanu, Petre Andrei, Gri- 
gore Iunian, Nicolae Lupu, Mihail Ralea, Dem. Dobrescu ê — care 
vedeau în instaurarea unei dictaturi personale a regelui unica 
soluţie de contracarare a legionarilor, din ce în ce mai prezenți 
în viața publică. 

Drept urmare, nu trebuie să surprindă faptul că, după in- 
staurarea, la 10 februarie 1938, a regimului personal al regelui 
Carol al II-lea şi desființarea partidelor şi grupărilor politice, 
Grigore Gafencu a fost cooptat în guvernul alcătuit la 7 martie 
1938 de noul prim-ministru, Armand Călinescu. Numit în fruntea 
Ministerului Afacerilor Străine la 21 decembrie același an, el a 
fost chemat să transpună în practică noile direcţii de politică 
“externă stabilite de regele Carol al II-lea şi Armand Călinescu, 
care luau în calcul politica tot mai amenințătoare a Germaniei, 
revizionismul Ungariei şi Italiei, precum şi deteriorarea vertigi- 
noasă a poziţiilor Franţei și Marii Britanii ca rezultat al atitu- 
dinii lor tot mai conciliante faţă de Berlin. 

Numirea în funcția de ministru de externe a lui Grigore 
Gafencu, cunoscut pentru simpatiile sale profranceze şi proen- 
gleze, dar și pentru abilitatea-i diplomatică, atit de necesară în 
noul context politic internaţional, a trezit ecouri favorabile prin- 
tre contemporani. Francezul Henri Prost, expert economic aflat 
în România de mulți ani, bun cunoscător al societăţii românești, 
scria despre Gafencu că „are un farmec extraordinar şi o stră- 
lucire care îi atrage toată simpatia“, fiind, după părerea aceluiași, 
„omul cel mai sincer ataşat politicii externe promovată de Româ- 
nia după 1916“ 7. 


6 Al. Gh. Savu, Dictatura regală (1938—1940), București, 1970, 
p. 123; Mircea Muşat, Ion Ardeleanu, România după Marea 
Unire, vol. II, partea a II-a, București, 1988, p. 164. 

7 Apud Mi! Muşat, I. Ardeleanu, op. cit., p. 904. 


În timpul ministeriatului său (1938—1940), el a încercat, pe 
lîngă direcţiile politice generale ce-i fuseseră trasate cu ocazia 
numirii în fruntea ministerului de externe, să întărească legătu- 
rile între statele ce alcătuiau Înțelegerea Balcanică, urmărind 
transformarea ei într-un bloc al neutrilor care să stopeze pene- 
trația germană în Peninsula Balcanică şi să garanteze frontie- 
rele în această zonă. Călătoriile întreprinse în prima jumătate 
a anului 1939 la Berlin, Paris, Londra, Belgrad, Ankara și Atena 
au urmărit realizarea integrală a pachetului de obiective politice 
pe care Grigore Gafencu şi le însuşise odată cu preluarea 
funcţiei. 

După izbucnirea celui de-al doilea război mondial la 1 sep- 
tembrie 1939, prin atacarea Poloniei de către Germania, Grigore 
Gafencu s-a numărat printre cei care, în Consiliul de Coroană, 
au susţinut ca România să-și declare neutralitatea faţă de con- 
flict, adoptînd totodată o atitudine binevoitoare față de Polonia, 
materializată în perioada următoare, în ciuda protestelor germane, 
în autorizarea evacuării tezaurului polonez prin teritoriul româ- 
nesc şi adăpostirea armatei și populaţiei poloneze refugiate din 
fața înaintării trupelor Wehrmacht-ului şi ale Armatei roșii. 

Politica adoptată de guvern n-a rămas fără răspuns din par- 
tea celor care îşi vedeau în acest fel periclitate interesele. La 
21 septembrie 1939 primul-ministru Armand Călinescu a fost asa- 
sinat de un comandou de legionari. Moartea lui a reprezentat o 
grea lovitură, zguduind profund opinia publică românească. În 
întîlnirea de urgenţă convocată la Palatul Cotroceni citeva ore 
mai tîrziu, cînd s-a pus problema numirii unui nou prim-minis- 
tru, a fost pronunțat numele lui Grigore Gafencu, dar acesta, 
conștient că atitudinea sa antigermană ar fi fost un impediment, 
generînd noi presiuni din partea Berlinului asupra României, „a 
refuzat cu energie“, după cum consemna în notele sale zilnice 
regele Carol al II-lea&. În cele din urmă, prim-ministru a fost 
numit generalul Gheorghe Argeşeanu (21—27 septembrie 1939), 
urmat de Constantin Argetoianu (28 septembrie — 23 noiembrie 
1939) şi apoi de Gheorghe Tătărescu (24 nciembrie 1939 — 3 iulie 
1940), cabinete în care Grigore Gafencu și-a păstrat postul de 
ministru de externe. Sub Gheorghe Tătărescu el a mai indeplinit, 
o scurtă perioadă de timp, între 24—30 noiembrie 1939, și funcţia 
de ministru ad-interim la Ministerul Propagandei Naţionale. 

Motivul ce l-a determinat pe Grigore Galencu să păstreze 
în continuare portofoliul externelor reiese dintr-o notație făcută 
la 26 martie 1940 pe marginea unei convorbiri avute cu dr. Karl 
Clodius, preşedintele comisiei germane pentru relaţiile economice 
germano—române, ministru plenipotenţiar, șef adjunct al secţiei 
economico-politice a Ministerului de Externe german. „Trebuie 
să rezistăm şi să cîştigăm timp, scria Grigore Gafencu. Nu tre- 
buie ca Germania să cîştige războiul economic la est înainte ca 


8 Apud M. Muşat, I. Ardeleanu, op. cit., p. 1023. 


sorții războiului militar să fi căzut la vest. Trebuie să păstrăm 
drepturile noastre neatinse şi poziţiile noastre întregi pentru cazul 
cînd războiul se va încheia printr-o victorie a aliaților, ca și 
pentru cazul cînd se va ajunge la o pace de compromis“ 9, 

Intensificarea presiunilor germane asupra României a deter- 
minat guvernul român să adopte, ca ultimă soluţie, promovarea 
unei politici de o şi mai mare apropiere de Germania. Această 
-decizie era departe de a corespunde sentimentelor lui Gafencu, 
care a primit vestea cu profundă amărăciune. Carol al II-lea 
nota, la 24 mai 1940, că, deşi Gafencu era conştient de sacrificiul 
cerut, el era „așa de abătut, că ar dori să-și părăsească portofo- 
liul, să lase altuia să ducă această politică, pe care totuși o con- 
sideră singura posibilă în momentul de față“ !. 

Intenţia de a demisiona ş-a materializat însă peste puţine 
zile, la 1 iunie: 1940; i-a urmat Ion Gigurtu, un germanofil cu 
vaste relaţii în Germania. | 

Grigore Gafencu nu a rămas multă vreme departe de viaţa 
diplomatică. La începutul lunii august, el a fost numit ministru 
al României la Moscova. Misiunea încredinţată a fost aceea de a 
contribui la normalizarea raporturilor cu Kremlinul, raporturi 
grav deteriorate în urma ultimatumului sovietic din 26 iunie 1940 
privind cedarea teritoriului românesc dintre Prut și Nistru către 
U.R.S.S., în scopul eliminării factorului de presiune sovietic în 
timpul tratativelor cu Ungaria şi Bulgaria, care ridicau şi ele 
pre:enţii teritoriale. Bucureștiul mai spera ca apropierea româno— 
soviotică să poată determina guvernul german să-și revizuiască 
politica și să adopte o atitudine mai binevoitoare față de România. 

Sentimentele cu care pleca la Moscova Grigore Gafencu reies 
dintr-o scrisoare, datată 7 august 1940, adresată lui Nicolae 
Iorga : „Plecarea mea în Rusia, foarte tirzie, poate totuși să mai 
fie de folos. Îmi dau seama cit de grea şi de neplăcută e sarcina 
care mă așteaptă. Mă voi sili, ca «un soldat al ţării mele», cum 
mi-aţi făcut cinstea să scrieţi odată, să-mi împlinesc datoria“ H, 

Numirea lui Grigore Gafencu a fost bine primită la Moscova, 
deoarece, aşa cum nota Mihail Manoilescu, ministrul de externe 
român de atunci, „după tradiția şi uzanţele diplomatice, consi- 
deraţia care se acordă unei ţări se măsoară după importanța per- 
sonalităţii trimise pe lingă acea ţară“, noul ambasador fiind o 
„personalitate incontestabil de mîna întâi“ 2 antipatizată la Berlin 
de Hitler personal. 


9 M. Sturdza, România și sfîrşitul Europei. Amintiri din țara 
pierdută, Rio de Janeiro-Madrid, 1966, p. 143. . 
0 M. Muşat, I. Ardeleanu, op. cit., p. 1080. 

tl Apud Petre Ţurlea, Nicolae Iorga în viata politică a Româ- 
niei, Bucureşti, 1991, p: 363. | 

2 M. Manoilescu, Urmare la Memoriile mele. Ministru de 
externe, iulie-august 1940, în M. Mușat, I. Ardeleanu, op. cit. 
p. 1174. à 

Acestei dovezi de bunăvoință Grigore Gafencu îi.va răspunde 
printr-o declaraţie de bune intenţii, afirmînd : „Misiunea mea de 
aici va avea scopul să înlăture tot ce pare provizoriu, vremelnic, 
tranzitoriu în raporturile ruso—române [...]. Mă voi strădui să 
înseninez atmosfera şi să dau raporturilor diplomatice, politice şi 
comerciale din cele două ţări [...] un caracter statornic“ 1. 

În perioada activităţii sale la Moscova — avea să fie confir- 
mat în post și de noul preşedinte al Consiliului de Miniștri, ge- 
neralul Jon Antonescu — Grigore Gafencu a demonstrat că poli- 
tica de atunci a României nu era decît o adaptare de moment la 
împrejurările politice internaționale. El a încercat să lichideze 
problemele în litigiu ridicate de cedarea Basarabiei și nordului 
Bucovinei către U.R.S.S., de pildă cea”a repatrierilor, căutînd 
totodată să mențină raporturi apropiate cu reprezentanții Iugo- 
slaviei şi Marii Britanii, fapt ce a stîrnit protestul vehement al 
germanilor, care l-au acuzat pe ministrul român că „a pregătit 
o acţiune a României alături de Rusia şi de Anglia, acţiune care 
este tot ce poate fi mai contrar politicii preconizate de România 
de la instaurarea guvernului Gigurtu“ 1, 

După izbucnirea războiului dintre statele Axei şi U.R.S.S,, 
Grigore Gafencu a fost invitat pe 24 iunie 1941 la Kremlin, unde 
a fost primit de V.M. Molotov, ministrul de externe sovietic. Cu 
acest prilej, el a răspuns reproşurilor. șefului diplomaţiei sovie- 
tice în legătură cu atacarea U.R.SS. astfel: „Să-mi fie îngăduit, 
în această calitate, să-mi exprim părerea de rău că, prin politica 
ei urmată în timpul din urmă, U.R.S.S. nu a făcut nimic pentru 
a împiedica, între ţările noastre, durerosul desnodămiînt de azi. 
Prin brutalul ultimatum din anul trecut, prin care ni s-a cerut 
nu numai Basarabia, dar și Bucovina, şi un colț din vechea 
Moldovă [...] Uniunea Sovietică a distrus în România orice senti- 
ment de încredere şi de siguranţă şi a trezit îndreptăţită teamă 
că însăşi fiinţa statului român e în primejdie“ 15, 

După închiderea ambasadei române la Moscova, la Începutul 
lunii iulie 1941, Grigore Gafencu se reîntoarce la București. Cu 
sănătatea cam zdruncinată, el îşi pune ziarele la dispoziția gu- 
vernului printr-un agrement cu statul român și, folosind un pa- 
şaport diplomatic, pleacă în Elveţia în toamna aceluiasi an. 

Ajuns în țara cantoanelor, el se va stabili iniţial la Geneva, 
oraș în care crescuse şi în care avea numeroşi prieteni din ti- 
nerețe, asigurind în acelaşi timp autorităţile elveţiene, tinind 
seama de statutul de neutralitate al ţării, că se va abţine de la 
orice „atitudine sau activitate cu caracter politic“. 

Încercînd să-şi ţină promisiunea făcută gazdelor, la început 
a stat în expectativă, urmărind cu atenţie situaţia politică și 


1) Grigore Gafencu, Fapta României. — un act de justiţie, în 
„Magazin istoric“, an XIII, nr. 8 (149), august 1979, p. 47. 

1 M. Manoilescu, op. cit., în loc. cit., p. 1233. 

. Gh. Buzatu, România cu și fără Antonescu. Documente, 
studii, relatări şi comentarii, Iași, 1991, p. 189—190. 

militară internaţională, dar dedicîndu-se în primul rînd scrisu- 
lui ; rezultatul — două lucrări ce se vor intitula Preliminarii ale 
războiului din est !, terminată în 1942, și Ultimele zile ale Eu- 
ropei 1, finisată cîţiva ani mai tîrziu. 

Cu toate acestea, fiind cunoscut ca un diplomat cu deosebit 
prestigiu, cu o multitudine de relaţii în cercurile politice şi di- 
plomatice din România și din străinătate, cunoscut, totodată, şi 
pentru sentimentele sale probritanice şi profranceze, el a atras 
atenţia guvernului britanic, care, în ianuarie 1942, l-a contactat 
prin intermediul lui William Sullivan, un trimis neoficial al 
Londrei. 

Din această clipă, Grigore Gafencu devine omul de legătură 
între rezistența românească şi cercurile politice londoneze. În- 
trucît desele vizite ale unor diplomați și oameni politici la do- 
miciliul său puteau atrage atenţia autorităţilor, precum şi a 
cercurilor diplomatice de la Geneva, Gafencu se mută la Castelet. 
Precauţii deşarte, fiindcă intrase deja în atenţia spionajului ger- 
man. În scurt timp, Berlinul atenționează Bucureştiul în legătură 
cu activitatea lui Gafencu, reproșindu-i chiar că în ascuns ar 
duce o politică duplicitară, antigermană și antimaghiară. 

Drept urmare, la sfîrşitul lunii ianuarie 1942 Grigore Gafencu 
este invitat de Mihai Antonescu, vicepreședintele Consiliului de 
Miniştri al României, să se reîntoarcă în ţară, deoarece atît la 
București, cît și la Berna se punea tot mai insistent întrebarea 
dacă fostul ministru de externe român nu acţiona cumva în cali- 
tate de reprezentant oficios al guvernului român. 

Invocînd sănătatea precară şi nevoia de a continua trata- 
mentul, motive absolut reale, și convins în adîncul. sufletului său 
că prezența sa era mai necesară acolo unde se afla, Grigore 
Gafencu a refuzat să dea curs invitaţiei. 


A continuat să desfășoare o intensă activitate pentru coate 
rea .României din război, considerîind că, pe lingă tratativele cu 
anglo—americanii, era foarte important să se trateze şi cu sovie- 
ticii. În perioada elveţiană a păstrat strînse legături cu Jonel 
Șoneriu, Richard Franassovici, George Assan, Liviu Pop, Camă- 
răşescu, George Cruţescu, Niculescu-Buzeșşti, foşti diplomaţi sau 
diplomaţi în funcţie români, cu Paillard, fost diplomat francez 
la Moscova, Radziwill, un polonez din exil, Renato Bova Scoppa, 
ministrul Italiei la București, Weck, ministrul Elveţiei la Bucu- 
rești etc. Diplomatul grec Melasse, în exil la Londra, aflat în 
trecere prin Elveţia, îi solicită la 25 iunie 1942 să vină în capitala 
Marii Britanii şi să preia coordonarea eforturilor guvernelor în 
exil ale ţărilor balcanice îndreptate împotriva Germaniei. Gafencu 


1 Grégoire Gafenco, Preliminaires de la guerre à VEst. De 
Vaccord de Moscou (21 août 1959) aux hostilites en Russie (22 
juin 1941), (Fribourg, 1944], 400 p. 

17 Grégoire Gafenco, Derniers jours de VEurope. Un voyage 
diplomatique en 1939, Paris, [1946], 253 p. 

a refuzat politicos, spunîndu-i diplomatului grec că prezența sa 
în Elveţia era mai utilă cauzei. 

Întilnirile cu o serie de diplomaţi aflaţi în trecere prin 
Elveţia — de pildă Anastasiu, secretar al legaţiei de la Vichy, 
Cantemir, secretarul legaţiei române din Finlanda, Nicolae Pe- 
trescu Comnen, Mircea Cancicov, Raoul Bossy, ministrul Româ- 
niei la Berlin, şi alții — i-au permis să-şi facă o imagine corectă 
în legătură cu evenimentele ce se petreceau în ţările Axei. 

Intuind rolul rezervat U.R.S.S. de către Marea Britanie şi 
Statele Unite ale Americii, Grigore Gafencu a încercat, pe lîngă 
legăturile stabilite la Londra, să intre în contact şi cu Moscova 
din considerentul că aceste legături erau indispensabile încheierii 
unei păci cu România. Activitatea sa nu a scăpat serviciilor de 
informaţii germane. La 6 mai 1944, într-o notă adresată de aces- 
tea O.K.W.-ului, comandamentul suprem al armatei germane, se 
arăta că diplomatul român se întilnise cu Sokolin, fost secretar 
general al Societăţii Naţiunilor, pentru a-i înlesni contactul cu 
Kremlinul. Citeva luni mai tîrziu, la 8 august 1944, Comanda- 
mentul 30 informaţii din cadrul Grupului de armate „Ucraina de 
Sud“ avertiza că Grigore Gafencu, Brătianu și Maniu ar trata 
cu aliații în capitala Turciei condiţiile încheierii unei păci sepa- 
rate cu România &. 

Strădaniile sale de a determina opoziţia românească să intre 
în contact cu sovieticii au rămas însă fără ecou. La 23 august 
1944 el nota: „Ai noștri s-au încăpăținat, cu toate numeroasele 
şi .stăruitoarele mele înștiințări, să discute mai departe la Cairo 
[cu anglo—americanii — n.ed.], neglijind pînă la capăt factorul 
sovietic [...]. Timp de doi ani am stăruit asupra însemnătății de- 
cisive a factorului rusesc. Am trimis în ţară un memoriu lămurit 
și categoric în această privință. L-am completat apoi prin nume- 
roase scrisori şi mesaje. Cînd, împotriva sfaturilor mele, Maniu: 
și Ică [Mihai Antonescu — n.ed.] au ales calea Egiptului, m-am 
străduit, deși n-am fost informat de nimic, să îndemn la o cît 
mai grabnică încheiere [a păcii] [...]. De atunci am căutat, fie 
direct, fie prin mijlocirea lui Beneş, să atrag atenţia lui Maniu 
că acțiunea de la Cairo nu e. totul şi că ruşii au gîndurile și 
condiţiile lor“ 19, 

„Nu departe de această însemnare plină de amărăciune, o 
notă optimistă din aceeaşi zi: „România a semnat armistițiul! 
Antonescu s-a retras. Regele a dat o proclamaţie către ţară, a 
format un nou guvern, sprijinit de Maniu şi Brătianu, a rupt 
legăturile cu nemţii şi a hotărît ca, alături de Aliați, să elibereze 
Ardealul [...]. Sîntem buimăciţi de această mare veste, care îm- 
plineşte toate năzuinţele mele. România [...] reintră pe făgaşul 


18 Eliza Campus, Din politica externă a României. 1913—1947, 


Bucureşti, 1980, p. 569. 
19 Gr. Gafencu, Fapta României — un act de justiție, p. 48. 

politicii ei tradiționale şi uneşte prezentul cu trecutul său şi cu 
credința ei de ţară europeană“ %. 

Evenimentele politice petrecute ulterior în România aveau să 
probeze că această schimbare, în pofida declaraţiilor de reinstau- 
rare a democrației, a fost de scurtă durată : autorităţile sovietice 
de ocupaţie au impus treptat, prin forţă, la 6 martie 1945, un 
guvern condus de Petru Groza, moment ce a marcat angajarea 
pe un drum ce va duce. la instaurarea comunismului și totalita- 
rismului. La 8 martie 1945 Grigore Gafencu consemna în jurnalul 
său : „Acum echilibrul a fost dat peste cap. Comuniștii conduc. 
(Nu Guţă Tătărescu îi va putea împiedica să-și îndeplinească 
rosturile ; el va putea fi înlăturat oricînd!). Iar aliaţii nu pot 
interveni, deoarece guvernul este alcătuit perfect legal, din toate 
punctele de vedere: numit de rege, cu participarea tuturor pă- 
turilor sociale ale ţării“ 2!, 

După un! an, la 1 iunie 1946, o altă notiţă în jurnalul său, 
în urma convorbirilor avute cu Liviu Pop, venit din România, 
unde avusese întîlniri cu Iuliu Maniu şi cu alţi oameni politici, 
printre care și Constantin Vişoianu: „revoluţia este în mers, 
înaintează pe etape şi a început cu metode blajine dar înșelătoare 
şi va isprăvi cu «realizări» necruțătoare și totalitare. Românii 
din străinătate au, deci, datoria de a da alarma şi a trezi ne- 
contenit spiritele în ţările unde trăiesc. Ei trebuie să ceară inter- 
venții neîncetate din partea anglo-saxonilor, mai cu seamă în 
vremea alegerilor [...]]“ 2. 

Personalităţile politice şi diplómatice aflate în străinătate au 
început o activitate şi mai susținută după constituirea Ligii 
Românilor Liberi, a cărei conducere a fost preluată de generalul 
Nicolae Rădescu, care reuşise să fugă din țară la 15 iunie 1946, 
acțiunile lor fiind îndreptate în acea perioadă cu precădere în 
direcția furnizării unor noi argumente în favoarea României la 
lucrările Conferinţei de pace, desfăşurată la Paris în intervalul 
29 iulie — 15 octombrie 1946. Grigore Gafencu, alături de alţi 
oameni politici, precum Al. Cretzianu, N. Rădescu, C. Vișoianu, 
V.V. Tilea, s-a angajat cu toată energia în această activitate prin 
publicarea unor articole şi interviuri în diverse ziare, printre care 
„Le Monde“, „Journal de Geneve“, „Daily Mail“, „New Herald 
Tribune“ ş.a., şi înaintarea a trei memorii, ultimul dintre ele 
— România în fața Conferinţei de Pace — fiind depus la 9 august 
pe masa conferinței de Grigore Gafencu’ personal. În acest 
memoriu se arăta că, după semnarea tratatului de pace, poporul 
român „va constata cu regret că tratamentul care i-a fost rezer- 


2% Ibidem. 

21 Gh. Buzatu, România cu și fără Antonescu. Documente, 
studii, relatări și comentarii, p. 318. 

2 Ibidem, p. 339. 

B Valeriu Florin Dobrinescu, România și organizarea postbe- 
lică a lumii. 1945—1947, Bucureşti, 1988, p. 163. 

vat depăşeşte în severitate pe acela rezervat altor state învinse ; 
nimic nu-l pune la adăpost de amenințările ce apasă asupra in- 
dependenţei sale, ameninţări care, deja într-un rînd, l-au mai: 
smuls cursului normal al politicii sale“ ”, 

Insistențele acestui grup au deranjat delegaţia - română ofi- 
cială, în frunte cu Gheorghe Tătărescu, Gheorghe Gheorghiu-Dej, 
Lucrețiu Pătrășcanu, Ştefan Voitec, Lothar Rădăceanu, Jon 
Gheorghe-Maurer, deoarece ele au arătat că în străinătate, de- 
parte de ameninţarea trupelor sovietice de ocupaţie, exista o re- 
zistenţă românească și că delegaţia era dirijată din umbră de 
Moscova. 

În perioada desfăşurării lucrărilor Conferinţei de pace de la 
Paris a apărut și cea de-a doua lucrare. a lui Gafencu, Ultimele 
zile ale Europei, în al cărei Epilog autorul avertiza asupra faptu= 
lui că „principiul împărţirii lumii în zone de influenţă, același 
pe care Hitler l-a făcut să triumfe la München în 1938 și la 
Moscova în 1939, același care a provocat războiul, se oferă din 
nou drept soluţie funestă“. 

Grigore Gafencu a continuat și în perioada următoare să 
activeze în cadrul Ligii Românilor Liberi, încercînd, în măsura 
posibilităților sale, să sprijine din locul în care se afla lupta de 
rezistenţă pentru menţinerea democraţiei şi împiedicarea in- 
staurării regimului totalitar. Eforturile sale au lost zadarnice, 
deoarece, așa cum se putea lesne observa, democrațiile occiden- 
tale abandonaseră definitiv România în mîinile Moscovei. În 
1947 loviturile decisive s-au succedat vertiginos, spulberînd, dacă 
vor mai fi existat, ultimele speranţe într-o societate democra- 
tică : la 30 iulie a fost dizolvat P.N.Ţ.; la începutul lunii noiem- 
brie conducătorii P.N.Ţ. au fost judecaţi și condamnaţi la închi- 
soare ; la 6 noiembrie a fost desfiinţat P.N.L., iar reprezentanții 
săi au fost înlăturați din guvern; la 12 noiembrie Partidul Co- 
munist și P.S.D. au adoptat o platformă comună (în februarie: 
1948 cele două partide se vor contopi sub denumirea de Partidul 
Muncitoresc Român), iar la 30 decembrie regele Mihai I a fost 
silit să abdice și să părăsească ţara. 

Semne încurajatoare părea să aducă începutul anului 1948, 
cînd românii din exil au crezut că întrezăresc o schimbare de 
optică la autorităţile americane în privinţa situației ţărilor est- 
europene, în sensul încurajării și sprijinirii eforturilor emigra- 
ţiilor pentru recîştigarea independenţei ţărilor de origine. În acest 
context, la 19 ianuarie 1948, Grigore Gafencu, în calitatea sa de 
„ministru de externe“ al Ligii Românilor Liberi, s-a adresat 
Departamentului de Stat al Statelor Unite ale Americii, solicitînct 
ca regelui Mihai I să-i fie aprobată rezidența în S.U.A., conside- 
rată ca absolut necesară pentru reuşita unor acţiuni românești 
în exil%, demers încununat de sucees. Deschiderea a fost însă 


A Ibidem, p. 348—349. 
% Nicolae Baciu, Agonia României. 1944—1948, Cluj-Napoca, 
1990, p. 266. 

trecătoare şi ea n-a putut schimba nimic din soarta României, 
condamnată, asemenea altor țări din răsăritul Europei, să tră- 
iască vreme de peste 40 de ani coșmarul comunist. Grigore Ga- 
fencu s-a străduit să fie cît mai activ -în cadrul Ligii Românilor 
Liberi. În semn de recunoaștere a meritelor sale, la 15 mai 1953 
a fost nominalizat în testamentul politic al președintelui în func- 
ţiune al ligii, alături de alte trei persoane, din rîndul cărora ar 
fi urmat să fie ales succesorul la conducerea ligii. 


Dezamăgirea pe care i-au provocat-o unele neînțelegeri din 
cadrul ligii, precum și sănătatea tot mai șubredă, l-au determinat 
pe Grigore Gafencu să se retragă din prima linie a activităţii 
politice şi să-şi petreacă ultimii ani din viaţă în izolare. 

Grigore Gafencu a murit la 30 ianuarie 1957, în ziua 
în care împlinea 65 de ani. Cu o zi înainte, notase în jurnalul 
său: „Voi împlini în această noapte 65 de ani. Voi primi ani- 
versarea mea în pat, hotărit să nu mă mai ridic, pentru a-mi 
odihni bătrîna mea inimă, care cu greu își mai urmează aprigele 
cărări ale vieţii. Odihnă, dar nu destindere: la căpătiiul meu, 
sub pernă, se află caietul notelor mele [...]]“ 2%. Ultima însemnare 
din jurnal aparţine soţiei sale: „Moartea lui Grigore Gafencu, 
astă seară la orele opt şi jumătate, la a 65-a aniversare a vieţii 
sale“ %, 


% Apud Costin Murgescu, Ştefan Lache, Însemnările lui Gri- 
gore Gafencu, în „Magazin istoric“, an XIX, nr. 7 (220), iulie 
1985, p. 51. 

2 Ibidem. 


NOTĂ ASUPRA EDIŢIEI 


Lucrarea de faţă reprezintă traducerea integrală a cărţii 
Derniers jours de LVEurope. Un voyage diplomatique en 1939, 
penultima dintre lucrările semnate de Grigore Gafencu *, apărută 
la Paris în anul 1946, în Editura „Egloff“. 


Textului original i-au fost adăugate: un text intitulat Despre 
autor, menit să ofere cititorului principalele date şi evenimente 
din viața şi activitatea autorului, și un grupaj de Note, nume- 


* Celelalte lucrări publicate de Grigore Gafencu sînt Aviația 
romantică [Conferinţă făcută la 21.01.1931 la „Fundaţia Univer- 
sitară Regală Carol I“, Bucureşti, 1931], 23 p.; Ideea de ordine. 
Discursuri parlamentare [Bucureşti], 1934, 47 p.; Raport de poli- 
tică externă [raport prezentat în cadrul „Cercului de Studii al 
Partidul Naţional-Ţărănesc“], Bucureşti [1934], 11 p.; La poli- 
tique exterieure: de la Roumanie. Discours prononcé [...] le 29 No- 
vembre 1939, devant les Commissions reunies des Affaires Etran- 
gères de la Chambre et du Senat, Bucarest, 1939, 26 p.; Politica 
externă a României 1939. Cinci cuvintări Bucureşti, 1939]; 59 p.; 
La Roumanie et la crise de Europe Centrale. Declarations... [Bu- 
carest, 1939], 44 p. (împreună cu Armand Călinescu ; publicată și 
în limba germană) ; Preliminaires de la guerre à lEst. De accord 
de Moscou (21 aut 1939) aux hostilités en Russie (22 juin 1941) 
[Fribourg, 1944], 400 p.; Contre-Offensive de Paix, Paris, 1953, 
90 p. ' 

În ultimele decenii au mai fost publicate fragmente din In- 
semnările politice, încredințate în 1970 custodiei Ministerului 
Afacerilor Externe de doamna Gafencu; ele au văzut lumina 
tiparului în „Magazin istoric“. În acest an, prima parte a în- 
semnărilor a fost publicată în ediţia îngrijită de Stelian Neagoe: 
Grigore Gafencu, Însemnări politice. 1929—193v, Ecitura Huma- 
nitas, Bucureşti, 1991, 381 p. š 

rotate pe capitole şi așezate la sfîrşitul cărţii, în care sînt fur- 
nizate detalii asupra unor personalităţi sau locuri mai puțin fa- 
miliare cititorului român şi peste care Grigore Gafencu trece în 
fuga condeiului. ' 

Pentru a nu fragmenta cursivitatea textului, notele autoru- 
lui, marcate cu asterisc, au fost lăsate în subsolul paginii, iar 
intervenţiile în text ale îngrijitorului de ediție, destul de rare, 
au fost introduse În paranteze drepte. 


PREFAŢĂ 


Am relatat în cartea de faţă lucruri trăite în anul 1939. Ele 
au fost văzute cu ochii de dinainte de război și am încercat să 
le înfățișez aşa cum s-au întipărit ele în conștiința mea la data 
aceea. 

Știu cît de discutabil este un asemenea procedeu și că pre- 
zentarea „diplomatică“ a unei lumi depășite de evenimente poate 
crea imagini nereale. Ceea ce apărea drept adevărat înainte de 
război a încetat să mai constituie un adevăr astăzi. Căci între 
epoca, acum atît de îndepărtată, în care, printre calculele poli-: 
ticienilor şi formulele diplomaților, se pregătea drama și epoca 
actuală, în care supraviețuitorii caută printre ruine ceva de care 
să-și agaţe speranţele, a bîntuit cea. mai cumplită vijelie. În timp 
ce războiul, cu întregul său cortegiu de masacre şi distrugeri, 
sfîşia popoarele, împotriva individului au fost dezlănţuite patimi 
infame, care i-au torturat trupul și i-au chinuit spiritul. Catas- 
trofa cuprindea întregul univers; ea își punea amprenta asupra 
fiecărui lucru și asupra fiecărei minţi, reprezentind unica rea- 
litate care conta — aceea care determina „responsabilităţile“ și 
fiza locul fiecărui protagonist al marii drame în ierarhia valorii, 
ca și în cea a înfamiei. 

Nimic nu poate sugera mai bine amploarea acestei catastrofe 
decît enumerarea destinului avut, în răstimpul foarte scurt de 
șase ani, de principalii actori ai acţiunii descrise în această carte : 
colonelul Beck! a murit, nu înainte de a fi cunoscut durerea 
înfrângerii şi disperarea exilului ; von Ribbentrop? şi Goering? 
figurează. printre criminalii de război; furtuna devastatoare a 
doborit regi și prinți: regele Boris este mort, iar prințul Paul5, 
îndepărtat de regență printr-o revoltă a poporului sîrb, s-a re- 
fugiat în Africa de Sud; regele Carolt se află în Brazilia, regele 
Leopold? la Geneva; domnii Chamberlain și Metaxas? sînt 
morți, după cum mort este și preşedintele Hacha; Ciano!! a 
fost împuşcat din ordinul lui Mussolini!2 și al germanilor; 
Mussolini, înlăturat de partizani, a fost expus în piaţa orașului 
Milano alături de Staracet şi alţii; în sfîrșit, Hitler, marele 
vinovat, protejat de Furii pînă la desăvirșirea imensei tragedii, 
a dispărut ultimul, în ruinele Cancelariei Reich-ului. 

Prin publicarea acestor modeste amintiri nu intentionez să 
abat atenţia de la profunda bulversare provocată de evenimente. 
De altfel, cum ar putea ele reuși să lumineze tabloul sumbru pe 
care ni l-a oferit războiul ? Confruntarea epocilor poate fi de o 
oarecare utilitate în sensul invers — anume acela al proiectării 
imaginilor actuale, cu ruine şi dezolare, pe fundalul acţiunii di- 
plomatice întreprinse în 1939. 


Privite cu ochii de după război, eforturile depuse odinioară 
pentru salvarea păcii denotă o slăbiciune şi o inutilitate uimi- 
toare, în timp ce acţiunile ce împingeau în mod conştient spre 
dezastru capătă aspectul unei dezlănţuiri de forţe diabolice. Pro- 
cedând la un astfel de examen, cititorul care a suferit și a înțeles 
va fi determinat să aplice, pe imaginile ce îi sînt prezentate, cu- 
lori şi accente pe care autorul le-a omis cu bună știință. El se 
va încorpora, astfel, în extrem de numerosul juriu chemat, în 
virtutea unei dureroase experiențe, să participe activ la formu- 
larea judecății Istoriei. 


$ 


Studierea ultimelor eforturi diplomatice ale vechii Europe 
ridică probleme la fel de dramatice. Prima se referă la Germania 
hitleristă şi la acțiunile întreprinse de ea împotriva popoarelor 
învecinate. 


Exista p necesitate care să împingă la război ? În ajunul con- 
flictului nimeni nu putea crede așa ceva. 


Reich-ul nu se afla într-o situaţie economică care să-i fi 
făcut pacea insuportabilă. Economia închisă la care se constrîn- 
sese nu îl împiedicase să-și extindă debușeele și nici să cuce- 
rească, una după alta, piețe de desfacere în est. Dintre toate sta- 
tele continentale mari, Reich-ul german părea a fi cel mai în 
măsură să profite de pe urma unei îndelungate perioade de pace: 
el își dezvolta dotarea tehnică, își sporea producţia și se perfec- 
ționa din punct de vedere tehnologic într-un ritm pe care nici 
vecinii săi din Occident, nici Rusia sovietică nu-l puteau urma. 
Fireşte, datorită acestui avînt uimitor, Reich-ul era mai bine 
înarmat pentru un eventual război, dar era şi cel mai interesat 
în menţinerea păcii. Căci era de prevăzut ca războiul, asemenea 
unei revoluţii profunde, să trezească pretutindeni energii latente 
şi să transforme unele imperii posesoare ale unor resurse înfinit 
mai numeroase decit cele ale Germaniei într-o putere "militară 
redutabilă. Provocînd războiul, Reich-ul ar fi impus lumii pro- 
priul său ritm de dezvoltare tehnică, riscînd să fie depășit de 
adversari mai bogaţi şi mai bine situaţi. Cine ar fi putut să-i 
atribuie asemenea intentii ? 


Pe plan politic, un război n-ar fi fost mai puțin hazardat 
pentru imperiul german însuși. Punînd accentul pe nevoia de 
expansiune şi de putere a „masei“ germane, Reich-ul risca să 
trezească pretenţiile unor mase infinit mai numeroase, capabile 
să-i curme elanul și să-i reducă și mai mult „spaţiul vital“. 

Dincolo de aceste realităţi, în starea de spirit a poporului 
german şi a conducătorilor săi trebuie să fi existat un grăunte 
de nebunie, ale cărui forță şi influenţă erau greu de evaluat cu 
anticipație. Un soi de nebunie ce nu-i cra însă străin Europei, 
fiind vorba de acel spirit invadator, despre care un scriitor politic 
din secolul trecut, Emile Montegut, spunea (în termeni ce merită 
a fi amintiţi) că „există şi va exista pînă cînd Furopa își va 
regăsi unitatea pierdută sau, mai bine spus, pînă ce își va fi 
găsit noua sa unitate“. 

„Spiritul invadator este aspiraţia către dominație universală“ 
și moralistul adăuga : „această dorință, care seamănă cu visul 
unui nebun, a constituit totuși mobilul determinant. al multor 
acţiuni ce au răvăşit lumea [...]. Unitate prin dominație univer- 
sală înseamnă triumful formelor exterioare, ipocrizia aparenţei, 
tirania și constringerea spiritului, domnia artificială a unui sistem 
sau a unei forte mecanice care înlocuieşte, pe tot cuprinsul lumii 
civilizate, libera dezvoltare a vieţii și exprimarea spontană a 
formelor intime ale fiinţei“. 

Sînt uimitoare aceste rînduri scrise în 1858: „Pedeapsa justă 
n-a întîrziat niciodată să lovească aceste accese de orgoliu. Țările 
în care domneşte această idee şi popoarele care au vrut să o 
impună au fost cuprinse de prostrație morală sau de o demență 
furioasă. Ele au pierdut virtutile ce le inspiraseră aceste dorinţe 
furibunde, fără a mai cîştiga altele în loc. Dimpotrivă, ele au în- 
văâțal să cunoască natura exactă a unui viciu, utilitatea acestuia 
și profitul ce ar putea fi tras de pe urma lui. [...] Totuși, această 
gîndire orgolioasă, întotdeauna fatală poporului şi întotdeauna 
urmată de o pedeapsă promptă, n-a dispărut din lume [..]“*. 

Europa a fost lăsată pradă tocmai acestui „spirit invadator“, 
tulburărilor profunde pe care acesta le produce periodic conti- 
“nentului nostru. Puţini au fost_oamenii de stat capabili să per- 
ceapă din timp natura și gravitatea pericolului. Cea mai mare 
parte au evaluat perspectivele conflictului căutînd „interesul“ și 
„mobilurile“ presupusului agresor. Ei au crezut că găsesc soluţii 
politice mai întîi menajindu-i amorul propriu şi apoi opunindu-i 
fragila barieră a formelor de securitate. Ei nu și-au putut însă 
imagina că răul pe care îl aveau de înfruntat era — cum avea 
să-l denumească profesorul Jung!» — „cea mai mare epidemie 
mintală de după evul mediu“. 


Căci invazia hitleristă avea să se deosebească de toate cele- 
lalte cuceriri prin xare s-a încercat, în timpurile moderne, sub- 
jugarea Europei, prin înverșunarea sa de a crea „unitate“ nu 
numai pe planul forței brutale, ci mai ales prin înjosirea şi per- 
vertirea spiritului. Unitatea europeană urma să se realizeze prin 
negarea Europei şi prin renegarea oricărei credințe în valorile 
esențiale ale civilizației. Acest „vis de nebun“ nu putea desigur 


* Emile Montegut, Libres opinions morales et 'historiques, 
Paris, 1858. 


21 


să se realizeze ; el purta în sine vidul în care, după mii de de- 
zastre, era condamnat să se prăbușească. Cu toate acestea, în- 
fluența sa avea să se exercite dincolo de frontierele germane, 
zdruncinînd conștiințele și voința necesare apărării societății. 
Idei contagioase subminaseră deja puternice poziţii de rezistență 
de pe continent cu mult înainte ca armatele germane să por- 
nească războiul; capitularea spirituală a unor indivizi şi a anu- 
mitor cercuri politice slăbise atît spiritul de luptă, cît și instinctul 
de conservare al popoarelor. Evenimentele ar fi putut lua un 
alt curs, Europa ar fi putut evita umilirea și dezonoarea, dacă 
revolta împotriva teoriei naziste ar fi fost mai spontană, mai 
violentă şi mai generală. 

Astăzi ne apare, mai limpede decît în 1939, că insuficiența 
eforturilor diplomatice anterioare războiului (eforturi cărora nu 
le-au lipsit mici bunele intenţii, mici perseverenta) se datora în 
mare parte absenței unei reacţii morale profunde împotriva hit- 
lerismului absurd şi profanator. 

Neopunînd la timp o asemenea rezistență, Europa avea să 
suporte, drept consecință, faptul că acțiunile personale ale dicta- 
torului german au devenit mai împerioase și mai decisive. Nici- 
cînd Istoria nu a suportat de o manieră atît de exclusivă voința 
unui singur om. Diplomaţia era de acum înainte neputincioasă 
în a înfrânge voința lui Hitler, care își trăia visul cu voce tare, 
fără a-și ascunde ambiţile și intenţiile. Pentru că el avea cinci- 
zeci de ani și considera că nu mai poate să aștepte, pentru că 
se simțea pregătit să încerce imposibila aventură, bătrîna Eu- 
ropa avea să-și trăiască ultimele sale zile, iar lumea să alunece 
în cel mai îngrozitor dintre războaie. 

Dar omul pe care oamenii nu mai puteau să-l oprească avea 
să piardă el însuși controlul evenimentelor. Acţiunile sale, care, 
în pofida manifestărilor exterioare calculate cu exactitate, nu 
mai aveau nimic omenesc în ele, aveau să descătușeze forțe pe 
care voința sa nu mai putea să le stăpînească. Asemenea uceni- 
cului vrăjitor, el avea să rătăcească formula care vrăjea ele- 
mentele. Fatalitatea, pusă în mişcare de rătăcirile unui posedat, 
avea să lovească orbește înainte de a hotărî un deznodământ 
care să se apropie de înalta semnificație a Judecății lui Dum- 
nezeu. 

Spiritul lui Hitler reflectă în modul cel mai sesizabil inter- 
venţia forțelor supranaturale. El a început războiul fără Dumne- 
zeu și fără Providenţă. Primul său discurs de beligerant, rostit 
la 1 septembrie 1939, este un imn închinat „eului“ său triumfă- 
tor: „Am făcut un ultim efort, am elaborat, am declarat, am 
constatat, am decis să vorbesc cu Polonia; am decis să rezolv 
problema Danzigului, problema Coridorului, problema păcii...; 
voi duce această luptă împotriva oricui...“ Apoi cuvintele impru- 
dente și fatale: „Am reluat atitudinea care mi-era cea mai 
scumpă și cea mai sacră. Nu o voi abandona decît după vic- 
torie sau, în caz contrar, nu voi apuca acest sfîrşit“. Era în 
aceasta un pact încheiat cu moartea, dar era mai ales o sfidare, 


` 

căci în acea zi nu era vorba despre vreo 'înfrîngere. „Am spus 
că dacă voința noastră este destul de puternică — această voință 
și oţelul german vor sfărîma și vor înfrânge chiar și disperarea“, 
Plecat pentru a învinge disperarea și moartea, Hitler nu admi- 
tea nici un fel de ajutor din afară; cântecul său de orgoliu nu 
era umbrit de nici un apel la protecția divină. 

Abia mai tîrziu, în timpul primelor eșecuri din Rusia, în 
discursurile Fiihrerului apare Providența. Mai întîi, i-a adresat 
doar o chemare la ordine: cum înțelegea Providența să justifice 
dureroasele înfrîngeri în faţa poporului german ? Apoi, pe mă- 
sură ce victoria schimba tabăra, aluziile au devenit mai frecvente, 
apelurile mai insistente, Hitler îşi ascundea cu greu amărăciunea 
pe care i-o provoca comportarea Providenţei. Persevera totuși în 
a crede că între ea și el exista o înţelegere. Nu voia încă să-i 
retragă creditul. Providența va sfîrşi prin a-l salva. 

Au fost necesare marile prăbușiri din 1944, invadarea de 
către ruși a teritoriului german, debarcarea aliaților în Europa, 
pentru a-l determina pe Hitler să recurgă la o instanță și mai 
înaltă. Atunci când voința şi oţelul german cedau pe toate fron- 
turile, a fost chemat în ajutor „Atotputernicul“. Hitler îl copleșea 
pe „Atotputernic“ cu tot felul de favoruri, mergînd pînă la a-i 
îngădui o poziție egală cu a sa în ierarhia mnaţional-socialistă. 
Ultimul său discurs, din 30 ianuarie 1945, pare impregnat de un 
sentiment de groază în fața mersului implacabil al Fatalităţii ; 
numele Atotputernicului este invocat de zeci de ori cu o “fer. 
voare sumbră; „Atotputernicul a creat poporul nostru; El m-a 
protejat întotdeauna ; El m-a salvat în ziua atentatului ; El nu 
mă va părăsi niciodată, o știu; atunci cînd vom apărea în fața 
Atotputernicului, îi vom cere iertarea şi binecuvintarea sa“. 

Prea tîrziu însă. Nimic nu mai putea opri împlinirea unui 
destin sumbru. Marele Reich efemer se prăbușea pretutindeni. 
Iar Moartea se afla deja acolo, reclamîndu-și drepturile. Dintre 
toate acordurile, dintre toate tratatele încheiate în vederea răz- 
boiului pe un continent cuprins de panică, singurul valabil la 
sfîrșitul urgiei era pactul pe care Hitler îl încheiase cu Moartea. 
Iată că apăreau zorii zilei pe care Hitler se angajase să n-o mai 
apuce. Oare acum se va ține de cuvânt sau va trișa și Moartea? 

Fiihrerul a dispărut fără ca neîncrederea legată de gesturile 
sale să se fi risipit. Lăsând la o parte aparențele și fiind vorba 
de el, lumea continuă să se teamă de impostură. 


E 


A doua problemă este legată de raporturile dintre puterile 
occidentale şi Uniunea Sovietică. 

Eforturile depuse în 1939 pentru salvarea păcii au dus la 
negocierile de la Moscova dintre Anglia, Franța și Rusia 16. Dis- 
cuţiile au fost întrerupte la 21 august; la 1 septembrie Hitler a 
atacat Polonia. 


În prezent se desfăşoară noi negocieri între U.R.S.S. și lumea 
occidentală 1? și din nou pacea și soarta lumii depind de acestea. 

Ne apar tentante compararea celor două acţiuni diplomatice 
și decelarea, în trecutul încă recent, a cauzelor unui eșec care, 
dacă s-ar repeta, ar provoca un nou dezastru. 

Categoric, situaţia actuală nu este identică cu cea de dinainte 
de război. Atunci există în centrul Europei un imperiu ambitios, 
care perturba raporturile dintre state pentru a-și păstra liber- 
tatea sa de acțiune și a-și impune dorința sa de putere. Acest 
element de disociere nu mai reprezintă un pericol astăzi. De la 
vest la est calea pare liberă. Rușii și occidentalii s-au apropiat. 
după teribila încercare din care au ieșit împreună triumfători. 

Din nefericire, Reich-ul hitlerist nu s-a prăbușit singur. Lupta 
nebună pe care a purtat-o împotriva Europei a distrus și ruinat 
întregul continent. Lovită în prestigiul său, privată de strălucire, 
înjosită în ordinea valorilor politice, divizată, umilită și aproape 
golită de substanță, Europa reprezintă, pentru încă o vreme, un 
mare vid. Iar acest vid este mai dificil de negociat ca în 1939. 
căci toate poziţiile ce păreau dobîndite în vechea Europă, toate 
bunurile materiale și spirituale pentru care națiunile au luptat 
vreme de secole, ordinea stabilită, care asigura. fiecărui stat 
dreptul său, echilibrul general, totul pare azi a fi repus în dis- 
cutie. Puterile care și-au păstrat privilegiul de a negocia dispun 
de o libertate de miscare îngrijorătoare ; nimic nu mai limitează 
cîmpul negocierilor, ceea ce face sarcina lor extrem de dificilă. 
Astfel, constatăm reapariţia aceloraşi dificultăţi de care Occiden- 
tul si estul sovietic s-au mai izbit; timpul n-a făcut decit să 
sporească anumite tendințe divergente. La fel ca în 1939, neîn- 
crederea reciprocă tulbură dezbaterile; una și aceeaşi formulă 
exprimă gândiri contrare; se avansează și se revine neîncetat 
asupra paşilor făcuţi, fără a se zări o ieșire; orice chestiune de 
drept ridică o problemă de forță ; la adăpostul unei largi „uniuni“ 
fiecare pare a-și urmări propriile scopuri. Astfel, ideea păcii. 
unică şi indivizibilă, scapă eforturilor marilor puteri; scopul ur- 
mărit a fi realizat — respectiv stabilirea unei ordini de drept 
generale — se pierde în ceața unor discuţii interminabile; și 
principiul împărţirii lumii în zone de influenţă, același pe care 
Hitler l-a făcut să triumfe la Miinchen în 1938 și la Moscova în 
1939, acelaşi care 'a provocat războiul, se oferă din nou drept o 
soluție funestă. Împărțirea este compromisul pe seama terţilor, 
securitatea garantată în sens contrar, respectiv protejarea celor 
puternici împotriva agresiunii celor slabi, dreptul celui mai pu- 
ternic triumfînd în dauna libertăţilor Europei; ea este, totodată, 
consacrarea unei rivalități între „cei mari“, care are loc în afara 
oricărei ordini și reguli de drept, este calea deschisă ambițiilor 
și visurilor de hegemonie: împărțirea în zone de influentă în- 
seamnă război. 

Nu există pace posibilă şi nici vreun mijloc de a se ajunge 
la un acord indispensabil între occidentali şi sovietici, dacă nu 
se ţine seama de experiența îngrozitoare a ultimilor ani, dacă 
nu se ține seama de cauzele care au provocat conflictul și de 
elementele care au constituit victoria. Războiul a izbucnit în 

1939 tocmai pentru că libertatea era în pericol; lupta disperată 
a naţiunilor a consfințit triumful principiului unităţii asupra 
celui al împărțirii, triumful principiului echilibrului asupra celui 
al hegemoniei, triumful libertăţii asupra fascismului  hitlerist. 
Pacea trebuie să urmeze sensul luptei şi al victoriei; ea nu poate 
fi altfel. După cataclismul care a devastat lumea, încheierea 
păcii înseamnă : să se pună capăt abuzului forței, să se asigure 
libertatea naţiunilor, să se restabilească echilibrul în diversitate, 
cu alte cuvinte să se restaureze Europa; aceasta mai înseamnă 
ca marile puteri, a căror voință este astăzi determinantă, să-și 
fixeze ele însele niște limite pentru salvarea unui principiu de 
drept, singurul în măsură a le face să se bucure în liniște şi 
îndreptăţire de roadele victoriei comune *. 

Pentru această operă constructivă, a cărei utilitate au recu- 
noscut-o ori de cite ori au fost nevoiţi să se pronunţe asupra 
principiilor, „cei mari“ au făcut apel la colaborarea statelor con- 
tinentale și au căzut de acord să pună accentul pe „democraţie“ ; 
statele trebuiau să-şi manifeste voința pe calea sufragiului 
popular. 

Democraţia a suferit însă interpretări ce au variat în cursul 
Istoriei și care variază și astăzi în funcţie de pasiunile politice. 
Democraţia este înțeleasă în mod diferit nu numai la Londra și 
la Moscova. in privința aceasta continentul este plin de contra- 
dicții şi asta nu pentru că o consultare a popoarelor europene, 
în cazul în care alegerile sînt riguros supravegheate, s-ar putea 
vreodată dovedi în dezavantajul Europei; nu există popor care 
să nu voteze pentru libertate. În modul de a recunoaște fiecărui 
popor dreptul său la democraţie sînt însă nuanţe atit de diferite, 
încît între puteri se manifestă deja polemici extrem de aprinse 
în această. privință, iar „democrația“, departe de a fi un mijloc 
de apropiere, riscă să devină cauza unor disensiuni încă și mai 
grave. 

Ceea ce se află cu adevărat în joc nu este democratia, care 
nu este și nu poate fi decit o formă (altminteri cea mai echita- 
bilă şi mai înțeleaptă) de exprimare a voinței unei naţiuni. Pro- 
blema este mai complexă şi mai profundă. Este vorba aici de 
însăși existența naţiunilor în sensul raportării lor la ansamblul 
tradiţiilor, credințelor și aspirațiilor ce alcătuiesc civilizaţia eu- 
ropeană. Popoarele (indiferent de caracterul și gradul lor de dez- 
voltare) sînt legate de această civilizație; în ea se regăsesc și 
doresc să se continue; ea este cea care reprezintă pentru ele 
apărarea dreptului, asigurarea libertăţilor individuale, raţiunea 
de a exista; tocmai absența acesteia o resimt, cu înexprimabilă 
neliniște, atunci cînd au impresia că se întinde umbra asupra lor 
şi le învăluie liniștea. Popoarele, în special cele pe care le numim 
„limitrofe“, n-au simţit niciodată mai profund apartenența lor la 
această civilizaţie comună ca după eliberarea lor de coșmarul 
fascist ; atunci ele au crezut că zăresc, înălțîndu-se din ruine, o 


» Vezi Anexa 1, p. 226. 

Europă ce reprezenta pentru ele nu doar un ideal politic, ci 
însăşi imaginea vieţii care renaşte şi care însufleţește cu adierea 
sa indivizii şi naţiunile. 
~ Ataşamentul lor profund la o civilizaţie comună (atașamen- 

tul ce ni se dezvăluie într-o formă sfişietoare în aceste zile în 
care este justificată orice speranță și orice temere) nu opune 
aceste popoare marilor imperii vecine. De la est ca și de la vest, 
Europa poate primi mari impulsuri înnoitoare, în măsură să 
creeze noi legături și noi valori în interiorul comunităţii umane. 
Niciodată naţiunile n-au fost mai receptive ca în aceste zile de 
slăbiciune la ideile de justiţie socială şi de perfecţionare teh- 
nică. Idealul de civilizaţie nu poate face însă obiectul unei tran- 
zacţii. Împărţirea influenței ar provoca tulburări mai curînd de 
ordin moral decît politic, cărora nu le-ar putea rezista nici un 
aranjament paşnic. 

Problema decisivă, ce necesită a fi abordată cu inteligență 
și curaj pînă la capăt, este o problemă de viaţă. 

Acordul între marile puteri, pacea lumii depind de voința 
de a participa în comun la o operă de viață. 


* 


| Am scris uceastă carte la Geneva. Ea este tributară, în pri- 
vința limbii, prietenului meu Pierre Jean Jouve !, scriitor fran- 
cez care, de- -a lungul acestor: ani de exil, şi-a consacrat opera şi 
gindurile menţinerii spiritului liber al țării sale. 

İn relatarea unei călătorii autorul este nevoit să vorbească 
la persoana întîi; dacă am uzat de acest „eu“ mai mult decît aş 
fi dorit a fost pentru a evoca de o manieră mai directă eveni- 
mente în care am fost implicat cel mai adesea în calitate de 
simplu observator. A 


Geneva, octombrie 1945 
G.G. 

Al doilea război mondiâl avea să izbucnească la 1 octom- 
brie 1938. 

Într-adevăr, aceasta este ziua hotărită de Hitler pentru in- 
trarea trupelor sale în regiunea locuită de germanii sudeţi. Hitler 
era decis să modifice prin forță statutul european. El declarase 
la 26 septembrie: „[..] Și acum avem în faţa noastră ultima 
problemă ce trebuia rezolvată şi care va fi rezolvată. Este ul- 
tima revendicare teritorială pe care o am de formulat în Europa, 
dar o revendicare de la care nu mă voi abate și pe care, cu 
voinţa lui Dumnezeu, o voi înfăptui“. Aşadar, Hitler tăiase pun- 
tile. Goering se grăbise să anunţe mobilizarea generală. Arma- 
tele germane erau pe punctul de a începe campania, 

Se părea că, aflate la capătul concesiilor, puterile occiden- 
tale se împăcaseră cu ideea războiului. Un martor care ur- 
mărea îndeaproape evenimentele relata la 4 octombrie: „În zi- 
lele de 27 şi: 28 septembrie simțeam apropierea cataclismului de 
la o oră la alta. [...] În această atmosferă, pe 28 septembrie, către 
ora 10 seara, a început să se răspîndească ştirea în legătură cu 
conferinţa celor patru, ce urma să înceapă a doua zi la Min- 
chen Ea a provocat imediat o imensă satisfacţie. Nimeni nu s-a 
îndoit o clipă că se va îndepărta pericolul războiului iminent. 
Se producea astfel un miracol pe care nu-l mai spera nimeni“ *. 

Acest „miracol“ avea să se realizeze cu viteza fulgerului ; a 
doua zi, 29 septembrie 1938, acordul de la Minchent era deja 
încheiat. În: ziua următoare, dl Neville Chamberlain semna cu 
guvernul Reich-ului un angajament de „consultare reciprocă“. 
Aterizind la Londra la 1 octombrie, în mijlocul unei mulțimi 
entuziaste, primul ministru britanic declara că din acel mo- 
ment pacea era asigurată vreme de o generaţie. În aceeași zi, 
armatele germane intrau, după cum voise Hitler, în regiunile 
sudete. Dar nu printr-un act de forță; cucerirea se efectua „în 
baza unui aranjament încheiat cu garanţia celor patru puteri“. 


* Raportul 'dlui [Andre6-]Francois Poncet, ambasadorul Fran- 
ței la Berlin, din 4 octombrie 1938. 

Întreaga presă, din Germania ca şi din alte părţi, a celebrat 
acest acord miraculos, apreciat drept „punct de plecare în edi- 
ficarea unei noi 'Europe, eliberată de prejudecăţi şi de resenti- 
mente reciproce, dominată de respectul drepturilor vitale ale 
fiecărui popor și orientată spre o colaborare armonioasă între 
naţiuni“. 


Cu toate acestea, observatori mai bine informaţi semnalau 
existenţa în rîndul conducătorilor germani a „celor care susţin 
că inaintarea trebuie continuată şi că trebuie valorificată la maxi- 
mum superioritatea militară de care Reich-ul consideră că dis- 
pune [...] În momentul în care armata germană ocupă Munţii 
Boemiei aceştia scrutează zarea în căutarea unor noi pretenții 
de formulat, a unor noi bătălii de dat, a unor noi obiective de 
cucerit“ *, 


În euforia ce urmase neliniştii generale. Jumea nu prea era 
dispusă să asculte vocile Casandrelor?. Winston Churchill n-a 
găsit decît un slab ecou atunci cînd a anunțat că înfrîngere 
totală suferită de puterile occidentale la München nu reprezenta 
decit „începutul marii răfuieli“. 

Lumea voia pacea şi o voia cu disperare. căci simţea că, 
în afară de Hitler, nimeni nu era într-adevăr pregătit să înfrunte 
încercările şi 'să suporte nenorocirile războiului **. Îl aprobă pe 
Chamberlain, care, luîndu-l în serios pe dictatorul german, că- 
zuse la învoială cu acesta cu privire la ultimele revendicări teri- 
toriale, obligîndu-l să le consemneze într-un tratat internaţional. 


* Raportul dlui Francois Poncet. 

** Guvernul francez s-a interesat pe lingă guvernul țărilor 
prietene în legătură cu stadiul în care se aflau pregătirile lor 
militare, precum şi deciziile politice corespunzătoare. Rezultatul 
acestor investigaţii fusese dintre cele mai descurajante. 

Anglia făcuse cunoscut, la 17 septembrie 1938, că era hotă- 
rită să ofere Franţei tot sprijinul posibil „în cazul în care ea 
însăși ar fi fost atacată“, dar că îi: era „imposibil“ să-și asume 
anticipat angajamente pentru cazul în care Franța ar duce un 
război în baza tratatului său cu Cehoslovacia. Cu două săptămîni 
mai înainte (la 2 septembrie), guvernul francez fusese informat 
că ajutorul Angliei, pe sol și în aer, se putea ridica la două 
divizii neechipate cu material modern pe durata primelor şase 
luni de război şi 100—150 avioane. 

Guvernul Statelor Unite declarase categoric, încă de la în- 
ceputul crizei, că nu era în măsură să ofere vreun ajutor. 

În ceea ce priveşte Rusia sovietică, întrebată în două rîn- 
duri (în martie şi iunie 1938), ea a declarat prin intermediul dlui 
[Maxim] Litvinov? că nu ar refuza să acorde sprijin Ceho- 
slovaciei în cazul unei agresiuni germane, dacă Polonia și Româ- 
nia se angajau anticipat să permită tranzitul armatelor sovietice. 
Cum nici Polonia, nici România nu înțelegeau să-și asume 
anticipat un astfel de angajament, nu era de aşteptat ca Rusia 
să intervină î. 

Dacă Hitler era sincer, atunci aceasta era singura modalitate de 
salvare a păcii şi ea trebuia încercată. 

La urma urmelor, „pacea de la Minchen: se bizuia pe cu- 
vîntul lui Hitler. Chiar dacă acest cuvînt era îndoielnic, acordul 
părea să prezinte unele avantaje. Trebuia cîștigat timp, un timp 
preţios, de care se putea profita pentru mai buna înarmare 
şi pregătire a alianțelor. El lega mai strîns Anglia de soarta 
continentului. Anglia se alătura Franţei (art. 1, anexa la acord) 
în „menţinerea ofertei cuprinse în propunerile  francp-britanice 
din 19 septembrie 1939 referitoare la o garanţie internațională 
a frontierelor statului cehoslovac împotriva unei agresiuni ne- 
prevăzute“. Guvernul. englez făcea astfel un pas în interiorul 
Europei : după ce recunoscuse „frontiera Rinului“ drept fron- 
tieră proprie, era acum pe punctul de a garanta teritoriul în- 
depărtat al Cehoslovaciei și de a-și asuma responsabilităţi pre- 
cise în Europa centrală. Era un. sprijin incontestabil pentru po- 
litica franceză. Pe de-altă parte, întrucît Germania şi Italia se 
angajaseră (prin acelaşi articol) să acorde şi ele o garanţie Ceho- 
slovaciei „după ce problema minorităţilor poloneză și maghiară 
va fi fost reglementată“, era de sperat ca politica loviturilor de 
forţă practicată pînă atunci de Hitler să fie înlocuită cu o po- 
litică de colaborare europeană. 

Totul depindea de interpretarea pe care înțelegeau să o dea 
acordului de la Minchen cele patru puteri semnatare. La început, 
se părea că Germania ar fi acceptat teza guvernului francez po- 
trivit căreia acordul avea „caracterul unui aranjament acărui 
aplicare este supusă în esență controlului %., în numeroase ca- 
zuri, chiar deciziei unei comisii internaţionale“. Într-adevăr, 
pentru ce s-ar fi angajat Reich-ul să garanteze frontierele ceho- 
slovace şi cum ar fi încheiat cu Anglia (şi două luni mai tîr- 
ziu cu Franţa) un pact de „consultare reciprocă“ pentru regle- 
mentarea „dificultăţilor internaţionale“, dacă n-ar fi acceptat 
principiul colaborării cu cele patru puteri în vederea „contro- 
tării în comun“ a afacerilor Europei ? 

Evident, acest principiu nu mai corespundea doctrinei secu- 
rităţii colective apărate de Societatea Naţiunilor ; cu toate aces- 
tea, er nu inaugura o politică cu adevărat nouă, ci continua în- 
tr-un anume sens acordurile de la Locarno şi faimosul proiect 
al „Pactului în Patru“ (care urma să plaseze pacea europeană 
sub egida acţiunii conjugate a Angliei, Franței, Germaniei şi 
Italiei). El dădea satisfacţie numeroșilor europeni care, descu- 
rajaţi de tergiversările Societăţii Naţiunilor, apreciau ca nece- 
sară crearea unei autorităţi superioare pe continent, pentru sal- 
varea păcii. Viciile grave ale unei asemenea politici constau în 
faptul că ea legaliza o violenţă și excludea estul european, în 
primul rînd Rusia sovietică, din „concertul“ naţiunilor conducă- 
toare. Era de așteptat totuşi ca Anglia şi Franţa să învingă ina- 
miciția dintre Berlin şi Moscova, transformînd acordul iniţial 
într-un „Pact în Cinci“. 


Exista însă un viciu mai mare şi mai greu de corectat: reaua 
credință a lui Hitler. Cel de-al III-lea Reich privea doctrina sa 

şi principiile sale mai presus de orice limbaj diplomatic ; naţio- 
nal-socialismul era acela care trebuia să determine natura şi 
sensul angajamentelor internaţionale asumate de conducătorii na- 
zişti. Or, cucerirea ținuturilor sudete nu prezenta decit o etapă 
pe calea realizării „programului' național-socialist. Acordul de 
la München trebuia interpretat de nazişti ca o recunoaştere de 
către occidentali a dreptului Germaniei la spaţiul său vital. Hi- 
tler trebuia să considere că, începînd cu Minchenul, îşi asi- 
gurase mină liberă în est. Această interpretare vădit falsă aveu 
să servească propagandei naziste pentru apărarea, cu vehemenţă 
şi pe un ton din ce în ce mai ridicat, mai întîi a „aspiraţiei“ 
poporului german şi apoi a „dreptului său sacru“ de a decide 
singur, după bunul său plac, soarta Europei răsăritene. 

Acordul de la Minchen devenea astfel, chiar de-a doua zi, 
obiectul a două interpretări diferite şi contradictorii. Occiden- 
talii sperau să fi rezolvat „ultima revendicare teritorială“ a lui 
Hitler şi credeau că asociaseră Germania unei „opere generale 
de pace“ ; guvernul german era sigur că obținuse dreptul de 
a impune estului pacea care îi convenea. 


Aici era fisura ce avea să se adîncească în cursul iernii și 
să provoace, încă din primăvara anului 1939, criza finală și 
hotărîtoare de dinaintea marelui conflict. 5 

Conducătorii francezi şi englezi aveau să se străduiască a de- 
monstra că nu era posibilă vreo neînțelegere şi că Franţa si 
Anglia nu renunţaseră, în calitatea lor de mari puteri, de a fi 
prezente pretutindeni în Europa. Nu garantaseră ele noile fron- 
tiere ale Cehoslovaciei ? Nu obţinuseră ele din partea Germaniei 
angajamentul de a acorda o garanție identică? Nu aveau ele 
să instiste, fără încetare, ca această promisiune să fie respectată ? 
În afară de aceasta, nu-şi afirmase oare Franţa voinţa sa de a 
menţine legături de alianţă, de sprijin şi de prietenie cu Po- 
lonia, Uniunea Sovietică şi România ? 

Reich-ul hitlerist răspundea prin fapte. La cîteva săptămini 
după München, el rezolva singur conflictul frontierelor dintre 
Ungaria şi Cehoslovacia”. „Am făcut un serviciu Europei — îi 
declara Hitler dlui Francois-Poncet —, o conferinţă mai largă 
ar fi provocat o nouă criză“. Statelor din răsărit Hitler le-a 
explicat însă că occidentalii nu mai aveau nici un cuvint de 
spus în Europa centrală ; aceste puteri erau străine de spaţiul 
în cauză (,„raumfremd“). Trecuse vremea Micii Antante. aşa 
încît Germania și-a ajustat în consecinţă politica sa față de Româ- 
nia, Iugoslavia şi Balcani. 

În politica europeană îşi făcea loc astfel principiul împăr- 
ţirii. Germania hitleristă profita de acordul dela Moscova ê pentru 
a impune, prin interpretare, doctrina sa „europeană“ ; sistemele 
de securitate colectivă își trăiseră traiul; de acum înainte con- 
tinentul se împărțea în două zone: la vest — democraţiile oc- 
cidentale, în centru şi în est — puterea tutelară a marelui Reich. 
Această împărţire nu era exprimată în nici un text diploma- 
tic: ea rezulta din fapte, din presiunea lentă şi sistematică prin 

care Reich-ul îi respingea pe occidentali în afara „spaţiului său 
vital“, precum şi din noua situaţie economică şi politică pe cale 
de a se stabili între Rin şi Marea Neagră. Pentru a cîştiga 
puterile occidentale de partea politicii sale, Reich-ul era gata 
să le asigure, prin toate mijloacele, securitatea frontierelor. În 
acest scop, de altfel, încheiase pactele de consultări cu Anglia 
(30 septembrie)” şi Franţa (6 decembrie) 10, rezervindu-și posi- 
bilitatea de a le interpreta în felul său. Cuvintul de ordine era: 
statu quo în vest, dinamism în est. Era însă suficient să fi citit 
Mein Kampflii ca să înţelegi cît de aleatoriu era statu quo-ul 
propus occidentalilor: Hitler voia să se acopere într-o parte, în 
timp ce în cealaltă parte căuta cheia stăpinirii lumii. În spatele 
teoriei împărțirii se afla voinţa de hegemonie universală. 

Apărarea literei exacte a noilor tratate ne putea apărea 
inutilă de acum înainte. Era vorba doar de nişte texte! Voința 
lui Hitler era legea; ea era unica lege ce conta în interiorul 
imperiului german ; oricine ar fi vrut să trateze cu acest im- 
periu se ciocnea de noul „drepti german şi trebuia să cadă la 
învoială cu acesta. 

Mai grav era faptul că, pentru a ajunge aici, puterile occi- 
dentale fuseseră obligate să sacrifice ceea ce continua să cons- 
tituie un simulacru de organizaţie colectivă a păcii; după Mün- 
chen, Societatea Naţiunilor !? pierduse ultima brumă de autori- 
tate; Rusia profita de izolarea sa pentru a abandona politica 
'de asistenţă ; toate grupările regionale erau amenințate — Mica 
Antantă era moartă. Nu mai rămînea decît o ieștre: un acord 
determinat de interesele unui popor „ales“ şi de voinţa schim- 
bătoare a unui dictator. Terenul fugea de sub picioarele occi- 
dentalilor : nu mai exista nici un angajament în care acestea 
să poată avea încredere. Europa împărțită după voința nazişti- 
lor oferea zone de interese, dar nici o zonă de drept. 

Era firesc să se vorbească din nou despre armamente. Cham- 
berlain a proclamat voința Angliei de a fi puternică, lucru ce 
l-a decepţionat pe Hitler, care i-a împărtășit mîhnirea sa lui 
Francois-Poncet, cînd acesta l-a vizitat în „cuibul ce vulturi“ 
de la Berchtesgaden 8 ; Anglia îi provoca întristare, nu voia să 
înțeleagă ; de ce lansa oare chemări la arme, cînd spectrul răz- 
boiului fusese îndepărtat pentru totdeauna ? 

Aceste apeluri aveau să devină din ce în ce mai insistente: 
era prețul politicii de împărţire. Într-o lume în care raportu- 
rile dintre state nu mai erau reglementate de drept şi în care 
terţii păreau abandonaţi la discreţia celui mai puternic, o mare 
putere nu putea rămîne ceea ce era decit făcînd în perma- 
nenţă dovada forţei sale. 

Hitler avea la îndemiînă un singur mijloc pentru a împie- 
dica revenirea „spectrului războiului“. El putea calma temerile 
Angliei şi Franţei acordind Cehoslovaciei garanţia promisă. Dacă 
şi-ar fi ţinut cuvîntul, măcar o singură dată, Europa ar fi fost 
liniştită. El însă nici nu se gindea la aşa ceva: Cehoslovacia 
ori devenea un instrument docil în mîinile sale, ori o distrugea._ 

Pentru a eluda garanţia promisă, el a avut grijă ca problema 
minorităţilor poloneză şi maghiară (de care condiționase onora- 
rea promisiunii) să nu fie niciodată definitiv reglementată. Agen- 
ţii săi întreţineau animozitatea popoarelor vecine împotriva Ceho- 
slovaciei, oferindu-i pretextul pentru rezolvarea „problemei“ în 
maniera cea mai convenabilă şi cind aprecia că era momentui 
potrivit s-o facă. 

Într-adevăr, el s-a decis să intervină din nou în afacerile 
Boemiei ca urmare a unor pretinse agitații minoritare, slovace 
şi maghiare. Modul în care a procedat este o ilustrare a carac- 
terului său : întrucît refuzul de a garanta frontierele cehoslovace 
întreținea o polemică supărătoare, evidențiind reaua sa credinţă, 
Hitler s-a agăţat de „înţelegerea greșită“ și a suprimat Ceho- 
slovacia. 

Această nelegiuire a fost comisă la 15 martie 1939. 


Şiretenia cu care fusese pregătită, cinismul cu care fusese 
comisă, violența exercitată o noapte întreagă asupra nefericitului 
Hacha pentru a-l obliga să ceară dispariţia propriei sale ţări, 
întreagă această dramă marchează una dintre cele mai sumbre 
pagini ale istoriei contemporane. Fihrerul s-a autodepăşit atunci 
cînd a avut pretenţia să-şi justifice fapta în faţa lumii. Intreaga 
sa argumentare nu voia să spună altceva decit că Reich-ul avea 
libertatea de a restabili ordinea la frontierele sale aşa cum gä- 
sea de cuviinţă; Hitler a invocat însă acordul de la Miinchen, 
prin care puterile occidentale i-ar fi recunoscut dreptul de a 
acţiona după bunul plac în Europa centrală. Cu alte cuvinte, 
acordul de la München, referitor la afacerile cehoslovace, i-ar 
fi dat lui Hitler anticipat libertatea şi dreptul de a viola anga- 
jamentele cuprinse în chiar conţinutul acordului. Voința lui Hi- 
tler era tranşantă ; după ce, mai întîi, , interpretase tratatele, 
acum ea le îndepărta şi apoi li se substituia, reglementind ra- 
porturile dintre puteri. 


Faptul a provocat de îndată o violentă controversă. Guver- 
nul francez reamintise la 14 martie (în preziua comiterii crimei) 
că acordul de la Minchen, „considerat chiar în Germania ca 
„un element capital al păcii în Europa centrală şi ca o etapă 
decisivă în relaţiile de încredere reciprocă dintre principalele 
puteri europene, crease, îndeosebi în privinţa Cehoslovaciei, o in- 
contestabilă solidaritate de intenții“. 

Hitler a răspuns, punîndu-i pe occidentali, chiar de a doua zi, 
în fața faptului împlinit. Apoi a invocat „acordul“ intervenit 
între Reich şi preşedintele Hacha. Nu avea oare Cehoslovacia 
dreptul să dispară dacă aceasta îi era voința? Intruciît, printr-o 
notă expresă, guvernul francez a refuzat să recunoască legitimi- 
tatea acestui acord ruşinos, i s-a răspuns că în privinţa Ceho- 
slovaciei fusese totuşi clar faptul că ea nu mai trebuia să „facă 
obiectul unui schimb de vederi“ *. În zadar a încercat dl Bonnet 


* Întrevedere Ernst von Weizsäcker — [Robert] 'Coulondre 
din 18 martie 1939. 

să demonstreze că o asemenea afirmaţie era categoric falsă (ci- 
tînd numeroasele demersuri pe care le făcuse pentru a dovedi 
interesul pe care Franţa continua să-l acorde afacerilor Europe. 
centrale şi răsăritene), Hitler nu s-a înduplecat. E! hotăriîce, odată 
pentru totdeauna, că obținuse dreptul de a guverna singur spa- 
țiul său vital* ; el nu va permite nimănui să conteste temeinicia 
unei politici pe care avea forţa să o impună. 

Dl Coulondre, noul ambasador al Franţei la Berlin, a tras 
singura concluzie logică: „Este limpede inutilitatea speranţei de 
a-i opune lui Hitler alte argumente decît cel al forței. Cel de-al 
III-lea Reich manifestă față de tratate și angajamente acelaşi 
dispreț ca imperiul lui Wilhelm al II-lea.. Germania rămîne tara 
peticelor de hirtie“. Din nefericire, ultimul dintre aceste petice 
de hîrtie — acordul de la München — înlocuise în fapt toate 
angajamentele anterioare dintre naţiuni; cînd el a fost rupt, 
în locul lui nu a mai rămas nimic pe care să se fi putut în- 
temeia o rezistență „legală“, Hitler reuş:se să zdruncine, în an- 
samblul său, dreptul public internaţional. În martie 1939 Eu- 
ropa era mai dezarmată din punct de vadere juridic decît fu- 
sese în septembrie 1938 1 : căci atunci perspectiva unei ocupaţii 
germane a Cehoslovaciei fusese cît pe-aci să provoace războiul 
şi numai încheierea precipitată a acordului din 29—30 septembrie 
împiedicase ostilitățile ; șase luni mai tîrziu, în condițale vio- 
lării acordului salvator şi al ocupării Cehoslovaciei, Europa n-a 
mai mişcat. Nimic nu ilustrează mai bine triumful politicii de 
împărţire asupra ordinei de drept europene. Lumea Veche n-a 
fost niciodată atit de dezorientată ca în timpul acestei crize, 
criză atît morală, cît şi politică. 

Actul din 15 martie conținea totuși posibilitatea unei redre- 
sări ; el punea capăt politicii de la München. „Acordurile de la 
Miinchen nu mai există — raporta dl Coulondre guvernului său 
—, bazele psihologice pe care s-ar fi putut dezvolta virtualitățile 
cuprinse în declaraţiile din 30 septembrie și 6 decembrie fiind 
distruse [...], ne aflăm în prezența unei situaţii cu totul noi“. 

Această „situaţie nouă“ era caracterizată prin faptul că Ger- 
mania hitleristă își aruncase masca și dădea curs liber imperia- 
lismului său, acapariînd ţări străine; dacă se dorea combaterea 
acestui pericol care amenința lumea și rezistenţa în fața vio- 


Dă 

* „Acordurile de la München, completate prin declarația 
germano-britanică şi prin declaraţia franco-germană, semnificau, 
în concepţia germană, dreptul Reich-ului de a organiza după bu- 
nul plac Europa centrală şi sud-estică, cu adeziunea tacită sau 
cel puţin cu toleranța marilor puteri occidentale. Această con- 
cenție era etalată zilnic, de luni de zile, în marile cotidiene ger- 
mane purtătoare de cuvînt ale cercurilor oficiale, iar corespon- 
dența ambasadei a relevat-o în nenumărate rînduri“ (Raportul 
dlui Coulondre din 19 martie 1945). 

lenţei, nu mai putea fi vorba de vreo asociere cu cel de-al III-lea 
Reich ; trebuia reorganizat, în afara şi împotriva lui, un nou 
sistem de drept şi de securitate. 

începea o ultimă perioadă de eforturi politice şi diplomatice. 

În lunile agitate dintre acordul de la Minchen şi ocuparea 
oraşului Praga, ţările din est au înţeles că în joc era soarta lor. 
Dacă teza împărțirii reuşea să se impună, dacă unitatea Europei 
era sfărîmată, atunci se termina cu libertatea şi independenţa lor. 

Prima reacţie a României a fost aceea de a protesta împo- 
triva deciziilor ce afectaseră integritatea Cehoslovaciei: guver- 
nul român a refuzat să participe la împărţirea Ruteniei subcar- 
patice, l-a care îl indemna colonelul Beck î5. 

A doua reacţie a fost de a se solidariza cu ordinea euro- 
peană, ce fusese menţinută pînă atunci sub egida puterilor oc- 
cidentale : la o lună după München, regele Carol a întreprins 
o vizită oficială la curtea regelui britanic !®, Regele şi suita 
s-au bucurat de o primire extrem de cordială atît la Londra, 
cit şi la Paris 1. Problemele de armament şi de colaborare eco- 
nomică pe care le-a ridicat nu au reţinut însă îndeajuns atenţia 
gazdelor. Iluaile provocate de acordul în patru nu fuseseră încă 
definitiv spulberate: lumea era prea aproape de o pacificare 
scump plătită pentru a fi dispusă să aibă în vedere cheltuielile 
necesare unui viitor război. Cum Europa părea pusă în slujba 
colaborării dintre cei mari, la întoarcere regele s-a oprit la 
Berchtesgaden #. Hitler i-a vorbit cu însuflețire despre inten- 
tiile sale paşnice cu privire la ţările dunărene; Goering i-a 
blamat pe „bolșevici“. În acest timp Garda de Fier, forma- 
ţiune politică românească considerată de nazişti drept avanpostul 
lor în est, se deda la exerciții „revoluționare“ în mai multe orașe 
din Transilvania. Decisă să înlocuiască politica tradițională a 
ţării cu una afiliată Axei, Garda de Fier considera că sosise şi 
vremea sa. Regele era decis să se opună mişcării; îndată după 
întoarcerea sa la Bucureşti a avut loc o reprimare violentă în- 
tre ale cărei victime numeroase s-au numărat şeful legionarilor, 
Corneliu Codreanu !, şi principalii săi locotenenţi. 


Hitler a considerat că această reprimare, survenită imediat 
după vizita regelui la Berchtesgaden, era o sfidare la adresa 
sa şi a naţional-socialismului. Tremurînd de furie, el a proferat 
cele mai grave ameninţări la adresa României. Reich-ul a pre- 
gătit o „expediţie punitivă“ la Dunărea de Jos. Puterile occi- 
dentale au avertizat guvernul român asupra pericolului, dar nici 
Franţa şi nici Anglia nu erau dispuse, la trei luni după Miin- 
chen, să ia în considerare eventualitatea unui război. Acestea 
au fost împrejurările în care, la 23 decembrie 1938, am fost 
numit ministru al afacerilor străine %. 


Aveam o misiune urgentă de îndeplinit: să domolesc furia 
ce mocnea la Berlin şt care, într-o epocă în care nu mai exista 
solidaritate europeană, putea fi fatală țării mele. Am acceptat 

să negociez un acord economic, acesta reprezentind unica mo- 
dalitate de a evita tranzacţii ce ar fi grevat asupra politicii 
şi prieteniilor noastre. 

Negocierile erau în curs în momentul în care armatele ger- 
mane au invadat Boemia ”!, Prietenii noştri s-au temut atunci 
pentru soarta României. Am primit mesaje alarmante de la 
Paris, Belgrad şi Varşovia. „Este posibil ca miine Reich-ul să 
recurgă, împotriva României şi a Poloniei, la metoda ce i-a ser- 
vit atit de bine împotriva Austriei şi Cehoslovaciei“, comunica 
ambasadorul Franţei guvernului său la 19 martie 1939*. 

Aceste nelinişti nu erau lipsite de temei : ulterior, în bagajele 
trupelor germane de ocupaţie din Boemia aveau să se găsească 
proclamaţii în limba română. Se pare că, într-adevăr, fusese 
prevăzut ca „expediţia“ germană să pătrundă mai înspre est. 

Acordul economic a dejucat însă aceste planuri: el a fost 
semnat la 23 martie la Bucureşti. Favorabil Reich-ului, el nu 
era dezavantajos pentru economia românească şi nu incomoda 
prin nimic raporturile economice ale României cu celelalte ţări. 
Principalul său merit era acela de a fi salvat România de la 
invazie şi de a-i fi oferit posibilitatea de a cîştiga un timp ce 
ar fi putut fi preţios. Căci, în sfîrşit, Oecidentul reacţionase. 
După cinci zile de la ocuparea orașului Praga — la 20 martie 
1939 — guvernul englez adresa un apel Franţei, Uniunii Sovie- 
tice și Poloniei, invitind guvernele acestor ţări la o consultare 
comună. La 31 martie Anglia dădea garanţii Poloniei 2. La 13 
aprilie, Franţa şi Anglia ofereau garanţii comune României şi 
Greciei. „Europa“ părea să se trezească, afirmindu-și din nou, 
în fața pericolului, unitatea şi solidaritatea. 

Guvernul german m-a invitat atunci să fac o vizită oficială 
la Berlin : se intenţiona marcarea, în acest fel, a destinderii in- 
tervenite în raporturile dintre Reich şi România, ca urmare a 
încheierii acordului economic. Am acceptat şi mi-am anunțat 
intenţia de a profita de această ocazie pentru a face o vizită 
guvernelor din ţările Occidentului. 

A Tocmai această călătorie în căutarea Europei, întreprinsă 
cu cîteva luni înainte de izbucnirea războiului, am încercat s-o 
evoc în paginile ce urmează. 


* În acelaşi raport din 19 martie, dl Couiondre seria: „Un 
fapt pare să indice că, în momentul în care conducătorii hitle- 
rişti aveau în vedere operaţiunea contra Boemiei şi Moraviei, 
ei aveau de asemenea în vedere ca, într-un viitor mai mult sau 
mai puţin apropiat, să pătrundă şi mai mult înspre est. După 
informaţiile primite pină acum se pare că armata germană ar 
fi încercat să ocupe întreaga Slovacie și chiar şi Rusia subcar- 
patică [...] Or, o ocupaţie completă a acestor regiuni, care ar fi 
dus armata germană pînă la frontiera română, n-avea sens din 
punct de vedere politic și militar decit dacă se aveau în vedere 
și operat:uni, fie împotriva României, fie împotriva Poloniei. 
Acestea sînt, la ora actuală, potrivit cercurilor bine informate 
de la Berlin, cele mai direct amenințate“. 


Capitolu 1 ÎN VAGON CU 
COLONELUL BECK 


Istoricul relaţiilor germano-polone e Acor- 
dul de neagresiune. din 27 ianuarie 1934 e. 
„Principiile“ colonelului Beck. e Asigură- 
rile oferite de Hitler e Criza (21 ianuarie 
1939) e Marea iluzie a conducătorilor po- 
lonezi : mesajul adresat de Beck lui Hitler. 


Am părăsit Bucureştiul în ziua de 16 aprilie 1939, la 
amiază. Trenul de Berlin străbătea Moldova pînă spre 
seară, apoi intra pe teritoriul polonez, trecînd în timpul 
nopţii prin Lemberg, Cracovia, Katowice, pentru a 
ajunge a doua zi dimineaţa la frontiera Sileziei.. 

Nu mult după miezul nopţii la trenul nostru a fost 
atașat vagonul-salon al ministrului afacerilor externe al 
Poloniei, colânelul Beck. Fusesem avertizat că ţinea să 
mă vadă înainte de vizita mea là Berlin. L-am întîlnit în 
vagonul său și am călătorit împreună pînă în zori. Pă- 
trundeam astfel, dintr-o dată, în plină dramă euro- 
peană. l 

Omul ce mi-a ieşit în întimpinare pentru a-mi des- 
tăinui grijile şi a-mi încredința anumite mesaje nu mai 
era cel de odinioară, al cărui suris impasibil şi a cărui 
orgolioasă stăpinire de sine le cunoşteam de multă vre- 
me. Fusesem întotdeauna intrigat de acest ministru cu- 
rajos, ale cărui idei nu le împărtăşeam defel, dar pe care 
îl urmăream cu interes — şi nu fără nelinişte — în evo- 
luțiile sale îndrăzneţe printre capcanele politicii. Se aco- 
perise de glorie în legiunea poloneză în cursul ultimu- 
lui război, apoi se dedicase diplomaţiei cu un spirit vi- 
clean şi. alura nonşalantă a unei feline. Acest cavaler 

suplu se considera un observator înțelept : explica eve- 
nimentul în felul său, nu avea încredere în „limbuţia“ 
cancelariilor și se credea capabil să discearnă „realitatea 
lucrurilor“. Ajuns de foarte tînăr la putere sub aripa 
protectoare a mareşalului Pilsudski i și, menţinîndu-se 
de mai bine de șapte ani la conducerea Ministerului Afa- 
cerilor Externe — era decanul cancelarilor Europei —, 
el considera că urmărise îndeajuns de multă vreme anu- 
mite evoluţii politice pentru a cunoaște toate implica- 
țiile şi dedesubturile acestora. Ambiţia sa personală 
crescuse pe măsura ambițiilor sale naţionale; totodată, 
avea tendinţa să supraestimeze posibilităţile politicii 
sale, precum și forțele pe care se bizuia. 

Nu l-am văzut niciodată îndoindu-se de succesul ac- 
țiunilor sale. În acea noapte, în vagon, am descoperit la 
el, pentru întiia oară, semnele neliniştii. Privirea sa 
evazivă în care strălucea un licăr de febră, miinile sale 
prelungi crispate, tenul mai palid ca de obicei, totul 
trăda o emoție pe care vocea sa, mereu calmă, nu reu- 
șea să o ascundă. 


Lovitura la care toată lumea se aștepta și a cărei imi- 
nenţă doar el se încăpăținase să o nege îi fusese dată. 
Hitler nu-şi respectase cuvîntul ; după ce ocupase Praga 
şi Memelul 2, el îşi dăduse în vileag intenţiile cu privire 
la Polonia : voia Danzigul 3. „Ei bine, nu-l va avea! mi-a 
spus Beck cu hotărire. Dacă contează pe mine să i-l dau, 
se inseală. Sint ultimul care poate abandona Danzigul. 
După cinci ani de înţelegere perfectă, în care nu mi-am 
călcat niciodată angajamentele, a încercat să-mi dea o 
lovitură mortală. Am parat lovitura aşa cum trebuia. 
Englezii sint prietenii mei; Danzigul este în siguranţă, 
iar eu sînt încă în picioare. Dar nu vreau război. Mi-am 
păstrat postul ca să lupt pentru pace. Doresc ca Berlinul 
să ştie asta. Și mai vreau ca cei de acolo să ştie că nu 
mi-am schimbat politica şi nu am abandonat nici unul 
dintre principiile mele; tocmai pentru a putea salva 
pacea, am evitat orice act ireparabil“. 

Această atitudine combatantă și conciliantă totodată 
se potrivea firii de luptător a colonelului Beck. Ea se 
potrivea încă și mai bine, prin şansele şi riscurile pe care 

le comporta, nevoilor sale de jucător. Tocmai angajase 
partida supremă, de care depindeau integritatea ţării 
sale, onoarea sa de ministru şi pacea mondială. 

Pentru a-şi atrage toate șansele de partea sa, Beck 
era gata, după ce se legase de Londra, să poarte discuţii 
cu Berlinul. Era însă necesar ca Berlinul să-şi aplece 
urechea la explicaţiile sale. Or, Hitler, înfuriat de in- 
tervenţia Angliei în afacerile Poloniei, își rechemase am- 
basadorul de la Varşovia. Cît despre dl Lipski, amba- 
sadorul Poloniei la Berlin, acesta încercase zadarnic, în 
acele zile de criză, să ajungă la cancelar ori la ministrul 
afacerilor externe. Vrînd să-și atingă ţinta, Beck era 
nevoit să-și confecţioneze săgeata din orice fel de lemn. 

Am înţeles atunci că și eu eram lemnul din care co- 
legul meu polonez voia să-și facă o săgeată. L-am as- 
cultat istorisind disputele sale cu cel de-al III-lea Reich, 
cu atit mai atent cu cît propriile mele temeri în legă- 
tură cu acest subiect le întreceau pe ale sale. De la Bal- 
tica la Marea Neagră, nu eram oare toți expuși accese- 
lor de furie ale lui Hitler și nu ne întrebam oare toți, 
cu aceeași teamă, care dintre noi va fi atacat primul? 
România încercase zadarnic să concilieze tendinţele con- 
trare ale celor două state de care era legată prin tratate 
de alianţă şi de sinceră prietenie : Polonia și Cehoslova- 
cia. Asistase la prăbușirea unei politici, de securitate în 
care avusese încredere. Cehoslovacia căzuse, Polonia pă- 
rea a fi vizată ; pe cînd rîndul României ? În acest mo- 
ment critic, politica guvernului de la Varşovia (care tre- 
zea vii suspiciuni chiar în Polonia, unde poporul cerea 
cu tot mai multă insistenţă revenirea la vechile prietenii 
şi consolidarea vechilor alianțe) era urmărită de cance- 
lariile prietene cu o curiozitate dublată de neliniște. 
Eram bucuros să pot afla de la dl Beck însuși ce gînduri 
îl călăuziseră şi ce speranţe mai nutrea. 


* 


=- Iată, potrivit însemnărilor mele (completate cu ex- 
trase din acte oficiale), relatarea pe care mi-a făcut-o 
colonelul Beck în noaptea de 16 spre 17 aprilie 1939. 

El a început prin a recapitula evenimentele ce pre- 
cedaseră criza. 

Relaţiile dintre Germania lui Hitler și Polonia lui 
Pilsudski fuseseră perfecte pînă la începutul iernii 1938. 
Aceste relaţii se dezvoltau în spiritul şi litera acordului 
de neagresiune din 26 ianuarie 1934. Termenii acordului 
erau identici cu cei ai pactului de neagresiune pe care 
Polonia îl semnase cu Uniunea Sovietică cu doi ani mai 
înainte í. Lui Beck îi plăcea să scoată în evidenţă grija 
pentru simetria ce-l călăuzea în politica sa : „Am primit 
din partea Mareșalului [Pilsudski] — spunea el — un 
consemn pe care l-am urmat întotdeauna cu scrupulo- 
zitate. Graţie politicii mele, Polonia a putut să-și aşi- 
gure securitatea la est și la vest, fără ca libertatea sa de 
acţiune să fie stinjenită. Pentru a nu trezi suspiciuni nici 
la est, nici la vest, am semnat cu marii noștri vecini ime- 
diaţi pacte de neagresiune, dar am evitat întotdeauna 
tratatele de asistență. Am urmat astfel o politică înde- 
penidentă şi riguros logică“. 

În realitate, balanţa pe care Beck dorea s-o ţină în 
echilibru perfect se înclina spre vest — și ministrul nu 
nega acest lucru. Şi asta nu pentru că patriotismul său 
ar fi fost pătat. de „germanofilie“ (cum pe nedrept a fost 
suspectat). Discipol fidel al mareșalului Pilsudski, fon- 
datorul acestei politici de echilibru, colonelul Beck se 
apăra arătînd că niciodată nu admisese ca o influență 
străină să-i fi alterat sentimentul naţional, care era; la 
fel de fierbinte, orgolios şi intransigent ca al oricăruia 
dintre compatrioţii săi. Recunoştea însă că între el și 
conducătorii Germaniei naţional-socialiste existau unele 
afinități de gindire ce nu puteau să nu confere acordu- 
lui din 1934 o semnificaţie aparte. Așemenea multor po- 
lonezi, Beck nu avea înctedere în ideologia geneveză 5, 
al cărei caracter himeric îl denunța, criticînd fără me- 
najamente proiectele de securitate colectivă care tindeau, 
după părerea lui, să creeze o situaţie iluzorie şi pericu- 
loasă. Această opinie era influențată de vechile resen- 
timente provocate în Polonia de acordurile de la Locarno 
şi de politica de apropiere între puterile occidentale. La 
Locarno, Polonia nu primise garanţiile pe care se consi- 
dera îndreptăţită să le primească; ea şi-a simţit mini- 
malizat rolul de mare putere pe care aspira să-l joace. 

Resentimentele sale au fost răscolite atunci cînd, odată 
cu perimarea politicii de la Locarno, puterile occidentale 
s-au înțeles la Geneva să-şi extindă sistemul de securi- 
tate spre est, alegînd ca pilon răsăritean al acestei poli- 
tici nu Polonia dlui Beck, ci Uniunea Sovietică a dlui 
Litvinov. În pofida bunelor intenţii de care dădea do- 
vadă în cadrul Societăţii Naţiunilor, Uniunea Sovietică 
nu inspira vecinilor Poloniei încredere deplină. Un an- 
gajament de asistență care să permită intrarea la veci- 
nul amenințat părea o armă cu două tăișuri. Acceptarea 
unui asemenea angajament din partea unei puteri atît 
de apropiate de teritoriile poloneze, unde existau puter- 
nice minorităţi etnice, era, după aprecierea Varșoviei, o 
chestiune delicată. 

DI Beck se considera interpretul fidel al voinței com- 
patrioţilor săi atunci cînd încerca să se desprindă de 
pactele multilaterale şi colective (sisteme care cînd se 
opreau pe Rin, cînd căutau un punct de sprijin la Mos- 
cova). Ministrul şi-a exprimat clar preferința pentru 
metode pe care le considera mai simple, mai directe și 
care permiteau Poloniei să se bucure din plin de prero- 
gativele sale de mare putere, luîndu-şi securitatea în 
propriile miini. Pentru aceasta era nevoie să ajungă la 
înțelegere, fie direct, cu vecinii săi, încheind cu unii și 
cu alții asigurări de neagresiune, fie cu statele prietene 
mai îndepărtate, contractîind alianțe precise și bilate- 
rale ; astfel se ajungea la organizarea unui sistem spe- 
cial de securitate fondat nu pe considerente umanitare 
sau pe preceptele unui drept internaţional în plină for- 
mare, ci pe aprecierea realistă ad intereselor comune, ce 
trebuiau unite, şi a intereselor divergente, ce trebuiau 
conciliate. Dl Beck considera că reușise să organizeze un 
astfel de sistem prin acordurile încheiate cu U.R.S.S. și 
cu Reich-ul şi prin alianțele cu Franța și România î. „În- 
făptuind. această operă — mi-a spus ministrul —, am 
dovedit nu numai patriotismul meu, ci și cea mai per- 
fectă imparțialitate. Totodată, este nedrept să fiu acuzat 
de rusofobie sau de germanofilie. Eu n-am urmat nicio- 
dată o politică ostilă Uniunii Sovietice; dar eu cunosc 
Rusia și nu m-am lăsat niciodată călăuzit, în ceea ce o 

priveşte, de iluziile Occidentului. Occidentalii nu pricep 
nimic din Rusia sovietică, după cum n-au înţeles nimic 
din Rusia ţaristă. Ei trec de la o extremă la alta și ur- 
mează, rînd pe rînd, politici diferite şi contradictorii. 
Francezii și englezii au sărit de la politica cordonului 
sanitar la aceea a pactelor de asistenţă mutuală. Germa- 
nii au urmat calea inversă: la Rapallo au stabilit cu 
Moscova legături economice și politice foarte strînse, iar 
astăzi îndreaptă împotriva Uniunii un pact anti-Comin- 
tern 8. În ceea ce mă privește, nu am căzut niciodată în 
astfel de excese. Sintem prea aproape de ruși pentru a 
nu-i cunoaște. De asemenea, nu vom folosi niciodată o 
cale în zig-zag. Nici un fel de pact anti-Comintern. Nu 
trebuie să fac cunoscută Internaționala a III-a °, nici s-o 
combat oficial. Nu cunosc decît statul sovietic. Cînd am 
fost la Moscova, nu l-am vizitat pe dl Stalin 10. Acest om 
atotputernic nu avea nici o funcţie oficială ; nu era decit 
secretar al partidului. Pactele de asistenţă, ca și pactele 
anti-Comintern au acelaşi defect : ele atrag Rusia în Eu- 
ropa şi o amestecă în afacerile continentale. Pactele de 
neagresiune, dimpotrivă, o opresc la frontierele sale. 
Astfel înţeleg eu securitatea. După criza din septembrie 
trecut (criza de la Miinchen) raporturile noastre cu Ru- 
sia au fost încordate. Am ţinut să restabilesc situaţia di- 
nainte, adică statu quo-ul, în raporturile dintre noi. 
Apropierea pe care am operat-o atunci nu a însemnat 
adoptarea unei atitudini noi față de Germania, ci doar 
restabilirea acestui echilibru indispensabil independenţei 
noastre. În acest scop precis m-am străduit să ameliorez 
raporturile noastre economice cu Rusia. Rezultatul aces- 
tor eforturi, care nu mă interesează de altfel decît din 
punct de vedere politic, a fost dintre cele mai satisfă- 
cătoare. 

Politica mea faţă de Germania era bazată pe aceleași - 
principii : am evitat orice sentimentalism şi nu am ținut 
cont decit de realitate. Dacă mi s-a întîmplat uneori să 
fiu deosebit de satisfăcut de opera pacifistă realizată cu 
“Germania, este pentru că am crezut că conducătorii de 
la Berlin erau la fel de realişti ca mine și la fel de dor- 
nici de a scăpa de complicațiile procedurii geneveze. De 
altminteri, m-au asigurat întotdeauna de acest lucru“. 

Nu este lipsit de interes să intercalez aici asigurările 
și încurajările pe care Hitler și colegii săi le-au oferit 
ministrului afacerilor externe al Poloniei pentru a-i sti- 
mula realismul de om de stat : 


„Ţin cont de Polonia ca de o realitate pe care nimic 
nu poate să o schimbe şi nici s-o facă să dispară“. Este 
ceea ce declarase Hitler în 1933, în momentul în care 
pregătea acordul cu Polonia. Şi ani de-a rîndul el avea 
să se exprime în aceşti termeni cu fiecare ocazie. „Cum 
în Polonia — spunea nu mai departe decit la 12 sep- 
tembrie 1938 la Nürnberg —, un mare patriot şi om de 
stat, mareșalul Pilsudski, era gata să semneze un acord 
cu Germania, noi am acceptat deîndată și am pus la 
punct un aranjament care are mai multă importanţă 
pentru pacea europeană decît toată vorbăria din tem- 
plul Societăţii Naţiunilor de la Geneva“. : 

Realitatea și veșnicia Poloniei, pe de o parte, iar pe 
de altă parte zădărnicia vorbăriei de la Geneva — Hitler 
exprima prin aceasta, nu fără intenţie, fondul concepției 
politice a mareșalului Pilsudski şi a discipolilor săi. Pen- 
tru a pune mai bine în evidenţă această comunitate de 
gîndire, trebuia să exagereze şi mai mult realitatea mari- 
lor interese identice şi să dea asigurarea solemnă că nici- 
odată Reich-ul nu va rezolva altfel decit prin bună în- 
ţelegere cele citeva diferende ce puteau exista între Ber- 
lin şi Varşovia. Ceea ce Hitler nu a întirziat să facă : 

„Orice război n-ar face decît să aducă în Europa co- 
munismul, acest comunism care reprezintă un pericol te- 
ribil [...]. Polonia este un bastion («ein Vorposten») spre 
Asia. Distrugerea Poloniei ar fi o nenorocire pentru sta- 
tele care ar deveni astfel vecine cu Asia. Celelalte state 
trebuie să înţeleagă rolul de bastion al Poloniei“. Și aici 
Fihrerul exprima o idee profund ancorată în cele mai 
bune capete poloneze. Pe baza acestor dafe, acceptate cu 
ușurință de conducătorii polonezi, nu mai răminea decit 
să fie dezvoltată ideea celor două destine îngemănate, cel 
al Reich-ului naţional-socialist şi cel al Poloniei „realiste“, 
în fața amenințării Asiei. La 26 ianuarie 1934 Hitler i-a 
mărturisit ambasadorului Poloniei la Berlin îngrijorarea 
sa cu privire la uneltirile sovietice : 

„S-ar putea să vină momentul în care cele două state 
ale noastre să fie obligate a se apăra împotriva unei in- 
vazii venind dinspre răsărit. Politica adoptată de guver- 
nele germane precedente şi îndeosebi de Reichswehr "!, 
care avea în vedere o înţelegere cu Rusia îndreptată îm- 
potriva Poloniei, a fost cea mai mare absurditate politică. 
El însuşi, Hitler, avusese odată o violentă controversă cu 
generalul von Schleicher ”, care căuta o apropiere de Ru- 
sia în detrimentul Poloniei. O politică de acest gen ar 

' duce la intensificarea celui mai mare pericol ce ameninţă 
Germania, și anume pericolul sovietic [...]“. 

Hitler atingea astfel o chestiune în legătură cu care 
polonezii erau extrem de sensibili : dintre toate situaţiile 
ce amenințau Polonia, o înţelegere între Reich şi U.R.S.S. 
era lucrul cel mai rău cu putinţă. Dacă Varşovia putea 
fi convinsă că naţional-socialismul îndepărta pentru tot- 
deauna acest pericol, Hitler ar fi găsit în Polonia susţi- 
nători prețioşi ai politicii sale. Asupra acestui subiect 
trebuia să se insiste. La 31 ianuarie 1935, cu ocazia unei 
vînători, mareșalul Goering a făcut, la rîndul său, preţi- 
oase confidenţe contelui Szembeck, subsecretar de stat la 
Ministerul Afacerilor Străine al Poloniei : : 

„Teoretic, ne-am putea imagina cum, printr-o cola- 
borare germano-rusă, ar putea fi operată o nouă împăr- 
tire a Poloniei. Practic, însă, acest lucru este imposibil 
de realizat, pentru că o împărţire a Poloniei ar obliga 
Reich-ul să aibă frontieră comună cu U.R.S.S., ceea ce 
pentru Germania ar fi deosebit. de periculos. De aceea, 
Germania are nevoie de o Polonie puternică pentru a 
putea construi împreună cu ea un baraj împotriva Rusiei. 
Dar numai cancelarul Hitler a înţeles astfel problema re- 
laţiilor polono—germane. Înaintea lui, în vremea lui 
Stresemann |? și chiar mai jnainte, Reich-ul avea alte 
obiective. La începutul anului 1933, cind generalul 
Schleicher i-a transferat puterea cancelarului Hitler, el 
i-a explicat Fiihrerului care trebuia să fie politica Ger- 
maniei faţă de Polonia. Ideea generalului Schleicher era 
aceea a unei înțelegeri între Germania, Franţa şi Rusia. 
Suprimarea Poloniei urma să fie întreprinsă ulterior, pe 
calea înţelegerii cu Rusia. Tot timpul cît generalul Schlei- 

cher dădea aceste explicaţii, Hitler n-a scos o vorbă. Abia 
cînd s-a despărțit de. cancelarul care pleca, i-a spus dlui 
Goering : “Eu voi face contrariul». 

Este de remarcat că această relatare nu corespunde 
întrutotul versiunii furnizate de Hitler însuși referitoare 
la întrevederea sa cu Schleicher ; cancelarul menţionase 
o „controversă violentă“, în timp ce Goering nu-şi amin- 
tește decit tăcerea mustrătoare a Fiihrerului. Scopul re- 
latărilor era însă acelaşi: Varşovia trebuia convinsă de 
următoarele : Hitler credea sincer că Reich-ul şi Polonia 
aveau interese comune în raporturile lor cu U.R.S.S. ; 
totodată, trebuia demonstrat că cel de-al III-lea Reich, 
tăind prin doctrina și acţiunea sa toate punţile de legă- 
tură cu Moscova (în opoziţie cu tradiţia politică germană), 
era în mod firesc interesat să întrețină cu Polonia cele 
mai sincere şi mai bune raporturi. 

Această teză avea să fie apărată şi întărită prin ne- 
numărate declaraţii și asigurări. 

„În ce privește Rusia — îi spunea von Ribbentrop con- 
telui Szembeck la 14 august 1936 —, cancelarul Hitler 
nu s-ar putea învoi la nici un compromis. Cea mai mică 
deviere de la politica sa față de Uniunea Sovietică ar 
deschide negreșit calea bolșevismului : Polonia este tot 
atît de amenințată ca şi Germania ; se impune deci o 
colaborare“. 


Cit despre Goering, el a repetat în fața mareşalului 
Rydz-Smigly !* (la 16 februarie 1937), cuvintele pe care i 
le spusese lui Szembeck : A 

„Cancelarul a răsturnat situația, adoptind odată pen- 
tru totdeauna teza conform căreia este exclus orice con- 
tact cu comunismul“. 


Cu aceeaşi ocazie, Goering şi-a dezvoltat ideile cu pri- 
vire la necesitatea unei colaborări germano-polone : 

„După cum bine înţelegem noi, germanii, Polonia este 
în măsură să facă politică cu adevărat independentă şi de 
mare anvergură, cu condiţia să fie în relații cu un Reich 
care nutrește pentru ea: sentimente de bunăvoință [...]. 
Alianța polono - franceză nu ameninţă cu nimic Reich-ul, 
„întrucît Reich-ul ştie că această alianță îmbracă un ca- 
racter strict defensiv“. 

Implicit, Goering lăsa să se înțeleagă că un acord. 
polono-sovietic nu ar fi fost interpretat la Berlin ca „strict 
defensiv“. El făcea acest lucru pentru a împiedica ade- 
rarea Poloniei la sistemul de securitate lărgită, aflat în 
discuţie, la acea epocă. El propovăduia de altfel o con- 
vertire. Ca şi conducătorii germani, Beck era neîncrezător 
în securitatea colectivă. Ministrului polonez nu-i displă- 
cea să audă repetindu-se principiile pe care Hitler le 
enunţase cu claritate încă din 1935, cînd îi declarase am- 
basadorului Poloniei că „se opune categoric oricărei coo- 
perări a occidentului cu Rusia, căci solidaritatea euro- 
peană, al cărei partizan este, trebuie să se oprească la 
frontiera polono - sovietică“. 

Asigurări asemănătoare s-au succedat pe tot parcursul 
anilor 1937 și 1938, exprimînd în termeni precişi aceleaşi 
„adevăruri“ esenţiale, pe care Reich-ul le epunţa cu plă- 
cere, pentru că le considera utile, iar Poloniei îi plăcea 
să le audă, fiindcă avea încredere în ele. La 5 ianuarie 
1939, începutul teribilului an ce avea să demaşte fondul 
gîndirii hitleriste, cancelarul încă mai proclama : 

„Comunitatea de interese a Germaniei cu Polonia, în 
privinţa Rusiei, este deplină. Că este ţaristă sau bolşevică, 
Rusia rămîne la fel de periculoasă pentru Germania. [...] 
Tocmai de aceea, o Polonie puternică este pur şi sim- 
plu o necesitate pentru Germania“. 

Repetarea nesfîrşită a principiilor politicii germane 
față de estul european n-ar fi fost suficientă pentru a li- 
niști toate temerile Poloniei, dacă guvernul de la Berlin 
n-ar fi găsit cuvintele necesare pentru a-şi preciza ati- 
tudinea față de statutul internaţional al orașului liber 
Danzig. Într-adevăr, aceasta era piatra de încercare a 
raporturilor germano-polone. Putea oare Reich-ul să 
consimtă a da, şi în această privinţă, asigurările necesare ? 
Hitler nu ezitase să o facă : 

„Statul polonez — declara el în discursul din 20 fe- 
bruarie 1938 — respectă situația naţională a Danzigului 
în cadrul Statului ; şi acest oraş, ca şi Germania, respectă 
drepturile poloneze. Astfel s-a reuşit netezirea drumului 
către o înţelegere care, pornind. de la Danzig, a putut, în 
pofida multor tentative de tulburare a păcii, să destindă 

în definitiv raporturile germano - polone și să le trans- 
forme într-o colaborare sinceră şi amicală“. 

Cu patru luni inainte, la 5 noiembrire 1937, cancelarul 
îi declarase domnului Lipski, în acelaşi spirit dar şi cu 
mai multă precizie, că nu exista nici o modificare de 
adus situaţiei juridice şi politice a Danzigului (an der 
rechtspolitischen Lage Danzigs wird nicht geändert wer- 
den). in aceeaşi zi cele două guverne procedaseră la un 
schimb de declaraţii „cu privire la tratamentul reciproc. 
al minorităţilor“. De atunci, purtătorii de cuvînt oficiali 
ai Reich-ului nu încetaseră, după exemplul Fihrerului 
lor, să preamărească virtuțile unei înţelegeri care dejuca 
intrigile celor ce tulburau pacea, înfrunta cele mai grele: 
încercări şi era indispensabilă armoniei europene. 


Evocînd acţiunea pe care guvernul german o întreprin- 
sese la Varşovia, Beck a ţinut să sublinieze măsura în: 
care asigurările şi încurajările corespundeau propriilor 
sale principii. Şi cum să nu le fi apreciat justețea şi vi- 
goarea bărbătească ? Comparat cu „vorbăria de la Gene- 
va“, care făcea ca securitatea statelor să depindă de funcți- 
onarea problematică a cîtorva articole ale Pactului, cuvin- 
tul unui popor viguros şi clarvăzător i se părea o garanție 
avind o cu totul altă valoare. În rest, cum nu era jurist, 
ci soldat — un soldat ce se menţinuse mai mult decit 
oricare diplomat în fruntea unui minister al afacerilor 
străine —, posibilitatea de a duce „o politică independen- 
tă şi de mare anvergură“ i se părea nu numai de invi- 
diat, dar chiar mai puţin riscantă decit aceea de a se 
lăsa fără cricnire în seama unui sistem oarecare de se- 
curitate. De asemenea, nu era insensibil la puseul de vi- 
talitate ce dezmorțea poporul german vecin în anul 1938. 
De ce să fi împiedicat el acţiunea unor oameni al căror 
limbaj îl înțelegea atît de bine ? Miinchenul nu-l găsise 
alături de vechii săi aliaţi ; el rămăsese „independent“, 
reclamînd partea sa din rămășițele Cehoslovaciei. Obţi- 
nuse Teschen 15 şi împărtăşise bucuria învingătorilor, lă- 
sîndu-se aclamat la balcon de o mulțime entuziastă. 

Or, ecoul acestei bucurii încă nu se stinsese cînd la 
Varşovia a parvenit o știre stranie. Dl von Ribbentrop 
îi propunea domnului Lipski (la 25 octombrie 1938, deci 

citeva zile după München) o soluţie de ansamblu — „eine 
Gesamtlösung“ — pentru „chestiunile în suspensie“ : ora- 
şul Danzig urma să se reunească cu Reich-ul, în vreme 
ce „căi de comunicaţie extrateritoriale“ urmau să lege 
Reich-ul de Prusia Orientală. 

Beck fusese surprins : „Niciodată nu fuseseră ridi- 
cate față de mine asemenea pretenţii, mi-a spus el ; aveam 
dreptul să fiu furios. Cu toate acestea, mi-am păstrat 
sîngele rece și i-am trimis lui Lipski instrucțiuni precise. 
Am amintit ultimele declaraţii ale lui Hitler, mai liniş- 
titoare şi mai puţin ambigue ca oricînd ; am lăudat vir- 
tuţile acordului din 1934, care dădeau întreaga mășură 
momentului celei mai puternice perturbări pe care o 
cunoscuse Europa după război şi, deşi am acceptat ideea 
unui Gesamtlâsung, am respins categoric încorporarea 
Danzigului de către Germania“. 

Germanii nu încercau încă să accelereze tratativele. 
Mai înainte aveau nevoie să lichideze Cehoslovacia şi 
să ia Memelul. Beck mai avea timp să schiţeze un plan 
„de mare politică“ ; el a propus vecinilor săi români şi 
unguri împărțirea în trei a Rusiei subcarpatice. Aver- 
tizat de ambasadorul român că acest plan era sortit unui 
eșec sigur, el a plecat totuşi la Galaţi pentru a-i propune 
această afacere regelui Carol. Regele şi miniştrii săi au 
refuzat categoric să se îmbogăţească pe spinarea unei 
țări aliate şi prietene. Nemulțumit şi decepţionat, Beck 
s-a întors la Varşovia, unde avea să audă tot mai mult 
vorbindu-se de Danzig. , 

Cuvintele pe care i le-a adresat Hitler la Berchtes- 
gaden, la 5 ianuarie 1939, purtau încă amprenta cor- 
dialităţii. Afacerea Danzigului fusese amintită „în trea- 
căt“. Aceste cuvinte nu au avut darul de. a-l neliniști 
mai puţin pe ministrul polonez care, a doua zi chiar, 
l-a rugat pe dl von Ribbentrop să-i comunice cancela- 
rului că „am fost întotdeauna optimist în urma întreve- 
derilor și contactelor cu oamenii de stat germani, dar 
de data aceasta mă simt. cuprins de pesimism; mai cu 
seamă în problema Danzigului, așa cum a fost ea pusă 
de Cancelar, nu întrevăd nici o posibilitate de înţelegere“. 

Guvernul Reich-ului nu intenţiona să-i sperie pe 
polonezi, adoptînd, deocamdată, o atitudine blindă. La 
25 ianuarie von Ribbentrop s-a aflat în vizită oficială 
la Varşovia ; a fost darnic în amabilităţi şi nu a insistat 
în problema Danzigului. Între prieteni asemenea afaceri 
trebuiau reglementate prin bună înțelegere şi fără tam- 
tam. Von Ribbentrop a propus un „gentlemen's agree- 
ment“ 15. Beck a acceptat cu bucurie: cuvîntul îi plă- 
cea. Era vorba de raporturi de încredere, ce nu se pu- 
teau stabili decît între popoare puternice. La drept vor- 
bind, sentlemenii cu care avea el de-a face. se comporta- 
seră foarte cavalereşte faţă de Austria şi Cehoslovacia, 
dar aceasta nu-l neliniștea peste. măsură pe colonelul 
Beck. Aceste două state mici nu erau oare destinate 
să dispară odată și odată ? Polonia nu risca nimic; ea 
putea avea încredere în Reich, căci la nevoie putea să-i 
opună rezistență. Acordul părea, de altfel, inofensiv ; în 
el se prevedea că, „în cazul în care Societatea Naţiuni- 
lor s-ar retrage din Danzig, această retragere ar fi ime- 
diat urmată de o declaraţie polono-germană constatînd 
că statu Muo-ul Danzigului va fi mentinut pină în mo- 
mentul în care va interveni o înțelegere între Polonia și 
Germania“. 

Era menţinută astfel paritatea între cele două mari 
puteri, gata să substituie prestigiul acţiunii lor unite 
autorității șovăielnice a Societăţii Naţiunilor. „„Realis- 
mul“ lui Beck îl făcea să privească cu inima ușoară re- 
tragerea Poloniei din Societatea Naţiunilor, a cărei ga- 
ranție nu valora, după părerea sa (și după cea a parte- 
nerului său, dl von Ribbentrop), cît cuvintul unui „gen- 
tleman“. 

Între timp, Hitler a ţinut un nou discurs. El declara 
la 30 ianuarie : „Acum cinci ani am încheiat pactul de 
neagresiune cu Polonia. La ora actuală cu greu:s-ar putea 
găsi vreo divergență de opinii în rîndul prietenilor ade- 
vărați ai păcii cu privire la valoarea acestui intrument. 
Să ne gîndim doar la ce s-ar fi ales de Europa, dacă 
acum cinci ani n-ar fi intervenit această înţelegere eli- 
beratoare [...]*. î 

Cu toate acestea, agitația provocată în Europa de po- 
litica lui Hitler cuprinsese şi Polonia: opinia publică 
era agitată, opoziţia ridica glasul, iar studenții se dedau 
la manifestații zgomotoase pe străzi. Exact în acea pe- 
rioadă Beck primise două vizite oficiale, cea a contelui 
Ciano şi a mea. Eu ajunsesem la Varşovia la 2 martie 
1939 şi petrecusem acolo trei zile ca oaspete al guver- 
nului polonez. Beck nu manifestase nici un fel de în- 
grijorare în acel început de primăvară. (A ţinut să-mi 
amintească : „Vă aduceţi aminte cît de liniştit eram în 
luna martie?“ Îmi aminteam, într-adevăr). Găsisem 
la Varşovia o situaţie încordată: cercurile politice îi 
reproşau ministrului afacerilor străine de a se fi lăsat 
tras pe sfoară de un partener de rea-credinţă. Numai 
Beck rămăsese impasibil, afișînd un calm imperturbabil. 
Și apoi, de ce să fi fost neliniștit? Pretindea a fi avut 
încredere deplină în cuvîntul cancelarului german : „În- 
credera mea, îmi declarase el atunci, se întemeiază pe o 
profundă experiență. Începînd din 1935, toate expli- 
caţiile pe care Hitler a binevoit să mi le dea au fost 
juste şi adevărate. Am vorbit cu el de la om la om, de 
la soldat la soldat; şi-a ținut totdeauna angajamentele 
asumate ; nu m-a înșelat niciodată pînă astăzi“. Cind îi 
spusesem că și Beneş1 primise asigurări nu o dată 
înainte de a fi fost lovit, mi-a răspuns oarecum iritat: 
„Nu este același lucru. Cehoslovacia mi-a părut întot- 
deauna a fi o caricatură a Austriei Habsburgilor. Totul 
era impropriu și provizoriu în acest stat. Am știut din 
luna ianuarie 1938 că, după ocuparea Austriei 18, Ger- 
mania avea să anexeze țările sudete 19. Planul german 
s-ar fi extins poate şi asupra țărilor baltice, dacă nu 
m-aş fi grăbit să ocup Vilnius şi să string legăturile 
Poloniei cu . Lituania. Occidentalii nu erau decişi să se 
opună Germaniei, ci aveau să meargă pînă la marginea 
prăpastiei (pînă la München); ei nu erau gata să facă 
pasul hotăritor. lată de ce Polonia a făcut faţă situaţiei 
internaţionale aşa cum a găsit ea de cuviință. Nu mai 
era de rezolvat decît o singură problemă : cea a Cehos- 
lovaciei şi ea a fost rezolvată“. 

Şi ministrul adăugase : „Consider că, în ce priveşte 
Cehoslovacia, criza nu s-a încheiat. Nu cunosc adevăra- 
tele intenţii ale Germaniei vizavi de această ţară, dar 
trebuie să fim cu ochii în patru și să ne aşteptăm curînd, 
la noi surprize“. l 

Ministrul nu ştia cîtă dreptate avea. Numai că, din- 
colo de prăbuşirea Cehoslovaciei, surpriza ce se punea 
la cale avea să creeze în Europa o nouă problemă, ce îl 
va afecta mult mai îndeaproape. Absorbit însă de schim- 
bările ce se produceau în jurul țării sale şi la care cre- 
dea că va mai putea participa în mod activ, el nu sesi- 
zase de la început acest pericol. De asemenea, nu se 
arătase deosebit de sensibil la reproşul pe care i-l făcu- 
sem de a fi contribuit la slăbirea unei ţări ce era pri- 
etena ţării mele şi a cărei existenţă reprezenta un ele- 
ment esenţial de securitate atît pentru Polonia, cît și 
pentru România. Încă se mai considera în perfectă sigu- 
ranță. Afacerea Danzigului nu îl preocupa. „Este ade- 
vărat, îmi spusese el, că Danzigul este mai naţional-socia- 
list decit întreaga Germanie, dar ultimul meu acord cu von 
Ribbentrop şi recentele declaraţii ale lui Hitler mă pun 
la adăpost de orice surpriză“. Și întrucît îl întrebasem 
dacă impasibilitatea pe care o afişa nu se datora fap- 
tului că acorda o minimă importanţă situaţiei Danzi- 
gului, mi-a răspuns prompt: „Categoric, nu! Danzigul 
ne este indispensabil. Nu vom admite niciodată alipirea 
lui la Germania. Așezat la vărsarea Vistulei, acest port 
absoarbe șapte milioane de tone din exporturile noastre, 
în timp ce zece milioane de tone trec prin Gdynia %. 
Dacă se ating de Danzig, iese război. Dar de ce s-ar atin- 
ge de el cîtă vreme soarta acestui oraş va putea fi re- 
glementată prin bună înţelegere între Germania și noi ?“ 

M-am întrebat atunci dacă Beck era sincer atunci 
cînd, în faţa unei Burope răvășite de o mare îngrijorare, 
afişa o asemenea încredere în sine şi în politica sa. Gra- 
vitatea anumitor schimbări nu se putea să nu-l fi afec- 
tat, iar experiența sa îndelungată trebuia să-l fi aver- 
tizat de schimbările ce aveau să mai urmeze. Cu toate 
acestea, el nu lăsa să se întrevadă nimic. Cînd am pără- 
sit Varşovia, optimismul gazdei mele părea inalterabil. 

Beck şi-a continuat relatarea. Aborda acum perioada 
cea mai critică din raporturile germano-polone. La 
zece zile după ce Beck îmi mărturisise la Varşovia de- 
plina sa încredere în cuvintul lui Hitler, Germania in- 
vadase Boemia. Praga fusese ocupată. Cehoslovacia că- 
zuse. Citeva zile mai tîrziu Reich-ul își asuma „protec- 
tia independenţei politice a Slovaciei“, arogindu-și drep- 
tul „de a proceda la instalaţii militare şi la menținerea 
de garnizoane de-a lungul frontierei răsăritene şi apu- 
sene a Slovaciei“. El întindea astfel un braţ în jurul 
republicii poloneze. Apoi, la 22 martie, a avut loc o 
nouă înaintare : armatele germane au ocupat Memelul. 
Lațul Reich-ului se strîngea. În ajun, la 21 martie 1939, 
dl von Ribbentrop îl convocase pe dl Lipski în Wil- 
helmstrasse, pentru a discuta despre ansamblul rela- 
ţiilor polono-germane. Ministrul german schimbase tonul. 
Era surprins că Varşovia nu răspunsese încă de o ma- 
nieră precisă sugestiilor germane. Această întirziere il 
„nemulțumea“ pe cancelar. Fiihrerul „continua să fie 
dispus a menţine bune relaţii cu Polonia“, dar trebuia 
„să înceteze neînțelegerea veritabilelor intenţii ale Reich- 
ului. DI von Ribbentrop era grăbit. El a sugerat o între- 
vedere imediată cu dl Beck, pretinzind un răspuns 
urgent — astfel încît cancelarul „să nu ajungă la con- 
cluzia că Polonia respinge toate propunerile sale“. 

Dl Lipski a înțeles şi i-a telegrafiat șefului său : „[..] 
sugerarea unei noi întrevederi a cărei dată este precipi- 
tată de dl von Ribbentrop constituie dovada că germanii 
s-au hotărît să-şi pună rapid în aplicare programul în 
est“. Se impune subliniat faptul că în timpul acestei con- 
vorbiri ministrul german nu suflase o vorbă despre Me- 
mel : „Ca şi cum ar fi vrut să he neutralizeze în momen- 
tul în care se va fi ridicat problema Memelului“, a ob- 
servat dl Lipski. El nu se îndoia că „problema“ avea să 
fie pusă a doua zi în zori. 

Beck a “sesizat pericolul, dar încă nu şi catastrofa. El 
a hotărit să nu se angajeze într-o discuţie directă cu 
Ribbentrop şi s-a limitat la a da instrucţiuni precise 
ambasadorului său la Berlin (27 martie), reafirmînd do- 
rinţa sa de a menţine „ca pînă atunci“ şi „pînă în viitorul 
cel mai îndepărtat“ cele mai bune relaţii cu Reich-ul. El 

a reamintit, încă o dată, poziţiile pe care înţelegea să se 
situeze Polonia în problema Danzigului : 

1. Guvernul polonez era dispus să studieze, cu guver- 
nul german, modalitățile unei noi simplificări şi aļe unor 
Reich şi Prusia Orientală, dar înțelegea să acorde aceste 
facilități „în cadrul suveranităţii poloneze“. 


2. Guvernul polonez era de părere că, în privinţa ora- 
șului liber Danzig, se putea găsi o soluţie bazată pe o 
garanție comună  polono-germană — garanţie care să 
ţină cont de aspiraţiile naţionale ale populației, ca și de 
„interesele poloneze*. 

Prin neacceptarea, fermă dar politicoasă, a preten- 
țiilor germane, Beck sperase să dirijeze convorbirile pe 
făgașul unei ințelegeri amicale în spiritul și litera acor- 
dului din 1934. Practic, nu respecta el oare principiile 
ce guvernaseră în chip atit de fericit raporturile germa- 
no-polone în anii din urmă? Și nu consimţise el să 
sustragă spincasa problemă a Danzigului de lao regle- 
mentare în cadrul Societăţii Naţiunilor (societate căreia 
Varșovia, asemenea Berlinului, nu-i atribuia nici un viitor) 
pentru a o încredința unei colaborări polono-germane, 
menită să stringă și mai mult legăturile dintre cele două 
state ? 


Dl von Ribbentrop nu s-a lăsat convins. El i-a făcut 
dlui Lipski o primire rece la 26 martie și nu s-a declarat 
satisfăcut de răspunsul dlui Beck. Ambasadorul a reţinut 
„răceala pronunțată“ şi „nervozitatea“ sa. Von Ribbentrop 
a constatat că „oferta'sa de largă înţelegere nu fusese 
luată în considerare“ ; el à revenit cu insistență asupra 
tuturor pretențiilor sale. Cei doi interlocutori s-au des- 
părţit fără să fi putut realiza o apropiere a punctelor 
lor de vedere. Era limpede, de această dată, că Germania 
era decisă să-şi realizeze întregul program. După Praga, 
Bratislava şi Memel, ea voia acum Danzigul. Și înţe- 
legea să procedeze rapid, căci avea vint la pupă și 
succesul îi suridea. De ce să aștepte noi complicaţii inter- 
naţionale ? Anglia era pe punctul de a se agita; 
“Churchill se arăta din ce în ce mai îndrăzneţ în 
Camera Comunelor; presa londoneză era dezlănţuită ; 

Chamberlain însuşi, furios după căderea, orașului Praga 
și simțindu-se personal ofensat, părea capabil de orice : 
tocmai lansase un apel (la 20 martie) prin care propunea 
Franţei, Uniunii Sovietice, Poloniei să adopte în comun 
măsurile de securitate. Reich-ul nu avea timp de pierdut, 
dacă voia să reglementeze singur, în tête-à-tête cu guver- 
nul de la Varşovia (ca între gentlemeni), problemele pe 
care i le pusese Poloniei. 

În acele zile istorice, colonelul Beck simţise că-i fuge 
pămîntul de sub picioare. Criza de care se temea poporul 
său şi în care el nu voise să creadă tocmai izbucnise. 
Înțelegea gravitatea extremă a situaţiei. Căci nu era atit 
de prost să nu-și dea seama că diferenţa dintre cele 
două teze era mică în aparenţă. La prima vedere, difi- 
cultățile nu păreau insurmontabile. Ce voia Germania ? 
Să alipească Danzigul la Reich, permiţindu-i să rămînă. 
în spațiul economic al Poloniei. Şi ce dorea Polonia? 
Să permită populaţiei germane din Danzig să se admi- 
nistreze în mod liber, rămînind sub un control polono- 
german. Cum putea un astfel de diferend, intervenit între 
două popoare ce-și dovediseră ani de-a rîndul dorinţa 
de colaborare, să ducă la război ? „În esenţă, este vorba 
doar de o chestiune de nuanţe“, îi declararse dl [Richard] 
Franassovici, ambasadorul României [la Varșovia], cole- 
gului său german, vrind să-i sondeze intențiile. „Vă 
“înşelaţi, îi răspunsese contele von Moltke, lăsînd la o 
parte pentru o clipă obișnuita sa atitudine rezervată. 
Nu este o chestiune de nuanţe, ci de culori. Vedeţi 
această hartă a Europei ? Germania este marcată cu gal- 
ben, iar statul liber Danzig cu albastru. Ei bine, mica 
pată albastră trebuie să dispară. În locul ei trebuie să 
apară, culoarea galbenă. Trebuie neapărat. Este în joc 
prestigiul Fihrerului. Chestiunea este foarte serioasă“. 

Dl von Moltke nu intenţionase să facă o aluzie mali- 
țioasă la vechea pasiune a șefului său pentru „pictură“, 
ci se referea la prestigiul politic, la acel element impon- 
derabil care, odată asociat unei probleme, oricît de neîn- 
semnată ar fi aceasta, face din ea un motiv de triumf 
ori unul de prăbuşire. Fiihrerul îşi propusese să înfăp- 

tuiască un program, să îndeplinească o misiune măreaţă. 
El se afla în plină acţiune și nu putea să se oprească. 

Polonia însă avea şi ea un consemn de respectat. 
Ea nu se putea supune exigențelor unei politici în per- 
petuă mișcare care, după ce substituise angajamentele 
bilaterale principiului unei ordini generale, tindea acum 
să înlocuiască colaborarea cu deciziile arbitrare ale unei 
singure voințe. Aceste decizii puneau în pericol nu numai 
spaţiul, atit de preţios pentru ea, ce o lega de mare, ci 
și ansamblul poziţiilor sale, precum și independența na- 
țională, pe care, din raţiuni sfinte, şi-o dorea atit de mult. 
Exemplul tragic, sfîşietor chiar, din acel moment al 
Cehoslovaciei punea în evidenţă soarta ce aștepta țara 
obligată să cedeze, fie și numai asupra unui singur 
punct, pretențiilor celui de-al III-lea Reich. Este ceea 
ce ințelesese limpede dl Lipski; în cursul ultimei sale 
întrevederi cu dl von Ribbentrop, cînd acesta îl întrebase 
ce anume își imagina Polonia încît era atit de neîncre- 
zătoare faţă de Germania, ambasadorul Poloniei răspun- 
sese că ultimele evenimente se produseseră cu atita repe- 
ziciune şi modificaseră atitea acorduri și înţelegeri, încît 
nu era de mirare că opinia publică era atît de tulburată. 

Beck înțelesese și el în cele din urmă. Cu atit mai 
mult cu cît și pentru el problema Danzigului era o 
chestiune de prestigiu. El era ultimul polonez care ar 
fi putut să cedeze în faţa lui Hitler. Între el și cance- 
larul german era o chestiune „de la om la om“, căci 
Beck se angajase solemn în faţa ţării să facă în așa fel 
încît prin politica sa să evite orice fel de complicaţii cu 
privire la Danzig. Pentru a face față miîniei care mocnea 
deja în Polonia împotriva lui, el trebuia să apere Danzigul 
cu orice preţ. 


Ajuns la acest punct al expunerii sale, ministrul mi-a 
repetat cuvintele pe care mi le spusese la Varsovia: 
„Dacă se atinge de Danzig, iese război“. Și a adăugat: 
„Dacă am rămas la postul meu, în aceste ore tragice, am 
făcut-o pentru a încarna această hotărire de nezdruncinat. 
Nu v6m ceda Danzigul. În timpul crizei, s-a pus între- 
barea de ce nu demisionez. M-am gîndit și eu la asta 

de multe ori. Aș fi putut să-mi tratez o boală pe care 
am neglijat-o prea multă vreme şi să ascult în sfîrșit 
sfaturile medicilor, care mă îndeamnă să o fac. Aș fi 
putut să dispar, să cedez locul unui succesor asupra 
căruia să 'nu fi grevat ipoteca acordului din 1934. Dum- 
neavoastră mă cunoaşteţi insă : nu sint omul care să dea 
înapoi în faţa furtunii. Cu sănătatea zdruncinată, crunt 
lovit de evenimente, atacat de presă și huiduit în stradă, 
înţeleg să rămin la postul meu, căci sint convins că dis- 
pariţia mea ar agrava și mai mult situaţia. Criza actuală 
duce fatalmente la: război, dacă nimeni nu îndrăznește 
să se opună fatalităţii. Or, eu sint singurul, credeţi-mă, 
care mai poate să evite răul cel mai mare cu putinţă. 
Vă asigur că rimeni nu cunoaşte Germania și pe germani 
mai bine ca mine“. X 

Mi se revelau în aceasta raționamentul ce-și făcuse 
loc în mintea sa în timpul lungilor ani de convorbiri 
cu Berlinul, precum și influența pe care o exercitaseră 
asupra lui ideile unei propagande subtile. Beck era indis- 
cutabil forţat să recunoască faptul că Hitler îl trăsese 
pe sfoară. şi că prietenia cancelarului nu fusese decît 
un şiretlic menit să aducă mai lesne Polonia lå discreţia sa. 
El recunoștea, de asemenea, că orice nouă concesie putea 
fi fatală Poloniei, căci Hitler nu era omul care să se 
mulțumească cu un prim succes, ci-şi urmărea realizarea 
„programului“ pînă la capăt. Beck însă nu putea și nu 
voia să creadă că, după ce o rupsese „definitivi cu 
Uniunea Sovietică, Germania lui Hitler ar fi putut în- 
frunta riscurile unui război cu Polonia. „Mărturisesc, mi-a 
declarat el, că am apreciat greşit valoarea factorului 
polonez în politica lui Hitler; dar cred că nu m-am 
înşelat în aprecierea factorului sovietic. Contrar tuturor 
predecesorilor săi, Hitler cunoaște realitatea pericolului 
bolșevic, pe care l-a combătut întotdeauna; prin doc- 
trina sa, prin trecutul său, prin rațiunea sa de a fi 
politică și naţională el nu poate negocia cu acesta! 
Eu știu că pentru Germania lui Hitler aceasta este pro- 
blema cewirală, capitală, decisivă, pe lingă care toate 
celelalte probleme sînt secundare. În consecinţă, ce in- 
teres ar putea avea Germania să facă război cu Polonia ? 

Slăbirea Poloniei ar face jocul Rusiei; dacă «bastionul» 
polonez ar cădea, porţile Europei s-ar deschide in fața 
presiunii sovietice. Credeţi că Hitler vrea asta ? Eu ştiu 
că nu vrea! El dorește, categoric, Danzigul, dar nu ar 
consimţi niciodată să plătească un asemenea preț pentru 
obţinerea Orașului liber“. 

Beck era, așadar, convins că trebuia să reziste în 
problema Danzigului și că putea să o facă fără să 
provoace iremediabil războiul. Dar trebuia să reziste fără 
“patimă, calculîndu-și loviturile și ţinindu-și în friu resen- 
timentele. Pentru a nu-și compromite șansele, trebuia, 
mai ales, să lase poarta deschisă spre Germania și să se 
ferească de a face vreun pas spre Rusia. Un asemenea 
pas putea fi fatal. Dacă Polonia s-ar apropia de Uniunea 
Sovietică, Reich-ul n-ar mai avea nici un motiv s-o 
menajeze. Căci prezenţa Poloniei de partea Rusiei ar 
spori pericolul pe care Hitler își propusese să-l combată. 
A schimba poziţia pe care o ocupa Polonia in sistemul 
politic al celui de-al III-lea Reich însemna a face gestul 
iremediabil ce ar declanșa în mod automat războiul. 


Acesta era raționamentul pe care anumite idei puter- 
nic înrădăcinate i-l inspiraseră lui Beck și pe care el 
însuși îl atribuia judecății sale „realiste“, priceperii sale 
în a cunoaşte oamenii. Şi acestea erau datele pe care 
credea că-și poate bizui planul de acţiune. 

El va continua, în felul său, să-i ţină piept lui Hitler, 
consolidind poziţia internaţională a Poloniei şi arătîn- 
du-se mai intransigent decit oricare alt polonez în pro- 
blema Danzigului: dar el va trebui să evite răul cel 
mare — războiul —, fiindcă .nu se va atinge de ceea 
ce aprecia a fi rațiunea "profundă şi inalterabilă a păcii 
germano—psaloneze, respectiv atitudinea comună a celor 
două ţări în privinţa Rusiei. 

Hitler nu s-a ţinut de cuvint, iar el trebuia să se 
apere. Tocmai atunci Anglia îi întindea mîna. Lăsînd la 
o parte anumite lucruri pe care avea să i le reproșeze 
Angliei, aceasta se interesa de securitatea Poloniei. Beck 
va profita de ocazie şi va accepta mîna întinsă de Anglia, 
dar înțelegea să rămînă „integru“. El nu va abdica de 
la „principii“, nu se va integra în sistemul politic propus 

de Chamberlain, cel occidental, care nu înţelegea o iotă 
din ce însemna Rusia ; el va obliga Anglia să-i urmeze 
politica, să se adapteze la sistemul de securitate al 
Poloniei, să aleagă Polonia ca pilon primordial și inde- 
pendent al securităţii în est. 

Răspunsul său la nota. britanică din 20 martie 1939 
(prin care Londra propunea o „consultare“ între guver- 
nele englez, francez, polonez și sovietic) era, în felul 
său, „o capodoperă“ de diplomaţie : „Vă rog să-l întrebaţi 
pe lordul Halifax 2 (se adresa el contelui [Roger] Rac- 
zynski, ambasadorul Poloniei la Londra), dacă, date fiind 
dificultăţile, complicațiile inevitabile, pierderea de timp 
pe care ar presupune-o o negociere multilaterală și, pe 
de altă parte, cursul rapid al evenimentelor [...] guvernul 
englez n-ar putea avea în. vedere posibilitatea de a în- 
cheia cu noi neîntîrziat o înţelegere bilaterală (fără a 
prejudicia desfășurarea ulterioară a negocierii generale)“. 

Esenţa politicii lui Beck era următoarea : el dorea 
o înțelegere „neîntirziată“, căci era grăbit şi voia să 
stopeze cît mai grabnic ofensiva diplomatică a Reich-ului, 
precum și agitația opiniei publice poloneze. El nu se va 
lăsa însă strîns în menghina unui sistem de securitate 
penerală ; el îi va opune Reich-ului alianța cu englezii, 
fără a-l provoca pe Hitler printr-o alianță cu rușii; va 
fi ferm și suplu totodată și, deși se alia cu Anglia, nu 
abandona speranța de a se împăca, într-o bună zi, cu 
Germania. 

Aşadar, a propus Angliei un pact bilateral, susținînd 
această formulă, chiar dacă, în interesul cauzei, a fost 
obligat să accepte declaraţia unilaterală în favoarea 
Poloniei pe care Chamberlain a făcut-o în camera Comu- 
nelor la 31 martie. 

Între 21 martie, data deschiderii ostilităţilor diplo- 
matice de către Ribbentrop, și 31 martie, ziua garanţiei 
engleze, nu trecuseră decit zece zile. Beck era mindru 
de a fi realizat atît de repede o redresare decisivă a 
situaţiei : „După cum vedeţi, n-am pierdut timpul; nu 
mi-au trebuit decit zece zile ca să cad în picioare. Afa- 
cerea Praga nu se va mai repeta. Hitler și-a găsit nașul !“ 

Trebuia însă ca Hitler să se decidă să vorbească. Or, 
Hitler suspendase convorbirile, atît la Varşovia, cit şi 
la Berlin. Furios de riposta lui Beck, care îl încurcase 
cu garanţia engleză, Hitler își rechemase ambasadorul 
și pregătea, fără doar şi poate, o nouă lovitură. 

Cu toate acestea, Beck era decis să ofere explicaţii, 
după cum la fel de decis era să reziste. El credea că va 
putea salva pacea, tot aşa cum salvase Danzigul. Era 
convins că deține argumente decisive ; trebuia cu orice 
preț să facă uz de ele. Acestea erau motivele pentru 
care ţinuse să mă întilnească. 


Urmărisem cu interes și neliniște evocarea acestor 
evenimente încărcate de ameninţări. Era istorisirea unei 
profunde neînţelegeri, care conţinea, vai, toate elemen- 
tele unei mari drame a istoriei. 

Și nu aveam impresia că această neînțelegere putea 
lua sfîrșit, judecînd după argumentele subtile prin care 
Beck spera să-l poată, convinge şi tempera pe Hitler: 
„Prin acordul pe care tocmai l-am semnat cu Anglia, 
am completat sistemul nostru de securitate fără să-i fi 
schimbat sensul. Alianţa cu Anglia nu este, pe scurt, 
decit un complement natural și logic al alianţei noastre 
cu Franţa. Or, Hitler a știut tot timpul de aceasta din 
urmă, în legătură cu care nu s-a arătat bănuitor atunci 
cînd a încheiat cu noi pactul amical de neagresiune în 
1934. El i-a recunoscut în mod expres caracterul strict 
defensiv. Prin ce ar putea alianţa engleză să fie mai 
deranjantă pentru Reich decît alianța franceză ? Dacă 
vreodată Franţa ar fi nevoită, în baza angajamentelor 
date, să acorde ajutor Poloniei, nu este oare sigur (date 
fiind legăturile strînse ce unesc Londra și Parisul) că 
și Anglia, cu sau fără acord, ar fi determinată să inter- 
vină ? Acceptind oferta engleză a unui pact de asistenţă, 
eu n-am consimţit, de fapt, decît la a da expresie juri- 
dică unui sistem de securitate care, în fapt, exista deja. 
Acest pact n-a modificat cu nimic atitudinea Poloniei 
față de Germania. El n-a modificat poziţia pe care o 
apără Polonia în problema Danzigului. Guvernul polonez 

înțelege să recunoască populaţiei germane din Danzig, 
la fel ca inainte, dreptul de a se administra în mod 
liber ; la fel ca inainte, el refuză să renunțe la dreptu- 
rile fundamentale ale Poloniei. Între atitudinea noastră 
și pretenţiile germane există o oarecare «marjă», care 
permite noi negocieri; şi categoric nu pactul pe care 
l-am semnat cu Anglia ne va împiedica să rezolvăm prin 
bună înţelegere diferendele care despart Germania de 
Polonia. Căci alianţa engleză și cea franceză nu consti- 
tuie elementele determinante ale securităţii poioneze. 
Aceste două alianţe fac parte doar din sistemul nostru 
de reasigurare : ele sînt chemate să joace un rol numai 
în cazul în care angajamentele directe contractate de 
Polonia cu vecinii săi apropiaţi nu ar fi respectate. Ţin 
să insist asupra acestui argument, deoarece îl consider 
hotăritor. Polonia s-a reasigurat la Londra, aşa cum s-a 
reasigurat la Paris, contra riscurilor inerente instabilității 
afacerilor europene. În realitate, securitatea Poloniei se 
sprijină pe angajamentele directe de. neagresiune şi în 
primul rind pe acordul incheiat în 1934 cu Reich-ul. 
Iată ce doresc să se știe la Berlin. Nu știu să nu-mi 
fi respectat vreodată angajamentele pe care mi le-am 
asumat faţă de Reich. Cu totul alta ar fi fost situaţia 
dacă aş fi acceptat întocmai pactul de asistență cu Anglia, 
aşa cum mi-a propus. Într-adevăr, acest pact era ast- 
fel conceput încit să lege Polonia de ţările occidentale, 
dar şi de Rusia sovietică. Or, Polonia nu a dorit acest 
pact multilateral propus de Anglia, căci acesta ar fi obli- 
gat-o să-şi abandoneze principiile şi să-și modifice po- 
ziţia. Un pact de asistenţă cu Moscova nu putea decit să 
altereze sensul profund şi eminamente european al acor- 
dului germano-polon din 1934; putea să lase impre- 
sia că politica poloneză şi-a schimbat orientarea şi să tre- 
zească la Berlin o îngrijorare justificată. lată de ce am 
respins oferta engleză. Sint gata să dau asigurări for- 
male că Polonia nu se va angaja niciodată pe o aseme- 
nea cale. Ea îşi va apăra cu hotărire interesele, dar nu 
va schimba liniile generale. ale politicii sale. Şi ţin să 
afirm convingerea mea că atita vreme cit datele esenţiale 
ale ordinii europene vor rămine nealterate, se va găsi 
întotdeauna o cale de înţelegere între vecini“. l 

Acestea erau explicaţiile pe care Beck considera că 
trebuie să i le furnizeze lui Hitler. Prin asigurarea so- 
lemnă de a nu schimba niciodată „sensul“ politicii sale, 
el credea că atinge punctul cel mai sensibil al ideologiei 
hitleriste. Era atit de sincer în atitudinea sa, atit de sigur 
că, graţie ei, va putea să învingă în cele din urmă spec- 
trul amenințţător al războiului, încît avea să se încăpă- 
țineze pină la capăt, adică pînă la ultima zi a tragicului 
august 1939, în a respinge ofertele și injocţiunile aliați- 
lor şi a refuza orice participare la un sistem de securitate 
generală. Era convins că astfel ţinea pacea în mîinile sale. 

În realitate, el se preda lui Hitler cu mîinile şi picioa- 
rele legate. Împietrit în intransigenţa și izolarea sa, el 
se plasa la discreţia unui adversar  implacabil. Hitler 
nu-și putea dori mai mult decit să-l ştie pe Beck fidel 
„principiilor“ sale : această  încăpăţinare era de natură 
să compromită nu numai relaţiile dintre Polonia şi Rusia, 
ci chiar ansamblul politicii de securitate a aliaților și 
Hitler ştia acest lucru. În ajunul trecerii la acţiune can- 
celarul german ţinea ca, înainte de toate, să aibă mină 
liberă. Politica de „încercuire“ a lui Chamberlain îl in- 
dispunea. Dacă Anglia ar fi reuşit să unească, într-un 
singur sistem de securitate, pactul pe care tocmai îl în- 
cheiase cu Polonia şi cel pe care se pregătea să-l negoci- 
eze cu U.R.S.S., libertatea de mișcare a "Reich-ului ar 
fi suferit. Dezvăluindu-și jocul, Peck i-a permis lui 
Hitler să ia din timp toate măsurile : din acest moment 
el putea să disocieze eforturile aliaţilor pentru a putea 
induce în eroare Rusia, să  paralizeze Occidentul şi să 
aservească Polonia bunului său plac. Nu era el omul 
care să lase să-i scape asemenea ocazii. 

Ideea pe care şi-o făcea Hitler cu privire la „marile 
interese europene“ — ideea despre care îi vorbise atît 
de des ministrului polonez — nu erau, categoric, de na- 
tură să-i fringă elanul. Cancelarul german nu se cram- 
pona de concepțiile sau argumentele de care făcea uz. 
Spiritul său era liber, iar cuvintul său avea aripi. El ima- 
gina sisteme şi doctrine care să-i servească scopurile, nu 
să-i impiedice acţiunile. Iar atunci cînd dădea asigurări, 
el îl lega pe cel asigurat, dar nu se lega și pe sine însuși. 

Pentru el o chestiune ca a ceea a Danzigului putea 
avea mii de semnificaţii succesive, iar el putea să fi 
oferit mii. de explicaţii diferite. Dar în ziua în care se 
hotăra să acţioneze, un singur lucru conta: succesul 
acţiunii sale. Așa cum spusese dl von Moltke, mica 
pată albastră ce reprezenta  Danzigul trebuia să dis- 
pară de pe hartă, în locul ei trebuind să apară aceeași 
culoare care acoperea Germania. Iar acest lucru trebuia 
neapărat să se întimple, chiar dacă harta Europei avea 
să fie scăldată în sînge. 

*Nesesizînd acest adevăr, ministrul afacerilor străine 
al Poloniei se lăsa atras de o nouă himeră, lucru pe care 
îl făcea cu hotărire şi curaj, căci era un om intrepid şi 
brav. 

M-am despărțit de el luînd cu mine imaginea tulbu- 
rătoare a unei ființe încăpăţinate, care lupta împotriva 
destinului. Turbulent în momentele de acalmie şi calm 
în timpul furtunii, Beck avea sufletul violent şi orgolios 
al unui cavaler medieval. Patriotismul său era fierbinte, 
dar neiîncrezător, preferind să se bizuie mai degrabă pe 
cuvintul unui adversar decit pe asigurările unui prieten. 
De aceea, era periculos pentru alţii (căci n-avea „.preju- 
decata“ dreptului terţilor), dar încă şi mai periculos pen- 
tru sine însuşi. Era convins că făcuse dovada unei extra- 
ordinare abilităţi degajindu-şi ţara din țesătura politicii 
geneveze, pentru a o lăsa la discreţia pasiunilor explozive 
ale celui mai mare demolator al vremurilor prezente. 
Înclinaţia sa romantică, pe care o lua drept realism, nu 
era lipsită de grandoare ; el avea strălucirea insolită a 
acelor personaje care par destinate a fi la comanda eve- 
nimentelor, cînd, de fapt, ele sînt deja instrumentele 
fatalităţii. 


Capitolul 11 HITLER ÎȘI PREGĂTEȘTE 
ARMELE 


Berlinul în ajunul aniversării lui Hitler e 
Un „tur'de orizont“ cu von Ribbentrop e 
Întrevedere cu Goering e Audiență la 
Cancelaria Reich-ului: Fiihrerul își ex- 
pune politica e Parada militară din 20 
aprilie 1939. 


Prima mea zi în Germania aveam să mi-o petrec la 
Breslau !; gazdele mele fixaseră această etapă pentru 
a-mi permite să sosesc la Berlin a doua zi înainte de 
amiază, aşa cum cerea „programul“. Era un fel de a cal- 
ma, în pragul celui de-al III-lea Reich, unele temeri le- 
gitime. Înainte de a fi pus faţă în față cu oamenii şi cu 
instituţiile regimului, mi se permitea să fac o incursiune 
în trecut. Căci orașul Breslau, al cărui primar din cale 
afară de amabil mi-a făcut onorurile, păstrase, în umbra 
vechilor biserici, parfumul vremurilor de altădaiă ; dom- 
nea aici, în pofida uimitoarei dezvoltări a cartierelor 
sale industriale, o atmosferă liniştită de oraş de provincie. 
încărcată de amintiri şi bîntuită de visuri. Am făcut, con- 
ştiincios turul monumentelor istorice, iar seara, frint de 
oboseală, am adormit nespus de plăcut în loja de onoare 
de la „Stadttheater“, în sunetele familiare și liniștitoare: 
ale unei operete vieneze. 

E * 


A doua zi, peisajul era altul. DI von Ribbentrop, în 
uniformă, înconjurat de principalii săi colaboratori, mă 
aștepta la gara „Friedrichstrasse“. În acordurile unei 
fanfare militare, care intona un marş războinic, am tre- 

cui în revistă superba companie de onoare care, cu dra- 
pelul în frunte, m-a întimpinat la coborirea din tren. 
Așşa-i plăcea Berlinului, în acele zile febrile în care se 
pregătea o Germanie „tot mai mare“, să-şi primească 
oaspeții străini, oferindu-le încă de la sosire un specta- 
col de forţă, în măsură să-i seducă, să-i convingă şi să-i 
intimideze. Era tocmai ce trebuia pentru a-i pregăti pe 
aceşti străini să facă faţă emoţiei ce le era rezervată în 
capitala germană. Căci Berlinul, care se pregătea pentru 
sărbătorirea somptuoasă a celei de-a cincizecea aniver- 
sări a Fuhrerului, era zguduit continuu de puternice 
accese de entuziasm și agitație. Bucuros de a fi înfrint 
limitele ce îi fuseseră impuse la Versailles (nu atit pen- 
tru că erau nejuste, ci pentru că erau limite), Reich-ul 
se îmbăta de succes şi de speranţă. Tribuni elocvenţi 
înflăcărau imaginaţia mulțimilor : teoreticieni de toate 
categoriile, publiciști, istorici, geopoliticieni se alăturau 
conducătorilor partidului în a justifica şi reclama noi 
acțiuni.* La dezbateri luau parte eroi legendari, înviați 
de gîndirea îndrăzneață a apostolilor pangermanismului : 
Siegfried 2, care omorise balurul, și împărații Hohen- 
staufen 3, vechi stăpini ai Europei, îi arătau calea dlui 
Hitler şi îl conjurau să meargă înainte, să-şi înfăptu- 
iască programul, să atingă frontierele naturale, îndepli- 
nind destinele imperiale ale poporului german. O recu- 
noștinţă infinită şi o încredere  nemărginită se înălțau 
spre Hitler, încarnarea supremă a tuturor voinţelor ger- 
manice. Mulțimea anonimă, convinsă şi cucerită, la ordi- 
nele unei poliţii specializate, se lăsa grupată cu sutele 
de mii, cînd în interminabile cortegii, cînd în mase imo- 
bile și fremătătoare în faţa tribunei dictatorului. | 
La prima vedere, aceste manifestații populare nu 
aveau tendinţe xenofobe. Aspiraţiile Germaniei erau 
imense, dar vagi și, oricit ar părea de paradoxal, nu 
păreau a fi îndreptate împotriva altor naţiuni. Ele lăsau 
impresia că poporul german ar fi vrut ca întreaga lume 
să participe la trezirea sa, să împartă puterea cu unele 
mari puteri și să-i antreneze pe cei mai mici cu sine. 
Formule binevoitoare adresate cînd Franţei, cînd Impe- 
riului britanic și vizind adesea şi țările din sud-estul 
european erau lansate de conducători și circulau în mul- 

time. Cind simpatia debordantă a germanilor se ciocnea 
însă de rezerva plină de îngrijorare sau de rezistenţa 
hotărită a popoarelor din jur, ea se transforma în sen- 
timenie jignite și în minie. Atunci revendicările căpătau 
consistenţă și, din vagi cum erau, deveneau de o precizie 
teribilă. In agitația poporului german, savant întreținută 
de conducătorii săi, era ceva infinit mai vast decit pro- 
iectele de cucerire a Danzigului şi a regiunilor din răsărit. 
Reich-ul se simţea chemat să recreeze lumea. Succesele 
obținute. de Partidul Naţional-Socialist pe plan intern 
erau un stimulent și un exemplu de ceea ce putea și 
trebuia să realizeze Germania pe plan extern. Potrivit 
descrierii unui excelent observator al fenomenului ger- 
man, „Reich-ul esiima că misiunea ce-i revenea in 
Europa era echivalentul celei pe care și-o asumase, în 
Germania, Partidul Naţional-Socialist. Europa era che- 
mată să conducă lumea, dar pentru asta ea însăși trebuia 
să fie condusă. Germania fusese eliberată din dezor- 
dinea și anarhia în care o aruncase democrația numai 
prin triumful principiului autoritar. La fel ar fi și în 
cazul Europei [...] “*. 

Această pretenţie de a conduce o lume stabilită pe 
baze noi avea să fie expusă în mod amănunţit într-o 
lucrare devenită in timpul războiului breviarul gîndirii 
politice germane. „Graţie capacităţii sale politice supe- 
rioare, nucleul german organizează in jurul său, ca centru 
determinant, intr-o comunitate politică, un grup de teri- 
torii alogene ce pot fi, din punct de vedere etnic, perfect 
autonome. În această comunitate se aliază, într-o ierar- 
hizare organică, conducerea germană și autonomia popoa- 
relor străine“ **, 
~ Acest plan se raporta mai puţin la Occidentul euro- 
pean, pe care îl considera drept „o zonă răminind în 
afara sferei sale de intervenţie activă“, cît la ţările din 
est, unde Germania înţelegea să acţioneze după bunul ei 
plac. El nu afecta însă prin aceasta mai puţin ansamblul 
ordinii continentale, căci prejudicia ideile de drept, de 


* Claude Moret, L'Allemagne etla réorganisation de l’Europe. 
** Karl Richard Ganzer : Das Reich als europäische Ordnungs- 
macht, Hamburg [1942]. 

morală şi de politică pe care se întemeiase civilizația 
crestină și europeană. 

Or, aceste idei erau mult mai profund ancorate în 
conştiinţa națiunilor decit fusese democraţia în Germania ; 
bătrina Europă era în stare să reziste, iar Hitler nu 
putea nici s-o forțeze prin violenţa cuvintului, nici să 
pună stăpinire pe cea printr-un puci oarecare. 

Această bătrină Europă nu avea, de altminteri, nici 
un chef să se bată. Ea incerca să evite situaţiiie neplă- 
cute, acceptind uneori capriciile Fihrerului. Își revenea 
însă curînd. Mari sau mici, statele nu puteau să renunțe 
nici la atributele puterii lor, nici la virtuţiie libertăţii 
lor. Toate refuzau regresul ce le-ar fi făcut să găsească 
în sînul unui imperiu medieval (ca acela către care voiau 
să le îndrepte admiratorii împăraţilor Hohenstaufen) asi- 
gurarea unui regim autoritar. 

Decalajul dintre planul în care trăia majoritatea na- 
țiunilor și planul tiraniei hitleriste conţinea în esență 
toate elementele catastrofei. Cel de-al III-lea Reich, care 
acumula enorme forţe, gata să pornească imposibila aven- 
tură, simţea pretutindeni o rezistenţă surdă. De aici varia- 
tiile bruște de atitudini și marile sale izbucniri de mî- 
nie, atunci cind „poporul german“ descoperea că lumea 
nu voia să gindească la fel ca el. 

Diplomaţilor din ţările mijlocii și mici care traver- 
sau Berlinul în uceastă epocă agitată li se aplica regi- 
mul duşului scoţian : ajungeau, fără o etapă de tranziţie, 
de la cald la rece, de la primirea cea mai măgulitoare 
la atitudinea cea mai dispreţuitoare, de la manifestări de 
simpatie la avertismente alarmante, de la discursurile 
cele mai amabile (apeluri, asigurări şi încurajări) la cu- 
vinte incărcate de ameninţări. Și oricit de curată ar fi 
fost conștiința lor, şi oricît de reduse ar fi fost mijloa- 
cele lor de acțiune, ei erau nevoiţi în permanenţă să-și 
pledeze nevinovăția (potrivit unei uzanţe generalizate, 
care tinde să reglementeze relaţiile dintre marea și mica 
putere, făcîndu-le să semene cu cele dintre lup și miel). 
Ei trebuiau să dovedească că ţara lor nu va utiliza sla- 
bele sale forțe pentru a ataca marele vecin, că nu dorea 
să „încercuiască“ pe nimeni și că se abținea să tulbure 

curentul ale cărui ape furtunoase îşi aveau izvorul în 
vreun imperiu puternic. 

Declaraţiile pașnice ce le erau făcute în schimbul unor 
asemenea promisiuni aveau o rezonanţă stranie în acest 
Berlin milităros, acoperit de stindarde si fremătind de 
cortegii. 

Acest oraș imens și primitor dădea vizitatorilor stră- 
ini o impresie de incertitudine și de neajutorare. Și asta 
o simţeam cu atit mai mult cu cit mi-am amintit de un 
eveniment ce mă făcea să văd'cu alți ochi lucrurile: 
oare nu aceeași gară, în care tocmai mi se făcuse o pri- 
mire cordială, aceeași fanfară cîntase, cu o lună mai de- 
vreme, la sosirea dlui Hacha? Primit cu toate onoru- 
rile care încă i se cuveneau, preşedintele improvizat al 
ncefericitei Cehoslovacii fusese condus în Wilhelmstrasse, 
supus unor manevre care s-au prelungit foarte tirziu în 
noupte și determinat să ceară el însuși suprimarea patriei 
sale. 

Or, la două ore după sosirea mea, am fost dus de 
șeful protocolului exact în același loc. Cutremurător de 
grav, dl von Ribbentrop m-a primit în biroul său și, 
stînd în picioare, sub celebrul portret al lui Bismarck 
realizat de Lembach, m-a invitat să fac împreună cu el 
obișnuitul „tur de orizont“. Vorbea cu ușurință, uneori 
cu volubilitate, servindu-se cu bună știință, pentru a-și 
exprima mai bine gindurile și a nu le permite nici o 
deviere, de formule gata fabricate, cărora le probase deja 
utilitatea. Așa cum se obișnuia în acele zile în care na- 
ziștii se străduiau să subordoneze evenimentele doctri- 
nei lor, expunerea sa s-a transformat curînd în pledoarie. 
Misiunea sa era aceea de a repara nedreptăţile comise 
contra Reich-ului la Versailles ; pe aceasta se rezema în- 
treaga sa politică. Cu capul lăsat spre spate, cu buzele 
strinse, cu privirea albastră încărcată de resentimente, 
Ribbentrop găsea o adevărată plăcere în a enumera acu- 
zaţiile pe care se întemeia procesul intentat de Reich 
lumii. El a reamintit politica reparațiilor şi cea a dezar- 
mării, „raptul“ coloniilor, izolarea Austriei, crearea Ceho- 
slovaciei — acest stat duşman în sînul comunității ger- 
mane —, „absurdul“ coridor polonez şi situaţia „impo- 

sibilă* a Danzigului. Trebuia să se ia seamă : sentimen- 
tul de nedreptate era o pîrghie capabilă să ridice lumea 
și să o răstoarne. Reparind, una cite una, fără vărsare 
de singe, nedreptăţile comise față de ţara sa, Fiihrerul 
respectuse dreptul oamenilor. Dar forţele sale sporeau și 
nu era înțelept ca voinței sale de creare a unei ordini 
mai bune să i se opună cu obstinuţie o lipsă de înțele- 
gere ostilă. Fuhrerul voia pace, nimic altceva decit pace. 
Din acest moment Reich-ul îşi atinsese frontierele sale na- 
turale, își realizase spaţiul vital și nu avea altă dorinţă 
decit aceea de a-și consolida poziţiile și de a-și dezvolta 
în mod paşnic imperiul... 

Dind aceste ultime asigurări, care contrastau în mod 
flagrant cu starea de spirit ce domnea la Berlin, dl von 
Ribbentrop redevenea ministrul afacerilor străine. Nu 
era oare rolul său acela de a pune surdină revendicări- 
lor naţionale pentru a asigura, în etape succesive, totala 
lor realizare? Pentru a linişti Europa, între bănuielile 
tot mai accentuate ale popoarelor vecine şi impetuozita- 
tea dorințelor germane trebuia să plaseze asigurările unei 
diplomaţii înțelepte: Dl von Ribbentrop o făcea fără en- 
tuziasm și fără putere de convingere. Nu-i plăcea să fie 
pe placul cuiva, fie și prin false alegaţii ; recitind ca pe 
o lecţie cuvintele menite a-i liniști pe interlocutori, el 
lăsa impresia clară că dacă s-ar fi găsit cineva care să 
încerce să oprească Reich-ul din cursa sa fatală, cu si- 
guranță acela nu ar fi el. 

Cu toate acestea, Germania n-avusese nicicind mai 
mare nevoie de a linişti lumea ca în acel început de 
primăvară a anului 1939. Ultimul dintre succesele sale 
îi alertase deopotrivă pe partizanii și pe dușmanii săi. 
Reich-ul le apăruse tuturor într-o lumină nouă ; scuzele 
pe care le formulase acesta pentru a-şi masca intenţiile 
și a-şi înlesni jocul căzuseră. Prin ocuparea Boemiei (15 
martie), Reich-ul trecuse de la politica de expansiune 
naţională la politica de agresiune; revendicările înteme- 
iate pe comunitatea de rasă cedaseră locul imperialis- 
mului militar. Dintr-odată, el devenise periculos pentru 
acei vecini ai săi care se străduiseră să creadă că Hitler 
nu va revendica decît ţări germane. 

Eşafodajul ridicat la München se prăbușise ca un cas- 
tel din cărţi de joc. Toţi semnatarii efemerului compro- 
mis, occidentali ca şi germani, fuseseră obligaţi să ia act 
de lamentabilul eșec al eforturilor lor de conciliere. 
Franța s-a grăbit să comunice la Berlin (la 17 martie) 
că guvernul francez considera acțiunea îndreptată îm- 
potriva Cehoslovaciei „drept o violare flagrantă a lite- 
rei. și spiritului acordurilor semnate la München“ și că 
nu putea recunoaşte legitimitatea noii situaţii. Anglia 
adoptase o atitudine asemănătoare. Ea refuzase să recu- 
noască cucerirea și se pregătise să reacționeze și mai vio- 
lent împotriva noilor excese ale Reich-ului. La 20 martie, 
dl Chamberlain a propus guvernelor de la Paris, Mos- 
cova şi Varşovia „să se întilnească cu guvernul Majes- 
tăţii Sale și să se consulte de îndată în vederea unei re- 
zistenţe comune față de orice nouă provocare germană“. 
Această propunere a avut ca prim efect încheierea acor- 
dului anglo-polonez î. Ea a avut ca rezultat și negocieri 
între Londra, Paris și Moscova. A fost de asemenea de- 
nunțată ameninţarea pe care o reprezenta . politica lui 
Hitler pentru pacea generală. În sfîrşit, s-au deschis toţi 
ochii, chiar şi aceia care s-au încăpăţinat atit de multă 
vreme să nu vadă nimic. Europa părea să caute modali- 
tatea de a se uni împotriva unui pericol comun. 

Această reacţie violentă a încurcat unele calcule ger- 
mane. Acordurile de la Miinchen și anexele lor (pactul 
anglo—german din 30 septembrie 1938 și pactul fran- 
co—german din 6 decembrie 1938) nu mai erau decit 
simple petice de hirtie ; securitatea Occidentului nu mai 
putea fi opusă libertăţii de acţiune pe care Reich-ul pre- 
tindea a şi-o fi rezervat în est. Faimoasa libertate de 
acțiune era însă pretutindeni contracarată : Anglia și 
Franţa stringeau legăturile lor cu Polonia, negociau la 
Moscova, acordau garanții României ṣi Greciei ; spațiul 
răsăritean era din nou invadat de diplomația acestor 
„străini din Occident“. 

Nu mai lipsea decît intervenţia altui continent pentru 
a-i demonstra lui Hitler vanitateu eforturilor sale me- 
nite să supună o parte a Europei. Această intervenţie s-a 
produs la 15 aprilie 1939. Într-un mesaj adresat cancela- 

rului german și lui Mussolini, presedintele Roosevelt 5 
constata că „sute de milioane de fiinie umane trăiesc din 
nou teama permanentă de un nou război sau chiar de o 
serie de războaie [...]“. Președintele arăta apoi cauzele 
acestei profunde neliniști : „Trei naţiuni din Europa și 
una din Africa și-au văzut curmată existenţa indepen- 
denti [...]. Potrivit unor zvonuri persistente, s-ar avea în 
vedere și alte acte de agresiune. Vorbind fără ocolișuri, 
lumea se apropie de momentul în care această situație 
va trebui să se termine printr-o catastrofă, cu excepția 
cazului în care s-ar găsi un mijloc mai rațional de con- 
ducere a evenimentelor“. Dl Roosevelt aprecia că „ar fi 
un mare pas înainte pentru pacea universală, dacă toate 
naţiunile ar obţine o declaraţie sinceră cu privire la poli- 
tica prezentă și viitoare a guvernelor german şi italian“. 

Primind acest mesaj, este puțin probabil ca Hitler să 
fi ştiut să vadă în el semnul Destinului. Dincolo de cu- 
vintele atît de puțin obișnuite în limbajul diplomatic ale 
acestuia, el n-a descoperit nici acea forţă extremă ce tre- 
buia să pună capăt ambițiilor sale nedrepte. El a suris 
probabil așa cum suridea și dl von Ribbentrop cînd mi-a 
vorbit de straniul mesaj al președintelui : „DI Roosevelt 
ar vrea să primească asigurarea că noi nu vom ataca și 
nu vom ocupa niciodată ţări ca Norvegia, Danemarca, 
Olanda, Belgia, Franţa, Polonia, Grecia, Rusia [...]. Dar 
vă întreb, care dintre aceste ţări se simte într-adevăr în 
pericol ? Dacă există vreuna care dorește o declaraţie din 
partea noastră, s-o spună: noi sintem gata să i-o dăm 
direct, dar nu prin intermediul unui președinte ame- 
rican !% 

Zimtetul afişat de conducători. germani nu reușea să 
le împrăștie iritarea. Lumea se trezise puțin prea devreme, 
căci programul Fuhrerului nu era încă realizat. Efortu- 
rile ce rămineau de făcut (şi la care nimeni nu se gin- 
dea să renunţe, în faţa celor mai grave ameninţări) aveau 
să intimpine de acum înainte o rezistenţă înverşunată. 
Conducătorii germani nu erau, desigur, dispuși să supra- 
estimeze valoarea acestei rezistenţe ; ei cunoşteau - lacu- 
nele pregătirii militare a Franţei și lipsa totală de pre- 

gătire a englezilor ; ei nu se temeau de Occident. Deruta 
provocată în ţările din est de acordurile de la Miinchen 
lucra în favoarea Reich-ului : prestigiul Genevci se pră- 
busise, un nou sistem de securitate colectivă fiind difi- 
cil de reorganizat în timp util. Cît despre americani și 
ruşi, unii erau prea departe, iar ceilalţi nesiguri, iar cu 
aliaţii europeni nu-și asiguraseră colaborarea. Forţa mi- 
litară de care dispunea Reich-ul îi conferea un avantaj 
net asupra tuturor ţărilor vecine şi acest avantaj nu mai 
putea fi neutralizat, dacă Reich-ul acţiona la timp. În con- 
secinţă, era necesar ca diplomaţia Reich-ului să urmă- 
rească un dublu scop: pe de o parte, să împiedice, prin 
orice mijloace, coalizarea marilor imperii, ce ar fi putut 
să creeze mai multe fronturi de luptă ; pe de altă parte, 
să pregătească o acțiune precisă şi rapidă care să fi pu- 
tut să fie dusă la bun sfirşit cită vreme avantajul forţei 
era încă de partea germană. 

În turul său de orizont, dl von Ribbentrop nu mi-a 
împărtășit secretul intenţiilor sale viitoare. Apanajul de 
a mă face să pătrund mai adînc în gindirea politică ce 
guverna Reich-ul german aparținea altuia, mai mare 
decit el. 


* 


Între timp, eu imi continuam programul, care cu- 
prindea o vizită la Ministerul Aerului, unde mă aştepta 
mareșalul Goering. 

Mareșalul tocmai coborise din avion. Petrecuse cîteva 
zile in Tripolitania €, ca oaspete al colegului său Balbo 7. 
Lucrările pe care le realizau italienii în coloniile lor îl 
impresionaseră profund și primele cuvinte pe care mi 
le-a adresat au fost un vehement protest împotriva 
„smintitilor“ care.privascră o mare putere precum Ger- 
mania de orice debușeu colonial — „dar ne vom recu- 
ceri coloniile, v-o promit !* Și cum acest ultim cuvint 
i-a amintit de nemulţimiri ce mă priveau mai direct, 
mi-a vorpit cu o anumită indispoziţie de garanţiile pe 
care România tocmai le acceptase din partea Franţei şi 
a Angliei. Mai puțin șlefuit în expresii şi de o curtoazie 
mai puţin ceremonioasă decit d! von Ribbentrop, mareşa- 

lul Goering avea, totuși, în înfățișarea greoaie de împă- 
rat roman din epoca declinului, o anumită francheţe co- 
municativă, care invita la conversaţie. Întrucât în momen- 
tul tensiunii germano—române intervenise pentru a câlma 
mînia Fihrerului, sugerind un mijloc de conciliere, se 
considera îndreptățit să-mi vorbeâscă mai liber decir co- 
legii săi în legătură cu garanţiile anglo—franceze. Lui 
însă nu-i displăcea să fie contrazis. așa încît dialogul 
destul de aprins ce a urmat nu avea să-i provoace nici 
o amărăciune. 

— Ati chemat englezii și francezii în ajutor. Vreți 
să se bată pentru dumneavoastră ? 

— Pentru independenţa noastră și pentru frontierele 
noastre sintem deciși să ne batem noi înşine, domnule 
mareșal, 

— De cind sînteți diplomat, domnule ministru ?. 

— Abia de cîteva luni. În schimb de douăzeci și cinci 
de ani sint soldat. 

Această aluzie la trecutul meu în aviație l-a destins 
pe mareșulul aerului. A continuat pe un ton mai ama- 
bil : 

— Trebuie, totuşi, să vă dați seama că această ga- 
ranție nu slujește la nimic. Atunci cînd Germania pro- 
mite sprijinul său militar, ea îl acordă, căci este în mă- 
sură să o facă. lată: dacă vreodată bolșevicii ar ataca 
frontierele voastre, avioanele mele ar fi acolo în citeva 
ore ca să vă apere. Dar Anglia nu poate să vă ajute. 
Din motive egoiste, ea caută să atragă de partea sa tări 
care nu o privesc ; apoi le lasă baltă, îndată ce se apro- 
pie pericolul. Ajutorul promis de Anglia este total ino- 
perant. V-ati întrebat, domnule ministru, în caz de răz- 
boi, pe unde ur putea veni pînă la dumneavoastră aju- 
torul britanic ? 

— Nu m-am gindit niciodată “ja asta, domnule ma- 
reșal. 

Și cum Goering păru blocat de un atare răspuns, 
m-am explicat: 

— De ce să-mi fi făcut griji în această privinţă? 
Dacă ruşii ne atacă, știu că — doar m-aţi asigurat — 

sinteţi gata să ne apăraţi. Dacă ungurii se ridică împo- 
triva noastră, forțele noastre ne sint absolut suficiente. 
Atunci, cine vreți să ne atace ? 

Mareșalul declară surizînd : 

— Poate că aveţi dreptate. 


Apoi continuă, vorbindu-mi pe un ton grav despre 
politica de încercuire : 

— Această politică dirijată de Londra este periculoasă ; 
ea este periculoasă în special pentru dumneavoastră. 
Reich-ul își aminteşte de anul 1914; el nu va admite 
niciodată să se lase încercuit; nu mai vrea să aibă de 
luptat împotriva lumii întregi. El se va apăra deci cu în- 
verşunare şi va ataca punctele cele mai sensibile și cele 
mai slabe ale frontului duşman. Dacă România este prie- 
tena noastră, noi vrem ca ea să fie mare şi puternică. 
Dacă participă la politica de încercuire, o vom abandona 
poftelor vecinilor ei unguri şi bulgari. 

. I-am răspuns fără ezitare : 

— Nu există politică de încercuire. Nu există ţară, 
mare sau mică, care să se gindească să atace Germania. 
Orice încercuire politică sau militară a Reich-ului, cu 
tendinţă agresivă, este absolut exclusă. Nu aş spune ace- 
laşi lucru despre o anumită încercuire psihologică, ce 
pare a căpăta consistenţă. Nu este însă vorba de o poli- 
tică dirijată de guverne, ci de un sentiment de teamă și 
nesigurănță care tinde să unească, dincolo de frontiere, 
toate popoarele europene. Las la aprecierea dumneavoas- 
tră de a decide care este politica generatoare a unui sen- 
timent. Mă voi mărgini să vă amintesc impresia neplă- 
cută pe care a provocat-o, în lumea întreagă, ocuparea 
Cehoslovaciei. Îmi voi permite de asemenea să vă amin- 
tesc anumiţi termeni, ca de exemplu spațiu vital sau sferă 
de influentă, care întreţin în lume o neliniște profundă 
și generală. Această neliniște există în țara mea. Ea 
există, cum am avut ocazia să constat personal, și în 
Iugoslavia, Polonia. Turcia ... Există pretutindeni ; ea a 
făcut înconjurul Europei și probabil aceasta este încer- 
cuirea de care vă plingeţi. De dumneavoastră depinde să 
puneţi capăt acestei neliniști. O puteţi face, încercînd să 

definiți și să limitați sensul exact al principiilor care 
călăuzesc politica dumneavoastră. Și trebuie să o faceti, 
căci toată lumea vă cunoaște astăzi forţa, iar forța, ca 
şi onoarea, obligă. 


* 


A doua zi, 19 aprilie, am fost primit de dl Hitler la 
Cancelaria Imperiului. 

După ce am traversat, nu fără emoție, curtea de 
onoare şi am urcat treptele scării monumentale, am înce- 
put să străbat, în compania dlui von Ribbentrop și a lui 
Radu Cruţescu, ministrul României la Berlin, imensa ga- 
lerie ce ducea spre apartamentele Fiihrerului. În fruntea 
cortegiului nostru mergea un uriaș cu părul roşu,- baro- 
nul Doernberg, şeful protocolului. Îl cunoscusem la Bucu- 
reşti, unde fusese atașat ca tînăr diplomat pe lingă lega- 
ţia germană, Mi-am amintit de un spectacol monden, în 
care jucase într-un basm de Perrault împreună cu cele 
șase fiice ale prietenului meu Jean de Hautecloque; 
Doernberg interpreta rolul căpcăunului, lucru pe care l-a 
„făcut cu atita talent, încit Micul Degețel nu avusese cu- 
rajul să-i scoată cizmele de şapte leghe. Această poveste 
cu cizmele mi-a venit în minte în timp ce îl urmam pe 
căpcăunul care, cu paşi mari, nc-a condus pină în pra- 
gul ușii capitonate in spatele căreia se afla stăpinul Ger- 
maniei. Uşa s-a deschis și. cind ne-am aflat în prezența 
lui Hitler, a trebuit să fac un scrios efort pentru a înde- 
părta falsele imagini cu care-mi fusese populată mintea. 
Căutam zadarnic semrele misterioasei atracţii pe care i-o 
atribuise imaginația mulţimii ; era așa cum îl arătau zil- 
nic numeroasele sale fotografii. Mai scund decit aș fi erc- 
zut şi mai pipernicit ; la prima vedere, aspectul său cra 
teribil de șters. Îmi fuseseră lăudate strălucirea privirii 
sale, farmecul irezistibil al vocii. N-am simţit nimic din 
toate acestea. Nimic la el nu părea ieșit din comun. Cu- 
loarea ochilor, timbrul vocii erau la fel de şterse și nu 
stirneau nici tulburare, nici confuzie. Sterse erau şi cu- 
lorile uniformei (cafeniu și negru) pe care o îndrăgea. 
Manierele sale, dimpotrivă, erau de o agreabilă simpli- 
tate ; cra lipsit de orice emfază și știa să fie extrem de 

politicos. Raporturile pe care le stabilea de la om.la.om 
erau directe, naturale, și inspirau acea stranie încredere 
căreia aveau să-i cadă victime numeroși șefi politici. 

În timpul conversaţiei, care s-a transformat curînd 
într-un lung şi vibrant monolog, mi s-a părut a fi des- 
cifrat secretul prestigioasei sale fascinaţii asupra maselor. 
Cind, ca urmare a unei formule sau a unei idei, se în- 
călzea suficient pentru a se dezlănţui, sunetul vocii sale 
şi mai ales sensul cuvintelor sale, alegerea argumentelor, 
înlănţuirea giîndurilor sale păreau că se află într-o stra- 
nie armonie cu o forță invizibilă ce îl înconjura. Atunci 
devenea un demagog în sensul antic al cuvîntului, adică 
de om care împrumută vocea sa mulţimii și prin inter- 
mediul căruia mulţimea vorbeşte. Personalitatea sa că- 
păta o forţă misterioasă, un vuiet prelungit la infinit îi 
însoțea discursul și miracolul se înfăptuia : în spatele lui 
simțeai prezenţa unei dubluri — a unei dubluri colec- 
tive : „masa“, mulţimea nenumărată, poporul — și dis- 
cursul său căpăta alura unei mari armate în marş. Ideile 
sale erau valoroase mai degrabă prin greutate decit prin 
calitate ; dacă mulțimea ar fi avut o singură voce pentru 
a se exprima, ea ar fi ales argumentele lui, ar fi utilizat 
formulele lui și ar fi vorbit ca el. El era omul-mulţime, 
sortit să unească o mie de surse de idei mediocre și ade- 
sea vulgare într-un torent irezistibil. 

Interlocutorii săi cei mai rezervaţi nu scăpau fără să 
fie influenţaţi de forţa sa. El avea darul de a le inspira 
celor ce-i rezistau un sentiment de izolare. În faţa ava- 
lanşei de cuvinte impetuoase care tindeau să asalteze și 
să încercuiască spiritul, nu te simţeai niciodată mic, dar 
te simțeai singur. Nu stăteai de vorbă cu un om, ci cu un 
milion de oameni. 

Hitler m-a invitat să iau loc pe canapea, iar el s-a 
așezat în faţa mea pe un fotoliu. Era dispus să ascuite. 
Ştiam că trebuia să mă folosesc cit mai rapid de o aseme- 
nea şansă: dacă Fuhrerul lua cuvîntul, ar fi fost impo- 
sibil să-l întrerup. ; 

Profitind de primirea curtenitoare pe care mi-o fă- 
cuse, i-am vorbit cu franchețe. Am exprimat urarea. ca 

noul acord economic dintre Reich şi România să contri- 
buie, așa cum se preciza în preambul, la „consolidarea 
păcii“ între cele două ţări. Semnind acest acord, Româ- 
nia avusese în vedere nu numai propriile sale interese, 
ci ansamblul situației europene ; ea considerase că pen- 
tru mai buna asigurare a păcii generale era necesară o 
reglementare înțeleaptă a schimburilor dintre Europa 
centrală și ţările din sud-est, într-un spirit de colabo- 
rare continentală. În acelaşi spirit, România acceptase ga- 
runția unilaterală pe care i-o acordaseră Franţa și An- 
glia ; această garanţie se referea la independenţa sa şi 
Ja “integritatea sa teritorială ; ea nu era îndreptată im- 
potriva nimănui, iar prin faptul că întărea securitatea 
unei ţări ce deținea o situaţie-cheie la Dunăre ea ser- 
vea. interesul general al păcii. România spera ca sistemul 
de garanţii, ca și metoda colaborării economice, să se 
poată gencraliza pentru a uni ţările europene în ansam- 
blul lor în slujba păcii. 

Am trecut apoi în revistă raporturile existente între 
ţara mea și statele vecine şi, amintind de convorbirea pe 
care o avusesem în tren cu colonelul Beck, mi-am expri- 
mat cu tărie convingerea că Polonia era sincer animată 
de cele mai pașnice intenţii cu privire la Reich. 

Hitler mă lăsase să vorbesc fără a mă întrerupe, pen- 
tru a putea, atunci cînd îi venea rîndul, să rămînă stă- 
pîn pe conversație. Nu agrea dialogul ; cînd lua cuvintul, 
nu mui asculta decit de propria sa inspirație. 

A început prin a-mi vorbi de ţara mea şi a făcut-o 
cu bunăvoință : „Acordul nostru economic este bun, căci 
se bazează pe interese naturale. El este durabil. S-a spus 
că vi l-am impus. Este absurd. Schimbările stabilite prin 
acest acord vă consolidează poziţia. Voi ne daţi alimente 
și noi vă dăm maşini. Poziţia voastră este mai bună decît 
a noastră. Voi puteţi trăi fără mașinile noastre, în timp 
ce noi nu putem trăi fără alimente. Dar să nu vorbim 
despre superioritate şi inferioritate. Dorim să dezvoltăm 
cele mai bune raporturi între noi, pe bază de perfectă 
egălitate. Noi avem interesul să produceţi cît mai mult 
Voi aveţi interesul să primiți mașinile noastre, căci sînt 

excelente și vor fi din ce in ce mai bune. Noi sîntem 
ferm  hotăriţi să construim cele mai bune mașini din 
lume“. 

Antrenat de elanul său binevoitor, el impinse amabi- 
litatea pînă la a mi-i vorbi de rău pe unguri: „Mi se 
atribuie intenţia de a urmări să refac grandoarea Unga- 
riei. De ce aş comite o asemenea imprudență ? O Unga- 
rie mare ar putea fi stinjenitoare pentru Reich. De alt- 
fel, ungurii ne-au făcut întotdeauna dovada celei mai 
perfecte ingratitudini ; ei n-au nici o consideraţie și nici 
o simpatie pentru minoritățile germane. În ceea ce mă 
privește, pe mine nu mă interesează decit germanii mei. 
I-am spus-o deschis contelui Csakyt, care era așezat 
exact unde staţi dumneavoastră. Și am spus-o fără me- 
najumente și regentului Horthy °? și lui Imredy 10: mino- 
rităţile germane din România și din Iugoslavia nu vor să 
se întoarcă la Ungaria ; ele sînt mai bine tratate în noua 
lor patrie. Și ceea ce nu vor minoritățile germane nu 
vrea nici Reich-ul. 

Ar exista, evident, o rațiune pentru care să-i prote- 
jăm pe unguri: ei au fost de partea noastră în timpul 
Marelui Război. De fapt lucrurile n-au stat chiar așa. 
Mai exact, noi am fost de partea lor, pentru a le acorda 
ajutor în războiul pe care Austro-Ungaria l-a provocat 
atit de imprudent. Dacă m-aș fi aflat la putere în 1914, 
nu aş fi acceptat pur și simplu consecinţele ultimatumu- 
lui Berchtold îi, Tisza t? și compania. Aș fi intervenit în 
negocierile dintre Austro-Ungaria și Serbia. Era absurd 
să se poarte un război pentru salvarea prestigiului Aus- 
tro-Ungariei. Vechiul Imperiu habsburgic era un anacro- 
nism — un stat imposibil de apărat, pentru că era ne- 
drept faţă de naţionalităţi. El aţiţa ura și îi folosea pe 
maghiari impotriva românilor, pe cehi contra gerrmani- 
lor. pe slovaci contra ungurilor și tot așa. Iată de ce, în 
pofida originii mele austriece, n-am luptat pentru Aus- 
tro-Ungaria. Ca german, am ţinut să mă înrolez în ar- 
mata germană. Dacă aş fi fost în fruntea Germaniei în 
momentul în care a izbucnit ultimul război, aș fi propus 
împărţirea Austro-Ungariei după criteriul etnic : germa- 
nii Germaniei, polonezii Poloniei, sirbii Serbiei, românii 

României. Vedeţi dumneavoastră, principiul naţional tre- 
buie să se afle la baza oricărei ordini durabile. Este raţi- 
unea pentru care nu mă voi atinge de România. Și nu 
voi încuraja nici o revendicare îndreptată împotriva ei 
— bineințeles, cită vreme mi se va per mite să contez pe 
prietenia ei“. 


Această ultimă rezervă dădea asigurărilor Fiihrerului 
un caracter aleatoriu. Nu este mai puţin adevărat că 
Hitler nu părea să mai nutrească intenții ostile la adresa 
noastră, nici să pregătească vreo lovitură iminentă ; acor- 
dul economic reuşise să potolească spiritele in Germa- 
nia. Nu puteam cere mai mult. Nu trecuse decit o lună 
de cînd interlocutorul meu, acest campion înflăcărat 'al 
principiului naționalităților, pusese mina pe Cehoslovacia. 
În ace] moment, situația României inspira prietenilor săi 
cea mai vie neliniște. În raportul său din 19 martie, 
ce-mi fusese comunicat de guvernul francez, ambasadorul 
Coulondre îşi exprima temerea că Hitler, ocupind Boe- 
mia, ar fi putut avea intenţia „să avanseze mai mult 
spre est“. După ce l-am ascultat pe Hitler, mi s-a părut 
că nu mai era de luat în considerare o ameninţare ime- 
diată la adresa României. Era maximum de ce se putea 
spera, în acele timpuri de securitate provizorie, în care, 
pentru o ţară rivnită de Reich, fiecare zi ciștigată putea 
ajutu puterile pașnice să se regăsească, să intre în con- 
tuct, să încerce a lua în comun măsuri de apărare. 

Condiţia pe care avea să ne-o pună Hitler pentru a 
ne acorda încrederea sa nu era, evident, de natură să 
favorizeze participarea. noastră la o acțiune avind drept 
scop un acord general de asistenţă : „Garanţiile anglo— 
fianceze — a declarat cancelarul — nu vă vor servi la 
nimic. Nu mă voi formaliza însă. Cunosc slăbiciunea 
voastră pentru Franţa. Cu totul alta ar fi atitudinea mea 
dacă ar urma să participaţi alături de sovietici la vastul 
plan de încercuire a Germaniei pe care îl pregăteşte gu- 
vernul de la Londra. Un astfel de plan pune în pericol 
existența Reich-ului ; sintem decişi să ne apărăm prin 
toate mijloacele“. Acest avertisment, atit de asemănător 
celor pe care Hitler i le dădea neincetat lui Beck, avea 
evident importanța sa. Conducătorii naziști, cancelarul, 

dar și Goering, păreau a. fi înclinați să considere orice 
acord încheiat cu Uniunea Sovietică drept o provocare 
la adresa Germaniei. Pentru a-ți asigura favoarea Reich- 
ului nu era însă suficient să ţii cont de acest avertis- 
ment. Cuvintele pe care avea să mi le spună Hitler re- 
ieritor la Polonia mi-au demonstrat cît de neînsemnat 
era efectul „principiului“ lui Beck (acela de a ține Rusia 
la distanţă de combinaţiile sale politice) asupra Führe- 
rului. 

„Greşeala dlui Beck — mi-a spus Hitler — este aceea 
de a se fi dus la Londra. Nu voi înţelege niciodată schim- 
barea intervenită în atitudinea Poloniei. Este o schim- 
bare ce-i poate fi fatală. Argumentele lui Beck nu au 
nici o valoare; povestea cu reasigurarea nu stă în pi- 
cioare. Angajumentul anglo—polonez este în contradicţie 
flagrantă cu acordul pe care l-am încheiat pe vremuri 
cu mareșalul Pilsudski. În cazul unui conflict între Reich 
si o putere oarecare, conflict în care ar ajunge să fie 
implicată și Anglia, Polonia s-a angajat să ia poziție îm- 
potriva Germaniei. Mi se răspunde că am aprobat exis- 
tenta acordului franco—polonez. Asta nu are nici o legă- 
tură cu problema în discuţie. În 1934 am luat act de an- 
pajamentele poloneze existente la acea dată ; dar nu ad- 
mit o extindere ulterioară a acestor ungajamente. În con- 
diţiile acestor noi angajamente, n-aş fi semnat niciodată 
acordul meu. lată de ce nu atribui nici un fel de impor- 
tanță acestui acord. 

Avem totuși cele mai bune intenţii cu privire la Po- 
lonia lui Pilsudski. I-am respectat frontierele și toate 
aranjamentele absurde de la Versailles. Am impiedicat 
presa să protesteze împotriva modului scandalos în care 
sint tratate minoritățile germane. N-am dat atenţie unor 
atacuri infame ca acesta [..]“, și Hitler agită în fața noas- 
tră un pachet de ziare poloneze care, pare-se, atacau în 
termeni violenţi Germania și conducătorii ei *. 


* M-am grăbit să notez titlurile ziarelor poloneze citate de 
Hitler pentru a vorbi despre aceasta cu ambasadorul Poloniei. 
Dl Lipski mi-a declarat că era vorba de „fițuici“ din Danzig 
(nu din Polonia), pe care serviciul de propagandă le strecura în 
permanență sub ochii Fuhrerului. 

„l-am arătat poporului polonez în toate împrejurările 
înţelegere și prietenie. Foarte recent chiar i-am făcut Po- 
loniei o ofertă care va rămine în analele istoriei ca un 
act de incredibilă generozitate ; dacă Polonia l-ar fi înţe- 
les, acesta ne-ar fi putut ajuta să rezolvăm toate proble- 
mele în suspensie dintre noi și care în nici un caz nu 
vor putea rămine în acest stadiu. I-am propus Poloniei 
o înțelegere cu privire la orașul german Danzig. Acest 
oraș. conform voinţei sale exprese, trebuie să se reunească 
cu “Reich-ul. Nimic, absolut nimic nu “va putea împie- 
dica acest lucru. În schimb, am propus ca Danzigul să 
rămină legat din punct de vedere economic de Polonia ; 
întotdeauna am recunoscut că acest oraș reprezintă o pre- 
lungire a teritoriului economic polonez. Am mai cerut o 
trecere extrateritoriaiă spre Danzig și Prusia Orientală. În 
plus, eram gata să recunosc formal toate frontierele Po- 
loniei ; eram gata să mă angajez ca, vreme de douăzeci 
şi cinci de ani, să nu ridic împotriva Poloniei nici o re- 
vendicare politică sau teritorială. Mai mult decit atit, 
eram dispus să plasez noul stat al Slovaciei sub protec- 
ţia unui regim tripartit germano—maghiaro—polonez. O 
asemenea colaborare putea să asigure pacea în Europa 
centrală vreme de mai mulţi ani. lată oferta extraordi- 
nară pe care a refuzat-o Polonia. Vă asigur că nu se va 
mai intilni curînd cu o alta! Dl Beck s-a aliat cu pute- 
rile occidentale. Şi-a hotărît singur soarta. Nu ştiu ce va 
urma, dar un lucru este sigur : soluţia care va interveni 
nu va mai ține seama în același mod de interesele Polo- 
niei. Iar în ceea ce priveşte problema Danzigului, ea tre- 
buie și va fi reglementată cit mai repede, indiferent de 
combinaţiile politice ale dlui Beck !“ 


Cancelarul își terminase partea de monolog destinată 
ministrului afacerilor străine ale României.. Acum se 
adresa călătorului care, chiar de a doua zi, urma să-și 
continue drumul către Londra și Paris. Am simţit că de- 
veneam un auditor mai important; prin intermediul 
umilei mele persoane Fihrerul se adresa cancelariilor oc- 
cidentale. Vocea sa devenise mai gravă şi mai medita- 
tivă. Ghemuit într-un colț al fotoliului său, ca și cum 


, 

ar fi vrut să ocupe cit mai puţin loc cu putinţă, el urma 
să apere, impotriva acuzatorilor de rea-credinţă, calităţile 
esenţiale ale politicii sale care, după părerea lui, erau 
măsura și modestia. 

„Sint acuzat că n-aş avea limite în dorințele mele. 
Ce nedreptate! Am ştiut întotdeauna să-mi limitez în 
mod precis pretenţiile şi elanurile. Căci nimic nu este 
mai precis decit țelul pe care îl urmăresc. Eu lupt îm- 
potriva tratatului de la Versailles : este lupta vieţii mele. 
Pină acum am fost mereu învingător. Mai am de dus 
citeva bătălii. Le voi cîştiga. Nu lupt împotriva intere- 
selor vreunui popor, ci pentru cauza dreaptă a Germa- 
niei. Iată de ce ştiu să-mi impun limite. M-am limitat 
în raport cu Anglia, cu care am semnat un acord naval ; 
m-am limitat în ce priveşte Franţa, renunțînd definitiv 
la Alsacia-Lorena. A fost un gest dureros, pe care numai 
eu puteam să-l fac. L-am făcut fără nici o rezervă sau 
gînd ascuns. Împreună cu mine, în mod loial și pentru 
totdeauna, poporul german, tineretul, armata au renun- 
tat la aceste provincii pentru care Franţa și Germania au 
luptat atit de multă vreme. Mi-am limitat intenţiile cu 
privire la Italia, renunţind la numeroșii germani din 
Tirol, pe care Italia l-a anexat în 1918. Am înțeles că, 
dacă ar trebui să mă bat pentru toţi germanii răspiîndiți 
în lume, pentru cei din Italia, Iugoslavia, România sau 
Rusia, aş fi nevoit. să mă războiesc toată viața. Eu însă 
doresc pacea. În luptele pe care le-am dus şi pe care 
le-am cîștigat nu a curs nici o picătură de singe. Mi-am 
limitat pretenţiile vizavi de Iugoslavia, cu care sînt bu- 
curos de a avea relaţii dintre cele mai bune. Am aceeaşi | 
atitudine ponderată și înţeleaptă faţă de Ungaria. M-am 
limitat în privinţa Poloniei și nu este vina mea că dl 
Beck n-a vrut ca ţara sa să profite de avantajele pe care 
i le-a asigurat mareșalul Pilsudski. Înteleg să respect 
frontierele Olandei, Belgiei și Elveţiei. Nu voi ataca nici- 
odată aceste ţări. Mi se atribuie intenţia absurdă de a 
voi: să lărgesc frontul de luptă pe seama lor în caz de 
război. Sint acuzat că revendic coloniile belgiene sau 
olandeze. Nici vorbă din toate acestea. Noi nu vrem co- 
loniile altora. Le refuzăm chiar şi cînd ne sînt oferite 

(căci s-au găsit oameni bine intenţionaţi — care nu erau 
fireşte nici belgieni, nici olandezi — să ni le. ofere). Noi 
vrem propriile noastre colonii. Şi vom sfirşi prin a le 
avea. Cit despre frontul de luptă, de ce am repeta gre- 
șelile din 1914 ? Nu avem nici un interes să lărgim acest 
front. Dimpotrivă, vom concentra toate forțele noastre 
acolo unde trebuie să străpungem. Şi nu există fortifi- 
caţie care să poată ţine piept mijloacelor tehnice de care 
dispunem. Nu linia Maginot va schimba fata războiului. 

Înţeleg să extind Imperiul german în limitele sale 
naturale şi nimic mai mult. Dacă am ocupat Boemia, 
n-am făcut-o din plăcerea de a face cuceriri, ci pentru 
a nu mai păstra în interiorul spaţiului german, înfipt în 
corpul Reich-ului, un «cui» străin și ostil“. 

Aici Fuhrerul a înțeles că trebuia să fie mai expli- 
cit. Afacerea Cehoslovaciei avea categoric o presă nefa- 
vorabilă, iar teoria „limitelor“ nu era nicidecum sufici- 
entă pentru calmarea spiritelor. Bunele intenţii erau con- 
trazise de fupte în asemenea măsură încit era nevoie de 
un supliment de argumente pentru a păstra „dreptul“ de 
partea sa. Hitler s-a lansat în apărarea rațiunii celui mai 
puternic cu iscusinţa unei viclenii avocăţești. Am fost 
uimit de înverșunarea sa. Descoperise, fără îndoială, că 
răspunsul stereotip pe care ambasadorii săi primiseră or- 
din să-l dea încriminărilor formulate de cancelariile stră- 
ine — respectiv că Boemia ceruse eu însăşi, prin vocea 
președintelui său, să fie încorporată în Reich —, acest 
răspuns neverosimil deci era de natură să agraveze și 
mai mult neliniștea provocată în Europa de ocuparea 
oraşului Praga. Trebuia respinsă cu orice preț ofensiva 
jurnalelor, agenţiilor, posturilor de radio străine, fie și 
numai pentru a rezerva propagandei germane iniţiativa, 
libertatea de acţiune și folosirea liberă a excelentului ar- 
gument „etnic“ pe care înțelegea să-l pună în valoare în 
chestiunea Danzigului. Căci supărătoarea reacție a opi- 
nici publice nu trebuia lăsată să împiedice realizarea 
unui program ce era departe de a fi fost înfăptuit. Dacă 
Hitler consimţea să se apere, punind în aceasta tot zelul 
său, o făcea pentru a putea să atace mai bine. 

„Vă asigur că niciodată n-am dorit să-i anexez pe 
cehi. Singurul meu gind a fost de a elibera cele patru 
milioane de germani ce se găseau în Boemia într-o si- 
tuaţie intolerubilă. Dar această problemă a declanşat de- 
îndată problema celorlalte naționalități — ungară, polo- 
neză, slovacă —, care şi-au revendicat drepturile. Şi am 
fost obligat să reexaminez în ansamblul său o problemă 
care nu fusese decit parțial reglementată la München. 

Vă amintiţi că Ungaria şi Cehoslovacia au apelat la 
noi pentru a stabili printr-un arbitraj noile lor fronti- 
ere 1. Țările Occidentului n-au fost consultate, căci ele 
n-aveâu ce să caute în acest spaţiu, în care rolul de men- 
tinere a păcii ne revine în exclusivitate. Reich-ul şi Ita- 
lia au făcut arbitrajul de la Viena ; nici Franţa, nici An- 
glia n-au protestat împotriva acestei acţiuni care, formal, 
se abătea totuşi de la angajamentele de la München, Dar 
oare cum ar fi putut ele să protesteze ? Germania şi Ita- 
lia fuseseră sesizate chiar de către cei interesaţi, care au 
înțeles să li se adreseze lor şi numai lor. 

Arbitrajul de la Viena nu a pus însă capăt pretenții- 
lor statelor vecine. Voi, românii, cunoșteţi mai bine decît 
oricine încăpăținarea cu care Ungaria și Polonia voiau să 
împartă Ucraina subcarpatică pentru a avea o frontieră 
comună. Voi v-aţi opus acestui proiect. Noi de asemenea. 
Nu mi-a convenit însă rolul ingrat în care mă aflam şi 
am sfîrşit prin a ceda cererilor insistente ale ungurilor... 
Cum în acel moment Slovacia îşi manifesta dorința de 
a-şi cîştiga independenţa, am înţeles că nu mai putea fi 
vorba de menţinerea unui stat care se fărîmiţu de la sine 
în bucăţi“ *. Fără a ţine seama de surprinderea provocată 
de asemenea explicaţii, Hitler se prefăcea surprins în 
buna sa credinţă de lipsa de înţelegere a adversarilor săi : 
„De ce ar fi această soluţie în opoziţie cu acordul de la 
München ? Ce puteau face aceste acorduri în fața unei 
descompuneri care era în însăşi natura lucrurilor ? Și cu 


» Această versiune, care atribuia ţărilor vecine, și în special 
Ungariei, inițiativa dezmembrării Cehoslovaciei, a lost reluată de 
Hitler în discursul său din 28 aprilie 1939. 

ce drept pretindea Anglia să intervină pentru a împiedica 
evoluţia naturală şi firească a situa,iei din Europa cen- 
trală ?* 

Deodată vocea lui Hitler deveni mai ascuţită, debitul 
său verbal mai nervos, mai sacadat; părăsi fotoliul şi 
continuă să vorbească în picioare, plimbindu-se în lung 
şi în lat. Monologul se transformă in discurs publice. 
Hitler abordase subiectul ce îl obseda : rezistența engleză. 

„Englezii se încăpăţinează să nu înţeleagă. În loc să 
se înţeleagă cu noi, aşa cum le-am propus în repetate 
rînduri, ei se încăpăținează să ne pună bețe în roate şi 
să ne caute pricini. Nu acceptă puterea noastră politică. 
Se opun dezvoltării noastre economice. Caută peste tot 
aliați împotriva noastră. Subminează influenţa noastră 
şi ridică impotriva noastră bariere iluzorii; întreţin o 
campanie de ură și pregătesc un război general, a cărui 
responsabilitate vor, de pe acum, să o arunce asupra 
noastră. Ce ne reproşează? Noi nu vrem decît ceea ce 
ni. se cuvine. Noi vrem coloniile noastre, de care avem 
nevoie ; ele sint necesare vieţii noastre economice, senti- 
mentului nostru de forță şi onoare. Noi vrem ca: Anglia, 
al cărei imperiu îl respectăm, să respecte la rindul său 
sfera noastră de interes şi spaţiul ce ne este indispensa- 
bil pentru existenţă“. 


Aici oratorul, furat de elocvența sa, dezvăluia, practic, 
fondul problemei. Germania, sosită prea tirziu la împărți- 
rea lumii şi nevoind să se mulţumească cu partea pe care 
Dumnezeu a rezervat-o poetului, aspira la o nouă distri- 
buire a bunurilor universului. Această idee, care conţinea 
aspiraţiile sale cele mai scumpe, precum şi setea sa de 
putere, Hitler a exprimat-o şi englezilor, punîndu- le ace- 

eași intrebare pe care le-o pusese împăratul Wilhelm 11, la 
vremea su, lui Joseph Chamberlain 15 și regelui Eduard îi : 
„Vreţi să împărțiți lumea cu noi ?* Şi din nou englezii au 
răspuns : „Nu“. 

Acest nu obstinat şi implacabil pe căre Hitler avea 
impresia că Îl aude ori de cite ori evoca imaginea „,per- 
fidului Albion“ îl umplea de o furie „eroică şi sfintă'. 
Aspectul exterior şi chipul i se schimbaseră : avea o voce 
amenințătoare, iar în ochi îi lucea o lumină stranie. Mi- 

nia îi descătuşase sufletul, care, eliberat din strinsoarea 
limitelor ce-i fuseseră impuse provizoriu, se dezvăluia 
aşa cum era în realitate, violent şi neimblinzit. Nu nu- 
trea el oare proiectele cele mai îndrăzneţe, susceptibile 
“de a-i deschide, în funcţie de combinaţiile politice 'ce se 
ofereau, cînd regiunea exotică a vechilor colonii, cind 
spaţiul estic pînă la hotarele Kubanului şi Caucazului, 
cind teritoriile cele mai fertile ale Africii ? Se părea că 
Fiihrerul ridicase în jurul lui faimoasele limite cu care 
işi împăuna modestia numai pentru a se sluji mai bine 
de ele atunci cînd își concentra forțele spre a lovi într-un 
singur punct. Îşi impusese limite faţă de Austria atunci 
cind armatele sale pătrundeau în Renania ; dăduse asi- 
purări conducerii de la Praga în momentul anexării Aus- 
triei, consimţise să garanteze Boemia atunci cînd îi smul- 
gea ţinutul sudet. Apoi, cînd a ocupat Cehoslovacia, a 
ubandonat bucăţi din această ţară vecinilor, ştiind că va 
veni curind rindul Boemiei şi al Ungariei. Dar punctul 
în care politica sa, invăluită în mii de precauţii verbale, 
urma să-și concentreze principalul efort, pentru a pro- 
v6ca străpungerea decisivă către lumea exterioară rivni- 
tă, era Anglia. Toate gindurile sale ţinteau spre acest 
punct culminant al acțiunii sale de cucerire. Succesele 
înregistrate in Germania şi Europa centrală nu aveau 
nici o valoare şi nu puteau să fixeze destinele imperiale 
ale poporului german într-un cadru mondial, dacă nu reu- 
şea să aibă o confruntare supremă cu Anglia — pentru 
a-i obține complicitatea ori a-i înfrînge rezistența. 
Simpla evocare a unei răfuieli cu Anglia îi înflăcăra 
mintea ; omul de stat se transforma în partizan şi imagi- 
nuția, reprimată multă vreme, devenea delirantă. Ea răs- 
turna pietrele de hotar, se răspîndea în zone de influență 
imense, umplea un spaţiu vital, se pierdea în infinit... 

„Ei bine, dacă Anglia vrea război, îl va avea. Nu va 

fi un război uşor cum crede ea, nici un război în maniera 
de altădată. Anglia nu va mai avea lumea întreagă ală- 
turi de ea; cel puţin jumătate din lume este cu noi. 
Şi nimeni nu-și: închipuie cît de distrugător va fi acest 
război. De altfel, cum ar putea să-şi imagineze oare An- 
glia un război modern, ea care nu este capabilă să ali- 

nieze două divizii înarmate pe un front oarecare ? 

În ceea ce ne priveşte, nenorocirile ne-au slujit la 
ceva. Vom lupta fără menajamente și fără milă : pînă la 
capăt. Niciodată n-am reprezentat o putere mai mare. 
Forței invincibile a armatelor noastre i se adaugă geniul 
tehnicienilor, al inginerilor şi chimiştilor noştri. Lumea 
va fi uluită de mijloacele și invențiile noastre. Aşadar, pe 
ce contează ei să ne ţină piept ? Pe aviația lor ? Vor reuşi 
poate să bombardeze citeva oraşe, dar cum ar putea să se 
măsoare cu noi? Aviația noastră este prima din lume şi 
nici un oraş inamic nu va rămîne în picioare !“ 

Hitler își întrerupse brusc profeţiile înspăimiîntătoare 
pentru a se întreba, cu o voce mai calmă și mai gravă: 
„Și, în fond, pentru ce acest masacru de neconceput ? În 
final toţi, învingători și învinşi, vom fi întinși sub ace- 
leași ruine, şi singurul care va profita poate va fi cel de 
la Moscova“ („Am ende werden wir alle, Sieger und 
Besiegte, unter den gleichen Trümmern Liegen, und nur 
einem wird es nützen, dem da vom Moskau“.) Ca şi cum 
ar fi vrut să se elibereze din capul locului de o asemenea 
răspundere, Fiihrerul adăugă îndurerat : „Și tocmai eu, 
eu care sint acuzat în Germania de a fi un admirator per- 
severent al Imperiului britanic, eu care am încercat atit 
de mult să stabilesc o înţelegere durabilă între Reich și 
Anglia (înțelegere pe care o consider şi astăzi necesară 
pentru apărarea civilizației europene) — aşadar tocmai 
eu să fiu cel obligat să ia în considerare un asemenea 
conflict ! Și asta numai datorită lipsei de înțelegere și 
încăpățţinării oarbe a conducătorilor Marii Britanii !“ 

Cu aceste cuvinte de om decepţionat (care închideau 
totuşi în ele o undă de speranţă), cancelarul încheie foar- 
te lunga audienţă pe care mi-o acordase. 


Părăsind Cancelaria Imperiului, am reflectat la cu- 
vintele pe care le auzisem, încercînd să fac o departajare 
între ceea ce trebuia să uit (oricît de tentant ar fi fost să 
iau totul ad. litteram) şi ceea ce trebuia să rețin. Cînd 
Hitler afirma că nu va ataca niciodată Belgia şi Olanda, 
cînd declara solemn că nu va susţine în nici un chip re- 
vendicările maghiare contra României, cînd, în fine, lăsa 
să se înțeleagă că orice acord cu Moscova însemna un 
atentat împortiva Europei, falsitate sa părea neîndoiel- 

nică. Ameninţările pe care le proferase la adresa Poloniei 
mi s-au părut a conţine mai mult adevăr. Hitler era 
foarte hotărit să nu mai revină asupra ofertei „atit de 
generoase“ pe care i-o făcuse lui Beck. Îi trebuia Dan- 
zigul, poate mult mai mult. Explicaţiile ministrului po- 
lonez nu-l interesau. Or. Beck îmi spusese că, dacă 
Reich-ul se atingea de Danzig, ieșea război. După ce 
ascultasem ambele părţi, am putut trage concluzia că afa- 
cerile Poloniei se prezentau într-o lumină dintre cele mai 
proaste. Războiul pentru Danzig era înscris în timp. Ne 
va mai lăsa oare timpul acesta un orecare răgaz ? Aveam 
impresia că Hitler nu fixase încă data intervenţiei. El 
căuta o cale de izolare a Poloniei. Dorinţa sa era de a 
evita războiul general. Şi asta nu pentru că ar fi dat 
înapoi, dacă l-ar fi crezut inevitabil. El se ştia mai bine 
pregătit din punct de vedere militar decit adversarii săi. 
Tabloul atit de veridic pe care mi-l schițase cu privire 
la războiul viitorului nu era de natură să-l oprească. Era 
un avertisment pe care il dăduse „celorlalţi“, căci ei erau 
răspunzători în fața Istoriei; el nu recunoștea decit res- 
ponsabilitatea pe care şi-o asumase în fața poporului său, 
al cărui înalt destin se angajase să-l împlinească. O ase- 
menea misiune îl plasa deasupra tuturor judecăților şi 
riscurilor. 


Dorința de a proceda altfel decit predecesorii săi nu-i 
dădea insă pace. Nu voia să-şi ridice în cap întreaga lume. 
Avea nevoie ca cel puţin jumătate din lume să fie de 
partea sa. Se părea că păstrase o urmă de speranţă ca 
această jumătate să o găsească (inainte de a căuta în altă 
parte) tocmai la națiunea spre care îl împinseseră întot- 
deauna pretinsele sale simpatii : Anglia. Poate că încă 
mai putea provoca la Londra o mişcare de „înțelegere“ 
care să-i permită (în legătură cu Danzigul sau oricare 
altă problemă) o amplă reglare a conturilor. Ar fi putut 
încerca atunci, într-un cadru mondial, ceea ce ratase în- 
tr-un cadru mai restrins, la Miinchen : o împărţire a zo- 
nelor de influenţă. Cuvintele cînd amenințătoare, cind 
perfide pe care Hitler le pronunțase în fața mea referitor 
la Anglia păreau să conţină un asemenea gînd. Un lucru 
era limpede : ţara spre care se îndrepta acest gind inte- 
resat, țara de care avea nevoie Hitler pentru a împărţi cu 

ea lumea în părți egale, această țară nu exista în reali- 
tate ; ea nu exista decit în imaginația Fiihrerului. Anglia, 
aşa cum era ea cu adevărat, nu justifica prin nimic ase- 
menea iluzii. Cu o politică bazată pe o ordine în care 
domnea echilibrul şi pe o comunitate imperială înteme- 
iată pe consimțţămintul comun, cum ar fi putut Anglia să 
favorizeze ceva care urma să răstoarne prin forţă ordinea, 
echilibrul, dreptul naţiunilor, şi să zdruncine temeliile 
pe care se sprijineau civilizația, grundoarea, existența po- 
porului englez. Astfel. „visul“ lui Hitler nu făcea decit 
să-l împingă tot mai mult spre catastrofă. p 

Nu este totuşi lipsit de interes să subliniem faptul că, 
atunci cînd totul părea deja scris, deoarece Beck se hotă- 
rise să apere Danzigul, iar Hitler. era decis să ocupe acest 
oraş, ministrul afacerilor externe polonez şi-a îndreptat 
privirea spre Germania, iar cancelarul Reich-ului privea 
spre Anglia ; ambii în speranța de a primi un semn de 
înțelegere salvator. 

Şi unul și celălalt păreau să se fi lăsat în seama bună- 
voinței altora pentru a evita nenorocirea. Germania lui 
Hitler nu: putea însă renunţa la un punct din programul 
său din cauza unui principiu. Ea era angajată într-o miş- 
care pe care nimeni nu o putea opri: lumea era cea care 
trebuia să cedeze. Falsa speranţă pe care şi-o punea în- 
tr-o slăbire a concepţiei despre libertate la englezi nu 
era, de altminteri, decât rezultatul fatal al unei lungi serii 
de raționamente greşite. Hitler se slujea de o dialectică 
seducătoare, firește, pentru a-i înșela pe ceilalţi ṣi a se 
înşela pe sine ; cuvintele sale, intenționat moderate, ră- 
sunau ca tic-tacul regulat ul mecanismului de ceasornie 
ce reglează o mașină infernală. 

El îşi asumase o sarcină de Reformator. Voia să cre-: 
eze o nouă ordine, în care vechile valori să fie golite de 
substanţa lor ; Europa; de sensul său istoric; lumea, de 
echilibrul său ; dreptul, de noţiunea de echitate; mora- 
la, de sentimentul carităţii ; religia, de prezenţa lui Dum- 
nezeu. Credea că va putea realiza un asemenea plan dacă 
proceda „modest“ — pe etape. Rasa de stăpini ar putea 
atunci să colonizeze pămîntul și cerul cu oameni și cu 
zei germani. 

Evident, toate acestea nu puteau să sfirşească decit 
rău. Hitler era stăpînit de o imposibilă voinţă de nedrep- 
tate, care îl impingea spre o catastrofă. Această catastrofă 
risca să fie cu atit mai întinsă, generală, cu cit forțele 
care puteau să se opună Răului poporului german erau 
încă dispersate şi nepregătite. 

Aceasta era impresia capitală pe care mi-o lăsase vi- 
zita la Cancelaria Imperiului, temerea profundă că acest 
personaj vibrant şi încordat, în care orice om de bun 
simţ îl presimţea pe Învinsul de mai tirziu, avea: să repur- 
teze în prealabil, împotriva unei lumi neglijente şi luată 
prin surprindere, o întreagă serie de victorii înspăimîn- 
tătoare. 


> 


Vizita mea oficială luase sfirșit în seara zilei de 19 
aprilie. Totul se petrecuse fără cel mai mic incident, ceea 
ce-mi dădea un sentiment de deplină uşurare. 

Mă mai aştepta însă o încercare. 

Fixasem plecarea pentru a doua zi dimineaţa. Or, a 
doua zi era 20 aprilie, aniversarea lui Hitler. Întreaga 
Germanie sărbătorea cu zel şi entuziasm cei cincizeci de 
ani ai Fuhrerului. Urma să aibă loc o mare paradă mili- 
tară. 

DI von Ribbentrop voise să-i fiu oaspete oficial în 
această zi de sărbătoare. Aşa suna invitaţia ce-mi fusese 
comunicată din vreme, la Bucureşti. Declinasem această 
parte a invitaţiei, ţinind să dau vizitei mele un caracter 
strict diplomatic ; numai poporul german putea avea, în 
acel an 1939, motive să-l sărbătorească pe dl Hitler. Gaz- 
dele nu au insistat şi programul stabilit ţinuse cont de 
voinţa mea. 

Odată aflat în capitala Berlinului, am făcut obiectul 
unor demersuri mai stăruitoare. Dl von Ribbentrop, apoi 
mareșalul Goering, mi-au cerut cu insistență să asist la 
parada militară. Am răspuns că puteam să fac acest lu- 
cru cu titlul particular, misiunea mea oficială închein- 
du-se în seara zilei de 19 aprilie. S-a convenit să mă duc 
la tribuna diplomaților, însoțit numai de ministrul Ro- 

mâniei la Berlin. Direcţia protocolului mi-a rezervat însă 
o surpriză de ultimă oră. 

in dimineaţa ziiei de 20 aprilie, cind mă pregăteam 
să plec la legația României, am auzit larmă de voci în 
cameră alăturată : era şeful protocolului român, prietenul 
meu George Cruţescu, în dispută cu dl [Wilhem] Fabri- 
cius, ministrul Germaniei în România, şi un reprezentant 
din Wilhelmstrasse. Cei doi germani păreau a susţine o 
teză pe care George Crutescu o respingea cu vehemenţă. 
Am înţeles că două automobile decapotabile aşteptau la 
poarta hotelului ; trebuia să mă grăbesc pentru a fi pre- 
zent, alături de alţi doi oaspeți de onoare, în cortegiul 
care se îndrepta spre tribuna mare a Fiihrerului. Am 
protestat, la rîndul meu, invocînd aranjamentele anteri- 
oare ; nici unul dintre interlocutorii mei nu s-a lăsat în- 
duplecat, primiseră ordin expres de a mă lua pe sus şi 
de a mă face să particip la ceremonii în lotul „oaspeţilor 
de onoare“. Am întrebat care sint acei oaspeţi cu care 
urma să impart onoarea de a fi primit în loja cancela- 
rului. Mi s-a răspuns, cu ezitare, că era vorba de Hacha 
(„preşedintele“ a ceea ce mai rămăsese din Cehoslovacia) 
și monseniorul Tiso (şeful republicii „independente“ a 
Slovaciei) !'. Am văzut roşu înaintea ochilor şi am decla- 
rat că nu ţineam pentru nimic în lume la un asemenea 
exces de onoare. Degeaba, cercul curtenitor, dar implaca- 
bil se stringea tot mai mult în jurul meu : ora era înain- 
tată, trebuia să coborim. O inspiraţie fericită m-a salvat. 
La vremea aceea sufeream de urmările unei boli de ficat, 
ceea ce mă obliga să ţin un regim pe care îl cunoşteau 
toate gazdele mele. Nu exista altă cale de a evita scanda- 
lul decit să simulez o „criză de ficat“. Am jucat-o cu un, 
strigăt adecvat ; apoi, sub privirile uluite ale celor doi 
diplomaţi germani, mi-am scos haina, gulerul fals, pan- 
tofii şi restul şi m-am aruncat în pat, inconjurat de în- 
grijirile pline de zel ale secretarilor mei, care înțeleseseră 
de îndată importanţa „crizei“. 

Protocolul pierduse partida. Nu mi-a purtat dușmănie. 
După ce a dat citeva telefoane, dl Fabricius mi-a comu- 
nicat surizător că, dacă îmi trecea criza, puteam asista la 
paradă după cum credeam de cuviinţă. M-am îmbrăcat 

imediat și m-am dus, însoţit de George și Radu Cruţescu, 
la tribuna diplomatică. 

De acolo am asistat la faimoasa paradă care avea să 
dezvăluie lumii forțele încă nebănuite ale formidabilei 
mașini de răzbci germane. Timp de şase ore, trupele mo- 
torizate ale Reich-ului au defilat într-un șir neîntrerupt 
de care de asalt, mortiere, obuziere, tunuri uriașe — un 
spectacol grandios, care a început vioi, în sunetele voioase 
ale fanfarelor, sub un cer albastru de primăvară ; a con- 
tinuat apoi, ore în șir, într-un scrișnet obsedant de fiare, 
terminîndu-se prin a se transforma, în fața spectatorilor 
extenuaţi şi cu nervii uzaţi, într-o viziune de infern, 
într-un coșmar ce parcă nu voia să se sfirșească. 

Un coşmar de șase ore, preludiu neliniștitor al dra- 
mei de șase ani ce avea să urmeze. 

Hitler, in picioare, imobil, nu-și lua privirea de la 
imensa armată aflată în mars. Era ca și cum i-ar fi cedat 
„cuvintul pentru a cîştiga prin ea — argument suprem şi 
de netăgăduit — intreaga înţelegere a lumii. 

În partea de jos a tribunei prezidenţiale, într-o mică 
lojă de ohoare ce semăna cu o colivie aurită, puteau fi 
văzuți domnii Hacha şi Tiso, care participau resemnaţi la 
triumful Fihrerului. Am zărit, lingă ei, nu fără o oare- 
care neliniște, fotoliul ce îmi fusese destinat, rămas gol. 


Capitolul IHI TEMERILE REGELUI 
LEOPOLD AL III-LEA 


Țările mici după acordul de la München 
e Audiență la regele Belgiei e Regii și 
problema securității. 


În trenul care mă purta spre Bruxelles, am rezumat 
în gind impresiile pe care le culesesem la Berlin. Și 
am redactat pentru guvernul român un scurt raport te- 
legrafic : 

„În urma convorbirilor pe care le-am avut cu dom- 
nii Hitler, Goering şi Ribbentrop, cred că pot conchide 
următoarele : 

1. Politica zisă de «încercuire» îi nelinișteşte şi îi 
irită pe canducătorii germani. Nemulțumirea lor se da- 
torează gesturilor prin care puterile occidentale şi-au 
manifestat din nou prezenţa în estul european, regiune 
în care Reich-ul înțelege să rămînă singur după acordul 
de la Munchen. 

2. lritarea se îndreaptă în special împotriva Angliei. 
Intervenţiile Statelor Unite (pe care le denunţă ca 
“ațițare la război»), precum şi ultimul mesaj al preşe- 
dintelui Roosevelt sînt puse în sarcina diplomaţiei bri- 
tanice. Franța este menajată, ei atribuindu-i-se un rol 
mai rezervat. 

3. Pornirea împotriva Angliei poate provoca o re- 
aducere la ordinea zilei a problemei coloniilor. Condu- 

cătorii germani par convinși că vechile colonii vor sfirși 
prin a reveni “pașnic” la Reich. 

"4. Tensiunea dintre Berlin şi Londra poate duce: la 
un. conflict. Totuşi, dl Hitler nu mi-a ascuns speranţa 
de a ajunge la o înţelegere pașnică cu Anglia. Pentru 
aceasta ar trebui «ca Anglia să înțeleagă», adică să re- 
cunoască situația- predominantă a Reich-ului pe conti- 
nent și să consimtă la o împărţire a lumii în zone de 
influenţă. 

5. Conducătorii germani au luat act de punctul nos- 
tru de vedere referitor la garanţiile franco-engleze. «Mă 
încred în explicaţiile voastre — mi-a declarat textual 
Hitler — că aceste garanţii sînt pașnice și unilaterale». 
Dar atitudinea Reich-ului în privința noastră s-ar putea 
schimba, iar sprijinul pe care l-ar acorda Ungariei ar 
spori în consecință, dacă am încerca să transformăm 
aceste garanţii în pacte bilaterale sau dacă am apela 
la asistenţă din partea Rusiei., 


6. Atit timp cît vom rămîne pe poziţiile actuale, vom 
putea continua să primim muniții şi arme de la fabri- 
cile din Boemia, care se află astăzi pe teritoriul german *. 


7. Aceste date îmi vor permite, în cursul vizitelor pe 
care le voi face la Londra şi Paris, să expun prietenilor 
noştri occidentali dificultăţile cu care se confruntă po- 
litica noastră de securitate. Voi insista asupra faptului 
că noi considerăm prezența anglo-francezilor în Europa 
răsăriteană ca absolut necesară, căci ar fi o greşeală 
periculoasă ca în această parte a Europei să fie lăsat un 
singur arbitru, care ar deveni în mod inevitabil un stă- 
pîn. Voi arăta, totodată, că ar fi imprudent din partea 
noastră să participăm la noi angajamente, căci aceasta 
ne-ar expune la pericole directe şi imediate şi ar risca 
să compromită pacea în loc să o consolideze“. 

Reproduc termenii acestui raport nu pentru a căuta 
o justificare posterioară, ci mai curînd pentru a aminti, 


„* Cehoslovacia fusese principalul furnizor de armament al 
țărilor din sud-est. În momentul ocupării Boemiei de către ar- 
matele germane, livrările în curs de execuţie fuseseră sistate. 
Programul de înarmare a României era imposibil de realizat 
fără asentimentul Reich-ului. 

cit mai exact posibil, care erau dificultăţile cu care se 
confruntau țările mici în fața iminenţei conflagrației 
generale. În opinia anumitor oameni de stat occidentali, 
acordul de la München fusese un compromis încheiat 
pentru a câștiga timp. După părerea lor, el ar fi trebuit 
să permită Angliei şi Franţei să recupereze avansul pe 
care îl realizase Reich-ul în domeniul armamentelor. Acest 
raționament putea fi argumentat din punct de vedere 
militar. În domeniul politic, însă, Hitler era acela care 
cîştiga timp prin acordul de la München, întrucît siste- 
mul de securitate care unise statele mari și mici într-o 
comunitate — categoric imperiectă, dar susceptibilă de 
perfecționare — fusese complet demantelat. Legăturiie 
dintre puterile occidentale și statele dunărene şi balta- 
nice au slăbit; anumite grupări regionale au dispărut ; 
încrederea s-a prăbușit ; ofensată şi neincrezătoare, Uniu- 
nea Sovietică îşi va retrage ajutorul important pe care 
îl acorda politicii de asistenţă. Reich-ul a profitat de 
confuzia generală pentru a-şi consolida pozițiile; el a 
acționat timp de mai multe luni fără să întimpine vreo 
rezistenţă, arbitrînd între unii, ameninţindu-i pe alţii. 
temperînd anumite resentimente, suprimind anumite 
opoziții; occidentul nu a reacţionat deloc. Atunci cînd, 
la 20 martie 1939 — la cinci zile după ocuparea oraşu- 
lui Praga — dl Chamberlain a reluat ideea unei noi 
organizaţii de securitate, Germania avea un asemenea 
avans asupra evenimentelor, încît toate poziţiile erau 
alterate : nu mai era Hitler cel care se ridica, agresiv, 
îm'potriva păcii curopene, ci securitatea generală era cea 
care încerca să se reorganizeze împotriva lui Hitler. Cel 
de-al III-lea Reich ocupase poziţii defensive pe ruinele 
ideologiei geneveze şi ale operei Societăţii Naţiunilor. 
Orice act de solidaritate continentală efectuat în afara 
lui cra considerat un gest agresiv, o tentativă de „în- 
cercuire“, o „aţiţare la război“, o intolerabilă provocare. 
Aceste apelative absurde căpătau, sub presiunea forței 
germane, o stranie consistență. Ele exprimau unul din 
acele „adevăruri“ politice capabile să apese asupra ome- 
nirii timp de mai mulţi ani. Ele îşi exercitau deja ac- 
țiunea asupra popoarelor din jur, care nu mai îndrăz- 
neau să se preocupe de securitatea lor decît cu procese 

de conștiință. În acele timpuri, a dori pacea însemna să 
rişti a-l ofensa pe cancelarul Gerrnaniei. Astfel, cînd 
preşedintele Roosevelt a denunțat marea neliniște ce in- 
vadase lumea, iar Hitler a întrebat, pe un ton jignit 
şi ameninţător, care dintre țările mici se considera ame- 
nințată de el, o tăcere profundă s-a așternut de la un 
capăt la celălalt al Europei. 

Această prudență n-avea nimic eroic; ea era deter- 
minată de evenimente. Statelor mici le era imposibil să 
participe deschis la „ofensiva păcii“ înainte de a se rea- 
liza un acord precis între marile puteri, căci riposta 
germană s-ar fi îndreptat de îndată împotriva punctelor 
celor mai slabe. Exemplul Cehoslovaciei dovefise cit de 
periculos era pentru o tară mică să se expună, fără 
vreun sprijin efectiv, mînici Reich-ului. 

Munchenul avusese şi alte consecințe. Ţările mici erau 
obligate să se adreseze direct Germaniei pentru a ob- 
ţine din partea ei anumite garanţii, pe care sistemul in- 
ternaţional nu mai era în măsură să le acorde. Reich-ul 
asculta explicațiile, dar nu acorda garanţiile decît în 
schimbul unor noi angajamente. El pretindea ca ţările 
respective să renunțe la orice politică de „încercuire“ şi 
la orice apropiere de Rusia. 

Pentru ţările care fuseseră obligate, adesea cu apro- 
barea puterilor occidentale, să caute asemenea garanții, 
revenirea la sistemul de asistență colectivă era presă- 
rută: cu tot felul de capcane. Căci aceasta echivala cu 
violarea ‘angajamentelor luate față de Reich, ceea ce 
putea provoca automat sancțiuni din partea guvernului 
german. 

Adevărul este că, după München, sentimentul de le- 
gitimitate asociat politicii de securitate colectivă dispă- 
ruse. „Dinamismul! 'german intrase în ordinea lucruri- 
lor ; el cîștigase dreptul de instalare în Europa, iar noua 
ordine nu mai justifica nici cea mai mică preocupare 
pentru securitatea celuilalt. Dacă se dorea refacerea 
unui sistem de securitate generală, trebuia creată o nouă 
legitimitate. Germanii însă, în virtutea pozițiilor pe care 
le, ocupaseră, se opuneau oricărei „schimbări“ ; pentru 
a se ajunge la o organizație mai extinsă, trebuia să se 

înainteze în cîmp deschis, sub focul adversarului. Era 
un risc pe care țările mai slabe nu și-l puteau categoric 
asuma. Aşadar, toţi se zbăteau într-o dilemă tragică; 
să se alăture eforturilor celor mari pentru restabilirea 
unei vaste rețele de pacte de asistenţă, atrăgînd asupra 
lor fulgerele Germaniei, sau să-și caute securitatea în 
izolare, răminind astfel singuri în faţa Reich-ului hi- 
tlerist ? 


La Bruxelles aveam să găsesc aceleaşi neliniști care 
erau și ale ţării mele. Nimeni nu le trăia mai intens de- 
cît regele Leopold. Intuiţia sa politică îi provoca o luci- 
ditate aproape dureroasă, carc-i paraliza uneori voinţa ; 
ea îi dezvăluia riscurile pe care le întimpinau națiunile 
mici și îl informa anticipat în legătură cu incertitudinea 
politicii puterilor occidentale, precum și cu reacţiile pe- 
riculoase ale statelor totalitare. 

Regele m-a primit foarte devreme, la o oră după 
sosirea mea la Bruxelles. Se afla la masa de lucru, 
înconjurat de jurnale şi de dosare. Spectacolul îmi era 
familiar, deoarece, la București lăsasem un suveran. la 
fel de preocupat, care își primea miniștrii în primele ore 
ale zilei. Nu m-am putut abţine de a face această re- 
marcă, transmițindu-i regelui Leopold salutările regelui 
Carol. Suveranul a suriîs şi s-a interesat de impresiile 
pe care le aduccam de la Berlin. Avea privirea limpede, 
un aer timid și grav deosebit de plăcut, părînd un: tînăr 
arhanghel blond înhămat de capriciile soartei la o muncă 
administrativă. În pofida únor ezitări în felul său de 
a vorbi, avea totuși o judecată personală şi idei hotă- 
rîte. El sesizase. cu mult înaintea altora primele tunete 
prevestitoare de furtună şi, asemenea unui bun păstor, 
n-avea alt gind decit să-și pună turma la adăpost. Era 
evident, din păcate, că îşi făcea iluzii crezînd că putea 
să evite de unul singur cataclismul ce ameninţa lumea. 
Îmi reproşam faptul că eram nevoit să-i întăresc şi mai 
mult această iluzie; totuși, eram obligat să-i aduc la 
cunoştinţă cuvintele rostite de Hitler faţă de mine cu 
privire la ţara sa: „Nu voi ataca niciodată Belgia și 
Olanda [...]. Înţeleg să respect frontierele acestor ţări 

[...]. Mi se atribuie proiectul absurd de a voi să lărgesc 
frontul de luptă pe seama lor. De ce am repeta aceleaşi 
greșeli ca în 1914 ?“ Regele Leopold m-a ascultat. cu in- 
teres; în adincul privirii sale neliniştite apăru un licăr 
de speranţă. M-a pus să repet de mai multe ori cuvin- 
tele liniștitoare ale cancelarului german ; nu aștepta de- 
cît să creadă în ele. În fond, asigurările lui Hitler răs- 
pundeau anumitor tendinţe manifeste în politica regelui. 
Leopold al III-lea era tentat să creadă că, dacă urma o 
politică „înţeleaptă“ şi „independentă“, el va izbuti să 
evite răul cel mare, în speță invazia rapidă şi ocupaţia 
prelungită, repetarea sumbrei tragedii în care Belgia fu- 
sese la un pas să se prăbuşească un sfert de secol mai 
înainte. Regele era obsedat de amintirea ultimului răz- 
boi ; bucuria victoriei nu ștersese din memoria sa ima- 
ginea Franţei călcate în picioare de o armată aflată în 
marș spre Occident; o asemenea nenorocire nu trebuia 
cu nici un chip să se mai repete. Pentru a face ca șansa 
să fie de partea sa, regele se gîndea să corecteze gra- 
vele defecte ale amplasării geografice printr-o politică 
prevăzătoare. Teritoriul belgian trebuia să înceteze de 
a mai fi, în concepțiă vecinilor, un loc de trecere. Prin 
urmare, trebuia să se ferească de a se lega politic, prin 
coaliție sau alianță, de teritoriile amenințate ale veci- 
nilor apuseni. Era obsedat de faptul că o „coaliţie, fie şi 
una care va obține într-o zi victoria, nu ar putea în nici 
un caz să-i furnizeze la timp ajutor. Mi-a vorbit cu în- 
grijorare de lipsa de pregătire militară a Angliei și nu 
şi-a ascuns teama că, în împrejurările date, ajutorul pro- 
mis de Anglia unei ţări mici mai curind ar compromite-o 
decit ar proteja-o. 

În legătură cu acest subiect, regele m-a întrebat ce 
aşteaptă România de la garanţiile anglo-franceze. I-am 
dat cele mai ample explicaţii : i-am vorbit despre teama 
noastră de a rămîne singuri în fața Reich-ului, despre 
dorința noastră de a vedea puterile occidentale mani- 
festîndu-și din nou prezenţa în Europa răsăriteană, des- 
pre dorinţa noastră fermă, dată fiind gravitatea crizei 
internaţionale, de a vedea Anglia depuniînd eforturi pen- 
tru recîștigarea timpului pierdut. I-am declarat regelui 
Leopold că înţelegeam punctul de vedere cu privire la 

necesitatea de a ne impune o politică rezervată şi pru- 
dentă ; ca și el, noi eram decişi să nu provocăm pe 
nimeni prin alianțe spectaculare. Dar aici era vorba de 
o chestiune de metodă şi nu de una de principiu. Europa 
nu putea fi salvată printr-o retragere progresivă din faţa 
unei puteri care nu mai menaja pe nimeni. Salvarea ţă- 
rilor mici, ca şi a celor mari, depindea de posibilitatea 
de a ţine în șah forțele invadatoare ale celui de-al 
III-lea Reich ; atît timp cît echilibrul nu putea fi resta- 
bilit (perioadă deosebit de propice crizelor și putînd duce 
la război), o ţară mică nu trebuia, fireşte, să se expună 
mult ; de îndată ce coaliția ţărilor bine intenţionate ar 
redeveni realizabilă, nici un stat dornic să-şi salveze 
independența nu ar trebui să-i refuze sprijinul. 

Regele încuviinţă. Simpatiile sale se îndreptau spre 
puterile occidentale, dar el le reproşa faptul că pier- 
duseră atît de mult timp încît redresarea lor putea co- 
incide cu strivirea țărilor mici. Că era vorba de „,„me- 
todă“ ori de „principiu“, aprecia el, ţările mici trebuiau, 
înainte de toate, să manifeste prudenţă. 

Această prudenţă nu interzicea o acţiune sau alta. 
Pentru a îndepărta pericolul . amenințător, existau alte 
mijloace decît acela al asocierii premature la o acţiune 
de asistență colectivă. De ce nu s-ar înţelege cei „mici“ 
între ei, pentru a stabili de comun acord anumite prin- 
cipji susceptibile să intereseze toate popoarele în men- 
ținerea păcii ? Regele se gîndea la elaborarea unui plan 
de colaborare economică pe continent. Spera să poată 
reuni — „dacă mai este timp“ — o conferință interna- 
țională la care să trimită reprezentanți grupurile scan- 
dinave, baltice, balcanice, belgo-olandeze. Acestor țări 
nedivizate de rivalități violente sau de pasiuni ideolo- 
gice le revenea misiunea de a face apel la sentimentul 
de solidaritate europeană, grupiîndu-se și punîndu-şi de: 
acord interesele economice. Pacea era însă posibilă — 
cel puţin aşa era dispus să spere regele — dacă ambi- 
ţiilor generatoare de tulburări li s-ar fi putut opune 
„efortul dezinteresat şi protestul unanim al popoarelor 
care urăsc războiul“. 

Ascultînd proiectele regelui belgienilor, mă gindeam 
la privirea dură și la buzele strînse ale dlui von Rib- 

bentrop ; îl revedeam pe Hitler plimbîndu-se și gesticu- 
lind ca un turbat ; auzeam în depărtare vuietul metalic 
al interminabilei parade militare de la Berlin... Și mă 
gîndeam că, fie că era prudent, fie că nu, lui Leopold 
al III-lea îi va fi greu să-și pună poporul la adăpost. 


Cazul regelui Leopold nu era singurul în Europa. 
Existau încă alți trei suverani care,  confruntațţi cu 
dificultăți asemănătoare, reacționau în acelaşi mod. 
Istoricul care, studiind îndeaproape elementele cons- 
titutive ale marii crize europene din 1939, se va opri 
în fața  dramelor trăite de ţările mijlocii şi mici va 
stabili o apropiere între patru nume : Leopold al Bel- 
giei, Carol al României, Boris al Bulgariei şi Paul, re- 
gentul Iugoslaviei. 

Acești patru suverani, foarte diferiţi ca natură, aveau 
aceeași idee despre misiunea ce le revenea ca șefi de 
stat. Loviţi, la o vîrstă încă tînără,.de același destin, 
ei au ţinut piept pericolului în mod asemănător, opu- 
nindu-i aceleași tendințe personale, manifestînd o în- 
clinaţie foarte pronunțată pentru „independenţă“, anu- 
mite veleități autoritare, o încredere în sine alimentată 
de dorința de a face bine și un mare elan tineresc. 

Regele Boris (pe care nu l-am cunoscut personal) era 
socotit a fi cel mai calculat din cei patru. Era abil și 
ştia să facă oamenii și instituţiile să se plece în fața 
voinței sale. Dintre suveranii menţionaţi, el a fost sin- 
gurul care și-a legat soarta de Hitler. 

Prinţul Paul nu era un suveran de meserie ; el pre- 
fera artele politicii. Nostalgia zilelor frumoase petrecute 
în Anglia îl însoțea în atmosfera apăsătoare a grijilor 
unui guvern balcanic. Regența era grevată de sarcini 
dintre cele mai grele : în interjor, fraţi ce se dușmăneau 
şi trebuiau împăcaţi ; în exterior, o politică conciliantă 
faţă de vecini implacabili ; trebuia să-și dezvolte cali- 
tăţi manevriere. 

Şi regelui Carol îi plăceau manevrele. El se temea 
de angajamentele multilaterale, care îi limitau libertatea 
de acţiune fără să-i ofere siguranţă. Prefera ca perico- 
lul să nu-i fie ascuns prin formule înșelătoare, pentru 
ca să-l poată evita prin propriile sale mijloace. Nu dis- 

preţuia riscul, dar nu se lăsa în seama oricui numai ca 
să braveze destinul : voia să conducă statul, așa cum își 
conducea mașinile, adică el să fie la volan. Politica îl 
pasiona pînă în cele mai mici detalii; iubea puterea, 
acţiunea şi intriga. Dotat pentru orice altceva în afara 
meseriei de rege constituţional, el nu reușea să dom- 
nească fiindcă voia să guverneze ; îl atrăgea lupta, visul 
său fiind acela de a fi nevoit de fiecare dată să recu- 
cerească puterea al cărei gestionar era. Astfel a ajuns 
să fie rivalul şi adversarul tuturor șefilor de partide, cu 
care i-ar fi plăcut să-și poată disputa favoarea sufragiu- 
lui popular. Îi conveneau unele teorii totalitare, în mă- 
sura în care făceau din şeful statului deținătorul efectiv 
al tuturor puterilor publice. Cu toate acestea, în po- 
fida slăbiciunii sale pentru formulele autoritare, regele 
Carol nu a înclinat spre puterile Axei decît atunci cînd 
a considerat drept iremediabil compromisă cauza alia- 
ților. 

Regele belgienilor se deosebea desigur destul de mult 
de „verii“ săi din Balcani. El nu avea nici pornirea au- 
toritară a regelui Carol, nici extrem de marea supleţe 
a prinţului Paul, nici dorința de a se sluji de Axă și de 
a o servi a regelui Boris.:De altfel, el domnea într-o 
țară în care legile constituţionale erau profund înrădă- 
cinate şi în care sistemul Axei nu reușise să zdruncine 
nici o poziţie esenţială. Totuşi, unele din cuvintele sale 
îmi păreau bine cunoscute: le auzisem de mai multe 
ori la curtea de la București și la cea de la Belgrad. După 
München, regele Belgiei a devenit neîncrezător în an- 
gajamentele internaţionale de securitate colectivă. Și la 
Belgrad, București și, bineînțeles, Sofia suveranii erau 
neîncrezători. Regele Leopold era de părere că fiecare 
ţară trebuia să se străduiască, prin propriile sale mijloace, 
să slujească pacea generală, însă principala sa sarcină 
era aceea de a salva propria pace; şi ceilalţi suverani 
gindeau la fel. Regele își pusese încrederea într-o poli- 
tică de „independenţă“, la adăpost de marile patimi con- 
trare ce sfișiau lumea. Şi verii săi vorbeau mult de in- 
dependență. Pe scurt, regele gîndea că, în aceste mo- 
mente dificile, datoria unui suveran era de a-şi risca 
viaţa și de a-şi pune hotărît ideile în slujba ţării sale; 

şi ceilalţi gindeau là fel și nu ezitaseră, fiecare conform 
temperamentului său, să ia asupra lor o serie de res- 
ponsabilități majore. Era vorba, fără îndoială, de influ- 
enţa anumitor teorii naziste și fasciste: ele subminau 
încrederea în eficienţa metodelor democratice (atit pe 
plan naţional, cît şi pe planul mai extins al colaborării 
internaţionale) și împingeau șefii de stat spre autori- 
tarism. 

Altceva era mai grav. Marea navă a securității gene- 
rale, care de cîțiva ani buni lua apă din toate părțile, 
se izbise la München de o stîncă fatală şi se scufundase 
în cîteva zile. Bărcile de salvare lansate la apă cule- 
geau naufragiaţii. În această atmosferă de panică gene- 
rală unii șefi de state, agăţindu-se de bară, se străduiau 
să-și salveze popoarele prin mijloace improvizate. 

Și totuși catastrofa se apropia ; ea avea să pună ca- 
păt iluziilor, precum și manevrelor de ultimă oră, și să-i 
înghită, de-a valma sau izolat, pe toţi cei ce se cramponau 
cu disperare în Europa de ideea de pace cu orice preţ. 


Capitolul IV TRĂINICIA ANGLIEI 


Traversarea Canalului Minecii e Londra : 
curtea, guvernul, opinia publică ® Dl 
Winston Churchill la ora  trabucului: 
opoziția sa morală și politică față de na- 
țional-socialism ; planurile sale cu privire 
la „Marea Coaliţie“ (discursurile din 9 
mai 1938, 5 octombrie 1938 și 13 aprilie 
1939). 


Pentru a ajunge în Anglia pe vreme rea trebuie să 
plătești un tribut de care nu sînt scutite nici vizitele 
oficiale. Am făcut traversarea cu ochii închiși, culcat 
pe spate, și pentru a uita implacabila indispoziţie, mă 
gindeam la tot ceea ce datorează Europa acestei strîm- 
tori bătute de vinturi, dominată de flota britanică şi de 
răul de mare. Oare nu în spatele acestui meterez şi-au 
găsit refugiu, în timpul marilor crize, valorile funda- 
mentale ale civilizaţiei europene ? Cuvintele de invidie 
pe care le rostise Hitler împotriva inaccesibilului imperiu 
al mărilor îmi răsunau încă în ureche împletindu-se, în- 
tr-un vuiet confuz, cu ritmul unor versuri pe care un 
alt german, Friedrich Schiller, le dedicase grandorii An- 
gliei. Dumnezeu, contemplă înspăimîntat flota imensă pe 
care Filip al II-lea! o îndreaptă împotriva insulelor : 
„Trebuie să piară Albionul? meu ? Trebuie să se stingă 
această spiţă de eroi, ultimul meterez împotriva opri- 
mării, apărarea supremă împotriva tiranilor ? Nu ! stri- 
gă Dumnezeu cel Atotputernic şi suflă, împrăștiind Ar- 
mada în toate zările“. 

Vintul ce ne însoțea a fost mai îndurător. El ne-a 
purtat spre Dover, unde ne aștepta o primire  dintre' 
cele mai confortabile. În gara din Londra, un domn în 
ţinută civilă, care avea toate atributele unui civil și ale 
unui domn, s-a îndreptat spre mine, surizindu-mi ama- 
bil. Eu eram obsedat de uniforme, care, pe continent, îi 
îmbracă deopotrivă pe militari și nemilitari, pe soldați, 
diplomaţi sau funcţionari. I-am fost recunoscător lordu- 
lui Halifax pentru jobenul său în opt ape, pentru 
croiala impecabilă a pardesiului, pentru magnifica um- 
brelă agăţată neglijent de brațul stîng. I-am fost deose- 
bit de recunoscător pentru privirea umană cu care m-a 
gratificat și pentru dezinvoltura amabilă și distinsă cu 
care a ştiut să dea, încă diri primul moment, o notă de 
absolută încredere raporturilor noastre. 

Atmosfera de confort și politeţe ce te învăluia 
în Angliâ părea să „sfideze criza politică și morală care 
bîntuia pretutindeni în acel început de an 1939. Îi sa- 
vuram binefacerile, nu fără a ne pune cu neliniște în- 
trebarea : înţelesese oare Anglia ? Cunoştea ea întreaga 
gravitate a furtunii care se acumula deasupra Europei ? 
Ştia ea oare că atunci cînd va izbucni furtuna, chiar 
dacă nu ar fi fost atacată decit în ultimă instanţă, din- 
tre toate puterile lumii ea va fi cu certitudine prima 
vizată ? 

În Anglia nu face impresie bună să-ți arăţi temerile 
şi nici să faci caz de ceea ce te frămîntă. Calmul pu- 
tea să nu fie decit aparent şi să răspundă unei nevoi 
tradiționale de ţinută și bună educaţie. Se punea însă 
întrebarea dacă o ţară atît de bine educată va ști să ţină 
piept imensului val de grosolănie ce se ridica pe conti- 
nent. 

Mi-am pus această întrebare pretutindeni unde, po- 
trivit programului ce-mi fusese rezervat, am descoperit 
cu emoție un colţ al vechii Anglii. Mi-am pus-o mai cu 
seamă în locul cel mai înalt pe scară socială — la Pala- 
tul Buckingham 3, atit de departe de cancelaria Reich-u- 
lui —, unde am avut onoarea să fiu primit de tinerii 
suverani ai Imperiului britanic. Eram călătorul care 
tocmai îl vizitase pe Hitler. Deci asupra lui Hitler avea 
să se axeze întreaga conversaţie. „Cum este? m-a în- 

trebat regina. Primirea pe care v-a făcut-o vi s-a părut 
emfatică ?“ I-am răspuns că ştia să se comporte foarte 
simplu atunci cînd voia; prin aceasta era cu atit mai 
de temut. Suverana a observat cu umor: „Dacă este 
simplu, s-ar putea într-adevăr să fie un om mare, nu- 
mai să nu fie vorba de altceva mare [...]“. Într-adevăr 
era vorba de ceva „mare“; cel mai mare cataclism care 
ameninţase :vreodată Imperiul a cărui măreție nobilă și 
liniștită era simbolizată de cele două fiinţe graţioase din 
fața mea. 

Anglia fusese totuşi avertizată. Pericolul îi fusese 
semnalat de un spirit extrem de clarvăzător, practic 
fără egal în Europa ; era de presupus că Anglia cunoștea 
natura, amploarea și forța răului. Am avut privilegiul 
de a-l putea aborda pe dl Winston Churchill, la Lon- 
dra, cu ocazia unui dineu oferit de legația noastră. El 
nu ocupa atunci nici o funcţie publică. Rolul său po- 
litic, imens în realitate, părea să fie pe planul doi: el 
nu conducea nici guvernul, nici opoziţia ; cuvintele și 
gîndurile sale nu-l angajau decît pe el. Hitler însă, care 
îi urmărea activitatea îndeaproape, îl considera deja 
principalul său adversar ; era omul care înţelesese. 

La ora trabucului, am avut posibilitatea să mă aşez 
alături de dl Churchill pentru a-l auzi expunînd citeva 
dintre ideile sale, pe care, în parte, le cunoşteam din ul- 
timele sale importante discursuri. Nimeni nu știa mai 
bine ca el să vorbească (cu un puternic accent englez, 
cum se cădea) vechiul limbaj european, care trezea în 
toți oamenii fideli unei civilzaţii comune, independent 
de rasă ori naționalitate, aceleaşi reacţii de neliniște, 
aceleași accese de orgoliu. 

Contrar atîtor „sociologi“ şi „geopoliticieni“ care 
căutau să pătrundă rațiunile științifice ale profundelor 
tulburări pe care le anunțau evenimentele din Germa- 
nia, acest om, cu o veche cultură şi un temperament ge- 
neros, întelesese că nazismul „ţișnise din străfundul vre- 
murilor pentru a ne sări la beregată“, înțelegiînd să cîș- 
tige prima sa bătălie — bătălia decisivă — în domeniul 
cel mai uman : cel al gîndirii și al conștiinței. Aici tre- 
buia să i se opună rezistenţa cea mai înverşunată. 

„Se spune — declarase dl Churchill într-un discurs 
adresat americanilor — că nu ar trebui să ne lăsăm 
tentaţi de a stabili un antagonism între nazism și de- 
mocraţie ; dar acest antagonism există. Tocmai din acest 
conflict de idei morale și spirituale trebuie să-și extragă 
țările libere o mare parte din forța lor. Tunuri și avi- 
oane putem fabrica în cantităţi mari; dar cum să do- 
molești elanurile naturale ale inimii omenești care, după 
secole de încercări, de experienţe şi de progres, a moş- 
tenit o întreagă panoplie de cunoştinţe redutabile şi in- 
destructibile ?“ *. 

Dl Churchill avea dreptate. Elanurile naturale ale 
inimii omenești, mai mult chiar decît resursele naturale 
ale viitoarelor Națiuni Unite, aveau să decidă bătălia 
care se anunța deja în primăvara anului 1939. Unul din- 
tre marile merite ale acestui om de stat britanic este 
acela de a fi dat cauzei pe care ţara sa avea s-o apere 
cu cea mai aprigă energie suportul moral ce trebuia 
să-i asigure victoria. 

Idealul înalt şi dezinteresat pe care dl Churchill îl 
opunea ideologiei naziste avea un caracter specific engle- 
zesc. El se încarna într-o constituţie liberală, într-un gu- 
vern democratic și parlamentar și în cîteva legi funda-. 
mentale : Marea Cartă și Petiţia drepturilor 5. Civilizaţia 
pe care dl Churchill voia să o apere era un regim 
„în care parlamentul face legile, iar tribunalele inde- 
pendente le aplică“, în care „autoritatea care guvernează 
se supune cutumelor bine” stabilite și voinţei poporului 
astfel cum este ea exprimată în Constituţie“ și în care 
poporul are „respect față de legi şi simţul continuității“. 
Dar dl Churchill, exaltind idealul politic al ţării sale, 
ştia să găsească cuvinte de o însemnătate universală, 
care să facă să vibreze inimile pretutindeni unde dra- 
gostea de libertate se ridică împotriva pericolului ame- 
nințător al tiraniei străine. Într-un cuvint, o civilizaţie 
nu este oare expresia formală pe care au ştiut să o 
dea oamenii, în diverse epoci, idealului lor de liber- 

* Discurs -adresat poporului Statelor Unite ale Americii la 
16 octombrie 1938. 

tate ? Ea conţine nu numai realizări de ordin politic şi 
juridic, ci valori care să permită individului eliberarea 
din lanţurile ce îl apasă în domeniul gîndirii şi al 
credinței. În apărarea acestor valori a lansat Churchill 
apeluri curajoase mult în afara frontierelor Imperiului 
britanic. „Cauza libertăţii poartă în sine o forţă de re- 
înnoire, o virtute care o face să-și tragă puterea şi spe- 
ranţa chiar din necazuri“, spunea el. Și dl Churchill 
prevedea că principiile care dăduseră formă civilizației 
libere şi tolerante a Marii Britanii se vor extinde „mult 
dincolo de marginile norocoasei insule“, peniru a domni 
„în această lume turbulentă și formidabilă care ne în- 
conjoară“. Această speranță, pe care el a comunicat-o 
țării sale și pe care Anglia avea să o comunice lumii, 
ilumina anticipat războiul și victoria. Cuvintele dlui 
Churchill angajau viitorul. Problema libertăţii şi a ci- 
vilizației — a civilizaţiei comune şi a libertăţii pentru 
toţi — se pune astăzi, la sfîrşitul ostilităţilor, tot așa 
cum se punea și la început. Și nu putem uita în pre- 
zent principiile şi actele care au determinat sensul po- 
litic şi moral, sensul Cauzei acestui imens război. 


Concepţiile dlui Churchill au mai avut un efect: pe 
plan naţional, ele făceau imposibilă împărțirea lumii la 
care. visase Hitler. 

' I-am adus la cunoştinţă omului'de stat britanic spe- 
ranța secretă de înţelegere pe care Hitler o formulase în 
prezenţa mea. Churchill cunoştea foarte bine acest pro- 
iect nazist: „Știu că sînt găta să se înțeleagă cu noi! 
Dar cu ce preț! Şi împotriva cui? De cite ori Hitler 
vrea să facă pace într-o parte, este pentru a putea mai 
bine să facă război în alta !“ Şi dl Churchill mi-a amin- 
tit un discurs pe care Îl ţinuse cu un an înainte, la 
9 mai 1938 (cu ocazia vizitei lui Hitler la Roma), discurs 
în care vorbise de posibilitatea ce i se oferea Angliei 
-de a încheia un acord direct cu Reich-ul : 

„Sîntem sfătuiţi să nu ne facem griji pentru toate 
aceste ţări din. Europa centrală, să nu ne dăm osteneala 
să respectăm Pactul Societăţii Naţiunilor, să recunaaş- 
tem că aceasta nu este decit nebunie şi vanitate, pen- 
tru a putea să încheiem un pact special de prietenie cu 

Germania [...]. Dar atunci cînd ni se spune că trebuie 
să ne legăm printr-un pact special de Germania nazistă, 
vreau să știu ce ar însemna acest pact și în detrimentul 
cui ar fi stabilit. Guvernul nostru ar putea ajunge fără 
doar și poate la un acord cu Germania. Ar fi suficient 
să redăm Germaniei vechile sale colonii, să i le cedăm 
și pe cele pe care le-ar putea rîvni, să punem boiniţă 
presei britanice, să suprimăm libertatea cuvintului in- 
stituind cenzura şi să-i dăm mînă liberă lui Hitler, auto- 
rizindu-l să exitindă sistemul și dominaţia naziste în 
Europa centrală cît de departe va voi. După părerea 
mea o asemenea hotărire ar fi rușinoasă şi dezastruoasă. 
Mai întîi, pentru că ar conduce direct la război. Regi- 
mul nazist, sigur de triumf şi fără. nici o piedică de-a- 
cum încolo, și-ar continua după bunul plac planurile 
ambiţioase și agresive. În ceea ce ne privește, neputin- 
cioşi, liniștiți, cu căluşul în gură, în aparenţă de acord 
— noi am asista ca simpli spectatori la ororile care vor 
covirşi tot mai mult Europa centrală“. 

Acest răspuns categoric, diferit de opinia celor ce vor- 
biseră şi aveau să mai vorbească deo înţelegere directă 
între Anglia şi Reich-ul hitlerist, conținea toate argumen- 
tele pe care le putea lua în considerare un earacter bri- 
tanic şi uman totodată precum cel al dlui Churchill. 
Unui englez îi era greu să cedeze colonii și să admită 
revenirea unei țări mari atît de nesigure precum Ger- 
mania în domeniul. mărilor ; și mai greuîiera de a se 
lega de un regim care ducea o luptă fățişă împotriva 
tuturor garanţiilor considerate în Anglia drept esenţiale 
pentru securitatea indivizilor și a naţiunilor. Ceca ce pă- 
rea însă absolut imposibil era să acorzi mînă liberă unei 
puteri europene, pentru ca aceasta să se extindă după 
bunul ei plac, violentind alte ţări. Aceasta însemna în- 
călcarea nu numai a tuturor legilor moralei, ci şi pe 
aceea a unei politici stabilite — politica echilibrului con- 
tinental —, care asigurase lungi perioade de pace Euro- 
pei şi măreția constantă a Angliei. Orice compromis nu 
putea să fie decît instabil: Reich-ul nazist ar proceda 
pe etape succesive : ar începe prin a-şi cere „drepturile“ 
şi ar sfirşi prin a-și impune forța; ar vrea să fie prie- 

ten pentru a putea deveni stăpîn, iar egalitatea n-o în- 
țţelege decît ca o formă trecătoare, care trebuie să ducă 
la hegemonie. 

D1 Curchill a reluat acest raționament faţă de mine : 
„Ce putem noi împărţi cu ei? Lumea ?.Dar lumea nu 
ne aparține. Și dacă, prin absurd, ar trebui să-i cedăm 
lui Hitler ceea ce nu ne aparţine, mîine nu am mai pu- 
tea păstra ceea ce ne.aparţine. Dl Hitler ne reproşează 
faptul de a crede ceea ce el însuși a scris în cartea sa. 
Cum să nu-l credem pe cuvînt, cînd este vorba de secu- 
ritatea și de însăși existența Imperiului nostru ?“ 


Era evident că nu putea fi vorba de un compromis. 
Mein Kampf lămurea sensul împărţirii influențelor : din 
momentul în care Hitler scrisese această carte, jar 
Churchill o citise, între Reich și Anglia nu mai era po- 
sibil să intervină un acord. 

Planurile de politică europeană schițate de Winston 
Churchill prevedeau mijloacele de apărare a păcii şi de 
rezistență în comun la presiunile Germaniei. În același 
discurs în care resprinsese ideea unui acord special cu 
Germania (9 mai 1938), el propusese un întreg sistem 
de alianţe pentru a împiedica „un al doilea război te- 
ribil“.. ' 

„Aş dori — spusese el`— să văd Marea Britanie și 
Franța mergind în cele mai mici state, pe care tiranii 
naziști ameninţă să le înghită și le vor înghiţi, unul cîte 
unul, pentru a le spune pe șleau: Noi nu vă vom ajuta 
decit dacă vă veţi ajuta voi înșivă. Ce măsuri înţelegeți 
să luaţi ? Care va fi contribuţia voastră la sarcina co- 
mună ? Siînteţi gata să serviţi într-o organizaţie specială. 
pentru apărarea Pactului ? Dacă sînteţi dispuşi să o fa- 
ceți și dacă o dovediţi prin acte, dacă sînteţi îndeajuns 
de numeroși pentru a forma o asociaţie militară activă, 
atunci ne vom uni cu voi sub segida Societăţii Naţiu- 
nitor“. 

Această propunere nu se limita la un principiu de 
securitate colectivă ; ea avea un caracter practic (pe care 
Churchill ținea să-l pună în evidență) și avea pretenția 
să pună pe picioare o asociație militară activă. Prin 
aceasta, ea se îndepărta de metodele folosite de Socie- 

tatea Naţiunilor, ţinînd de o veche idee britanică: cea 
a „marii coaliţii“ militare, care să ţină piept unei puteri 
continentale ce ar tinde să răstoarne echilibrul european. 
Fidel tradiţiei engleze, dl Churchill și-a ales cu grijă 
contraponderea de care avea nevoie. „Să ne înțelegem 
— a spus el. Ţările cărora trebuie să le punem între- 
“barea : Vreţi să vă alăturaţi Angliei şi Franţei? Da 
sau nu? sînt în primul rînd Iugoslavia, România, Unga- 
ria și Cehoslovacia“. 

Dacă acestor ţări li s+ar fi pus această întrebare în 
1938, cel puțin trei dintre ele ar fi răspuns: Da! 


„Apoi — a adăugat dl Churchill —, urmează Bul- 
garia, Grecia și Turcia, care vor toate să-şi păstreze in- 
dividualitatea și independenţa [...]. Dacă acest grup pü- 
ternic de state dunărene și balcanice âr face bloc comun 
cu cele două mari democraţii occidentale, am depăși o 
etapă extrem de importantă — probabil etapa decisivă 
către stabilitate“. 


Este interesant faptul că primul grup la care s-a 
gîndit dl Churchill pentru apărarea echilibrului și a 
păcii continentale era alcătuit de statele dunărene şi 
balcanice. Această idee avea să supravieţuiască în con- 
știința oamenilor politici englezi. Ţările dunărene și 
balcanice alcătuiau, din punctul lor de vedere, gruparea 
cea mai indicată şi cea mai sigură pentru a fi contra- 
pusă puterii germane. Dl Churchill mergea însă mai 
departe. În pofida neîncrederii sale față de „sistemul de 
guvernare al acestei puteri enorme care este Rusia, 
el estima că trebuia să se facă apel la Uniunea Sovietică, 
„țară ale cărei interese cer menţinerea păcii şi pentru 
care ostilitatea naziștilor constituie o ameninţare foarte 
gravă“. 

Apoi ar veni restul Europei: Polonia, ţările baltice 
și puterile scandinave: „Odată reunite forțele pe care 
le-am enumerat, noi vom fi în măsură să oferim aces- 
tor ţări un grad de securitate armată considerabil; nu 
va fi foarte greu să le convingem să-și lege destinele 
de ale noastre, realizînd prin aceasta o dublă asigurare“. 

Proiectul dlui Churchill era o replică logică la „pro- 
gramul' pe care Hitler. îl expusese în Mein Kampf. Nici 

un guvern, bineînţeles, n-a sesizat acest lucru. Nu însă 
și Hitler. Cînd a trecut la acţiune, s-ar fi putut spune 
că a avut grijă să demoleze, unele după altele, chiar în 
ordinea indicată de Churchill, diferitele poziţii pe care 
acesta din urmă spera să se poată edifica sistemul său 
de securitate. Hitler începuse, la München, prin a zdrun- 
cina sistemul politic existent în bazinul dunărean: a 
fost lovită Cehoslovacia, iar Mica Înţelegere 6 s-a destră- 
mat. Apoi,.a înaintat spre Balcani, paralizind voinţa po- 
litică a Iugoslaviei și atrăgînd Bulgaria de partea sa. 
Urma să continue cu Uniunea Sovietică, pentru a re- 
trage această imensă putere din jocul statelor occiden- 
tale. Terenul astfel pregătit, el avea să aplice o lovitură 
mortală Poloniei. Războiul avea să vină exact pe calea 
pe care dl Churchill voise să o bareze. 

La data șederii mele la Londra, căzuse numai bastio- 
nul cehoslovac. DI Churchill înțelesese de îndată impor- 
tanța dezastruoasă a acordului de la München. 

Discursul pe care l-a pronunțat la 5 octombrie 1938 
va rămîne printre cele mai frumoase pagini de elocință 
„Şi clarviziune parlamentară: „Totul s-a sfirşit*, a ex- 
clamat el gindindu-se nu numai la Cehoslovacia, „tristă, 
tăcută, abandonată, frîntă și alunecînd în umbră, ci și 
la Europa, care pierduse, printr-o singură lovitură, pre- 
țioase poziţii defensive. Pentru el, însăși pacea euro- 
peană, așa cum o concepuse, fusese distrusă la Mün- 
chen. Sînt memorabile frazele prin care şi-a exprimat ne- 
liniştea : „Ne aflăm în fața unui dezastru de amploare 
extremă, care a lovit Marea Britanie și Franța. Să nu 
încercăm să ne amăgim în această privinţă. Acum este 
de aşteptat ca toate ţările Europei centrale şi răsăritene 
să încerce să obţină de la puterea nazistă triumfătoare 
cele mai bune condiţii pe care le-ar putea avea. Siste- 
mul de alianţe cu ţările Europei centrale, pe care Franța 
conta pînă în prezent pentru garantarea securității. sale, 
a fost măturat şi nu văd nici un mijloc de a-l reconsti- 
tui. Drumul ce urmează cursul Dunării pînă la Marea 
Neagră, drumul ce duce pînă în Turcia este acum des- 
chis. Practic, ered că toate aceste ţări din mijlocul Eu- 
ropei, toate aceste ţări dunărene, vor fi atrase, una după 
alta, în orbita unui vast sistem politic de forță, poli- 

tică nu numai a unei puteri militare, ci şi a unei pu-- 
teri economice, gravitînd în jurul Berlinului ; şi asta cred 
că se va produce fără ciocniri, destul de repede, probabil 
fără să fie nevoie să se tragă un singur foc de armă [...]. 
Veţi constata, de la o zi la alta, de la o săptămînă la 
alta, cum aceste regiuni ne vor deveni ostile. Multe din- 
tre aceste naţiuni, de teama puterii mereu crescinde 
a naziștilor, au deja oameni politici, miniștri, guverne: 
germanofile ; cu toate acestea, în Polonia, România, Bul- 
garia și Iugoslavia au existat întotdeauna enorme miş- 
cări populare ale căror priviri s-au îndreptat spre de- 
mocraţiile occidentale și care au avut oroare de ideea 
că le-ar putea fi impusă dominaţia arbitrară a sistemu- 
lui totalitar ; ele au sperat că vor sfîrși prin a manifesta 
fermitate şi că vor rezista. Dar toate acestea sînt de do- 
meniul trecutului“. 

Dl Churchill înţelesese foarte profund perspectivele: 
deschise de acordul de la München. El a înţeles direc- 
ţia în care avea să se precipite presiunea germană. Ţă- 
rile din mijlocul Europei vor fi toate împinse (unele 
din calcul, altele din necesitate și împotriva voinţei lor) 
spre învoială cu cel de-al III-lea Reich. Germania se 
erijase în campioană a revizionismului, cîştigiînd din- 
tr-un foc Ungaria și Bulgaria. Reuşise să înfringă Ceho-- 
slovacia prietenă. Celelalte ţări prietene, România, Iu- 
goslavia, Grecia, se simțeau lipsite de protecţie. Forţa 
împrejurărilor a obligat aceste ultime state, pînă atunci 
fidel atașate Societăţii Naţiunilor, -să-și modifice poli- 
tica ; nu le mai era suficient să fie prezente la Geneva ; 
de acum înainte ele trebuiau să se adreseze -Berlinului,. 
pentru a obţine asigurări și garanţii. lar Berlinul avea 
să poată pune condiţii. Fiecare promisiune va fi plătită 
printr-un anghjament. Din acest moment, Hitler avea. 
mijloacele necesare pentru a demonta piesă cu piesă tra- 
tatele. š 

Acapararea Europei dunărene de către Hitler avea 
să fie mai puțin uşoară decît anticipase dl Churchill. 
Explicînd ce urma să se întîmple, omul de stat britanic 
menționase anticipat statele condamnate să alunece în 
„vastul sistem de forțe militare și economice care ira- 
diau dinspre Berlin“. În realitate, Grecia a reuşit, datorită: 

depărtării la care se afla și graţie curajului său, să nu . 
se  ralieze niciodată politicii Axei. După ezitările şi 
tranzacţiile regimului său, Iugoslavia avea să-şi reciş- 
tige libertatea cu prețul unor sacrificii dintre cele mai 
grele. În privința României, prima aflată în vizorul in- 
tenţiilor genmane, ea a trebuit să lupte, pînă la prăbu- 
şirea frontului anglo-francez din Flandra, pentru a ră- 
mine credincioasă prieteniilor ei occidentale. 

Tulburarea progresivă anticipată -de dl Churchill, 
care avea să plaseze „drumul ce urmează cursul Du- 
nării pînă la Marea Neagră în orbita unei politici de 
forță“, mai avea nevoie, pentru a se realiza, de o bulver- 
sare suplimentară, ultim efect al politicii de la Miin- 
chen : acordul de la Moscova. Nu mai era vorba numai 
de ţările mici care se desprindeau de democrațiile oc- 
cidentale ; Uniunea Sovietică, a cărei importanță era 
corect evaluată de Churchill, va renunța la o securitate 
ce nu-i mai inspira încredere. Înțelegerea posibilă în- 
tre Reich şi U.R.S.S., atît de tulburătcare pentru opinia 
lumii întregi, va lipsi regiunile intermediare de orice 
libertate ; iar aceste ţări, a căror independență era atit 
de necesară echilibrului, Churchill văzînd în prăbuși- 
rea lor „un dezastru de primă mărime“, vor pluti în 
derivă între două forțe de influenţă. 

În primăvara anului 1938 dl Churchill nu mergea 
atit de departe în presimțţirile sale, dar presimţirile erau 
remarcabil de juste. Exista un raport direct între si- 
guranța puterilor occidentale și situația ţărilor din Eu- 
ropa centrală și răsăriteană. Strigătul său de alarmă era 
expresia unei neliniști naționale întemeiate. Omul de 
stat britanic nu era însă dispus să se lase descurajat 
de propriile presentimente. De îndată ce simţea că exi- 
stă, în Anglia și în Europa, o înţelegere mai profundă 
a evenimentelor, o voință de a le face faţă, el aborda 
din nou, cu o extraordinară tenacitate, vechiul său pro- 
iect de creare a unei mari alianțe. 

La 15 martie, germanii ocupaseră Praga. La 7 apri- 
lie, Italia  invadase Albania. Guvernul dlui Chamber- 
lain, profund zguduit de aceste evenimenţe, inaugurase 
o politică de rezistenţă. La 13 aprilie, dl Churchill 

anunța în Camera Comunelor că „a trecut ora jumătă- 
ţilor de măsură“,  exprimîndu-şi cu vigoare ideile: 
„Dacă vrem să menţinem pacea, există două demersuri 
şi îmi place să cred că le îndeplinim deja — sau că le 
vom îndeplini numaideciît în mod decisiv. Primul constă, 
bineînţeles, în a determina Rusia sovietică să intre, fără 
rezerve, în blocul nostru pentru apărarea păcii [...]“. 
Dl Churchill nu credea că acest lucru ar putea fi ușor. 
Rusia părea deja „nesigură“ și nu trebuia să i se „cer- 
şească bunăvoința“. Trebuia mizat pe „marele interes 
al Rusiei de a împiedica puterea naziștilor să se extindă» 
și mai mult spre est“. În pofida rezervelor sale, dl Chur- 
chill părea grăbit, mai mult decit în 1938, să vadă Rusia 
angajindu-se alături de Anglia. 

Era, de asemenea, grăbit să reia legăturile cu sta- 
tele din sud-est. După dispariţia Cehoslovaciei şi odată 
cu strînsa colaborare dintre Reich și Ungaria, nu mai 
putea fi vorba de o „organizaţie dunăreană“. Accentul 
trebuia pus pe Balcani: „Al doilea demers principal 
ce se impune, după părerea mea, în faţa căruia nu 
cred ca guvernul să ezite, este realizarea uniunii Bal- 
canilor. Cele patru state balcanice ar alcătui, împreună: 
cu Turcia, o grupare formidabilă. Dacă se unesc, ele 
nu au de ce să se teamă. Este 'suficient să rămînă soli- 
dare pentru a nu se teme de nimic. Ele își vor cruța 
popoarele de ororile unui nou război şi, prin forţa sta- 
bilizatoare a puterii lor, vor putea foarte bine să joace 
un rol hotăriîtor atunci cînd va fi vorba să îndepărteze 
o catastrofă generală. Dacă 'se lasă divizate, dacă aban- 
donează o clipă acest principiu simplu. potrivit căruia 
Balcanii aparțin popoarelor balcanice, ele vor cunoaște 
încă o dată încercările oribile care le-au sfîşiat și le-au 
devastat în timpul Marelui Război și al războaielor bal- 
canice precedente“. 

Proiectul dlui Churchill cîștigase ca urgenţă : nu mai 
era vorba ca fiecare stat din sud-estul european să par- 
ticipe separat la o alianță militară generală; trebuia 
creată o organizaţie regională „puternic cimentată“, ca- 
pabilă să joace „un rol hotărîtor“ pentru a împiedica 
izbucnirea războiului. 

Această idee era pe deplin justificată de evoluţia eve- 
nimentelor. Cele patru state balcanice — România, Iu- 
goslavia, Grecia și Turcia — strinseseră rîndurile şi îşi 
consolidaseră înțelegerea. Conducătorii acestei antante 
păstrau un contact strîns, sperînd să poată da comuni- 
tăţii lor de vederi și interese caracterul unei organizaţii 
politice şi militare. 

D! Churchill înțelesese mai bine decit oricine alt- 
cineva în ce măsură o asemenea, organizație avea o uti- 
litate imediată. Politicianul englez s-a exprimat astfel : 
„În ceea ce privește rolul jucat de ţara noastră vreme 
de secole, permiteţi-mi să spun că noi am supravieţuit 
tuturor marilor conflicte în care am fost angajați nu 
numai grație bravurii marilor noștri comandanţi mili- 
tari, victoriilor renumite repurtate pe uscat și pe mare, 
ci pentru că interesele adevărate ale Marii Britanii au 
coincis cu cele ale atitor alte state şi ale atitor altor 
popoare. Acesta este, firește, sensul în care se îndreaptă 
politica pe care o urmăm în prezent în peninsula Bal- 
canilor“. 

Dl Churchill pronunțase aceste cuvinte cu numai 
zece .zile înainte de a fi avut privilegiul să-l cunosc. 
Am profitat de întrevederea pe care am avut-o cu el 
pentru a-l asigura, în calitatea mea de președinte tem- 
porar al Antantei Balcanice 7, că atit eu cît și colegii mei 
speram serios să putem realiza uniunea pe care o preco- 
niza. Mi-a vorbit, totodată, despre Bulgaria. După părerea 
sa, Bulgaria putea fi ciștigată de partea Antantei prin 
cedarea Dobrogei de sud» Eu nu eram chiar atît de 
sigur. Mă temeam ca Axa să nu fi realizat deja suc- 
cese la Sofia prin aceleaşi manevre care îi asiguraseră 
un succes total la Budapesta. În acest caz, orice cedare 
de teritoriu ar fi fost nu numai inutilă, ci și periculoasă, 
pentru. că ea ar fi slăbit fără motiv forțele Antantei 
noastre. Dl Churchill nu s-a lăsat convins; el a apre- 
ciat că uniunea balcanică era necesară Balcanilor şi 
Europei și că trebuia pus totul în joc pentru a o rea- 
liza. Insistenţa sa avea să influențeze mai tirziu unele 
atitudini ale Antantei față de Bulgaria; apărea însă 
ca evident faptul că Axa ne devansase în capitala bul- 

gară, iar propunerile pe care am fi putut să i le fa- 
cem noi nu aveau amploarea promisiunilor germane şi 
italiene. 

Ardoarea cu care încerca dl Churchill să atragă un 
număr cît mai mare de state în sistemul alianțelor mă 
impresionase profund. „Eu știu — îmi spusese — că 
la Berlin sînt acuzat că urmăresc o politică de încer- 
cuire. Dar nu există nimic rău în a încercui un agre- 
sor. Noi nu vrem să ne asociem pentru a face război, 
ci vrem să ne asociem pentru a ne apăra. Asocierea 
noastră nu trebuie să fie îndreptată decit împotriva unui 
agresor potenţial, iar asta nu este o crimă, ci o datorie, 
un act de înțelepciune. Dacă Germania nu vrea să facă 
război, dacă nu vrea să impună nimănui prin forță ho- 
tăririle sale și voinţa sa, n-are decit să facă parte din 
uniunea noastră; nu vrem altceva decit să-i dăm toate 
asigurările menite să-i liniștească temerile“. 


Am repetat atunci explicaţiile pe care i le dădusem 
mareşalului Goering referitor la participarea noas- 
tră la pretinsa campanie de încercuire: nu există o 
politică de încercuire concertată, nimeni nu se gindește 
să atace Germania. Capătă însă consistenţă o încercuire 
psihologică : teama și nesiguranța care tind să unească, 
pe deasupra frontierelor, toate popoarele europene... „Ex- 
act! Asta este! a exclamat di Churchill, o încercuire 
psihologică“. Avea să dezvolte această idee cîteva zile 
mai- tîrziu, într-un discurs adresat poporului american * 


Aud și acum tonul convins cu care au fost pronun- 
tate aceste cuvinte. Dl Churchill nu schițase nici un 
gest războinic. El vorbea calm despre război şi pace, în 
timp ce-și sorbea cafeaua şi-şi fuma trabucul. Energia 


* „Dacă există o încercuire a Germaniei, nu este vorba de o 
încercuire militară sau economică. Este o încercuire psihologică. 
Masele populare din toate ţările. care înconjoară Germania pre- 
tind guvernelor lor să fie vigilente împotriva tiraniei și a invaziei 
și le împing să se unească, în acest scop, cu celelalte state ale 
căror intenţii sînt analoge. Nimic nu ar putea opri această miş- 
care ; doar o schimbare profundă în atitudinea conducătorilor 
germani sau o înlocuire. a acestor conducători“ (Discursul dlui 
Winston Churchill, adresat poporului Statelor Unite ale Americii, 
la 28 aprilie 1939). 

sa avea un caracter eminamente uman și paşnic; nu 
este însă mai puţin adevărat că avea în ea o fervoare 
în stare să mute munţii din loc. Ceea ce te impresiona 
la el era faptul că elocvenţa sa naturală părea a fi în- 
dreptată spre interior : înainte de a-i convinge pe cei- 
lalţi, el căuta argumentele cele mai potrivite pentru a-și, 
întări propria convingere. Formulările sale, supuse unui 
sens artistic, aveau întotdeauna o formă perfectă ; el nu 
se mulțumea însă cu vorbe goale și nu căuta să-i emo- 
ționeze pe ceilalţi ori pe sine prin mijloace ieftine; 
adresîndu-se raţiunii, trezea entuziasmul. 


Capitolul v POLITICA FOREIGN 
OFFICE-ULUI 


Convertirea dlui Neville Chamberlain e 
Schimb de vederi cu lordul Halifax: 
Anglia îi rezistă lui Hitler și îşi asumă 
responsabilități pe continent; ea: oferă 
„garantii“, tratează cu Turcia și începe 
negocieri cu U.R.R.S. e Recrutarea gene- 
rală. 


Lă 


În momentul în care dl Churchill îmi vorbea, ideile 
sale aveau deja un caracter oficios, căci ele fuseseră adop- 
tate de guvernul englez, care se străduia să le pună în 
aplicare. Lansase apelul său guvernelor de la Paris, Mos- 
cova şi Varşovia (20 martie 1939). Dăduse garanţii Polo- 
niei (31 martie) ; Greciei şi României (13 aprilie). Nego- 
cia cu Turcia şi cu U.R.R.S. Pe scurt, era vorba de exe- 
cutarea, nu fără o,„regretabilă întirziere, a programului 
Churchill. 

Dl Churchill n-a reproșat guvernului această întîr- 
ziere. Nu cu mult înainte el deninţase în termeni severi 
greșelile liderilor englezi : „În ceea ce priveşte ţara noas- 
tră, răspunderea trebuie să revină celor care au avut 
sarcina să guverneze afacerile noastre politice. Ei n-au 
ştiut nici să împiedice Germania de a se reînarma, nici să 
ne reînarmăm noi înşine în timp util. S-au ciondănit cu 
Italia, fără a reuși să salveze Etiopia. Au exploatat și 
discreditat această grandioasă instituție care este Socie- 
tatea Naţiunilor şi au neglijat să încheie alianţe şi să facă 
combinaţiile diplomatice care ar fi putut repara greşelile 
lor trecute ; astfel, la ora marii încercări, ne găsim, din 

vina lor, lipsiţi de mijloacele necesare pentru a ne apăra 
și de orice securitate internaţională eficientă“. 

Dl Churchill era prea pătruns de tradiţiile parlamen- 
tare engleze pentru a nu lăsa în seama Istoriei sarcina 
exclusivă de a-i judeca pe conducătorii responsabili ai 
Imperiului britanic. De altfel, el era convins că mobi- 
lurile guvernanţilor englezi fuseseră întotdeauna „perfect 
onorabile şi sincere“. De aceea, a fost primul care a sus- 
ținut noua politică a lui Neville Chamberlain. La 13 apri- 
lie 1939, primul ministru se ridicase grav din banca sa 
pentru a anunţa Camerei Comunelor că Marea Britanie 
înțelegea să acorde garanţia sa Greciei şi României „pen- 
tru a evita ca statu-quo-ul din Mediterana şi din Bal- 
“cani să fie transformat prin forţă sau prin ameninţare 
cu forţa“. Dl Churchill îi acordase de îndată sprijinul : 
„Aplaud din toată inima cuvintele pronunţate de primul 
ministru. Marea majoritate a Camerei susține, cred, gu- 
vernul, în politica pe care o adoptă acum şi care constă 
în edificarea unei alianţe solide între naţiuni în măsură 
să reziste oricărei noi agresiuni. Primul ministru are de- 
plinul drept, în ducerea la bun sfirşit a acestei intenţii, 
la sprijnul tuturor locuitorilor insulei noastre“. Această 
aprobare atît de categorică fusese precedată de unele re- 
marci din care răzbătea o notă de maliţiozitate : „Înţe- 
legem foarte bine ce decepţie amară şi ce surpriză a 
constituit pentru primul ministru faptul de a se vedea 
tratat astfel de un dictator în care avea o deosebită în- 
credere şi în care ne sfătuia să avem deosebită încredere. 
Sintem cu toţii alături de el în decepţia sa, care este și 
a noastră“. Astfel se soluţiona, în Anglia, grava problemă 
a responeabilităţilor. 

Dl Neville Chamberlain ajungea la o atitudine foarte 
apropiată de cea a dlui Churchill. Dar în vreme ce 
acesta din urmă ajunsese la ea prin reflecţie politică, 
Chamberlain ajunsese la aceleaşi concluzii ca urmare a 
eșecurilor sale. Exista la primul ministru o pornire mai 
puţin rațională și mai recentă decît la dl Churchill, dar 
în schimb mai multă amărăciune și iritare. Chamberlain 
voise să aibă încredere în Hitler ; el îşi reprimase tentaţia 
de a respinge din capul locului cuvintele mieroase prin 

care Hitler “ii făcea pe englezi să spere în posibilitatea 
unei înţelegeri perfecte cu cel de-al III-lea Reich. Nu 
trebuia oare încercat totul pentru evitarea catastrofei ? 
La drept vorbind, concepțiile lui Chamberlain cu privire 
la Europa nu s-au deosebit niciodată esenţial de cele ale 
dlui Churchili. Șeful guvernului era el însuși mult prea 
britanic pentru a nu fi dorit totdeauna să menţină pe 
continent o ordine dominantă de echilibru. El sperase 
însă să şi-l poată asocia pe Hitler în apărarea acestei or- 
dini. Pe scurt, primul ministru englez, asemeni dlui Hi- 
tler, cultivase o himeră : Reich-ul pe care şi-l imaginase 
Chamberlain avea tot atita consistenţă reală ca şi Anglia 
pe care o voia Hitler. 

Fireşte, Neville Chamberlain fusese întotdeauna de 
bună-credinţă. Buna sa credință îl dusese la München. 
Se dusese acolo după ce suportase, în două rinduri, toa-: 
nele dlui Hitler. Niciodată nu consimţise primul ministru, 
pentru liniştea conștiinței sale, la sacrificii atît de grele 
şi atit de costisitoare. Deplorabilă din punctul de vedere 
al: consecințelor sale, acţiunea ce a condus la momentul 
München (şi care.nu era ea însăşi decît urmarea unui 
lung șir de greșeli colective ce favorizaseră crearea unei 
situaţii de nesiguranţă politică și militară) avea cel puţin 
o calitate morală incontestabilă. Ea à reprezentat, graţie 
atitudinii şi dimensiunilor personale ale dlui Chamber- 
lain, cel mai lăudabil efort întreprins -vreodată pentru 
descurajarea unor intenţii războinice. Hitler invocase un 
pretext : afacerea sudeţilor. 'Luînd acest pretext drept 
cauza reală.a crizei europene, Chamberlain pregătea vii- 
torul; sreşala era răscumpărată prin bună-credinţă : 
atunci cînd, cinci luni mai târziu, Hitler a violat anga- 
jamentele de.la Miinchen, indignarea lui Neville Cham- 
berlain a fost împărtăşită de întregul Imperiu britanic. 
Din acest moment Imperiul, în ciuda insuficientei sale 
pregătiri militare, era gata, din punct de vedere moral, 
să accepte lupta. | 

Am întîlnit această hotărire fermă, de nezdruncinat, 
la toți miniştrii guvernului, la toți parlamentarii şi zariștii 
cu care am avut ocazia să intru îri contact. Cu o unani- 
mitate impresionantă se trăgeau pretutindeni aceleași con- 

cluzii din faptul că Hitler nu-și ţinuse cuvintul; cu 
Reich-ul. nu mai era posibilă nici o înţelegere. De acum 
încolo, pacea nu mai era o chestiune de încredere, ci una 
de forță. Trebuia unită întreaga lume împotriva perico- 
lului comun. Această părere generală mi-a fost exprimată 
de însuşi dl Chamberlain în termeni extrem de catego- 
rici. Lordul Halifax m-a condus la primul ministru pen- 
tru a-i putea repeta cuvintele pe care Hitler le proferase 
în prezența mea la adresa Angliei. Am fost primit la 
Camera Comunelor, în mica încăpere rezervată primului 
ministru. Relatarea mea, cît mai fidelă cu putinţă, nu a 
avut darul să destindă figura palidă a lui Chamberlain. 
După ce m-a ascultat în liniște, el a spus, cu o crispare 
dureroasă a feței : „Este un mincinos“. 

Era o sentinţă fără drept de apel, ce avea să hotă- 
rască politica engleză. 

Lordul Halifax m-a primit la Foreign Office [Minis- 
terul de Externe britanic — n. ed.] în prezenţa cîtorva 
înalţi funcţionari din ministerul său. Eu însumi eram 
însoţit de ministrul nostru la Londra, dl V.V. Tilea. Gaz- 
da mea m-a informat,.cu ò nespus de mare bunăvoință 
şi sinceritate, în legătură cu demersurile pe care le în- 
treprindea Anglia pentru reorganizarea unui sistem de 
securitate cît mai extins posibil. M-am străduit să-i arăt 
“cu o egală claritate ce anume putea face o ţară plasată 
în situaţia în care se afla Romania pentru a sluji cauza 
päcii. 

Îndată după ocuparea oraşului Praga, Anglia adop- 
tase o „politică de stopare“, în scopul de a împiedica re- 
petarea unei surprize ca aceea care pusese puterile occi- 
dentale în fața unui fapt înplinit. Încă din 20 martie, 
lordul Halifax anunţase în Camera Lorzilor o schimbare 
în orientarea politicii engleze : „În momentul în care di- 
ferite state înţeleg limpede că aparent nu există nici o 
garanție împotriva atacurilor succesive îndreptate, pe 
rînd, împotriva tuturor celor care se opun unor proiecte 
ambiţioase de dominație universală, se produce o miş- 
care de basculare : apare drept verosimilă întrebarea dacă 
nu este cazul să contractăm angajamente mutuale extin- 
se în vederea unui sprijin reciproc [...]. Guvernul Maies- 

tăţii Sale nu a întîrziat să tragă învăţăminte din'eveni- 
mente, grăbindu-se să intre în consultări strînse şi prac- 
tice cu celelalte guverne“. 

În aceeaşi zi, guvernul englez s-a adresat guvernelor 
de la Paris, Moscova şi Varşovia, invitîndu-le să se ală- 
ture guvernului britanic „pentru a fi în măsură.să se 
consulte de îndată ce ar fi fost întreprinsă o nouă acţiune 
împotriva independenței politice a unui stat european“. 
-În concepția lui Chamberlain, un asemenea angajament 
trebuia să constituie primul pas în direcția organizării 
asistenței mutuale împotriva violărilor dreptului inter- 
național. Întrucît negocierile în vederea acestui vast pro- 
iect ar fi putut fi de lungă durată, iar situația interna- 
țională părea gravă, guvernul englez acordase, contrar 
principiilor şi tradițiilor sale, garanții celor trei state ce 
păreau a fi cu deosebire. amenințate : Polonia, Rominia 
şi Grecia. 

În concepția conducătorilor englezi, acestea nu erau 
nicidecum nişte măsuri definitive. Dl Chamberlain nu- 
mise garanţia dată Poloniei „o poliţă de acoperire“, me- 
nită să preceadă polița de asigurare finală. Recunoscînd 
că procedeul, marca ,o ruptură cu ideile tradiționale în 
materie, în asemenea măsură încît ar trebui un capitol 
special care să-i fie destinat în cartea Istoriei“, primul 
ministru încercase să explice că prin aceasta era totuşi 
respectat un principiu tradițional, şi anume acela „de a 
nu fi asumate obligaţii imprecise şi nelimitate care să 
acționeze în condiții imprevizibile“. 

Dl. Chamberlain, care nu se supunea inovațiilor îndrăz- 
neţe decit constrâns de evenimente, spera să nu se fi rupt 
de tradiţie : „Ceea ce sîntem pe cale să facem este să ne 
asumăm un angajament precis, menit să funcţioneze în- 
tr-o eventualitate dată: dacă vom fi confruntați cu o 
tentativă de dominare a lumii prin violenţă“. Principiu- 
lui abstract al securităţii colective el îi opune o concepţie 
mai practică şi mai concretă. De fapt, pentru a trece de 
la poliţa de. acoperire la poliţa de asigurare era obligat 
să dea politicii sale un caracter mai extins, general. De- 
mersurile sale trebuiau să conducă în mod obligatoriu 
la un sistem de securitate. Acest sistem s-ar organiza „la 

cald“ — în timpul unei crize europene — şi nu „la rece“, 
în tihna Societăţii Naţiunilor. El căpăta astfel caracterul 
unei alianţe — a acelei veste alianţe pentru menţinerea 
păcii pe care o reclama de mai bine de un an dl Chur- 
chill, el care nu-și făcea deloc griji în privința paginilor 
noi din cartea Istoriei. În măsurile guvernului totul amin- 
tea de proiectul lui Churchill. DI Chamberlain spera să 
îndepărteze pericolul războiului prin consolidarea punc- 
telor celor mai amenințate : Polonia, România și Balcanii. 
Ulterior, trebuiau găsite niște formule potrivite pentru 
a acorda Uniunii Sovietice garanţiile acordate ţărilor din 
est. Europa ar putea fi atunci cuprinsă în cadrul unei 
vaste organizaţii de securitate. 


Lordul Halifax m-a îndemnat să examinez împreună 
cu el șansele de realizare a acestei noi politici (cu atit 
mai mult cu cit ea se referea la ţările din est). Șeful Mi- 
nisterului de Externe mi-a vorbit mai întii de garanţia 
acordată Poloniei. La 31 martie, dl Chamberlain decla- 
rase Camerei Comune că „în cazul vreunei acţiuni ce ar 
periclita clar independența poloneză și căreia guvernul 
polonez ar estima ca fiind interesul său vital să i se opună 
cu fortele sale naţionale, guvernul Maiestăţii Sale s-ar 
considera de îndată obligat să sprijine guvernul polonez 
prin toate mijloacele“. 


Guvernul englez ținuse seama de dorința exprimată 
de Polonia de a nu fi nevoită să participe la negocierile în- 
cepute cu U.R.S.S. în urma evenimentelor din 20 martie. 
El considerase necesar să facă un gest imediat în favoa- 
rea Poloniei. Dar nu luase în considerare susceptibilitatea 
colonelului Beck, care nu admitea sub nici o formă ca 
unei puteri precum Polonia să-i fie acordată o garanţie 
unilaterală. Acest punct de vedere a fost corectat citeva 
zile mai tîrziu, cu ocazia vizitei întreprinse de Beck la 
Londra (6 aprilie). S-a convenit încheierea de către cele 
două națiuni a unui „acord cu caracter permanent şi re- 
ciproc, care să înlocuiască asigurarea temporară şi unila- 
terală dată de guvernul englez“. 


Între timp, Beck a dat guvernului englez (în scopul 
restabilirii unei perfecte simetrii a raporturilor anglo-po- 
lone) asigurarea că Polonia se considera obligată să vină 

în sprijinul Angliei, în aceleaşi condiţii cu cele specificate 
prin asigurarea temporară pe care guvernul englez o 
acorda Poloniei. 

Această formalitate îi convenea Angliei, căci ea ii 
permitea să intervină mai activ în afacerile Poloniei, fără 
teama de a jigni noul său partener. Lordul Halifax avea 
şi el scrupule ; acestea erau de altă natură decit cele ale 
colonelului Beck. El nu dorea ca sprijinul acordat Poloniei 
să poată fi interpretat ca o încurajare la o mișcare răz- 
boinică. Ministrul ştia că nu va putea evita acuzaţiile 
Reich-ului cu privire la acest subiect. Propaganda nazistă 
se folosea de orice. Trebuia măcar să se abţină de la orice 
gest echivoc ce ar fi de natură a alimenta acuzaţiile. Lor- 
dul Halifâx atribuia acestei îndatoriri politice semnifica- 
ţia unei chestiuni de conștiință ; nici un ministru nu a 
avut mai mult ca el simțul responsabilităţii. Studiase cu 
scrupulozitate problema Danzigului şi se străduise să ob- 
ţină din partea lui Beck asigurări precise în privinţa con- 
dițiilor în care Polonia ar consimţi să se înțeleagă cu 
Reich-ul. Influenţa sa personală fusese exercitată tot tim- 
pul în sensul liniştirii lucrurilor. Simţeam, in întrebările 
pe care mi le-a pus cu privire la convorbirea mea cu 
Beck, grija pe care o avea de a afla dacă ministrul polo- 
nez înţelegea în mod real, așa cum promisese, să asi- 
gure populaţiei germane din Danzig posibilitatea de a se- 
autoguverna într-un cadru internâţional. Am putut să-l 
liniştesc în această privinţă ; sentimentele pașnice nutrite 
de Beck la adresa Germaniei nu putea fi puse la îndoială, 
iar guvernul polonez ar face, desigur, tot ce ii stă în pu- 
tință pentru a depăşi criza. Nu i-am ascuns însă inter- 
locutorului meu englez că intențiile ce-mi fuseseră îm- 
părtășite la Berlin erau mult mai puţin încurajatoare. In- 
vocînd caracterul german al orașului Danzig, Hitler părea 
decis să încorporeze acest stat liber în Marele Reich ger- 
man. „Şi eu mă tem că concesiile la care ar consimţi dl 
Beck nu-i sînt deloc suficiente dlui Hitler“. 

Argumentul etnic care pleda în favoarea tezei ger- 
mane nu mai reușea — ca pe timpul problemei sudeților 
— să sensibilizeze conştiinţa englezilor. Simţeam, totuși, 

că acest argument îi jena. Ce li se putea răspunde ger- 
manilor atunci cînd ar cere să intre în Danzig ? Am su- 
gerat că ar trebui să li se răspundă să părăsească Praga. 
Dacă. eram! decişi să-i rezistăm lui Hitler, era un pericol 
“evident de a se angaja noi dezbateri așa cum îi conve- 
neau lui. Ciștigase partide împotriva cehilor, utilizînd 
pentru o cauză nedreaptă argumente ce puteau părea 
juste. Aveam oare să-i permitem să exploateze o nouă 
afacere sudetă ? 

Mi s-a răspuns că germanii nu vor ieși din Praga, 
chiar dacă li s-ar cere acest lucru cu insistenţă. I-am 
răspuns că nu aceasta era problema. Modul în care se an- 
gaja problema Poloniei o reamintea pe aceea a „Cehoslo- 
vaciei. Hitler își însușise mai întîi regiunea sudetă, apoi, 
după ce orice rezistenţă militară devenise imposibilă, 
otupase Boemia. El se servise de un argument de ordin 
etnic pentru a suprima un stat și a supune un popor 
străin. Dacă reușea să rupă Polonia de mare și să încon- 
joare teritoriul polonez, de la Memel pînă la Carpaţii 
Slovaciei, atunci se termina cu independenţa poloneză. 
Lui Hitler trebuia să i se spună că acest lucru era impo- 
sibil, pentru că lumea înțelesese. Şi dacă, vorbind de 
Danzig, el ar invoca dreptul său, pentru a-l opri ar tre- 
bui să-i fie reamintită crima: ocuparea oraşului Praga. 

Acest schimb de cuvinte nu avea mare valoare practi- 
că ; îmi permitea, totuși, să constat cu cită grijă și meti- 
culozitate înţelegea omul de mare probitate care era lor- 
dul Halifax să practice politica de „încercuire“. Deopotrivă 
de convins ca'și primul ministru că nu mai era posibil să 
se aibă încredere în Hitler, lordul Halifax era la fel de 
preocupat să evite cu foarte mare atenţie ceea ce ar fi 
putut fi interpretat drept provocare. Chiar dacă războiul 
era inevitabil, trebuia, să se acționeze ca şi cum ar putea 
fi încă evitat. Acesta era spiritul în care proceda cu 
Polonia. El nu o presase să se înțeleagă, împotriva voin- 
tei sale, cu Uniunea Sovietică. Argumentele lui Beck în 
această privință i se păruseră plauzibile. Pentru a nu 
provoca reacţii periculoase, el a preferat să sondeze te- 
renul de partea Moscovei înainte de a angaja mai mult 

Polonia pe calea colaborării generale. Cu toate acestea, 
colaborarea generală în apărarea păcii rămiînea scopul 
esenţial al eforturilor guvernului britanic. Pentru ea și-a 
extins Anglia garanţia asupra Greciei și a României. 

Am ajuns să vorbim despre Balcani. La 13 aprilie, 
primul ministrul făcuse în Camera Comunelor următoa- 
rele declaraţii : 

„Guvernul Maiestăţii Sale consideră că îndeplinește o 
îndatorire și face un serviciu nelăsînd nimănui vreo în- 
doială în privința poziţiei sale [...]. Avind în vedere neli- 
niștea deosebită trezită de evenimentele din ultimele 
săptămîni, guvernul Maiestăţii Sale a dat României și 
Greciei asigurarea că, în cazul unei acţiuni ce ar ame- 
nința în mod vizibil independenţa României și a Greciei 
și căreia, conform concepției guvernelor român şi grec, 
ar fi în interesul lor vital să i se opună cu toate forțele 
lor naţionale, guvernul Maiestăţii Sale ş-ar considera 
obligat de a le acorda tot sprijinul ce îi stă în putinţă“. 

La Paris, dl Daladier 1 făcuse în aceeași zi o declara- 
ție identică în fața Camerei Deputaţilor. În conciliabulele 
ce pregătiseră această declaraţie, guvernul englez se ară- 
tase deosebit de preocupat de Grecia, în vreme ce guver- 
nul francez ceruse în mod insistent ca garanţia să fie ex- 
tinsă și asupra României. 

În aceste vremuri tulburi, o garanție de acest gen era 
un cuţit cu două tăișuri: ea expunea ţările pe care tre- 
buia să le apere resentimentelor, chiar miniei celui de-al 
III-lea Reich. Dl von Ribbentrop încunoștiințase țările 
interesate, în ajunul zilei în care urmau să fie făcute de- 
claraţiile, „că nu credea că ar mai exista state dispuse 
să se lase amăgite de englezi“. Reich-ul, spunea dl von 
Ribbentrop, „va considera ca fiind îndreptată împotriva 
sa orice participare la politica de încercuire dusă de gu- 
vernul englez, trăgind din aceasta concluziile ce se im- 
pun“. Ribbentrop reamintea cuvintele rostite de Hitler 
la 1 aprilie la Wilhelmshafen 2 : „Oricine se declară gata 
să scoată castanele din foc pentru marile puteri, trebuie 
să se aștepte să-și frigă degetele“. 

Între timp, ţările balcanice, care nu se aflau sub o 
ameninţare imediată, acceptaseră cu recunoștință garan- 
ţia franco-britanică. Ele vedeau în aceasta un mijloc de 
apropiere de vechii aliaţi, care păruseră, chiar şi în ultima 
vreme, a voi să dispară de pe scena sud-estului euro- 
pean. Prezenţa Angliei şi a Franţei într-o regiune în care 
Axa? avea pretenţia să domnească singură li se părea a 
promite dacă nu securitatea certă, cel puțin o oarecare 
libertate. Mesajul dlor Chamberlain și Daladier le lega 
de o Europă ce le era dragă și pe care înțelegeau să o 
servească loial ; eram fericit să pot comunica personal 
aceste idei lordului Halifax. 

Am adăugai că ţările balcanice, și România în primul 
rînd, sperau ca sprijinul puterilor occidentale să nu se 
limiteze la domeniul politic, ci că Anglia și Franţa să-și 
facă simțită prezența şi pe plan economic. Dacă Germa- 
nia avea să controleze singură pieţele din sud-est, ar fi 
dificil ca ea să nu exercite o influenţă determinantă în 
Balcani. Or, zelul pe care îl depune Germania pentru cu- 
cerirea' pieţelor dunărene și balcanice se datora imensei 
indiferenţe a puterilor occidentale față de economia aces- 
tor regiuni. Evident, Germania avea acolo interese eco- 
nomice mai importante decit cele pe care le puteau va-: 
lorifica puterile occidentale. Nu era nici drept și nici 
înțelept să încerci a contracara în Europa jocul natural 
al intereselor complementare. Dar satisfacerea așa-numi- 
telor interese complementare nu absorbea toate posibili- 
tăţile de schimburi ale ţărilor sud-est europene : exista 
o marjă importantă de care ar fi trebuit să profite Anglia 
și Franţa ; în caz contrar, aceste ţări riscau să alunece 
complet în spaţiul închis al economiei germane. Libertă- 
tile Europei nu puteau fi apărate exclusiv prin garanții 
politice și militare : erau necesare eforturi pentru orga- 
nizarea schimburilor economice în asa fel incit fiecare 
tară să poată păstra raporturi constante cu piaţa liberă. 
Guvernul român tocmai încheiase un acord economic de 
mare amploare cu Reich-ul. Făcuse acest. lucru pentru a 
pune capăt unei tensiuni politice și pentru a îndepărta o 
amenințare în legătură cu care fusese avertizată de toate 
puterile prietene. Acest acord, încheiat în. urma negocie- 

rilor pe care guvernul englez le cunoaștea *, nu avea ca-- 
racterul arbitrar și abuziv pe care unii voiau să i-l atri- 
buie. El nu afecta interesele economice ale României și 
nu angaja ansamblul economiei românești. Guvernul ro- 
mân era dornic — reprezentanţii săi o declaraseră. în mai 
multe rînduri — să dezvolte toate legăturile economice 
cu puterile occidentale. I-am exprimat din nou lordului 
Halifax această dorinţă, asigurindu-l că un sprijin efec- 
tiv de ordin economic din partea Angliei ne-ar fi cu atît 
mai prețios cu cît el ne-ar ajuta să rezistăm mai bine 
tendințelor  acaparatoare manifestate de germani În 
cursul recentelor negocieri. l 


Lordul Halifax a fost de acord cu interpretarea pe care 
am dat-o garanţiei engleze. Guvernul britanic făcuse 
acest gest cu totul neobişnuit pentru a sublinia intenția 
sa de a nu se dezinteresa de Balcani. Anglia nu accep- 
tase niciodată teza împărțirii În zone de influență. Ea 
înțelegea nu numai să mențină relații cu ţările din sud- 
estul european, ci era gata să łe acorde sprijinul său în 
caz de pericol. Guvernul englez știa că o asemenea poli- 
tică cerea un efort constant atît în domeniul economic, 
cit și în cel politic. Sir Frederick Leith-Ross tocmai ple- 
case în România ; acest eminent expert al Foreign Office- 
“ului avea ca misiune să stringă legăturile Angliei cu 
piața românească * *. i 

Guvernul britanic înțelegea însă că toate garanţiile pe 
care le acordase în speranța de a asigura pacea în est 
erau insuficiente dacă nu erau înglobate într-un sistem 
de securitate mai vast. „Acest sistem, pentru a fi complet, 


* La 23: martie 1939, chiar în ziua în care a fost semnat acor- 
dul economic cu Germania, am primit următoarea scrisoare din 
partea lui sir Reginald Hoare, ministrul Angliei la, Bucureşti : 
„Dragul meu ministru, sper că nu veţi fi nemulțumit dacă vă 
spun că trimit la Londra următoarea telegramă: «Am menţinut 
contactul cu guvernul român de la începutul actualei crize şi am 
motive de a exprima opinia că negociază cu înţeleaptă circum- 
specţie»“. 

+*+ Îi întilnisem pe sir Frederick Leith-Ross cu ocazia trecerii 
mele prin Bruxelles. Sir Frederick se ducea la Bucureşti „pentru 
a studia mijloacele prin care România ar putea fi ajutată să se 
menţină pe piaţa mondială şi să nu dispară în spaţiul economic 
închis al Reich-ului german“. 

trebuia să pornească de la Londra și Paris și să se 
oprească la Moscova ; Varşovia și Ankara constituiau pi- 
voţi indispensabili. Totodată, pentru a ajunge la capitala 
sovietelor — scopul suprem al eforturilor lor diploma- 
tice —, conducătorii englezi își propuseseră să urmeze 
două căi distincte : una din șud, care trebuia să lege pu- 
terile occidentale de Turcia şi, prin intermediul Turciei, 
de Rusia sovietică ; şi calea directă, cea a negocierilor 
angajate cu Moscova pentru a face Rusia să participe la 
apărarea păcii în estul european. 

Guvernul englez luase recent un prim contact cu gu- 
vernul turc. El exprimase la Ankara dorinţa sa de a ve- 
dea Turcia asociindu-se unei politici de securitate efec- 
tivă, în răsăritul Mediteranei şi în Balcani. Lordul Hali- 
fax era mulțumit să mă poată informa că răspunsul gu- 
vernului turc era în principiu favorabil. 

I-am răspuns lordului Halifax că guvernul turc co- 
municase deja guvernului român intenţia sa de a stabili 
raporturi mai strînse cu Puterile occidentale și că noi am 
urat succes acestui proiect. Guvernul 'român înţelegea 
perfect că eficacitatea garanțiilor anglo-franceze depin- 
dea în mare măsură de organizarea securităţii în Balcani. 
Datorită distanţei la care se afla faţă de Axă, Turcia 
avea o mai mare libertate de acţiune decît vecinii săi 
balcanici ; ea putea întreţine deschis cele mai strinse ra- 
porturi, atît cu puterile ocidentale, cît și cu Uniunea So- 
vietică ; în consecinţă, părea hărăzită a fi un pilon esen- 
țial al securităţii balcanice. 

Am putut chiar să-i dovedesc lordului Halifax că 
Turcia şi România, chiar înainte ca Anglia să fi acordat 
garanţiile sale, luaseră unele decizii importante care le 
situau anticipat în tabăra puterilor hotărîte să reziste pre- 
siunii germane. l-am relatat ministrului englez o între- 
vedere ce avusese loc la Constantinopol la 8 aprilie (a 
doua zi după evenimentele din Albania)‘ între mine și 
dl Sarageoglu 5, ministrul afacerilor străine al Turciei. 
Colegul meu turc, puternic impresionat de agresiunile 
permanente îndreptate împotriva ţărilor din sud-estul 
european, îmi comunicase dorința guvernului său de a 
contribui în mod hotărît la rezistenţa noastră comună. 

Înainte de a-şi asuma angajamente precise, Turcia dorea 
să cunoască exact forțele pe care intenționau Anglia şi 
Franța să le pună în slujba politicii lor ; ea era însă de- 
cisă să contribuie efectiv la consolidarea Antantei balca- 
nice. În urma acestei întrevederi, au fost redactate o se- 
rie de documente. Procesul verbal începea astfel : 

„Cei doi miniştri au trecut în revistă evenimentele 
politice care s-au succedat de la ultima Conferință bal- 
canică. Ei. au constatat că în Europa se accentuează tot 
mai mult o tendință de hegemonie, care tinde să fie im- 
pusă tuturor țărilor, ameninţind în special estul și sud- 
estul ; pe de altă parte, că par a se depune eforturi de 
organizare în vederea unei rezistențe comune în fața 
aceste tendințe de hegemonie [...]“. 


Procesul-verbal era completat cu note secrete „pe 
marginea convorbirilor“, redactate de comun acord de 
cele două părți. La punctul 1 se spunea : 

„Turcia şi România vor depune toate eforturile, pen- 
tru întărirea Antantei balcanice în toate domeniile şi 
pentru sporirea potențialului lor de acțiune“. 

Punctul 3, çel mai important, avea următorul conţinut : 

„Dacă evenimentele vor impune, fie României, fie 
Turciei, fie celor două state în ansamblu, fie Antantei 
balcanice în întregul său, să facă o alegere și să adopte 
o poziţie hotărită între cele două grupări care se găsesc 
astăzi faţă în față, este ide la sine înţeles că România și 
Turcia se vor ralia — și vor insista pentru ca aliaţii lor 
din Antanta Balcanică să acţioneze la fel — la gruparea 
care se unește și se organizează în vederea realizării unei 
rezistenţe comune în faţa tendințelor de hegemonie care 
le amenință independenţa și securitatea“. 

Articolele următoare prevedeau ajutorul pe čare cele 
două state ar putea să şi-l acorde reciproc în caz de pe- 
TiCOl, iar articolul 6 se referea la convorbirile pe care 
statele în cauză le purtau cu puterile occidentale: 
„[...] România şi Turcia se vor strădui să obțină toate 
precizările necesare în vederea unui sprijin militar efec- 
tiv (trupe, material,arme, muniții, flotă, aviație), pentru 

ca participarea la rezistența comună să poată contribui 
în mod eficient Ku succesul final'. 

Aceste note secrete, al căror conținut l-am împărtășit 
lordului Halifax, erau o mărturie a spiritului în care se 
desfăşuraseră convorbirile de la Instanbul. Ele demons- 
trau, totodată, corectitudinea guvernului turc, care, cu 
deplina aprobare a prietenilor săi români, tocmai. se an- 
gajase în negocierile cu Anglia. 

Datorită poziției sale avantajoase, Turcia putea sluji 
securitatea balcanică nu numai prin stringerea legături- 
lor sale cu occidentalii, ci și prin raporturile foarte 
strînse de prietenie pe care le întreținea cu Uniunea 
Sovietică. Îi exprimasem dlui Sarageoglu, cu ocazia în- 
tilnirii noastre de la Istanbul, dorinţa guvernului român 
de a vedea stabilindu-se relaţii de încredere între 
U.R.S.S. și Antanta balcanică și l-am rugat să transmită 
"la Moscova un rezumat al convorbirilor noastre. Am fost 
informat ulterior că fusese făcută comunicarea de către 
ministrul turc și că guvernul sovietic îi mulţumise pentru 
aceasta. Atunci.mi se părea că, pentru a aduce sistemului 
de securitate extins sprijinul necesar al Uniunii Sovietice, 
era mai bine să se recurgă la intermediul Antantei bal- 
canice decit la cel al „statelor limitrofe“ care despărțeau 
Reich-ul de Rusia. De vreme ce Berlinul manifesta o iri- 
tare crescîndă şi tot mai periculoasă faţă de orice acord 
ce putea fi interpretat ca o „acţiune de încercuire, era di- 
ficil să se ridice obiecţii împotriva participării active a 
Rusiei la apărarea păcii balcanice. Ca şi în cazul altor 
mari crize europene, Balcanii păreau destinaţi să joace 
un rol determinant ; dacă era posibil ca voinţei Reich-ului 
să i se opună o regiune balcanică unită, a cărei indepen- 
denţă şi securitate să fie garantate de majoritatea mari- 
lor puteri, Hitler nu putea tulbura pacea. În fața pre- 
siunilor exercitate de Axă, Turcia era mai indicată decit 
Polonia să constituie puntea de legătură dintre Occident 
și Rusia. Or, în acea primăvară a anului 1939, sprijinită 
de vecinii și de prietenii săi, ea era decisă să se pună în 
serviciul cauzei rezistenţei. 

Ideile pe care le-am exprimat erau în acord cu poli- 
tica Imperiul britanic. Lordul Halifax nu mi-a ascuns 
importanța pe care o atribuia guvernul englez întregii in- 

dependențe a Balcanilor şi consolidării unităţii lor ; mi-a 
vorbit în aceiaşi termeni ca dl Churchill despre necesi- 
tatea de a îngloba Bulgaria în Antantă. El m-a asigurat 
că negocierile cu 'Turcia, care nu erau decit la început, 
urmau să fie impulsionate nu numai pentru a crea noi 
legături cu această ţară, ei și pentru a asocia Turcia efec- 
tului garanţiilor pe care Anglia le-a acordat României şi 
Greciei. În fine, scopul suprem pe care îl urmărea guver- 
nul 'englez era de a racorda tratatul pe care intenţiona 
să-l încheie cu Turcia cu acordurile ce consfinţeau prie- 
tenia turco—sovietică. Era o modalitate de a ajunge la 
Moscova prin sud şi de a interesa Uniunea Sovietică în 
apărarea comună a unei regiuni a cărei securitate era 
esenţială pentru echilibrul european. 


Guvernul britanic înţelegea să determine Rusia să 
participe la securitatea continentului și prin alte mijloa- 
ce. El era hotărit să ajungă la un acord direct cu Moscova. 
Lordul Halifax simțea că aceasta era problema cea mai 
delicată şi mai dificilă ce îi rămăsese de rezolvat. 

Referitor la Uniunea Sovietică, guvernul nu împărtă- 
șea optimismul dlui Churchill, nici iluziile opoziţiei la- 
buriste. El remarcase că Rusia era reticentă, că-și urma 
propriul său drum și că nu manifesta nici o grabă de a 
accepta formulele de asistenţă ce îi erau propuse. în plus, 
guvernul britanic era obligat să ţină seama de obiecțiile 
ridicate de Polonia şi, într-o măsură mai mică, de Româ- 
nia. El înţelegea că aceste două ţări limitrofe voiau să se 
țină la distanţă de o politică ce le-ar fi expus unui peri- 
col cu mult mai mare. Guvernul britanic era însă decis 
să învingă toate. dificultăţile, căci sprijinul Rusiei era in- 
dispensabil pentru a ţine în friu ambițiile nestăpinite 
ale Germaniei. : 

Guvernul nu dispunea decît de un număr redus de 
formule pentru cîștigarea Rusiei. Aceste formule, subtile 
şi alambicate, trebuiau cîntărite în aşa fel încît Rusia 
să se trezească angajată fără ca Germania să devină 
bănuitoare. Mai era necesar ca ţările limitrofe, cărora 
occidentalii le acordaseră garanţii, să fie cuprinse în noul 
sistem fără a fi totuşi menționate în mod expres. Lucru- 

rile trebuiau exprimate fără a fi spuse şi trebuiau strînse 
din nou, cu precizie, legături invizibile. 

Guvernul englez se înhămase la această sarcină cu 
mai multă fermitate decît convingere. El avea să se 
ciocnească încă de la început de obstacole ce păreau in- 
surmontabile. Am menţionat deja răspunsul dat de mi- 
nistrul afacerilor externe al Poloniei notei britanice din 
20 martie. Beck accepta să schimbe cu Anglia angaja- 
mente de asistenţă, dar refuza să se alieze cu Rusia. 

Pe de-altă parte, contele Raczynski, ambasadorul 
Poloniei la Londra, comunica la Foreign Office că „Po- 
lonia se afla în imposibilitatea de a semna un acord 
politic în care U.R.S.S. ar fi parte contractantă“. Această 
atitudine categorică a atras refuzul Moscovei de a da curs 
notei engleze din 20 martie. 

Guvernul englez s-a văzut obligat să continue nego- 
cierile cu Varşovia şi Moscova separat. A făcut noi oferte 
U.R.S.S.-ului, sperînd să poată uni într-o bună zi efor- 
turi ce începuseră prin a lua direcţii atit de divergente. 
În cursul lunii aprilie între Londra, Paris şi Moscova a 
avut loc un schimb permanent de telegrame, note şi 
memorandumuri. Nici un proiect nu a întrunit voturile 
celor trei capitale; nu s-a putut stabili un text comun 
nici măcar între Londra şi Paris. 

Guvernul sovietic se angajase în aceste negocieri cu 
“neîncredere. El nu ezitase, ce-i drept, să accepte înche- 
ierea unui acord direct între Franţa, U.R:S.S. şi Anglia. 
Dar puterile occidentale cereau cu totul altceva: ele 
voiau ca U.R.S.S. să se asocieze garanțţiilor pe care ele le 
acordaseră Poloniei şi României. Moscova a răspuns că 
Polonia şi România erau cele care trebuiau să facă 
această cerere, sau cel puţin să-şi declare acordul. Cu- 
noscînd opoziţia Poloniei şi rezervele României (şi îm- 
părtăşind în parte temerile acestor ţări cu privire la Ger- 
mania, gata să brutalizeze -orice politică de „încercuire“), 
guvernul englez a sugerat utilizarea perifrazelor şi a for- 
mulelor indirecte. ` 

„Guvernul britanic a luat notă de recenta declarație a 
dlui Stalin, potrivit căreia Uniunea Sovietelor se declară 
pentru sprijinirea naţiunilor care ar fi victimele unei 

agresiuni şi luptă pentru indepeniența lor. S-ar părea, 
deci, că guvernul sovietic se conformează în totalitate 
acestei politici, dacă face acum din proprie inițiativă o 
declarație publică în care, referindu-se la declarația ge- 
nerală menţionată mai sus şi la declaraţiile făcute recent 
de guvernul britanic. şi guvernul francez, repetă că, în 
eventualitatea unui act de agresiune împotriva orică- 
rui stat vecin cu Uniunea Sovietică și la care acest stat 
ar opune rezistență, va fi acordat sprijinul guvernului 
sovietic, dacă este exprimată o dorință în acest sens, 
sprijin ce va fi furnizat în modul cel mai adecvat“. 

Guvernul britanic a propus, pe scurt, ca Uniunea 
Sovietică să facă o declaraţie de garanţie care să consti- 
tuie un angajament unilateral, aşa cum făcuseră Anglia 
şi Franța. Pentru guvernul sovietic era foarte simplu 
să respingă un asemenea proiect, care presupunea asu-. 
marea unor angajamente importante în termeni extrem 
de incerți. 

În ceea ce priveşte guvernul francez, deşi legat de 
aceleași piedici ca şi guvernul de la Londra, acesta s-a 
străduit să găsească formule mai precise. Ministerul din 
Quai d'Orsay 6 redactase la 14 aprilie următorul text: 
„În cazul în care Franța și Marea Britanie s-ar afla în 
stare de război cu Germania, ca urmare a acțiunii pe care 
ar întreprinde-o pentru a acorda ajutor sau asistență 
României sau Poloniei, victime ale unei agresiuni nepro- 
vocate, U.R.S.S le va acorda imediat ajutor și asistență, 
Îm cazul în care U.R.S.S s-ar afla în stare de război cu 
Germania ca urmare a acțiunii pe care ar întreprinde-o 
pentru a acorda ajutor și asistență României și Poloniei, 
victime ale unei agresiuni neprovocate, Franța și Marea 
Britanie îi vor acorda imediat ajutor și asistență“. 


DI Bonnet” apreciase proiectul englez ca fiind prea 
vag. Lordul Halifax găsise formula franceză ca fiind 
mult prea directă ; cele două texte au fost comunicate 
separat la Moscova. Acest lucru a oferit,un spațiu mai 
mare de manevră guvernului sovietic, care a comunicat 
răspunsul său la Londra şi Paris la 19 aprilie. În cursul 
şederii mele la Londra tocmai sosise şi se afla încă în 
studiu contrapropunerea sovietică. Lordul Halifax m-a 

sfătuit să cer colegului său francez să mi-o aducă la cu- 
noştință cu ocazia apropiatei mele treceri prin Paris. Am 
avut impresia că guvernul englez era inclinat să lase 
guvernului francez ințiativa negocierilor, întrucît acesta 
manifesta o reală ardoare şi cea mai vie dorință de a 
reuși. Am promis că îl voi ruga pe dl Bonnet să mă in- 
formeze asupra acestei ultime faze, care mă interesa în 
cel mai înalt grad *. 


Eram mihnit că nu pot încuraja în mod efectiv efor- 
turile pe care le desfăşura lordul Halifax pentru conso- 
lidarea garanțţiilor acordate de Anglia ţării mele. Politica 
plină de precauţie pe care se vedea obligată să o ur- 
meze România ne interzicea să participăm în mod des- 
chis la o acţiune pe care Reich-ul o denunța ca fiind 
îndreptată împotriva lui. Ameninţările lui Hitler, pe 
care tocmai le înlăturasem semniînd acordul economic, 
atitudinea incertă pe care părea a o fi adoptat U.R.S.S 
după München, în fine rapiditatea reacţiilor naziste în 
opoziție cu încetineala tratativelor interaliate, totul con- 
tribuia la a ne impune o atitudine rezervată. - 


Nu puteam decit să aprob formulele indirecte pe care 
Anglia şi Franţa înțelegeau să le pună în slujba securită- 
ţii estului. Sesizind cît era de dificil să fie învinse, prin 
asemenea mijloace, reticenţele justificate şi să fie recişti- 
gată Uniunea Sovietică pentru cauza securităţii generale, 
nu-mi era permis, pentru a compensa inconvenientele 
unei atitudini rezervate, decît să dau asigurări formale 
că România se va integra, în caz de război, în sistemul 
de securitate anglo—franco—rus. Am găsit la lordul 
Halifax, aşa cum cîteva zile mai tîrziu aveam să găsesc 
la conducătorii francezi, înţelegerea față de acest punct 
de vedere. Negocierile urmau să se desfăşoare fără ca 
guvernul român să fie invitat să se pronunţe deschis cu 
privire la o politică la care, lucru ştiut, își dăduse tacit 
adeziunea * *. 

Din nefericire exista un alt punct în privința căruia 
înțelegerea Angliei pentru nevoile unei ţări ca România 


+ A se vedea Capitolul VI, p. 154. 
** A se vedea Epilogul, p. 206. i 


134 


nu avea săsetraducă în fapte reale. Politica de stopare 
a expansionismului german, așa cum o inaugurase gu- 
vernul britanic, impunea ca toate ţările amenințate să fie 
nu numai beneficiarele anumitor garanţii, ci să fie puse 
în stare de apărare efectivă. Garanţiile occidentale nu 
operau decit dacă ţara beneficiară a garanţiei rezista la 
agresiune „cu toate forţele sale naţionale“. Or, înarma- 
rea acestor forțe naţionale impunea un efort industrial 
pe care nu îl putea realiza nici una dintre ţările benefi- 
ciare ale garanţiei. Aceste ţări nu-și neglijaseră arma- 
tele ; ele făcuseră din acestea excelente instrumente de 
luptă, animate de .cel mai bun moral şi echipate din 
abundență cu armament mediu. Armamentul motorizat 
şi greu nu putea fi furnizat în cantitate suficientă decît 
de uzinele din Occident. Franţa îşi înarmase prietenii din 
est timp de mulţi ani; dar propriile sale nevoi, precum 
şi o anumită încetineală în fabricaţie au redus posibili- 
tăţile de export. România s-a adresat atunci uzinelor din 
Cehoslovacia. În curînd „Skoda“ avea să devină princi- 
palul furnizor al armatei române. Cînd Reich-ul a ocupat 
Boemia, programul românesc de reînarmare a rămas în 
suspensie. Au fost necesare negocieri la Berlin pentru a 
se obține executarea comenzilor în curs. Semnificația 
politică pe care riscau să o îmbrace aceste negocieri era 
clară : armata română devenea tributară Reich-ului. Ga- 
rantată de Londra şi înarmată de Berlin, România se afla 
într-o situaţie nu lipsită de neprevăzut. 

Cu ocazia ultimei sale călătorii la Londra (noiembrie 
1938), la o lună şi jumătate după München, regele Carol 
atrăsese atenţia guvernului englez asupra nevoilor arma- 
tei române. Am reluat această problemă, insistînd asupra 
consecinţelor pe care le putea avea ocuparea oraşelor 
Praga .şi Pilsen asupra situaţiei militare din est. Am 
supus autorităţilor britanice competente o listă cu nume- 
roasele comenzi pe care ministerul nostru de război ar 
fi vrut să le facă în Anglia. Lordul Halifax mi-a declarat 
că această listă urma să fie examinată cu cea mai mare 
atenție, dar că, date fiind nevoile proprii ale Angliei şi 
întirzierea suferită pînă atunci de propria  reînarmare, 

era puţin probabil ca ea să poată furniza României „ceva 
asemănător“ în cantitățile prevăzute în listă. 

Nu mi-am putut ascunde dezamăgirea. Era prea evi- 
dent faptul că, state mari şi mici, ne lăsaserăm cu toții 
depăşiţi de evenimente. Ajunseserăm la obstacol fără a 
ne fi luat elan şi a ne fi pregătit forțele; politica de re- 
zistență pe care voiam s-o opunem politicii de violenţă 
era atît de improvizată, încît nu reuşea nici să se exprime 
în formule diplomatice exacte şi nici să se sprijine pe o 
putere militară reală. Dată fiind imposibilitatea țărilor 
din est de a-şi procura armamentul modern indispensa- 
bil altfel decît din unele uzine controlate de acum înainte 
de Reich, era cît se poate de limpede că libertatea de ac- 
țiune a ţărilor noastre se diminua tot mai mult. 


Totuşi, conștientă de greşelile sale trecute, Anglia era 
pe cale să reacționeze şi asupra acestui punct. Ea se pre- 
gătea să pună forța în serviciul politicii sale. Am avut 
avantajul de a cunoaște primul importanta ştire pe care 
guvernul britanic era hotărît să o anunţe în acele zile. 
Cu ocazia ultimei mele audienţe la Foreign Office, la 
26 aprilie, lordul Halifax a întrerupt convorbirea noastră 
pentru a se deplasa în Downing Street, unde primul 
ministru purta tratative cu liderii mişcării muncitorești. 
La înapoiere, ministrul m-a informat că dl Chamberlain 
urma să anunțe Angliei introducerea serviciului militar 
obligatoriu. „Este o măsură — mi-a declarat lordul Ha- 
lifax — care se îndepărtează într-o oarecare măsură de 
la tradiţia noastră. Totodată, pentru a evita dificultățile 
de ordin intern, primul ministru a ținut să consulte în 
prealabii reprezentanţii sindicatelor muncitoreşti. Recru- 
tarea generală și o eventuală mobilizare trebuie să fie 
astfel reglementate încît să nu perturbe cu nimic produc- 
ţia industrială“. 

La rîndul său, şeful Foreign Office-ului şi-a luat pro- 
priile precauţii. Sir Neville Henderson, ambasadorul 
Marii Britanii la Berlin, fusese convocat de cîteva zile 
la Londra. Tocmai plecase cu misiunea de a-i comunica 
ştirea lui Hitler. „Ne-am gîndit — mi-a explicat lordul 
Halifax — că este preferabil! să le spunem chiar noi ger- 

manilor ce avem de gînd să facem şi de ce; ei nu trebuie 
să afle acest lucru din ziare“ *. 

Explicaţia lordului Halifax ţinea cont de faptul că 
două zile mai tirziu, la 28 aprilie, Hitler urma să pro- 
nunţe un mare discurs. Nu trebuia să i se ofere cancela- 
rului, a cărui politică era supusă acceselor de minie, pre- 
textul pentru a aprinde praful de puşcă. 

În pofida tuturor menajamentelor, comunicarea pe 
care sir Neville Henderson o făcea în  Wilhelmstrasse 
conţinea în sine un răspuns categoric la cuvintele bune 
şi rele proferate de Hitler la adresa Angliei. Guvernul 
britanic nu se lăsa înduplecat nici prin linguşiri, nici 
prin ameninţări. Celor dintii le opunea spiritul său politics 
şi tradiționalul său bun simț; celorlalte, se decisese să 
le opună forţa, chiar dacă trebuia să facă pînă la capăt 
un efort cu care nu mai era obișnuit. 

Fusesem martorul apelului imperativ pe care Hitler 
îl lansase Angliei; eram chiar mai în măsură să apre- 
ciez valoarea răspunsului formulat în timp ce mă aflam 
la Foreign Office. Cum lordul Halifax şi-a exprimat spe- 
ranţa că gestul Angliei va avea un efect salvator în Eu- 
ropa, i-am răspuns că era de dorit să fie înțelese pretu- 
tindeni importanţa şi gravitatea unei hotăriri care apăra. 
mai bine cauza dreptului şi împiedica slăbirea în conti- 
nuare a acestuia. „În orice caz — a adăugat surizind lor- 
dul Halifax —, guvernul englez a ajuns la concluzia că 
trebuie să se conformeze uzanțelor şi tradiţiilor continen- 
tului, pentru a dovedi lumii întregi că ia lucrurile în 
serios“. ` 


* Într-adevăr, în acea zide 26 aprilie — di Chamberlain urma 
să facă declarația sa în Camera Comunelor în cursul după- 
amiezii —, ambasadorul Angliei remitea dlui de Weizsäcker, se- 
cretarul de stat din Wilhelmstrasse, un aide-memoire anunţind 
măsurile pe care guvernul englez înțelegea să le ia pentru intro- 
ducerea serviciului militar obligatoriu în Regatul Unit. Sir Neville 
Henderson era împuternicit să însoțească această comunicare de 
explicaţii verbale, care să înceapă cu aceste cuvinte: „Politica 
dlui Chamberlain este o politică de pace. Dl Chamberlain apre- 
ciază însă că cel mai bun mijloc de menţinere a păcii este de a 
manifesta de o manieră indubitabilă faptul că Anglia este gata. 
să se apere, la nevoie, împotriva oricărui atac“. 

Sentimentul cu care am părăsit Anglia ciştigase în 
intensitate în urma acestei ultime întrevederi. Domnul 
care s-a aplecat spre mine, la plecarea trenului, pentru 
a-mi stringe încă o dată mina, păstrase toate semnele 
exterioare ale unei ţinute civile impecabile : jobenul stră- 
lucitor în opt.ape, pardesiul bine croit, umbrela magni- 
fică. Dar, parcă împotriva voinţei sale, aerul de nobilă 
nonşalanţă fusese înlocuit de o atitudine mai marţială. 
Părea să spună cu bărbătească resemnare : fiindcă tre- 
buie neapărat, vom şti să facem cele de cuviinţă ! Această 
atitudine de diplomat aflat sub arme, contrară tuturor 
„tradiţiilor“, avea totuşi un aer foarte britanic. 


Capitolul VI NELINIȘTEA FRANȚEI 


Criza internă şi repercusiunile sale asu- 
pra politicii externe e Guvernul; dl Da- 
ladier, politica de pace a dlui Georges 
Bonnet ® Discursul lui Hitler din 28 apri- 
lie 1939 e Negocierile  franco—anglo-— 
: sovietice ® Franta și Italia. 


Nu există oraş pe lume în care povara onorurilor ofi- 
ciale să fie mai grea de dus decit la Paris: să circuli în 
mașină închisă, între două motociclete, să nu te poți opri 
ici şi colo, unde îţi dă inima ghes (să admiri o perspectivă, 
să cauţi cărţi de-a lungul cheiurilor sau să hoinăreşti pe 
bulevarde), pare un tribut prea apăsător plătit politicii. 

Oraşul se răzbună tratindu-te cu o superbă indife- 
renţă. Este suficient să ieşi din hotel pe un covor roşu 
întins pină la portiera maşinii, ca să se rupă legătura 
intimă ce se stabilește, încă de la sosire, între călător și 
Paris. Singurii oaspeţi pe care capitala pare să-i considere 
străini sînt oaspeții așa-zişi de vază. 

Răzbunarea Parisului este şi mai subtilă. Orașul, pe 
care nu eşti în măsură să-l  abordezi liber, îți ascunde 
țara. Întregul Reich se afla în camera în care mă primise. 
şi îmi vorbise Hitler. Mi se păruse uşor să găsesc Anglia 
politică între palatul Westminster !, Downing Street şi 
Foreign Office. La Paris am întilnit oameni politici stră- 
luciți, mari ziarişti, diplomaţi iluştri. Mi-a fost greu să 
descopăr Franţa, să-i ascult vocea, să-i cunosc gindurile. 
Am atribuit această dificultate farmecului de nedescris 

al frumoasei capitale, care mă atrăgea şi-mi dispersa 
atenția. Mai erau probabil şi alte motive. În acea primă- 
vară a anului 1939 Franța însăşi abia se regăsea pe sine. 

Supusă ordinelor Fiihrerului său, Germania întreagă 
și unită era gata pentru o acţiune periculoasă. Anglia re- 
devenea unanimă sub impulsul indignării ; ocuparea ora- 
şului Praga învinsese vechile ezitări şi întreaga ţară, îna- 
inte de a-şi fi adunat forţele, era  hotărită să reziste. 
Franța însă continua să fie divizată. Lunga şi dificila 
criză europeană care condusese la acordul de la Miinchen 
zguduise puternica sa poziție morală. I se revelase un 
sentiment nou, acela al singurătăţii. Soarta nedreaptă 
care lovise poporul său generos provocase în interiorul 
comunităţii franceze grave disensiuni. Divizarea era în- 
veninată de crize sociale şi se simțea o anumită obo- 
seală a regimului. 

Unde era deci sistemul său politic curopean ? Cu oca- 
zia afacerii cehoslovace, în 1938, guvernul francez son- 
dase intențiile statelor prietene. Nici unul nu răspunsese 
fără rezerve la chemarea sa. Iugoslavia era șovăielnică : 
propunerile ademenitoare pe care Berlinul și Roma i le 
făceau, după moartea regelui Alexandru 2, cîștigau tot 
mai mult teren în sînul guvernului iugoslav. România se 
declarase gata să ajute Cehoslovacia ; ea perseverase în 
această atitudine loială pînă în ajunul Miinchenului, dar 
nu mai putuse să se decidă de a-și asuma anticipat an- ` 
gajamentul de a lăsa trupele sovietice să treacă pe teri- 
toriul său. În ceea ce priveşte Polonia, ea se situase 
categoric printre adversarii preşedintelui Beneş şi recla- 
mase Teschenul. Pentru a-i ţine piept lui Hitler, Franţa 
nu mai putea conta decit pe sprijinul Angliei. Dar şi 
acest sprijin fusese condiționat : Anglia, dispusă să sus- 
țină o acţiune de rezistență diplomatică, nu dorea să-şi 
asume riscurile unui război cu doar cele citeva divizii 
de care dispunea. 

În aceste condiţii, conducătorii francezi s-au aliniat 
părerii exprimate de aproape întreaga Europă, anume că 
trebuiau evitate soluţiile extreme. 

Acestor oameni politici li s-a reproșat slăbiciunea, de 
care ar fi ştiut să profite Germania. Eu nu-mi voi per- 
mite să mă angajez într-o dezbatere asupra problemei 

responsabilităților. Asemenea probleme se pun astăzi în 
fiecare ţară şi nu le revine străinilor, oricît de prieteni 
ar fi, sarcina de a le rezolva. Mă voi abţine să judec oa- 
menii politici francezi pe care i-am cunoscut în raport 
cu necesităţile politice, cu tradiţiile, chiar cu comanda- 
mentele Patriei. Îmi permit, totuşi, să-i compar cu oa- 
menii de stat din alte ţări pe care am avut ocazia să-i 
întîlnesc în 1939. Adevărul mă obligă să spun că fran- 
cezii nu erau mai puţin informaţi decît cei mai buni din- 
tre colegii lor străini, fiind deopotrivă de bine intenţio- 
naţi. Ei înțelegeau mai bine ca oricine pericolul ce ame- 
nința Europa și găseau cuvintele cele mai clare și mai 
precise pentru a-l defini ; dorinţa lor de a salva pacea era 
evidentă ; ei nu-și cruţau eforturile peniru a opune poli- 
ticii lui Hitler un sistem de alianţe < şi de înțelegeri cit 
mai extins și solid cu putinţă. 

Dacă Franţa părea nesigură şi nehotărită, dacă exista 
impresia că sprijinul pe care îl acordase întotdeauna 
ordinii continentale stabilite sub egida sa în 1919 slăbise, 
vina era nu atît a conducătorilor şi instituţiilor, cît a 
ansamblului condiţiilor în care se desfășura viaţa publică 
franceză. La acea dată în Franța domnea o profundă ne- 
linişte, care afecta bunăstarea materială — o viaţă uluitor 
de uşoară —,pe care toţi străinii o invidiau. Presimţea 
oare Franţa puterea diabolică ce avea să se abată asupra 
sa, provocîndu-i lovituri dintre cele mai singeroase ? Să 
fi fost ea deja conştientă de lipsa totală de pregătire a 
aliaţilor săi cei mai apropiaţi, de insuficiența şi perima- 
rea propriilor sale mijloace ? Avea ea intuiţia ascunsă, în 
faţa superiorității numerice, că nici un efort nu va putea 
s-o apere de pericol şi că întîietatea ei între naţiuni, stră- 
lucirea sa în lume, pînă și propria sa existenţă, vor fi 
amenințate ? , 

Dureroasa neliniște a unui popor lucid provoca un 
straniu fenomen de disociere : nenumărați francezi alu- 
necau în angrenajul implacabil al luptelor politice şi so- 
ciale nemiloase. Aceste lupte repuneau totul în discuţie ; 
ele amestecau interesele cele mai violente cu ideile cele 
mai intransigente, alimentau ura dintre partide şi clase 
şi prðiectau întreaga tulburare internă pe plan extern, 

denaturînd astfel în ochii poporului datele situaţiei in- 
ternaţionale. Propaganda străină profita de această criză 
prelungită pentru a spori confuzia la a cărei creare con- 
tribuise. Pentru mulţi cetățeni de bună-credinţă, unii în- 
setaţi de dreptate, iar alţii tremurind pentru bunurile ler 
materiale, doctrine străine, opuse unele altora, conţineau 
teorii și discipline susceptibile să le satisfacă propriile 
aspirații. Văzute prin ceața pasiunilor interne, naţiunile 
din afară, care urmăreau cu o duritate inflexibilă scopuri 
de putere şi influenţă, apăreau ca simboluri vii cînd ale 
ideii de Ordine, cînd ale ideii de Revoluţie. 

Este cazul să spunem că această confuzie periculoasă 
pentru structura naţională nu biîntuia numai în Franța, 
ci domnea mai mult sau mai puţin în întreaga Europă; 
şi ea constituia principalul atu în mîinile lui Hitler. Pre- 
tutindeni pe continent, sub influenţa unei propagande 
dăunătoare, poziţiile interne şi cele internaţionale se 
amestecau într-un soi de bruiaj. Peste tot se urmăreau 
cu „interes“ ceea ce se credea a fi „experienţele“ sta- 
telor totalitare. Lumea spera să găsească aici un remediu 
pentru necazurile de care suferea. Cuvîntul „autoritate“ 
cîştiga teren ; prestigiul democraţiei era în scădere ; la 
Varşovia, Bucureşti, Budapesta, în Balcani, noile idei nu 
numai că au provocat mişcări insurecţionale, dar au in- 
fluențat puternic politica statului. Fie pentru a se apro- 
pia de Berlin, fie în scopul de a rezista politicii germane, 
guvernele profitau de formulele la modă pentru a-și aroga 
puteri. În ceea ce privește masele, cărora totalitarismul 
le recunoștea virtuţi deosebite, ele manifestau supunere 
față de principiul autorităţii, defilind, cu braţul ridicat, 
îmbrăcate în cămăși verzi, brune sau negre. Adoptarea 
formelor exterioare ale nazismului era uneori menită să 
consacre naționalismul lor independent, consacrind de 
fapt influenţa politicii naționale a lui Hitler asupra ţă- 
rilor învecinate. 

Înainte de toate, societatea franceză, pentru care 
ideile de libertate, justiţie, proprietate au avut întot- 
deauna valoare, se găsește în prezenţa sistemului totalitar 
prin care vechea sa inamică din 1918 obținuse o redre- 
sare miraculoasă. Într-o ţară ca Franţa, cu o civilizaţie 


142 


atît de veche, acesta n-a putut să conducă la constituirea. 
de bande înarmate, împopoţonate cu cămăşi colorate. Dar 
răul înainta, pătrunzînd spiritele, în care domnea o per- 
petuă nelinişte cu privire la principii. Era aşadar nece- 
sar să se sacrifice unele dintre aceste principii în favoa- 
rea altora, sau trebuia, ca pe timpul Revoluţiei franceze, 
să se „declare război regelui“ ? Moscova propunea o so- 
luţie, Berlinul proclama alta. Cu cît francezii erau mai 
neincrezători unii faţă de alţii, cu atît mai mult acordau 
credit aparenţelor ideologice ce constituiau forța natiu- 
nilor a căror politică viza Franţa. Cu cit francezii se 
combăteau între ei, cu atît mai mult erau împinși să-și 
rezolve problemele de conştiinţă şi pe cele ce priveau 
numai ţara lor cu ajutorul argumentelor străine, servind. 
în mod inconştient cauze străine. Şi aceasta în ciuda 
unui patriotism mai violent poate și mai pur decit ori- 
unde, dar care ere aproape complet paralizat de influen- 
tele străine. 

În 1939, sciziunea dintre aceşti patrioţi învrăjbiţi nu 
era încă pronunţată, dar exista deja aprehensiunea că ea 
se va produce. Combatanţi din Marele Război aveau să 
accepte înfrîngerea, în speranța înșelătoare şi vinovată 
de a evita anarhia și de „a salva ordinea“. Dimpotrivă, 
o parte a poporului nu avea să se trezească decit în. 
preajma momentului în care armatele germane vor in- 
vada teritoriul sovietic : într-o reacţie profundă şi com- 
pletă, pasiunile partizane vor celebra atunci în mase: 
sentimentul naţional şi se vor uni în jurul ideii de Patrie 
prin sacrificii teribile. În 1939 însă nimeni nu putea să 
prevadă cînd şi unde se va ridica marea Voce mîntuitoare 
care va elibera ideea de Patrie de toate influenţele, pro- 
clamînd, în durerea încercării, continuitatea franceză. 

lată de ce ocuparea oraşului Praga nu provocase în 
Franţa aceeaşi reacţie hotărîtă ca în Anglia. Pînă atunci 
francezii comiseseră mai puţine greşeli decit englezii în 
politica externă. Ei încercaseră să menţină ordinea conti- 
nentală stabilită la Versailles, prin eforturi pe care 
Anglia nu le sprijinise deloc. Atunci cînd au ajuns să 
se plece în faţa violenţelor Reich-ului, ei n-au făcut decît 
să urmeze exemplul englez. Dl Daladier îl însoţise pe dl 

“Chamberlain la Miinchen pentru că era avertizat despre 
slăbiciunea armatei britanice. 


Anglia şi-a revenit la 15 martie 1939. În Franța revi- 
rimentul a fost mai puţin total. Partidele extreme n-au 
fost preocupate de rezistenţă : extrema stingă, pentru că 
Moscova ieşise din circuitul securităţii colective ; extrema 
dreaptă, pentru că atribuia depline virtuţi binefăcătoare 
limbajului autoritar al Axei. Franța părea să fi pierdut 
sensul Europei. Ea îşi pleca urechea la cei ce predicau 
resemnarea şi o sfătuiau să-şi cultive imperiul tot astfel 
precum înțeleptul Cincinnatus ? îşi cultivase grădina : 
renunțind la ideea puterii. Atunci cînd guvernul, între- 
ţinîndu-se cu oaspeţi străini, urmărea liniile majore ale 
unei politici ale cărei fundamente fuseseră deja serios 
zdruncinate, Franţa părea absentă. 


Era cu atit mai emoționant să o regăsești brusc, la 
răscrucea căilor imperiale ce se unesc sub Arcul de 
Triumf. Depusesem coroane la diferite monumente co- 
memorative şi credeam că acest gest de pietate oficială 
nu mai putea să mă tulbure. Dar atunci cînd, aflindu-mă 
la monumentul Eroului Necunoscut, la picioarele căruia 
am întins tricolorul ţării mele, am auzit răsunînd clopo- 
tele pentru morţi, am simţit cit de strînsă éra legătura 
care mă unea, pe mine cit şi pe atîţia alți compatrioți ai 
mei și atîţia alți europeni, ca și pe combatanții din ulti- 
mul război, cu Soldatul francez ce se odihnea acolo. Lui 
îi datoram victoria. Lui îi datoram speranţa pe care ne-o 
pusesem în Franţa şi în Europa. Clopotele pentru morți 
răsunau într-un chip straniu şi tulburător. Ele păreau 
să anunțe noul pericol ce ameninţa victoria. Și simţeam 
că Franţa era acolo, expusă loviturilor sorții, sacrificiilor ; 
prima vizată de o ameninţare îndreptată împotriva va- 
lorilor celor mai înalte, ea făcea față destinului cu 
această fervoare tihnită care o lega, în spiritul tuturor 
celor fideli ei, de însăşi ideea de eternitate. Neliniştea 
ce-mi strîngea inima se împletea cu un sentiment de în- 
credere de neînvins. 

După ceremonie am fost fericit să-i pot întilni pe toţi 
camarazii mei francezi din 1916, la căpitanul  Goulin, 
şeful fostei mele escadrile, Farman VII 4. 

Membrii guvernului francez. m-au primit cu afec- 
tuoasa condialitate ce era rezervată dintotdeauna repre- 
zentanţilor României. Eram cu atit mai mişcat cu. cît 
simţeam că asupra lor apasă aceeaşi profundă amără- 
ciune ca aceea stirnită în ţara mea de recentele eveni- 
mente. Purtam acelaşi doliu, cel al Cehoslovaciei, ţară 
prietenă care, de la victoria comună, fusese trăsătura de 
unire şi legătura politică efectivă dintre Franţa şi toate 
ţările asociate sistemului continental francez. Pentru 
Franța, ca și pentru prietenii săi cei mai fideli, acordul 
de la Miinchen şi ocuparea oraşului Praga avuseseră 
consecinţe mai directe, mai decisive decit pentru Anglia. 
Dacă în cazul Marii Britanii ruperea echilibrului în Eu- 
ropa nu reprezenta încă decit o ameninţare la adresa 
poziţiilor sale mondiale, în cazul Franţei era vorba de o 
răsturnare a poziţiilor continentale ale acesteia. Şi noi, 
conducători francezi și reprezentanţi ai ţărilor, din est, 
simţeam că ne întindem mîna pe deasupra ruinelor or- 
ganizației noastre comune de securitate. 


De altfel, solicitudinea Franţei pentru ţara mea n-a 
slăbit nici o clipă în urma acestei crude încercări. Dl 
Edouard Daladier se străduise personal, cu o tenace ener- 
gie, pentru obținerea garanţiei anglo—franceze şi pentru 
România. M-am deplasat în strada Saint Dominique pen- 
tru a-i exprima președintelui Consiliului [de Miniștri] 
gratitudinea țării mele. Am găsit aici un om asupra 
căruia ocuparea orașului Praga acționase în acelaşi 
fel ca şi asupra dlui Chamberlain : îi. provocase ace- 
eaşi izbucnire de revoltă. Dl Daladier era la capătul 
răbdării şi nu ascundea acest lucru. Natura sa onestă 
reacționa cu violență în faţa excesului de rea-credinţă al 
lui Hitler. Ca şi colegul său englez, dl Daladier simțea 
că nu mai exista posibilitate de înţelegere cu minciuna. 

Mai calm şi păstrîndu-şi în fața adversităţilor spiritul 
metodic şi gustul pentru manevre, dl Georges Bonnet 
mi-a acordat o lungă întrevedere la Quai d'Orsay, pentru 
a-mi explica mijloacele prin care mai spera, cu încăpă- 
ţinare, să poată salva pacea. Referitor la Germania nu-și 
mai făcea nici o iluzie ; cu politica Miinchenului se sfîr- 

şise pentru totdeauna. De altfel, ministrul nu se resem- 
nase în faţa acestei politici decît pentru a cîştiga timp 
şi pentru a evita o catastrofă militară ; în concepția sa 
Minchenul nu reprezentase niciodată începutul unei 
„ere noi“, ci deznodămintul fatal al unui şir neîntrerupt 
de acte de slăbiciune faţă de Germania şi consecinţa la 
fel de fatală a insuficienţei sistemului pe care se bizuia 
pacea europeană. În faţa pericolului, toate alianțele Fran- 
tei se dovediseră inoperante. Alianţa cu Polonia nu îm- 
-piedicase această ţară să-și urmărească propriile scopuri. 
Pactul franco—sovietic, lipsit de mijloace concrete de 
aplicare, păstrase un caracer platonic. Acordurile cu ţă- 
rile din Mica Antantă erau insuficiente pentru a ţine 
Germania în şah. Țările limitrofe  refuzaseră să înles- 
nească funcţionarea asistenţei sovietice. 

Trebuia să se profite de răgazul atit de scump plătit 
la München, pentru refacerea sistemului de alianţe . pe 
baze mai solide. Angajamentele colective de asistenţă 
reciprocă. nu mai erau suficiente ; era nevoie de acor- 
duri precise, integrate într-un sistem complet și general. 
Mai întîi Anglia trebuia să-şi asume responsabilităţile 
sale, lucru pe care era decisă să-l facă. Apoi, de comun 
acord, Franța şi Anglia urmau să garanteze ţările din 
răsărit, ceea ce făcuseră deja în cazul Poloniei, României 
şi Greciei. Erau pe punctul de a stabili legături noi cu 
Turcia. Dar asta nu era totul: răminea de făcut ceea ce 
era mai important. Trebuiau să angajeze Rusia în spri- 
jinul cauzei păcii. Participarea Uniunii Sovietice era 
indispensabilă şi decisivă ; guvernul francez se asociase 
și el eforturilor depuse de guvernul englez din dorinţa 
de a le asigura reuşita. Dl Bonnet ţinea să scoată în evi- 
dență importanţa pe care o acorda ajutorului sovietic, 
pe care dorea să-l aibă cu orice pref Am fost uimit de 
fermitatea hotărîrii sale. 

Politica franceză, aşa cum mi-a expus-o dl Bonnet, 
era similară celei a guvernului englez, dar nu identică. 
Mi s-a părut că oamenii de stat britanici se gîndeau 
înainte de toate să apere echilibrul european, fiind gata, 
la nevoie, să-şi asume riscurile unui război, cu condiția 
de a putea opune agresorului o coaliție cît mai puternică. 
Această coaliţie trebuie însă să salveze o ordine echili- 


146 


brată. Unii membri ai cabinetului conservator fuse- 
seră preveniţi în legătură cu metodele şi „mașinaţiile“ 
sovietice : ei nu cedau decît în silă condiţiilor tot mai 
numeroase impuse de negociatorii ruşi ; nici un britanic 
nu era înclinat să creadă că ar prezenta suficiente avan- 
taje teza colonelului Beck, după care o alianţă anglo- 
franco-poloneză era suficientă pentru a asigura salvarea 
Europei. Aceste rezerve, care nu afectau în nici un chip 
perfecta încredere cu care guvernul englez încerca să 
cadă la înțelegere cu Moscova, aveau să provoace mai 
multe momente de criză în cursul negocierilor. 

Guvernul francez nu se lăsase influenţat de astfel de 
preveniri. El voia pacea şi o voia dintr-un motiv pe cît 
de simplu pe atît de puternic: el se temea că un răz- 
boi ar fi putut fi fatal Franţei. Timpul cîştigat la Miin- 
chen nu fusese utilizat îndeajuns ; dl Bonnet cunoştea 
pe dinafară cifrele exacte ale armamentelor ţărilor pri- 
etene şi aliate. Franța risca să suporte singură, sau 
aproape singură, șocul armatelor inamice. Pentru a salva 
Franța, trebuia salvată pacea. Acest lucru nu mai era 
posibil cu Germania — cum se spunea în epoca Miin- 
chenului —, ci doar împotriva Germaniei. lar aşa ceva 
nu se putea realiza decit dacă realității maselor germane 
i se opunea realitatea maselor sovietice. Pus in fața 
amenințării unui dublu front, Hitler-s-ar opri. Dl Bon- 
net credea mai puţin în virtutea angajamentelor colec- 
tive şi mai mult în efectul unei puternice contrapon- 
deri aplicate la timp. Numai un acord precis cu Rusia 
putea să restabilească situația; un asemenea acord a 
fost cerut prin Marele Stat Major francez. Dl Daladier 
şi întregul guvern doreau acest lucru, ce se impunea ca 
unică soluţie capabilă să abată catastrofa. 

Dl Bonnet nu ascundea faptul că negocierile cu Rusia 
erau dificile şi puteau să dureze mult timp. Totodată, se 
întreba dacă va putea dispune de răgazul necesar pentru 
realizarea politicii sale. Afacerea Danzigului îl neliniș- 
tea : ea putea să provoace în scurt timp noi accidente. 
Va reuşi oare Polonia să îndepărteze pericolul sau să 
amine conflictul? Va mai .încerca oare Hitler încă o 
dată să cîştige bunăvoința Angliei? Într-un cuvînt, se 
mai putea cîştiga timp pentru o mai bună pregătire mi- 

litară şi pentru atragerea U.R.S.S. în tabăra potrivnică 
Germaniei ? Aceasta era cheia problemei. 

Răspunsul la întrebare nu avea să întirzie; el a so- 
sit în timp ce încă mă mai aflam la Paris. La 28 aprilie, 
în timpul unui dejun la Quai d'Orsay, la care partici- 
pam împreună cu soția mea, dl Bonnet a primit steno- 
grama unui important discurs rostit de Hitler în dimi- 
neaţa acelei zile în fața Reichstag-ului german?. Am 
auzit primele comentarii provocate în Franţa de cuvin- 
tele lui Hitler. 


Acest discurs conţinea, înecate într-o avalanșă ver- 
bală, trei elemente noi şi importante. Aceste trei ele- 
mente noi au fost de natură să convingă guvernul fran- 
cez că avea la dispoziţie un timp extrem de limitat. 


* 


Citind stenogramele pe care mi le-a înmiînat dl Bon- 
net, am regăsit în ele multe din cuvintele pe care Hitler 
le pronunțase în prezenta mea. Cancelarul amintea o- 
ferta pe care i-o făcuse Poloniei cu privire la Danzig, 
pe care o aprecia a fi „dovada celui mai înalt spirit de 
conciliere ce putea fi imaginat drept contribuţie la cauza 
păcii europene“. O asemenea ofertă — pe care „poste- 
ritatea urmează să o judece — nu se face decit o sin- 
gură dată“. Polonia hu ştiuse să profite de această şansă.. 
Ea se asociase Angliei. Angajamentul său era „în contra- 
dicție cu declaraţia pactului de neagresiune germano- 
polonez“. 

Aici intervenea elementul nou : „Consider — a de- 
clarat Hitler — că acordul încheiat la timpul său între 
mine şi mareșalul Pilsudski a fost violat în mod uni- 
lateral de Polonia și, drept urmare, el a încetat să mai 
existe.“ 

Hitler denunța „unilateral“. acordul care asigurase, 
vreme de cinci ani, cele mai bune raporturi între cel de-al 
III-lea Reich şi Polonia şi care, după propria sa mărturi- 
sire, „contribuise la o destindere extraordinară a situa- 
tiei europene“. Nu există nici o îndoială că denunțarea 
acordului a contribuit la o tensionare tot atit de extra- 
ordinară a acestei situații. 

Discursul conţinea cuvinte amabile la adresa Angliei, 
aceleaşi pe care le auzisem şi eu : „În cursul întregii mele 
activităţi politice nu am încetat nici o clipă să pledez 
în favoarea unei prietenii şi a unei strinse colaborări în- 
tre Germania și Anglia ; dacă doresc să văd realizindu-se 
această prietenie, nu este numai pentru că dorinţa co- 
respunde propriilor mele sentimente, ci pentru că înţeleg 
importanţa pe care o prezintă pentru umanitate întreaga 
existenţă a imperiului mondial britanic. Eu n-am permis 
niciodată ca cineva să se îndoiască de faptul că văd în 
existența acestui imperiu un element de valoare inesti- 
mabilă pentru întreaga civilizaţie umană şi pentru econo- 
mia mondială. Dacă privim lucrurile din punctul de ve- 
dere al valorii umane, ideea că am putea dori distrugerea 
roadelor acestei munci îmi apare ca un fel de demenţă 
demnă de un Erostrate“ 6. Aceste amabilităţi aveau şi o 
contrapartidă. Hitler schiţa ideea împărțirii lumii, dindu-i 
o justificare istorică. „Poporul englez conduce un vast 
imperiu mondial. El a constituit: acest imperiu într-o vre- 
me cînd poporul german îşi pierduse vigoarea. Odinioară, 
Germania a fost un mare imperiu mondial ; ea a dominat 
occidentul. Dar acest imperiu s-a scufundat într-un somn 
adînc [...]. Dacă Germania, etern atacată, n-a reuşit să-și 
păstreze posesiunile şi a trebuit să sacrifice numeroase 
provincii, aceasta a ţinut numai de evoluţia nefericită a 
organizării sale de stat. Acestea sînt timpuri trecute“. 
Hitler sublinia paritatea faţă de Anglia: „Să înțeleagă, 
deci, toți englezii că noi n-avem deloc sentimentul că am 
fi inferiori poporului britanic. Trecutul nostru istoric este 
în această privință mult prea prodigios !& Hitler ar fi 
putut să adauge : iar viitorul nostru, aşa cum îl concepem 
noi, va fi cu atît mai mult! Căci despre viitor era vorba 
și despre posibilităţile poporului german de a umple din 
nou cadrul imperial de „somnul său adînc“. Imperiul 
german „dominase occidentul“. În ce parte urma să se 
reverse la trezire ? „M-am limitat întotdeauna la cadrul 
revendicărilor ce sint strîns legate de spaţiul vital german 
şi, prinaaceasta, de însăși proprietatea eternă a națiunii 
germane“. Aceste revendicări, în aparenţă modeste, cu- 

prindeau de fapt o bună parte din Europa. Hitler nu spu- 
nea mai mult ; englezii erau cei ce trebuiau să ghicească. 
Acestea erau condiţiile în care se putea stabili „o prietenie 
durabilă între poporul german şi poporul englez, bazată 
pe aspectul reciproc şi recunoaşterea intereselor reci- 
proce“. i 

De cînd Hitler vorbise în prezența mea, se mai pro- 
dusese o schimbare. Cancelarul înțelesese că Anglia nu 
s-ar preta la jocul împărțirii lumii : „Am auzit declaraţia 
primului ministru britanic în care afirmă că nu crede să 
poată acorda vreun credit asigurărilor date de Germania. 
În aceste împrejurări, mi se pare logic să nu-i impun, nici 
lui și nici poporului britanic, o situaţie care nu se poate 
concepe decît cu un sentiment de încredere“. Hitler fu- 
sese nemulțumit nu atît de cuvintele dlui Chamberlain, cît 
de garanţiile engleze și mai ales de decizia guvernului en- 
glez de a introduce serviciul militar obligatoriu în Regatul! 
Unit. Totodată, acţiunii „neprieteneşti“ a Angliei el voia 
să-i opună un gest menit să arate că el nu mai conta pe 
înțelegerea guvernului eriglez. Dacă ţinuse să amintească, 
încă o dată, bunele sale intenţii trecute, nu o făcea pen 
tru a adresa un nou apel Londrei, ci mai degrabă pentr 
a-şi delimita responsabilităţile în faţa istoriei. De acu 
înainte, „[...] susținuți de conștiința propriei noastre forțe 
şi a celei a prietenilor noştri, noi vom găsi căile prin care 
să ne asigurăm independența fără a ne leza demnitatea“ 

Un lucru avea să pună capăt politicii de încredere pd 
care, „în pofida oricărui fapt“, o urmase Hitler pînă 
atunci, anume denunțarea acordului naval din 18 iunie 
1935 7. Semnînd acest acord, guvernul Reich-ului „recu- 
noscuse de bunăvoie preeminența intereselor maritime 
britanice“. El sperase ca „prin această decizie, probabil 
unică în istoria marilor puteri“, să înlesnească stabilirea 
unor relaţii prietenești între cele două naţuni. Dar, „fi- 
reşte, acest act presupunea ca o condiţie preliminară ca, 
în ceea ce-l priveşte, guvernul regal britanic să fie decis 
să adopte o atitudine politică binevoitoare faţă de Ger- 
mania“. Era de înţeles că guvernul englez trebuia să-i re- 
cunoască Reich-ului o „preeminenţă“ în altă parte ? De- 
parte de a răspunde sugestiei, guvernul britanic, dimpo- 

trivă, s-a opus oricărei tulburări a ordinii europene. 
Hitler nu-şi putea ascunde dezamăgirea : „Anglia suprimă 
astfel, în mod unilateral, baza acordului naval din 18 iu- 
nie 1935 şi goleşte acest acord de orice valabilitate. Prin 
politica sa de încercuire ea distruge baza tratatului naval“. 

Odată în plus, o generoasă iniţiativă germană, „unică 
în istoria lumii“, se izbise de neînţelegerea popoarelor 
învecinate ! Denunţind acordul naval, aşa cum denunţase 
acordul cu Polonia, Hitler pretindea că se limitează să 
constate realitatea : el pretindea că închide uşi pe care 
alţii n-au voit cu nici un chip să le lase deschise. Dar le 
închidea bine şi pentru a căuta în alte părţi „căile in- 
dependenţei sale“. 

Care erau aceste căi noi ? Nici un indiciu nu le dezvă- 
luia încă. La prima vedere, Uniunea Sovietică părea er- 
metic închisă oricărei tentative de apropiere din partea 
Germaniei. Nu fusese ea oare exclusă la Miinchen la cere- 
rea expresă a lui Hitler ? Nu făcea ea obiectul tuturor in- 
trigilor pe care Reich-ul nu înceta să le urzească — intrigi 
cărora faimosul Pact anti-Comintern tocmai le dăduse o 
solemnă consacrare ? Nu era ea oare insultată în aproape 
toate discursurile lui Hitler ? 

Cu toate acestea, denunţarea simultană a acordului 
polonez şi a acordului naval ar fi putut trezi unele bănu- 
ieli. Nu cumva se eliberase Reich-ul de angajamentele 
care îl legau de Polonia şi de Anglia ca să aibă mîinile 
libere şi să le poată întinde, cine știe, Rusiei? Asumin- 
du-și garantarea Poloniei înainte de a fi încheiat un acord 
precis cu U.R.S.S., Anglia dăduse apă la moară celor 
care aveau interes să împiedice înțelegerea dintre Londra 
şi Moscova. Uniunea Sovietică nu îndrăgea Polonia, aşa 
încît garanţia engleză nu avea deloc darul de a înciînta 
Moscova. Refuzul încăpăținat pe care Polonia, bizuindu-se 
pe garanția engleză, îl opunea oricărei încercări de apro- 
piere din partea Rusiei nu făcea decit să sporească indis- 
poziţia conducătorilor sovietici. Dacă Hitler ştia să exploa- 
teze dificultăţile existente între Polonia şi Rusia, dificul- 
tăți ce aveau să se agraveze fără doar și poate,el putea 
face să eşueze în ansamblu politica de „încercuire“ dusă 

de Anglia. Pentru el, acesta era singurul mijloc de a asi- 
-gura cîmp de desfășurare voinţei sale de cucerire. În- 
cercarea de apropiere de U.R.S.S., nu pentru a proteja 
mai bine Polonia, ci pentru a o împărţi, nu însemna oare 
înlocuirea planului englez cu o manevră mai seducătoare 
îri ochii conducătorilor de la Moscova şi reluarea unei căi 
“pe care Berlinul o abordase în cîteva rînduri pentru re- 
glementarea afacerilor din estul Europei ? Într-o epocă 
în care liderilor sovietici le plăcea să evoce amintirea lui 
Petru cel Mare è şi a marii Ecaterina’, Hitler putea fi 
tentat să dejoace politica engleză evocînd tradiţiile împă- 
ratului Frederic al II-lea !. 

Această ipoteză stranie părea a fi coroborată de fapte : 
în discursul său recent, Hitler nu mai ataca Uniunea So- 
vietică. Nici urmă de faimoasele sale critici violente la 
adresa Moscovei, a bolşevicilor şi a bolșevismului. Acesta 
constituia cel de-al treilea element nou, practic cel mai 
important. i 

Dl Bonnet avea să primească cîteva zile mai tirziu 
— la 7 mai — un raport de la ambasadorul său la Berlin, 
care arunca întrucîtva lumină asupra atitudinii enigmatice 
adoptate de Hitler. „Îmi permit — spunea dl Coulondre 
— să atrag în mod special latentia Excelenței Voastre 
asupra informatiilor cuprinse în raportul alăturat, perso- 
nalitatea care mi le-a furnizat fiind deosebit de bine pla- 
sată pentru a cunoaște intenţiile Fiihrerului şi ale prin- 
cipalilor săi locotenenți. Aceste noi declarații pot fi re- 
zumate după cum urmează : 

«1. [...] Fiihrerul este hotărît să asigure revenirea 
Danzigului la Germania şi unirea Prusiei Orientale cu 
Reich-ul ; 

Fiihrerul, răbdător şi chibzuit, nu va ataca problema 
frontal, ştiind că de acum înainte Franţa şi Anglia nu vor 
ceda, iar coaliția de care s-ar izbi ar fi foarte puternică. 
El va manevra pînă va găsi momentul prielnic ; 

3. În acest scop Fiihrerul va cădea la înţelegere cu 
Rusia. Va weni lo zi în care îşi va atinge obiectivele, fără 
ca aliații să aibă vreun motiv sau măcar intenţia de a 
interveni. Poate vom asista la o a patra împărțire a Po- 

loniei. În lorice caz, în curînd vom vedea că în est ceva 
este pe cale să se petreacă [...]»“ *. 

Din acest moment atenţia lumii se îndrepta spre Rusia. 
Se părea că de acum încolo cheile situaţiei se aflau la 
Moscova şi că acolo se putea decide războiul sau pacea. 


a 


Din acest moment, la Quai d'Orsay se cunoaşte în- 
treaga gravitate a partidei. Punţile spre Germania fu- 
seseră definitiv rupte. Dacă negocierile cu Rusia aveau; 
să eşueze, asta ar fi însemnat încurajarea politicii de 
agresiune, declanşarea loviturii de forță împotriva Dan- 
zigului, războiul. 

Guvernul francez cunoştea în egală măsură natura 
exactă a raporturilor stabilite încă de la începutul nego- 
cierilor dintre statele în cauză. U.R.S.S. fusese solicitată: 
— Franţa și Anglia erau solicitantele. Era de anticipat că 
Rusia va. şti să profite de această situaţie; ea avea de 
multă vreme, dar mai ales după Miinchen, de răzbunat 
unele duşmănii. Nu trebuia însă să ne lăsăm impresio- 
naţi ; Moscova merita şi ea unele sacrificii, şi nimic nu 
era prea scump pentru a împiedica războiul. 

Ministrul afacerilor externe al Franţei devenea prin- 
cipalul negociator din partea Occidentului. El își asumase 


* La raportul dlui Coulondre era anexat un rezumat al cu- 
vintelor schimbate pe 6 mai între un membru al ambasadei 
franceze şi persoana familiară Fiihrerului. Această persoană ar 
fi făcut, între altele, următoarele declaraţii: „Credeţi că Hitler 
va angaja partida fără să aibă toate atuurile în mină? Ar fi 
contrar manierei care i-a asigurat toate succesele precedente, ob- 
ținute fără cea mai mică împotrivire. N-aţi fost mirat, în ulti- 
mul său discurs, de faptul că n-a făcut nici o aluzie la Rusia? 
N-aţi remarcat modul înțelegător cu care presa din această di- 
mineaţă — care de altfel a primit instrucţiuni precise în acest 
sens — vorbeşte despre dl Molotov şi despre Rusia? Aţi prins 
foarte bine de veste că sînt negocieri în curs și de plecarea la 
Moscova a ambasadorului şi a atașatului militar ai U.R.S.S. ; în 
ajunul plecării, aceştia au fost primiţi, primul de dl von Ribben- 
trop, iar al doilea la înaltul Comandament al Wehrmacht-ului, 
fiind informaţi pe larg în legătură cu punctul de vedere al gu- 
vernului Reich-ului. Mai mult nu vă pot spune, dar într-o bună 
zi veţi înţelege că ceva se petrece În est“ (dass etwas îm Osten 
im Gange ist). 


153 


nu numai inițiativa de a cîştiga încrederea Moscovei, ci 
şi pe aceea de a stimula încrederea şi bunăvoința gu- 
vernului englez. 

Dl Bonnet mi-a expus amănunțit dificultăţile misiunii 
sale. La capcanele de ordin politic se adăugau nenumă- 
rate complicaţii de formă. Necesitatea de a însera în acord 
anumite ţări (pe care trebuia să le ajute fără să le nu- 
mească) îi pusese pe cei de la Quai d'Orsay în aceeaşi di- 
ficultate în care se aflase anterior Foreign Office-ul. Era 
vorba de o chichiță diplomatică, căreia tehnicienii i. se 
dedicau cu dragă inimă, imaginind variaţii subtile pe 
aceeaşi temă. Fiecare articol trebuia să treacă prin stra- 
nii şi numeroase metamorfoze ; a fost nevoit să între- 
prindă de mai multe ori călătoria Paris—Londra şi retur, 
însoţit de lungi memorandumuri și note verbale, înainte 
de a putea continua, în dublă versiune, engleză şi fran- 
.ceză, călătoria sa spre Moscova. Totul trebuia luat de la 
început. 

Formulările concepute la Londra, în stilul propriu 
Foreign Office-ului, nu erau întotdeauna uşor de sesizat. 
“Cele elaborate la Narkomindel 11, a căror subtilitate era 
incomiparabilă, păreau a nu se întîlni niciodată cu cele 
dintii. Era nevoie de claritatea limbii franceze pentru a 
înlătura puţin această confuzie. Acesta era unul dintre 
principalele atuuri ale diplomației franceze. Dar el nu 
putea schimba ordinea lucrurilor ; negocierile începuseră 
şi aveau să dureze mult. 

Problema capitală cu care erau confruntati cei de la 
Quai d'Orsay era aceea a concilierii impreciziei voite a 
formulărilor engleze cu voința manifestă a guvernului 
sovietic de a înțelege limpede jocul occidentalilor. La 
19 aprilie Moscova a făcut cunoscute contrapropunerile 
sale (la proiectul francez din 14 şi la cel englez din 15) *. 

Răspunsul sovietic era clar şi bine studiat. El conținea : 

1) Un angajament de asistență mutuală din partea ce- 
lor trei mari puteri Împotriva oricărei agresiuni în Europa ; 


* Vezi Capitolul V, p. 132—133. 

2) Un angajament de asistență din partea celor trei 
mari puteri în favoarea statelor din est limitrofe Rusiei : 
România, Polonia, Letonia, Estonia ; | 

3) Un angajament al celor trei mari puteri pentru 
studierea aspectelor militare de asistență prevăzute la 
paragrafele 1 şi 2. 

Guvernul sovietic marca astfel, încă de la începutul 
negocierilor, o atitudine pe care nu avea să o mai aban- 
doneze. El era dispus să-și asume angajamentele cele mai 
cuprinzătoare, cu condiţia să cunoască la ce se angajează 
şi, dacă va fi cazul, cum va putea .să-și îndeplinească 
obligaţiile. Tendinţa era de a nu se zgirci deloc cu privire 
la amploarea asistenţei, cu condiţia ca angajamentele asu- 
mate să fie precise şi realizabile ; în acest sens, el oferea 
mai mult decit i se cerea şi insista ca asistenţa să fie pe 
cît de automată, pe atit de strict reglementată din punct 
de vedere militar. Această atitudine trebuia să-i permită 
să dirijeze negocierile după bunul său plac şi să le între- 
rupă, păstrîndu-şi avantajele unei bunăvoinţe evidente. 

Englezii, care erau totuși iniţiatorii acestor negocieri, 
s-au arătat infinit mai prudenţi. Teama lor tradiţională 
de a se angaja peste anumite limite, de a fi prizonierii 
formulărilor şi de a depinde de bunăvoința partenerilor 
lor, inspira multiple reticențe în ceea ce-i privea, privin- 
du-i de beneficiul realei lor bune-credinţe. Această pru- 
denţă a guvernului englez, în contrast cu siguranţa 
contraproiectului sovietic, a reieşit în mod izbitor dintr-o 
notă din 29 aprilie, în care se.spunea : 

„Politica pe care o urmează guvernul Maiestăţii Sale 
în contactele cu guvernul sovietic are drept 'scop să im- 
pace următoarele considerente : 

a) Să nu neglijeze șansa de a primi un ajutor din 
partea guvernului sovietic în caz de război. 

b) Să nu compromită frontul comun, trecînd peste 
susceptibilitățile Poloniei şi României. 

c) Să nu-şi înstrăineze simpatia lumii întregi, ofe- 
rind pretext propagandei anticominterniste a Germaniei. 

d) Să nu compromită cauza păcii, provocind o acțiune 
violentă din partea Germaniei [...]“*. 

Ciţe rezerve pentru un uşor avans continut de punc- 
tul a)! Un pas înainte, trei paşi înapoi... Şi să se mai 
spună că acest guvern englez solicita asistenţa sovietică ! 
Era limpede că guvernul fusese cuprins de neliniște din 
cauza impetuozităţii înseşi cu care sovieticii acceptaseră. 
Londra era suspicioasă. și .poate pe bună dreptate în legă- 
tură cu asistenţa automată pe care Moscova voia să o ex- 
tindă asupra unor ţări despre care nu fusese încă vorba, 
precum Letonia și Estonia. Propunerea sovietică trăda un 
oarecare „dinamism“ care, chiar dacă opus dinamismului 
german, nu era mai puţin contrariant pentru politica 
echilibrată a Marii Britanii. Totuşi, guvernul englez era 
fericit că putea avansa „susceptibilitatea“ Poloniei si a 
României, limitind astfel angajamentele pe care trebuia 
să şi le asume U.R.S.S. Aceste susceptibilităţi, pe care 
Anglia nu voia.să le „treacă cu vederea“, exprimau te- 
merea pe care o împărtăşea guvernul englez : trebuia să 
se aibă grijă ca nu cumva sistemul defensiv la care se 
gîndiseră puterile occidentale să dea Rusiei prilejul de a 
reglementa problema estului numai în interesul său per- 
sonal. | 

DI Bonnet acorda mai puţină importanţă acestor con- 
siderente. Rezervele poloneze şi române îl interesau în 
măsura în care ele puteau determina precauţii menite să 
evite orice risc de război ; i se părea logic să nu provoace 
inutil Germania. Dar era convins că acordul cu U.RS.S. 
era singurul obstacol care putea fi ridicat în calea războ- 
iului. Odată edificat acest obstacol, rezervele române şi 
poloneze ar cădea de la sine. Înclinam să-i dau dreptate 
dlui Bonnet asupra acestui punct : de îndată ce între Oc- 
cident și U.R.S.S. s-ar fi încheiat un acord real, care să 
constituie o garanţie efectivă, România n-ar mai avea 
motive să se ţină la distanţă. Îmi părea mai putin proba- 
bil ca Polonia să acţioneze la fel. DI Bonnet nutrea spe- 
ranța că, ţinîndu-i pe polonezi la curent cu mersul nego- 
cierilor, va putea în cele din urmă să-i împiedice de a sta 
deoparte. 

Formula unei declaraţii unilaterale de garanţie din 
partea U.R.S.S. — formulă la care guvernul englez părea 
că ţine cu încăpăținare * — îi apărea ca insuficientă mi- 
nistrului francez. După părerea sa, ea nu avea nici o şansă 
de a fi acceptată de guvernul de la Moscova. Acesta din 
urmă voia să ştie-exact lá ce se angaja şi care ar fi 
contrapartida angajamentelor sale : declaraţiile unilaterale 
nu îi spuneau nimic **. 

În ceea ce priveşte guvernul francez, el estima că un 
angajament bilateral răspundea infinit mai bine scopu- 
lui ce urma să fie atins : numai opunîndu-i “lui Hitler un 
acord perfect valabil încheiat între occidentali şi sovietici 
se putea spera într-o paralizare a mersului spre război. 
Quai d'Orsay a propus la 29 aprilie o nouă fofmă de 
acord bilateral, care avea următorul conţinut: „În cazul 
în care Franța şi Marea Britanie s-ar găsi în stare de 
război cu Germania, în urma acțiunii pe care ar desfășu- 
ra-o pentru a preveni orice modificare, adusă prin fortă, 
statu-quo-ului ce există în Europa centrală sau răsări- 
teană, U.R.S.S. le va acorda imediat ajutor și asistență. 
În cazul în care U.R.S.S. s-ar afla în stare de război cu 
Germania ca urmare a acţiunii pe care ea ar desfăşura-o 
pentru a preveni orice modificare, adusă prin forţă statu- 
quo-ului existent în Europa centrală sau răsăriteană, 
Franța și Marea Britanie îi va acorda imediat ajutor şi 
asistență.“ 

Guvernul englez a apreciat că acest proiect era prea 
larg şi comporta o asistenţă prea automată. Dar dl Bonnet 


* În nota sa din 29 aprilie, guvernul englez sugerase, odată 
în plus, ca guvernul sovietic să facă „din proprie iniţiativă“ o 
declaraţie publică, în care să se refere la ultimele declaraţii ale 
lui Stalin, și să se angajeze să susţină puterile occidentale, dacă 
acestea îşi îndeplineau obligaţiile pe care şi le asumaseră cu 
privire la „unele ţări din Europa răsăriteană“. 

** Guvernul englez putuse constata el însuși cît de puţin 
credit acordau sovieticii garanţiilor unilaterale ale puterilor occi- 
dentale. „Nu înțeleg de ce guvernul sovietic se preface a crede 
că guvernul Maiestăţii Sale nu este angajat prin declaraţiile pe 
care le-a făcut faţă de Polonia şi România“, spunea şelul Foreign, 
Office-ului într-o notă din 92 aprilie. A 

s-a încăpăţinat : el a făcut cunoscut la Londra că, după 
ce luase cunoştinţă de obiecțiile guvernului britanic, 
persevera în a crede „că propunerea sa era mai simplă şi 
bună şi că, totodată, ea avea mai multe şanse să fie 
adoptată“. 

Se înşela numai asupra acestui ultim punct. Guvernul 
sovietic avea să găsească propunerea franceză la fel de 
insuficientă ca şi propunerea engleză. El voia nu numai 
să stabilească principii, ci și să reglementeze detaliile. 
Cerîndu-i să garanteze împreună cu ei mai multe ţări, 
occidentalii i-au oferit prilejul să privească în ansamblu 
problema Europei de est. De acum înainte Rusia se va 
opri mai mult asupra acestui aspect; trebuia să rezolve 
problentele definitiv, cu concursul Franţei şi al Angliei 
sau, dacă acest lucru nu era posibil, fără aceste puteri 
sau împotriva acestor puteri. Condiţiile din ce în ce mai 
grele pe care le va pune guvernul sovietic vor tinde spre 
acest dublu scop : să permită funcționarea normală şi 
reală a acordului proiectat, dar în acelaşi timp să con- 
fere U.R.S.S.-ului un rol activ şi preponderent în regiu- 
nile din răsărit, de la Baltică la Marea Neagră. Dacă, 
din motive de prudenţă, puterile occidentale ar ezita să 
furnizeze toate precizările cerute, atunci răspunderea 
eșecului ar cădea asupra lor; U.R.S.S. şi-ar păstra liber- 
tatea de acţiune. i 

Misiunea pe care se străduia să o îndeplinească diplo- 
mația franceză devenea din ce în ce mai anevoioasă. Dis- 
cutarea formulelor scosese la iveală divergențe politice. 
In această confruntare a Occidentului cu Rusia era vorba 
de mai mult decit de un pact de asistență care să garan- 
teze statu-quo-ul ; trebuia să se cadă de acord asupra 
principiilor care ar fi permis integrarea U.R.S.S. în or- 
dinea europeană. Această problemă era extrem de greu 
de rezolvat într-o vreme în care Hitler îşi exercita forţa 
de distrugere ; chestiunea avea să rămînă deschisă pînă 
la război, provocînd chiar în timpul războiului numeroase 
confuzii, şi să se pună din nou în ziua păcii *. 


Dă 


* Vezi Epilogul. 

Acţiunea diplomatică ce viza Uniunea Sovietică avea 
asentimentul tuturor factorilor responsabili ai politicii 
franceze. Unanimitatea era mai puţin deplină în privința 
politicii pe care trebuia să o adopte Franţa faţă de Italia. 
Di Bonnet era de părere că Italia putea fi ciştigată de 
partea unei politici de înţelegere şi de colaborare paş- 
nică. Dl Daladier nu împărtășea această speranță. Pre- 
şedintele Consiliului era supărat de acţiunea echivocă a 
uvernului fascist, favorizind totodată zvonurile de culise 
otrivit cărora Italia era gata să negocieze în cele mai 
une condiţii. Printr-o stranie coincidenţă, de fiecare dată 
ind Germania juca scena unei apropieri de Franţa (ca în 
omentul vizitei întreprinse la Paris de dl von Ribben- 
rop la 6 decembrie 1938), la Roma se âuzeau voci care 
retindeau să fie „restituite“ Italiei, Corsica, Nisa şi Sa- 
oia. Apoi agitația se potolea, Italia redevenea suriză- 
oare şi, lucru surprinzător, călătorii francezi erau una- 
imi în a recunoaşte că acolo li se rezervase o primire 
oarte bună. Printre acești călători se aflau observatori, 
egociatori clandestini (ca dl Baudouin, om de afaceri 
fluent, care avea să joace ulterior un rol politic în ca- 
rul regimului de la Vichy) ; toţi reveneau cu convinge- 
ea că exista o modalitate de înţelegere cu conducătorii. 
taliei. 

Dl Daladier nu avea încredere în aceste rapoarte 
optimiste“. Pentru el, guvernul de la Roma nu prezenta 
ici un interes căci, după părerea lui, Italia, care făcea: 
vansuri secrete Franţei, dar își proclama sus și tare apar- 
nenţa la Axă, dorea numai să joace și să cîştige din 
ouă părți. Birourile din Quai d'Orsay, pe care le condu- 
a dl Alexis Léger, împărtăşeau aceeaşi neîncredere. 
ecretarul general al Ministerului Afacerilor Străine îmi 
unea, cu acea subtilitate a spiritului ce îl caracteriza, 
nu estima situaţia din Italia ca propice pentru o ofertă 
rioasă de apropiere : „Trebuie lăsaţi să-și ducă expe- 
ența proprie pînă la capăt. Orice efort din afară pentru 
-i aduce către noi este menit insuccesului și i-ar întări în 
olitica lor duplicitară, i-ar îndemna să pună foarte mare 
reț pe avantajele pe care Axa este în măsură să li le 

asigure. Abia în momentul în care vor trăi pînă la, capăt 
-o idee care astăzi nu face decit să mijească — pericolul 
pe care Îl reprezintă pentru Italia supunerea față de 
“Germania — se vor decide să se întoarcă spre noi, nu 
pentru a face afaceri, ci pentru a regăsi situaţia de echi- 
libru ce le-a asigurat întotdeauna salvarea. Abia atunci 
vom putea să ne întindem mîna“. 

DI Bonnet era mai puţin răbdător, căci se temea ca nu 
cumva criza să evolueze mai repede în ce-i priveşte pe 
germani decît pe italieni ; puţin mai conta faptul că Italia 
ar fi revenit cu picioarele pe pămînt, dacă pînă atunci 
izbucnea războiul. Trebuia pedalat cît mai curind pe 
„bunele sentimente ale Italiei, chiar dacă pentru accele- 
rarea revenirii ar fi fost necesar să punem umărul. 
DI Bonnet fusese averţizat că avuseseră loc întrevederi 
„secrete“ între contele Ciano și dl Francois Poncet, în 
cursul cărora tezele celor două părţi se apropiaseră sim- 
titor. Contele Ciano lăsase să se înțeleagă că Italia s-ar fil 
mulțumit cu-o zonă liberă la Djibouti, cîteva locuri în 
consiliul de administraţie al Canalului de Suez şi, în fine 
prelungirea regimului [preferenţial — n.ed.] din 189 
aplicabil italienilor în Tunisia. Dl Bonnet considera câ 
aceste cereri constituiau o bază de discuţie acceptabilă ș 
că Italia va renunța să se mai agite în legătură cu pre 
tinse revendicări teritoriale. 

Cum a doua zi urma să-mi continui călătoria trecin 
prin Roma, dl Bonnet mi-a încredințat un mesaj. Urmi 
să-i spun dlui Ciano că, după părerea mea, guvernu 
francez nu va refuza să pună capăt tensiunii dintr 
Franţa şi Italia şi că, dată fiind situaţia generală din Me 
diterana, cu concentrarea unei flote anglo-franceze a că 
rei superioritate numerică era evidentă, Italia ar avea to 
interesul să se alăture puterilor occidentale. Ultimel 
„sugestii“ ale guvernului italian, transmise prin ambasa 
dorul Franţei, întăreau convingerea că era posibil un aran 
jament imediat ; Parisul spera, aşadar, că guvernul Mus 
solini va pune surdină violenţelor presei fasciste pentr 
ca ħimic să nu întîrzie încheierea unui acord. 


M-am angajat bucuros să transmit asemenea cuvint 
Intenţiile reale ale guvernului italian îmi erau necunos 

cute ; dar voiam să depun acest mic efort care mi se 

cerea. Ideea unei apropieri între cele două mari ţări la- 

tine era plăcută oricărui european ; unui român îi era 

deosebit de plăcută. In afară de aceasta, mă gindeam că 

un acord între Franţa şi Italia putea genera o destindere 

în Balcani, unde politica Axei devenea din ce în ce mai 

apăsătoare. Eliberată de intrigile diplomatice fasciste, ` 
Franţa şi-ar reciștiga influenţa în est ; şi influența sa era 

binefăcătoare, căci era singura care mai degaja puţină 

lumină în această Europă sumbră. 

Despărțindu-mă de gazdele mele franceze, am expri- 
mat încă o dată sentimentul de nelinişte care domina în 
tara mea cu privire la legăturile spirituale dintre Franţa 
şi naţiunile din est. Ne temeam de îndepărtarea Franţei 
nu numai în domeniul politic; prezenţa Franţei în Eu- 
ropa răsăriteană menţinuse aici un element de siguranţă 
şi în domeniul spiritual ; şi mai ales în acest domeniu slă- 
birea influenţei franceze putea provoca urmări dintre 
cele mai grave. Multe ţări mijlocii sau mici erau legate 
prin intermediul gîndirii franceze de ordinea europeană, 
protectoare a patrimoniului, drepturilor şi bunurilor lor 
morale. Anglia, din afară, apăra echilibrul continental. 
Franţa dădea ideii europene conţinut. Or, noile influenţe 
- care se năşteau tindeau să răstoarne nu numai echilibrul 
de forțe, ci să submineze temeliile unei civilizaţii. Înlo- 
cuind valorile reale cu comandamentele unei doctrine 
bazate pe violenţă, ele semănau confuzie în rindul na- 
ţiunilor și indivizilor. În acest fel, ele loveau în primul 
rînd Franţa, zdruncinîndu-i poziţiile de foarte mare 
putere. Franţa slăbea pe măsură ce Europa era golită de 
substanţă. În mod confuz, credeam că orice pericol ce 
amenința Franţa ne ameninţa şi pe noi *. 


5 
+ Vezi Anexa 2, p. 230. 

Capitolul vii ITALIA SEMNEAZĂ 
„PACTUL DE OŢEL“ 


Dineu la vila „Madama“ e Cuplul Mus- 
solini-Ciano e Exrpozeul politic al Duce- 
lui, comentariile lui Ciano e Audienţă la 
Quirinal : „opoziția“ regelui Victor-Em- 
manuel e Vizită la Vatican : nobila figură 
a Papei Pius al XII-lea e Italia și Franta. 


Încă de lă începutul călătoriei mă temusem de mo- 
mentul în care aveam să mă aflu la Roma. Între Italia 
fascistă și România nu existau decit foarte puţine puncte 
comune. Originea latină comună putea fi foarte bine ex- 
ploatată în discursurile oficiale și întrevederile diploma- 
tice. 'Simpatia firească a poporului român pentru po- 
porul italian era de natură să dea acestor cuvinte o oa- 
recare veracitate. Dar poziţiile adoptate de cele două ţări 
se situau la extremităţile politicii europene. România se 
integra în sistemul de securitate francez, pe care Italia 
se străduia să-l distrugă. Italia provocase eșecul Antantei 
balcanice, în timp ce România se 'străduia să consolideze 
legăturile dintre ţările din Balcani. România primise cu 
satisfacție garanţiile Angliei și Franţei. Ea se simţea 
solidară cu Turcia și cu Grecia. Italia practica politica 
Axei și proteja în mod ostentativ Ungaria. Misiunea mea 
nu era deloc uşoară : era limpede că trebuia să navighez 
printre obstacole serioase. 


Cel puţin nu eram condamnat să o fac cu tristeţe. În 
seara sosirii noastre la Roma, contele şi contesa Ciano 
ne-au oferit, soției mele și mie, in dineu strălucit în 

cadrul minunat al vilei „Madama“. Sub plafoanele pic- 
tate de Rafael se aflau reuniți tinerii bogaţi ai Romei, 
aristocrați seducători și femei foarte frumoase. Priveliş- 
tea era frumoasă, ambianța plăcută și a doua zi petrece- 
rea a fost luată de la capăt la barul celebru al unui mare 
hotel. Existau acolo toate condiţiile pentru a purta dis- 
cuţii diplomatice foarte complicate. În ambiția sa de a 
se întoarce de-a lungul secolelor, pentru a atinge măreţia 
romană pe care Ducele o oferea spre exemplu, Italia ofi- 
cială părea să se fi oprit în pragul lui Quattrocento. 
Această etapă nu o apropiase deloc de spiritul creator al 
maeștrilor de odinioară ; dar, printre operele maeștrilor, 
ea îi permitea să trăiască, cu o cutezanţă sporită, clipele 
trepidante în care intrigile amoroase se amestecau cu cele 
politice, în vreme ce fericiţii favoriţi împărțeau voluptă- 
tile si pericolele puterii cu frumoase favorite. Această 
imagine a vieţii fastuoase se suprapunea pe cea a unui 
popor harnic şi sobru, care nu înceta să depună cele mai 
grele eforturi în toate domeniile de activitate. Regimul, 
asemenea unui fruct prea puţin copt, se detașa de ţară, 
acapararea puterii era deja departe în urmă, doctrina sa 
se cuminţise, militanţii săi fuseseră plasați în posturi, re- 
sorturile violenţei sale se destinseseră ; fascismul intrase 
în perioada cea mai tulbure din istoria sa, în momentul 
în care nu-și:mai dorea decît să se poată bucura în liniște 
de favoruri. Fireşte, ziua în care slujitorii fanatici aveau 
să-și părăsească şeful nu se zărea la orizont încă ; parti- 
dul renunţase la revoluţie, dar nu și la putere. „Trădarea“ 
însă se consumase deja și nu mai era nevoie decit de o 
lovitură a destinului pentru a-i permite să se realizeze. 

Mussolini încercase să evite acest pericol reînnoindu-și 
în permanenţă echipa. Zadarnic : înlocuia oameni decep- 
ționaţi cu oameni gata să se adapteze exigenţelor puterii 
profitabile ; calitatea regimului nu se ameliora în nici un 
fel. De altminteri, asigurîndu-i contelui Ciano, din raţiuni 
familiale, un fel de inamovibilitate, Ducele părea să fi 
încheiat el însuşi un compromis cu ceea ce fascismul avea 
mai flexibil şi mai puţin. eroic. Mica suită ce-l înconjura 
pe tînărul ministru al afacerilor străine câștiga cu fiecare 
zi în importanţă și strălucire, pe măsură ce ginerele lui 

Mussolini îşi consblida influenţa în cadrul guvernului și în 
partid. "Din acest moment era inutilă schimbarea inter- 
mediarilor de vreme ce la conducere persista același spi- 
rit. 

În timpul vizitei mele la Roma prestigiul lui Ciano era 
la apogeu. Mi s-a spus că era al doilea om al ţării. Numai 
Achille Starace, care parcurgea străzile capitalei într-un 
celebru „Topolino“ pentru a întări disciplina partidului 
(al cărui secretar general era), exercita o influenţă ase- 
mănătoare. Dar Starace nu era tot atît de dotat încît să-i 
poată ţine piept lui Ciano. Pe de-altă parte, linguşitorii 
roiau în jurul ministrului afacerilor străine, unii pentru 
a-i lăuda abilitatea, uluitoarea sa „maturitate spirituală“, 
alţii influenţa pe care o exercita asupra Ducelui, și toţi 
lăudînd șansa ce-l însoțea cu fidelitate în viață. 

În atașamentul lui Mussolini pentru ginerele său era 
mai mult decit o simplă legătură de familie între fascisti. 
Mussolini era obligat să acorde tot mai mult timp preocu- 
părilor sale de politică externă. Acţiunea în care se an- 
gajase nu prea îl mulțumea : cu cît se credea obligat să 
afirme mai tare încrederea în perfecțiunea politicii sale, 
cu atît mai mult îi resimțea inconvenientele și riscurile. 
Ducele avea mereu de luptat împotriva îndoielii. Și-ar fi 
putut lua în preajmă un discipol care să-i întreţină con- 
vingerile. A preferat însă să-şi aleagă un partener care 
să-i zgîndăre sentimentele de neliniște. Căci contele 
Ciano, care nu prea credea în ceva, era prea puţin în-. 
crezător în politica Axei. Neavind încotro, a acceptat-o 
ca un instrument de șantaj ; el intuia însă pericolele pe 
care le putea comporta o colaborare militară. Incontesta- 
bil, în firea deziluzionată a contelui Ciano exista un simţ 
foarte fin, care îl punea în gardă împotriva exceselor ver- 
bale ale partenerilor germani și a brutalităţii acţiunii lor. 
El mu era, totuşi, în stare să contracareze politica stabi- 
lită ; dar putea semnala pericolul prin cuvinte care aveau 
o anumită rezonanţă. Docilitatea sa îl menținea la pu- 
tere ; neîncrederea, îl consolida. 

Pe scurt, între dictator și ministrul său existau legă- 
turi comparabile cu cele dintre seniorii de altădată, şi 
însoțitorii lor, jumătate paji, jumătate butoni, ale căror 

glume provocau o indispoziţie salvatoare și ale căror pă- 
reri erau cu atît mai uşor de suportat cu cît nu aveau 
nici o greutate. 

Funcţia lui Ciano era aceea de a întreţine îndoiala; 
aceasta îi asigura inamovibilitatea. Vocea tînărului mi- 
nistru nu se putea ridica prea sus, căci ea corespundea 
unei voci interioare a șefului guvernului. Ciano nu va 
îndrăzni să vorbească tare decit o singură dată : atunci 
cînd va „trăda“. Dar trădarea*nu va fi decît aparentă, 
fiindcă n-a crezut niciodată în politica pe care o făcea 
și, prin firea-sa, el a spus întotdeauna : Nu. 

Fenomenul Cianp avea să mi se dezvăluie încă de la 
întrevederea pe care am avut-o la Roma cu Mussolini 
şi ministrul său. Imaginile interlocutorilor mei mi-au ră- 
mas în memorie legate una de alta. Ele formează o uni- 
tate contradictorie, un cuplu disproporționat și totuși in- 
separabil. Mussolini vorbea, iar Ciano îl asculta dînd din 
cap. Expozeul Ducelui părea uneori că vrea să răspundă 
unor întrebări pe care nu le pusesem. Între noi exista, 
suspendat, un semn de întrebare. Am ghicit imediat că 
prezenţa ginerelui era cea care îl îndemna pe Mussolini 
să calmeze prin cuvint, în multe explicaţii, unele dintre 
propriile sale temeri. între ei exista un fel de dialog se- 
cret pe care nu reușeam să-l percep, dar care trăda ezi- 
tările politicii italiene. Uneori Ciano îmi făcea un semn ; 
mă avertiza astfel că va comenta mai tîrziu cuvintele so- 
crului său. Alteori îmi arunca o privire cu înțeles, ca 
pentru a mă avertiza să nu interpretez cuvînt cu cuvint 
anumite declaraţii. i 

Mă gîndeam la liniştea religioasă în care vorbea Hitler 
la Cancelaria Reich-ului şi la atitudinea concentrată, tră- 
dînd o convingere împinsă pînă la fanatism, a lui von 
Ribbentrop. Fiihrerul nu cunoştea îndoiala. El nu o ad- 
mitea nici la el, nici la cei apropiaţi lui. El proceda prin 
afirmații, „pentru a simplifica totul“, iar cei din antu- 
rajul său supralicitau chiar la această afirmație. Nici o 
voce nu se ridica în jurul lui ori în el care să-i amin- 
tească de cuvintele Ecleziastului ! cu privire la vanitatea 
lucrurilor lumești. Fără nici o ezitare, el se îndrepta cu 
toate pînzele sus spre catastrofă. i 

Mussolini prea sfidase mult timp destinul pentru a nu 
simți ameninţarea reversului, oricind posibil. Ca preaferi- 
citul Policrat ?, avertizat de presentimente sumbre, el pă- 
rea dornic să abată scarta potrivnică. Asocierea sa cu Hi- 
tler, care dispunea de forțe infinit mai mari, nu-l neli- 
niștea mai puţin. El se vedea antrenat pe o cale deschisă 
chiar de el, prizonier al sistemului care îi datora exis- 
tenţa și al pasiunilor pe care le dezlănţuia, către un scop 
care îi apărea cel puțin nesigur. Semănind vint, se temea 
de furtună — o furtună care, venind spre el, scăpa in- 
fluenţei sale. Spera încă să poată folosi viteza acumulată 
pentru a putea trece peste stinci ; instinctul său, contrar 
celui al lui Hitler, nu-l împingea să 'se năpustească asu- 
pra obstacolului,ci să-l evite cu folos ; conştiinţa faptului 
că exista un pericol nu-l elibera de forţele ce puseseră 
stăpînire pe el: dușmănii vechi, enervări violente, neîn- 
cetate accese de amor propriu. În faţa nenorocirii pe care 
o presimţea, tulburarea sa avea să se confirme tot mai 
mult cu fiecare zi; dar el era nevoit să suporte alături 
de el privirea acestui tinăr jucător lucid, ca un avertis- 
ment că puterea îi scăpa deja printre degete. 


Prima dată Ciano m-a primit în somptuosul său bi- 
rou din Palazzo Chiggi 3. Am încercat să mă achit de mi- 
siunea pe care mi-o încredinţase dl Bonnet. Ciano a vrut 
să pară indiferent și neîncrezător ; el i-a acuzat pe fran- 
cezi că nu înţeleg nimic din politica Italiei. I-am răspuns 
că, după părerea mea, francezii urmăreau îndeaproape 
această politică şi că la Paris eu constatasem două cu- 
rente în legătură cu aceasta. Unii francezi erau de pă- 
rere că tara lor trebuia să facă un gest de apropiere 
față de Italia, pentru a dovedi dorinţa lor de înţelegere. 
Alţii erau de părere că Italia trebuia lăsată să se con- 
vinsă ea însăşi de necesitatea apropierii. „Primii sînt cei 
care au dreptate“, a strigat contele Ciano, lăsînd dintr-o 
dată la o parte răceala şi indiferența. „Dacă așteaptă, va 
fi prea tirziu !“ 

A doua zi dimineața ministrul m-a condus la şeful 
guvernului. Lungul drum pe care îl aveau de străbătut 
vizitatorii pe dalele alunecoase ale sălii de recepţie de 

la Palazzo Venezia î a făcut nu o dată obiectul reporta- 
jelor. Dictatorul, foarte amabil, mă aștepta la jumătatea 
drumului, între ușa monumentală și biroul său. Călău- 
zit astfel, am putut ajunge la scaunul meu fără să-mi 
pierd echilibrul. Spre deosebire de Hitler, Mussolini nu 
semăna cu fotografiile lui. În particular, figura lui era 
lipsită de aceste trăsături enorme pe care le lua pentru 
a impresiona mulţimea. Omul nu era lipsit de farmec; 
privirea sa, cînd nu arunca fulgere, era binevoitoare. 
Vorbea corect limba franceză, folosind. expresii savu- 
roase, care puneau în evidenţă și un accent meridional. 
În timpul întrevederii nu a lăsat deloc impresia că s-ar 
da în spectacol; părea că se complace în rolul unui om 
natural, care se odihnea după scenele jucate în faimosul 
balcon. Evitind monologul, el te îndemna la conversație, 
punînd întrebări și ascultind răspunsurile. 

Totuşi, prima sa întrebare, pusă pe negîndite, a fost 
cît pe-aci să distrugă armonia întrevederii : 

„Veniţi de la Berlin, mi-a spus el, ce vi s-a spus 
despre politica Axei ?“ 

Am fost foarte stinjenit. La Berlin nu mi se făcuse 
nici o aluzie la Axă. Conducătorii germani vorbiseră des- 
pre Reich, despre România și mult despre Anglia. 

Am căutat să formulez răspunsul meu cît mai puţin 
jignitor, dar stinjeneala mea nu a scăpat deloc contelui 
Ciano, care mi-a aruncat o privire complice. 

Fără să se emoţioneze, Mussolini a abordat din plin 
problema care îi. stătea cel mai mult pe suflet; mi-a 
vorbit cu multă vioiciune și căldură despre Axă și des- 
pre politica sa. El ţinea la prietenia cu Germania, fiindcă 
avea încredere în Hitler. „Politica Axei este o realitate 
vie, a spus el, deși pînă în prezent ea nu a fost fixată 
printr-un înscris, nici printr-un angajament formal“. 

Ducele a accentuat pînă în prezent; ochii săi mari 
m-au fixat plini de subințelesuri. El a adăugat: „Legă- 
tura care ne unește de Reich-ul naţional-socialist, fără 
a fi încă materială, nu este mai puţin solidă în faţa orj- 
căror încercări. Cei care ar fi tentaţi să o rupă își fac 
iluzii periculoase. Între noi există o identitate de con- 

cepţie asupra lumii (Mussolini a folosit termenul german 
de Weltanschauung), care este mai puternică decit toate 
textele convenţionale. Noi sîntem uniți prin același scop 
și prin același elan revoluţionar. Iată de ce eu nu mă 
tem de germani“. 

Această concluzie neprevăzută, asupra căreia el avea 
să revină, era grăitoare pentru temerile care tulburau în 
acea vreme gindurile lui Mussolini. El nu-şi mai afirma 
politica, ci o apăra; îndepărta obiecțiile care simţea că 
se ridică în jurul său şi își pleda cauza cu căldură ca și 
cum ar fi vrut să-şi dea singur dreptate și curaj. 

„Nu — a continuat el —, Italia nu are categoric nici 
un motiv să se teamă de Germania ! Între noi nu există 
nici măcar un interes divergent. Germanii își execută 
presiunea către est [...]“. , 

Și, întrucît am ridicat spre el o privire întrebătoare, 
a revenit : 

„Vreau să spun către nord-est. În timp ce Italia îşi 
concentrează toată atenţia în Mediterana. Întrucît Medi- 
terana continuă să fie pentru noi o închisoare, închisă 
la un capăt de Gibraltar şi la celălalt de Suez, nu putem 
avea deocamdată alt obiectiv decit acela de a ieşi din în- 
„chisoare rupind gratiile coliviei. Iată de ce am luptat în 
Spania ë. Iată de ce Germania nu ne poate stînjeni. Ce 
rău ar putea ea să ne facă ? Germania nu va cobori ni- 
ciodată în Italia. În această privinţă Hitler ne-a dat asi- 
gurări categorice. El cunoaște de altfel Istoria. De cîte 
ori au coborit spre sud, germanii au plătit scump. Răz- 
boinicii din nord n-au dominat niciodată ţara noastră, 
unii au fost respinși, iar alţii asimilați. Și asta din tim- 
puri imemoriale. Amintiţi-vă: cum legiunile lui Marius 6 
i-au sfărîmat pe cimbri” și pe teutoni. Amintiţi-vă ne- 
norocirile împăraţilor Hohenstaufen şi întringerile la 
care au fost supuși de către republicile italiene încă se- 
parate şi divizate. Unii invadatori și-au găsit refugiu în 
munţi (Ducele a subliniat cu un gest dramatic fuga nor- 
dicilor către Alpi); alţii au fost atrași de pămîntul Sici- 
liei şi s-au amestecat cu națiunea noastră. Nici unul nu 
ne-a impus legea lui“. 

Ascultam, din ce în ce mai surprins, evocarea acestor 
răfuieli istorice între parteneri ai Axei. 

„Problema se pune astăzi în mod precis între germani 
şi noi. Politica noastră este determinată de o paralelă: 
ceea ce se petrece deasupra acestei paralele nu ne pri- 
veşte ; ceea ce se petrece sub ea nu-i privește pe ger- 
mani“. 

Aici Ciano mi-a aruncat o privire; simțea nevoia să 
mă liniștească. Ducele a continuat : 

„Mă tem pentru soarta acestor bravi polonezi. Eu îi 
cunosc. Sint înflăcăraţi şi curajoși, chiar cînd n-au drep- 
tate. Sînt, buni soldați, care nu renunţă uşor la luptă, 
atunci cînd se cred în dreptul lor. În acest moment gre- 
şesc incontegtabil. Orașul Danzig este german, el trebuie 
restituit Germaniei. Există în această chestiune o cauză 
de conflict armat, pe care o văd în toată gravitatea ei; 
dacă o piatră începe să se rostogolească, este greu să 
mai oprești avalanşa. Am ajuns în punctul în: care pre- 
siunile dezlănţuite antrenează altele și în care în curînd 
întreg pămintul poate începe să se cutremure. Dar eu 
nu mă pot opune lui Hitler într-o problemă în care are 
dreptate şi care se situează în afara paralelei care mă 
interesează [...]“. 

Pesimismul lui Mussolini nu-l împiedica să-şi facă 
planuri de viitor privind relaţiile sale cu ţările mai apro- 
piate de Italia şi de interesele sale. Vorbea cu simpatie 
de Ungaria. Sublinia cu o vădită plăcere noua politică 
iugoslavă. Axa, spunea el, nu era numai o legătură între 
două mari puteri, ci un întreg sistem politic chemat să 
reorganizeze estul european. Ungurii au înțeles primii 
acest lucru. Iugoslavii îl înțelegeau la rîndul lor. Aceste 
două popoare priveau spre Roma. (Dar oare aceste po- 
poare se găsesc la sud de faimoasa paralelă ? Ducele nu 
o spunea În mod expres ; el lăsa să se înţeleagă că, dacă 
va fi cazul, el nu le va refuza sprijinul său, în timp ce 
Polonie! va fi obligat să i-l refuze.) 

Critica dlui Mussolini la adresa statelor din est „care 
încă nu înțelegeau“ a fost aspră. Ce însemnătate aveau 
garanţiile anglo-franceze ? Cum vor putea Anglia și 
Franța să-și respecte angajamentele ? România era o 
țară mare, ea n-avea nevoie de protecţia nimănui ; și, de 

fapt, occidentalii se amestecau în lucruri care nu-i pri- 
veau, străduindu-se să dezbine Axa şi să opună intere- 
sele italiene intereselor germane ; își pierdeau timpul, 
Axa nu va ceda niciodată. 

Am răspuns că scopul garanțţiilor era de a împiedica 
agresiunea și de a consolida pacea. Cel mai bun mijloc 
de a le lipsi de caracterul pe care li-l atribuia Mussolini 
era de a le generaliza. Dacă fiecare garanta securitatea 
vecinului său, se putea vorbi despre pace fără a jigni pe 
cineva. | 

“În privinţa Axei, nimeni nu se gindea să o distrugă 
sau să o slăbească. De fapt, ce însemna Axa? Nu era 
vorba de un acord între două puteri vecine privind sta- 
bilirea anumitor raporturi de forţă şi a ugpui echilibru 
pașnic ? Asemenea acorduri nu trebuiau nici slăbite, nici 
distruse, ci, dimpotrivă, extinse și înmulţite. Era de in- 
teres general ca la legăturile dintre Paris și Londra, pe 
de o parte, şi între Berlin și Roma, pe de altă parte, să 
se adauge legături noi, capabile să asigure în mod pașnic 
armonia generală. 

Ducele n-a respins definiţia mea puţin tendenţioasă 
cu privire la Axă şi la politica sa. Ea îi convenea. Vedea 
în ea o interpretare a părerilor sale; ea ţinea cont de 
necesitatea în care se afla el, Mussolini, de a proclama 
sus şi tare fidelitatea sa faţă de Axă, lăsîndu-i totodată 
cîmp liber pentru. diverse speculaţii cu privire la noi 
acorduri, şi mai extinse. 

Venise momentul să vorbesc despre mesajul dlui 
Bonnet. Şeful guvernului italian, avertizat de contele 
Ciano, se aştepta ca eu să-i împărtășesc impresiile mele 
cu privire la raporturile franco-italiene. Am preferat să 
vorbească el însuși, pentru a aprecia interesul pe care îl 
manifesta față de această problemă. N-a trebuit să aştept 
mult timp. Ducele a atacat problema cu vioiciunea-i 
obișnuită. „Dificultăţile care există între Italia şi Franța 
sint serioase, dar nu grave.“ El articula cuvintele cu: 
grijă, privindu-mă drept în ochi. Era evident răspunsul 
cu care înțelegea să mă însărcineze pentru guvernul 
francez. Mussolini a adăugat următoarele explicaţii: 
„Aceste dificultăţi sînt de ordin colonial — nu de ordin 
teritorial. Nu pentru asta o să facem noi război“. 

Subliniase cu putere ultimele cuvinte ale frazei : ele 
nu sint de ordin teritorial. Mi s-a părut a înţelege că do- 
rea un acord şi că îl considera posibil. 

După această declaraţie, întrevederea noastră a luat 
sfirşit. Nu-i puteam cere mai mult dlui Mussolini. 

Ultimele cuvinte pe care le rostise aveau, aşadar, o 
notă angajantă. Dictatorul Italiei părea satisfăcut că a 
plasat, în încheiere, aşa cum se pun punctele de suspen- 
sie, ideea unei posibile împăcări cu Franța. 

Apoi am primit de la Ciano, care mă însoțea, unele 
explicații prețioase. 

„Aţi remarcat ? mi-a spus ministrul. Atunci cînd Mus- 
solini v-a declarat că nu exista acord scris între Ger- 
mania şi noi, el a spus: pînă în prezent. Aceasta are un 
sens. Ceea ce nu există pînă în prezent poate exista 
miine. Germanii nu-și pierd timpul. Ar fi util ca și prie- 
tenii noştri să nu și-l piardă pe al lpr“. 

Ciano n-a spus mai mult. Aveam să aflu pe alte căi 
că fusese deja fixată o întrevedere între Ciano şi von 
Ribbentrop ce urma să aibă loc la Vila d'Este în săptă- 
mîna următoare. „Pactul de Oțel“ era în pregătire. 
Dorea Ciano această consacrare formală și precisă a poli- 
ticii Axei ? Nimic din atitudinea sa nu părea să indice 
acest lucru. El se lăsa purtat de curent. Forţele pe care 
ar fi dorit să le combată erau mult prea mari. Ciano știa 
că nu era în stare să le înfrunte. Rolul său era să exe- 
cute ordine în a căror virtute nu credea. Dacă îi plăcea 
să se îndoiască nu o făcea pentru a împiedica o acţi- 
une importantă, ci pentru a profita de situația sa de fa- 
vorit, care îi permitea să se bucure de putere, declinîn- 
du-şi însă anticipât responsabilităţile. Constringerea pe 
care o. exercita Berlinul asupra politicii italiene îi dis- 
plăcea vizibil : 

„Aţi făcut foarte bine, mi-a spus'el; că i-aţi povestit 
că germanii v-au vorbit mult despre Reich şi foarte puţin 
despre Axă. Este util să i se spună adevărul Ducelui“. 

Apoi a revenit asupra cuvîntului șefului său, din care 
parcă voia să tragă toate consecințele : | 

„Faptul că Ducele a insistat atîta asupra cuvintelor 
pînă în ptezent pare să indice că el însuşi ar dori o in- 
tervenţie franceză înainte de a fi prea tirziu“. 

„Dar, ce semnifică, l-am întrebat pe dl Ciano, această 
paralelă despre care s-a vorbit atit ? Trebuie să înţeleg 
că aţi procedat la împărţirea estului în zone de influ- 
ență 7“. 

„Nu tocmai — a răspuns ministrul. Totuşi s-a conve- 
nit că afacerile Mării Baltice nu privesc Italia, iar cele 
ale Mediteranei nu privesc Reich-ul german“. 

— lată-ne aranjaţi cum nu se poate mai bine! am 
exclamat. Acolo unde ne aflăm, către mijloc, în frumoasă 
situaţie ne-ați mai plasat, n-am ce zice ! 

— Nu sînteţi chiar așa de părăsiți cum credeţi, căci 
Dunărea se varsă în Marea Neagră, care nu este decit o- 
prelungire a Mediteranei... 

Am înţeles că linia de demarcaţie nu era stabilită în 
mod precis şi că existau încă marje pentru iluziile ita-. 
liene. Ciano trăda ambiția Italiei de a-și asigura, „dacă 
mai era timp“, unele avantaje pe Dunăre și în Balcani. 
Simpatiile sale se îndreptau spre Ungaria, primul client 
al Italiei fasciste. Încrederea pe care toate guvernele un- 
gare o manifestaseră faţă de regimul italian merita o re-- 
compensă : „Drumul nostru spre București trece prin 
Budapesta — mi-a declarat Ciano. Atunci cînd discul 
verde va semnala cale liberă între Ungaria și România, 
vom veni spre voi așa cum o' dorim“. 

Mai era o ţară care îi reținea atenţia: Iugoslavia lui 
Stoiadinovici ® și a prințului Paul. După asasinarea rege- 
lui Alexandru, Iugoslavia înclina spre Axă și, în inte- 
riorul acesteia, spre Italia. Guvernul de la Roma îi era 
de două ori recunoscător : 

„Pot spune că legăturile noastre cu Belgradul sînt 
dintre cele mai interesante pe care le-am contractat pînă 
astăzi. Ungurii au privit lucrurile foarte rău la început; 
erau geloşi și au exprimat plîngeri serioase împotriva 
sîrbilor. Noi i-am împăcat : era în interesul general“. 

„Interesul general“ era acela de a ridica împotriva: 
sistemului balcanic, sprijinit de occident, un alt sistem, 
al Axei. Antantei Balcanice, așa cum exista ea la acea 
dată între Atena, Ankara, București şi Belgrad, trebuiau 
să i se opună acorduri privind Europa centrală, care să 
lege Budapesta de Belgrad și de Sofia. În concepţia lui. 

Ciano (un gînd secret, pe care nu reușea, totuși, să-l as- 
cundă), acest sistem mai prezenta și un alt interes. El 
permitea guvernului de la Roma (pe zare ungurii și iu- 
goslavii îl făcuseră să creadă că avea mai multă influ- 
enţă asupra lor decit guvernul german) să joace rolul de 
protector balcanic. Exista părerea că, după încorporarea 
Albaniei în imperiul regelui Victor-Emmanuel îi, acest 
rol i se cuvenea. 

Avea oare concepţia guvernului italian s-o întîlnească 
pe aceea a colonelului Beck, care tindea spre sud ? Ciano 
n-a mărturisit acest lucru, dar unele dintre cuvintele sale, 
ca şi altele pe care le auzisem la Varșovia, m-au făcut 
să presupun că existau puncte de vedere destul de apro- 
piate. la Beck și la Ciano. Şi unul şi celălalt păreau a 
agrea’ sistemul politic cu dublu scop, susceptibil de a fi 
propus atit la dreapta, cit și la stinga, atît occidentalilor, 
cît și Axei. Aceste gînduri aveau să rămină evident de 
domeniul speculaţiei. Atunci cînd a izbucnit furtuna, Po- 
lonia a rămas izolată, Ungaria, care înclina spre Roma, 
s-a aflat alături de Berlin, iar în ceea ce priveşte lugos- 
lavia, în pofida politicii sale sinuoase, ea nu s-a pretat 
la jocul Axei, rămînînd fidelă Antantei Balcanice *. 

„Lucrurile nu mai pot continua așa! mi-a spus Cia- 
no la sfîrşitul întrevederilor noastre. Febra crește, abce- 
sul o să se spargă într-o bună zi. Vom avea război, dacă 
nu se organizează o nouă conferinţă. Situaţia trebuie lă- 
murită cu orice preț“. 

— Ce ar putea face o nouă conferinţă ? l-am între- 
bat. 

Mi-a răspuns : . 

— Să realizeze în sfîrșit Pactul în Patru sau, cine 
ştie, poate Pactul în Cinci, cu Polonia. 

fra limpede că din cele două eventualităţi, războiul 
sau o conferință, guvernul italian o prefera pe cea de-a 
doua. În ea își punea speranţa și se pregătea în vederea 
unei noi și supreme confruntări europene. 


*. În cursul călătoriei prin Balcani, eu însumi a trebuit să 
fac eforturi serioase pentru a dejuca intrigile lui Ciano, fiind 
însoţit în aceste peregrinări de trăznetele presei fasciste. 


În asta consta deosebirea profundă dintre politica Ro- 
mei şi cea a Berlinului, deosebire de care conducătorii 
italieni, în pofida lăudăroșşeniilor lor, erau pe deplin con- 
ştienți și care le provoca, la apropierea inevitabilului 
acord scris, o neliniște irepresibilă. Degeaba punea Mus- 
solini în cuvintele sale accentul pe „forţă“ ; era prea me- 
diteranean pentru a nu cunoaște valoarea „măsurii“. In- 
teresul său era să se afle totdeauna de partea celmi mai 
puternic, cu condiţia să nu rămină niciodată singur în 
faţa acestuia. Compania adversarilor îi era la fel de in- 
dispensabilă ca şi sprijinul partenerului. Trebuia să-și 
cultive dușmăniile cu tot atita grijă ca și alianțele, în 
speranţa de a-și rezerva întotdeauna rolul de mediator. 

Aceste planuri ale lui Mussolini contracarau categoric 
intenţiile lui Hitler. Germanii voiau succese totale şi nu 
se dădeau înapoi de la nimic: războiul era mijlocul cel 
mai simplu pentru a împinge pînă la capăt exigenţele 
totalitare. Italianul dorea succese limitate, singurele care 
îi puteau asigura partea sa de profit. Lupta la care as- 
pira era cea desfăşurată în cadrul conferinţelor. Dintre 
cei doi parteneri ai Axei, unul voia să răstoarne echili- 
brul lumii în favoarea lui, celălalt spera să salveze .chiar 
acest echilibru în avantajul lui. Aceste interese şi voințe 
contrare nu puteau să dureze la nesfirșit ; cel mai slab 
trebuia să cedeze în fața argumentelor celui mai puter- 
nic. 

* 


Programul șederii mele la Roma prevedea o vizită. la 
[palatul] Quirinal !?, unde am fost primit în ziua de 1 mai, 
foarte devreme. Regelui îi plăcea să-și înceapă ziua dis- 
de-dimineaţă. f ' 

Pe umerii săi plăpînzi fusese aşezată povara unui im- 
periu cucerit prin violență : îi simțea greutatea și peri- 
colul şi-şi purta noul său titlu, efemer, cu o resemnare 
neliniștită. 

Acest om, aflat deja la o vîrstă înaintată şi uimitor 
de scund, abandonase fascismului puterea reală, dar își 
păstrase rolul. Aveai impresia că așteaptă ca, printr-o 
dreaptă restaurare a lucrurilor, principiul continuității pe 

care îl încarna să învingă „revoluţia“ și. să-i fie redată 
regalitatea, chiar dacă pentru asta ar trebui să piardă 
imperiul. Ziua restauraţiei nu mai era poate atit de de- 
parte... Îndată după terminarea audienței mele urma să 
aibă loc o ceremonie căreia regele îi acorda importanţă 
(căci vedea în ea un semn al timpurilor): aştepta o 
delegaţie a Senatului, care urma să-i aducă, în mod so- 
lemn, răspunsul Parlamentului la mesajul tronului. În 
vederea acestui eveniment, Victor-Emmanuel îmbrăcase 
ţinuta de ceremonie. Pieptul său, înstelat de decoraţii, 
era traversat în diagonală de marele cordon al „Ordinu- 
lui Annonciadei“. i 

Starea sa de spirit era pe măsura ținutei; regele 
se simţea „suveran“, în așteptarea unei ceremonii care 
îl repunea în atribuţiile și în rolul său. Primele cuvinte 
pe care mi le-a adresat au fost pentru a mă lămuri că 
omagiul ce urma să-i fie adus avea un caracter politic 
și nu numai protocolar. În textul răspunsului la mesajul 
tronului era o parte referitoare la afacerile interne ale 
regatului și o alta cuprinzind o expunere amănunțită a 
politicii externe. „Este — spunea regele — ca și cum 
ne-am fi reîntors la o viață constituțională normală“. 
Victor-Emmanuel se delecta enumerind avantajele unei 
astfel de „reîntoarceri“. Parlamentul, format după norme 
corporatiste, părea că vrea să-și ia rolul „în serios“. El 
înțelegea să exercite un control efectiv și emitea deja 
unele critici care, desigur, nu erau întotdeauna pe pla- 
cul conducătorilor regimului. Se făcea simţit un spirit de 
opoziţie, capabil să crească și în măsură să slujească 
drept punct de sprijin pentru opinia publică și pentru 
monarhie. Căci orice mișcare care tindea să limiteze ex- 
cesele dictaturii. era destinată să restaureze, simultan, li- 
bertăţile poporului și prerogativele coroanei. Regele se 
lăsa purtat de impulsul de a celebra trezirea opoziției. 

Ascultam cu interes aceste cuvinte stranii. Ele re- 
flectau o situaţie constituţională aparte : acestui rege, pu- 
țintel la stat, cu pieptul acoperit de stele, îi plăcea să 
treacă drept întîiul opozant al regatului său. 


Cînd m-am despărţit de el, a ţinut să-mi ofere un 
spectacol convingător. Am fost condus spre scara monu- 

mentală pe care o urca în acel moment cortegiul solemn 
al delegaţiei parlamentare. 

În frunte mergea Ducele, strins în cămașa neagră, de 
care se detașa, ca o pată luminoasă, marele cordon al 
Ordinului ce-l lega de casa de Savoia 5. Nu mai era 
omul simplu care mă primisă la Palatul Veneţia. Privi- 
rea sa era poruncitoare, mersul îi era forţat, părea a fi 
în reprezentaţie și în atitudinea pe care înțelegea s-o lase 
ecranului și Istoriei. Era urmat de Ciano, vesel și nepă- 
sător, care în trecere mi-a făcut un semn voios cu mîna. 
Veneau apoi senatorii, în rînduri strînse. 

Aleșii fascismului urcau astfel 'spre sala tronului. Era 
acesta semnul unei întoarceri la legitimitate ? Restabi- 
lirea, așa cum părea să spere regele, a unui anumit echi- 
libru între puteri ? Sau schimbul ultimei echipe, mar- 
cată deja de soartă și care nu va abandona puterea. decit: 
în faţa catastrofei ? 

El, regele, nu trebuia să facă nimic pentru a încu- 
raja vreun reviriment! „Opoziția“ sa nu se va manifesta 
în nici un moment decisiv al politicii regatului său. El 
nu va interveni decit mult mai tirziu, în momentul de- 
zastrului militar ; destul de devreme pentru a grăbi sfîr- 
şitul fascismului, dar nu îndeajuns de devreme pentru a 
elibera persoana lui Victor-Emmanuel de răspunderile ce 
apăsau asupra regimului doborit. 

* 


Observasem, așadar, în cursul călătoriei mele, sem- 
nele prevestitoare ale catastrofei. Văzusem  agitindu-se 
principalele personaje ale dramei ; auzisem strigătele și 
apelurile lor și măsurasem, în același timp, slăbiciunea 
şi ardoarea pornirilor lor. Nu apreciasem încă în ce mă- 
sură deznodămîntul catastrofal era inevitabil. În atmos- 
fera viciată de atitea interese contrare, persistau unele 
iluzii. Oamenii politici, de oricare parte s-ar fi găsit, pu- 
neau între ei şi realitate atîtea calcule, încît perceperea 
conflictului iminent era alterată. Mulţi credeau că, dacă 
își realizează planurile pînă la capăt, vor bara calea Des- 
tinului. 

Asemenea iluzii nu-și mai găseau locul la Vatican. 
Acolo unde informaţia pătrundea într-o abmosferă puri- 
ficată, despuiată de comentarii pătimaşe, domnea o pro- 
fundă şi dureroasă certitudine. Forţele erau apreciate la 
justa lor valoare ; cauzele, ca şi actorii, cei care se cre- 
deau puternici și cei care se credeau slabi. 


Am avut revelaţia acestui adevăr atunci cînd am pă- 
truns la Vatican, acolo unde calitatea mea mă obliga să 
caut nu constatări spirituale, ci indicaţii politice. 


Însoţit de dl Nicolae Petrescu-Comnen, ambasadorul 
României pe lingă Sfintul Scaun, şi călăuzit de nobili, 
camerieri şi garda papei prin labirintul somptuos al 
apartamentelor. pontificale, m-am aflat cu emoție în fața 
apariției, în veşmintele sale strălucitoare, a lui Pius al 
XII-lea 11. Puternica personalitate a Suveranului Pontif 
iradia inteligenţă şi lumină. Dar adevărul pe care papa 
îl rezerva omului politic era plin de căinţă ; tabloul pe 
care îl descria părea și mai sumbru în prezenţa sa lu- 
minoasă. 

Știrile pe care le primea Vaticanul din Polonia erau 
proaste. Conflictul de interese era de asemenea natură 
încît putea provoca șocul dintr-un moment în altul. Papa 
se temea ca. în problema Danzigului lumea să nu fie din 
nou pusă în fața unui fapt împlinit. Ceea ce părea mai 
grav chiar decit amenințările deschise, erau manevrele 
de culise de care avea cunoştinţă și măsurile secrete în 
vederea declanşării subite. a ostilităţilor. Nu se mai pu- 
tea avea încredere În cuvintul unor potentaţi care con- 
duceau destinele popoarelor — și aici era un semn că 
acțiunea oamenilor tindea să scape legii lui Dumnezeu. 
Minciuna devenise arma supremă a politicii; ea crea 
idolatrizarea statului, abătea entuziasmul popoarelor, 
dezlănțuia în rîndul lor patimi neîmblînzite. Minciuna 
guverna raporturile dintre state. Înainte chiar de a se 
fi declanșat războiul, ea făcuse pacea imposibilă. Secu- 
ritatea murise. Puteam oare crede, în aceste împrejurări, 
în realitatea unui acord între Franţa şi Italia? Suvera- 
nul Pontif spera în acesta, pentru salvarea Europei şi a 
creștinităţii. 

Papa vorbea blind, fără să ridice vocea și fără să 
schiţeze vreun gest. Cunoaşterea oamenilor şi a lucrurilor, 
seninătatea judecății sále confereau o emoţionantă pro- 
funzime cuvintelor pe care le rostea. Limbajul diploma- 
tic al acestui aristocrat ascet era simplu: el exprima 
adevărul. Europa era așa cum o vedea cu privirea sa de 
o calmă luciditate : ea zămislise forțe de distrugere pe 
care nici o voinţă umană nu mai putea să le stăpinească. 
Pius al XII-lea vedea şi mai departe şi privirea sa se 
acoperea de o tristeţe de nedescris; într-o lume în care 
se pregătea războiul, forțele spirituale ar fi inoperante. 
Ca în perioadele cele mai tulburi ale Istoriei, un zid de 
netrecut despărţea deja domeniul raţiunii de cel al ac- 
țiunii. Oamenii evadau din împărăţia lui Dumnezeu. Mi- 
siunea bunilor păstori era aceea de a pune la adăpost 
valorile sufletului şi ale conștiinței, pentru a le apăra 
de cataclism. _ i 


În toată această încercare, papa păstra o demnitate 
neştirbită. Atitudinea sa, ca și măreţia aspectului său 
trezeau un sentiment de frumuseţe desăvirșită. Mi-am 
amintit gesturile și limbajul dezordonat al unor „mari 
personaje“ ; îi eram recunoscător Suveranului Pontif de 
a fi restabilit în ochii mei ideea măreției umane. 


Din apartamentele papei am trecut la cardinalul se- 
cretar de stat, în celebrele galerii ale familiei Borgia î. 
Cardinalul Maglione dorea să discutăm despre raporțu-- 
rile franco-italiene. Informatorii săi îl avertizaseră că 
eram aducătorul unui mesaj din partea dlui Bonnet şi 
că îi vorbisem contelui Ciano în favoarea unei apropieri 
între Franţa şi Italia. Cardinalul ţinea să-mi mulţu- 
mească călduros pentru contribuţia pe care o adusesem 
unei cauze atit de drepte: „Proverbul ne sfătuieşte să 
nu ne amestecăm niciodată în certurile dintre fraţi. Dar, 
în această împrejurăre, este în interesul tuturor să facem 
tot ce ne stă în putinţă pentru a grăbi această împăcare 
necesară“. 

Cardinalul secretar de stat mi-a confirmat astfel un 
fapt asupra căruia fusesem Avertizat, anume că diploma- 
ţia Vaticanului depunea cele mai mari eforturi pentru a 
face să reuşească negocierile dintre Paris şi Roma. Așa 

cum se aprecia la Sfintul-Scaun, acesta era singurul 
punct în care o intervenţie bine intenţionată putea încă 
să fie de o oarecare utilitate. De altminteri, acţiunea for- 
elor care împingeau în mod deliberat spre război era 
de asemenea natură încît intervenţia unor terţi bine in- 
tenţionaţi era absolut ineficace. Vocea rațiunii nu mai 
putea fi auzită decit acolo unde nu exista voința de a 
da foc prafului de pușcă. Era cazul celor „două surori 
latine“ ; Franţa voia pacea, iar Italia nu dorea războiul. 

Din nefericire, acţiuni invizibile apăsau, de o parte și de 
cealaltă, asupra negociatorilor. Guvernul italian nu era 
liber să acţioneze cum ar fi dorit. Era supravegheat în- 
deaproape. Italia făcuse tot ce îi stătuse în putinţă — 
cardinalul Maglione era mai puţin convins de aceasta — 
pentru a ajunge la o înţelegere cu Franţa. Acum era rîn- 
dul guvernului francez să ia în miini negocierile și să 
le ducă repede la bun sfîrşit. Dar vai, acţiunea miniş- 
trilor francezi părea, și ea, impiedicată de forțe contrare. 

Ultimele știri erau proaste : în timp ce Roma evita, iar 
Parisul îşi amina deciziile, în Italia urma să sosească 
dl von Ribbentrop. Vaticanului nu i se părea de bun 
augur această vizită. Cardinalul m-a rugat să presez pri- 
etenii pe care îi puteam avea la Paris : trebuia ca Franţa 
să intervină cît mai grabnic. 


* 


Aveam să transmit la Paris, în aceeași seară, printr-un 
curier special, cuvintele auzite la Roma cu privire la 
negocierile franco-italiene. Nu speram, însă, ca inter- 
venția dorită să se fi putut produce atît de repede. Cum 
ar fi putut dl Mussolini să se sustragă de la încheierea 
unui pact de „oţel“, dacă îl cerea Hitler? Vorbise prea 
mult. Pentru a rămîne la egalitate cu partenerul său, el 
ameninţase şi sfidase lumea în aceeaşi termeni ca Fiih- 
rerul. Numai să fi refuzat acordul pe care acesta i-l pro- 
punea și ar fi rămas singur. Hitler putea să învingă fără 
el, sau să se împace cu occidentul fără el. Ce-ar fi deve-. 
nit atunci, dacă n-ar mai fi putut profita de teama pe 
care Germania o inspira lumii? Și singur cum să facă 
faţă miîniei active a Germaniei ? 

Prizonier al vorbelor sale, al resentimentelor și al cri- 
zelor permanente de orgoliu — prizonier, ca şi Hitler, 
al neliniștii —, conducătorul Italiei nu le mai putea re- 
zista germanilor. Antanta cu Franţa era posibilă; ulti- 
mele dificultăţi fuseseră depășite ; condiţiile de colabo- 
rare erau acceptate și de-o parte şi de cealaltă. Acordul 
cu Franţa nu se va încheia. Franţa şi Italia vor rămîne 
adversare şi poate curînd vor deveni dușmane. 

„Pactul de oţel“ a fost acceptat la Villa d'Este în 
prima săptămină a lunii mai, la citeva zile după pleca- 
rea mea, şi încheiat solemn la 22 mai. Cu începere din 
acel moment Italia nu a mai dispus de destinul său. O 
vreme, ea a mai încercat să-și facă jocul propriu. În ziua 
în care Hitler, decis pentru război,.a cerut aliaților săi 
să-i respecte angajamentele, Ciano a minţit (la Salzburg, 
la 12 august 1939) că Italia nu era obligată la o partici- 
pare militară mai devreme de trei ani. Mussolini a în- 
cercat redresarea supremă atunci cînd trupele germane 
au pătruns în Polonia ; el a propus un armistițiu imediat 
şi noi întrevederi între marile puteri. Era momentul Ita- 
liei și pentru acest moment de atunci Mussolini își ju- 
case întreaga sa politică anterioară. Încercarea a dat 
greş: Mussolini rămînea legat prin „Pactul de oţel“. 
Speranţa pe care şi-o pusese Ciano în formarea unui 
bloc de neutri, cu concursul ţărilor balcanice şi sub egida 
Italiei, avea de asemenea, să fie spulberată. Germania a 
chemat Italia la ordine cu asprime. Mersul operațiilor de 
război a compromis toate speranţele secrete. Prăbușirea 
Franţei a răsturnat toate calculele privind o „pace albă“. 
Tirit de victoriile germane, Mussolini s-a abandonat fără 
scrupule forței Axei. El s-a înclinat în fața hegemoniei 
germane pe continent. A urmat lovitura de pumnal apli- 
cată pe la spate, la 10 iunie 1940 l6. în ziua în care 
„Mussolini s-a decis să lovească Franţa, el a comis o crimă 
împotriva propriei sale ţări și înfringerea sa era un fapt 
consumat. 

Cînd am părăsit Italia, deznodămintul nu putea fi 
încă prevăzut. El era cuprins în acte ce păreau o sfidare 
la adresa raţiunii. E 

Capitolul vit ÎNAPOI, SPRE CASĂ 


Escală la Belgrad ® Prințul Paul și mi- 
niștrii săi e „Prudenta“ regentului lugos- 
laviei e Sosirea la București : vizita dlui 
Potemkin e „Comisarul adjunct“ este op- 
timist. 


Călătoria mea în Occident s-a încheiat la Roma. La 
întoarcere, am ţinut să trec prin Belgrad. 

După profundele tulburări provocate de asasinarea 
regelui Alexandru, guvernul iugoslav era, dintre toate 
guvernele dunărene şi balcanice, cel mai sensibil la criza 
europeană. Neliniștea îi inspira o politică șovăielnică, 
contrară bravurii tradiţionale a poporului sirb. Deosebit 
de expusă la presiunile Axei, Iugoslavia se lăsase iniţial 
condusă — de preşedintele Consiliului [de Miniștri], Sto- 
jadinovici — pe calea neutralității absolute, ca și cînd ar 
fi sperat ca atitudinea pasivă pe care o opunea mane- 
vrelor germane şi italiene să fie în măsură să dezamor- 
seze animozitatea unor vechi adversari. După fiecare lo- 
vitură aplicată statelor mici, lugoslavia oficială căuta la 
Berlin şi la Roma asigurări şi o garanţie de supraviețu- 
ire. Ea reuşise să stringă legăturile cu Germania după 
dispariţia Cehoslovaciei. După ocuparea Albaniei, era pe 
punctul de a-şi consolida relaţiile cu Italia. Poziţiile pe 
care și le asigurase astfel nu erau pur iluzorii : Hitler şi 
acoliţii săi pretindeau că stimează poporul sirb pentru 
valoarea sa militară şi se lăudau că se bucurau de prie- 

tenia acestuia. Între Berlin şi Roma exista chiar o anu- 
mită rivalitate, anume care va exercita o influenţă 
mai mare asupra Belgradului. Îl auzisem cîndva pe şi- 
retul Stojadinovici pretinzînd că, prin abilitatea sa, în- 
treţinea în favoarea lui o concurență profitabilă între 
germani şi italieni. 

Iugoslavia făcea încă parte din Antanta Balcanică. Ea 
constituia o piesă esenţială a acestei înțelegeri, la care 
partenerii de alianţă nu erau deloc dispuși să renunţe. 
Dacă Iugoslavia ar fi cedat, România ar fi rămas com- 
plet izolată de Grecia şi de Turcia, iar sistemul balcanic 
s-ar fi prăbuşit. Dacă, dimpotrivă, lugoslavia rezista, pu- 
team spera ca Bulgaria să ni se alăture. La Belgrad, 
lupta secretă dintre reprezentanţii Axei şi reprezentanţii 
țărilor balcanice era acerbă. 

Axa a făcut presiuni asupra Ungariei, care comuni- 
case Iugoslaviei că renunţă la orice revendicare terito- 
rială ; Roma spera să determine pe această cale o apro- 
piere între iugoslavi și unguri. Guvernul de la Belgrad 
părea să rămînă credincios alianţei cu vecinii săi. La 
Roma avusesem însă sentimentul că italienii nu vor 
abandona partida. Ciano mă lăsase în citeva rinduri să 
întrevăd dorinţa sa de a substitui Antantei Balcanice un 
alt sistem avînd drept piloni Budapesta şi Belgrad. 
Eram decis să contracarez acest proiect. 

Prințul Paul tocmai se pregătea să plece la Roma ; în 
plus, intenţiona să facă o vizită la Berlin în luna urmă- 
toare. Ministrul său de externe îl devansase în cele două 
capitale și pregătise cu grijă terenul. Nici regentul şi 
nici ministrul său nu intenționau să extindă investiga-. 
ţiile lor diplomatice mai departe spre Occident. 

Dînd- curs sugestiilor ce-i parveneau de la Berlin şi 
de la Roma, prinţul Paul făcea orice numai o politică 
sentimentală nu. 

Regentul Iugoslaviei nu îndrăgea cel de-al III-lea 
Reich şi era neîncrezător în Italia fascistă. Crescut în 
Anglia, apreciat şi răsfățat de societatea engleză, el avea 
sentimente net probritanice. Acest nobil delicat și neli- 
niştit, amator de artă, suferea însă în politică influența 
forțelor brutale şi dominatoare. Teama pe care i-o inspi- 

rau violenţa şi excesele ţărilor totalitare îi marcau ac- 
ţiunile şi atitudinea. El suridea unor persoane pe care 
nu le iubea. Ridicînd prudenţa la rangul de artă, el reu- 
şise, într-o epocă agitată și plină de brutalităţi, să treacă 
drept prinţul cel mai „neutru“ și cel mai abil. 

De altfel, prudența sa nu ținea numai de tempera- 
ment. La moartea vărului său, el primise în păstrare o 
coroană ameninţată, pe care trebuia să o păstreze in- 
tactă. Faptul că exercita numai o conducere temporară 
îi sporea grijile, obligîndu-l să-şi multiplice precauţiile. 
Nu se înşelase însă niciodată asupra. propriei sale poli- 
tici şi nu împărtășea optimismul unora dintre colabora- 
torii săi. El cunoştea caracterul exact al scopurilor ger- 
mane și italiene. Atunci cînd avea încredere în interlo- 
cutori, exprima cu fineţe bănuielile şi neliniştile sale 
profunde. Ştia că vizita sa la Roma, imediat după ocu- 
parea Albaniei, nu era populară în Serbia. El simţea că 
poporul sîrb nu-i agrea politica; nici lui nu-i plăcea 
această politică. O făcea din convingerea că, orice altă 
acţiune ar fi întreprins, ar fi împins Iugoslavia în pră- 
pastia în care dispăruse Cehoslovacia și în care era gata 
să se prăbușească Polonia. i 

Ungurii nu-i inspirau nici un pic de încredere; în 
ciuda cuvintelor frumoase, ei nu-și uitau resentimentele. 
Prinţul avea necaz în special pe regele bulgarilor, la 
adresa căruia lansa săgețile cele mai ascuţite, care în- 
cerca să fie mai abil decit el. Antanta Balcanică, în 
schimb, îi plăcea ; ea reprezenta în ochii săi singura po- 
litică decentă. Graţie acestei Antante mai puteam risca 
să aruncăm o privire indirectă către marile ţări din Oc- 
cident. Prinţul înţelegea să rămînă fidel aliaţilor săi, dar 
trebuia să calmeze suspiciunile Axei. Și trebuia să fie 
atent la Uniunea Sovietică ! Prinţul mi-a vorbit despre 
Rusia cu o intuiţie remarcabilă, pe care o datora, fără 
doar și poate, ascendenţei sale rusești. Dintre oamenii de 
stat pe care îi întilnisem, el a fost singurul care înțele- 
sese importanța schimbării intervenite la Moscova, cînd 
dl Molotov 1 îl înlocuise pe dl Litvinov în fruntea Co- 
misariatului pentru Afacerile Străine. 

Ascultîndu-l pe regent, mă gindeam la capriciile po- 
liticii, care îl făceau să impună unui popor curajos o ati- 
tudine dintre cele mai timorate prin metodele cele mai 
îndrăzneţe. Căci Paul al Iugoslaviei exercita o putere 
aproape personală. În acea epocă stranie şi sumbră 
excesul de prudenţă, ca și excesul.de putere creau dic- 
tatori. 

În acest joc prinţul Paul avea să se dovedească pe 
cit de expert, pe atit de tenace. Mi-am amintit că îl vă- 
zusem la începutul anului în prezența lui Stojadinovici. 
Asta era la Palatul Alb din Belgrad, unde prinţul și gra- 
țioasa lui soţie m-au primit cu toate onorurile într-o re- 
ședință de cel mai fin gust britanic. În acest mediu 
foarte civilizat, statura puternică a președintelui Consi- 
liului [de Miniştri] se detașa cu o violenţă stranie şi în- 
grijorătoare. Dacă intre regent și principalul său cola- 
borator s-ar fi produs un șoc (chiar în acele zile circu- 
lau zvonuri despre criză şi complot), îmi spuneam că 
erau justificate temerile în legătură cu persoana prin-. 
țului. Am luat trenul chiar în acea seară, însoţit pînă la 
gară de hohotele de ris încrezător ale lui Stojadinovici. 
Or, înainte de a fi sosit la Bucureşti, aflasem de produ- 
cerea crizei, numai că avusese cîştig de cauză complotul 
prințului. Puternicul Stojadinovici dispăruse ca prin far- 
mec, iar de acum înainte nimic nu-i mai stătea în cale 
prinţului, care putea să ia în miinile sale delicate prero- 
gativele cele mai largi. 

Problemele care mă interesau aveam să le discut cu 
un om de încredere al prinţului, dl Cinkar-Mancovici, 
fost ministru al Iugoslaviei la Berlin ?. 

DI Cinkar-Marcovici era stăpinit de aceleaşi temeri ca 
şi prinţul. Cel de-al III-lea Reich îi părea cu atit mai 
periculos cu cit îl considera deja atotputernic. Ciştigat 
din capul locului de partea unei politici de extremă pru- 
denţă, el era foarte devotat şefului său. Cum el nu avea 
nostalgia Angliei, executa cu vioiciune ordinele pe care 
prințul i le dădea fără nici o plăcere. 

Tocmai se întorsese dintr-o călătorie întreprinsă în 
țările Axei, pe deplin satisfăcut de a fi putut constata! 
că, în ajunul unei crize capitale, Iugoslavia nu era ame- 

nințată. Contele Ciano, pe care îl întilnise la Veneţia, îi 
dăduse asigurarea că Italia, după ce ocupase „poziţii de- 
fensive“ în Albania, înțelegea să respecte integritatea 
teritoriului iugoslav. La Berlin, dl von Ribbentrop îi fă- 
cuse declaraţii dătătoare de încredere. Dl Cinkar-Mar- 
covici aprecia că, dacă lugoslavia nu comitea nici o gre- 
șeală, nu trezea nici o suspiciune, ea putea spera să 
scape de război. Indiscutabil, iugoslavii știau să se bată! 
Ultimul război îi costase însă prea scump. Ministrul se 
gindea că trebuia, cu orice preţ, să rămînă în afara con- 
flictului, măcar în faza sa de început. 

Am dedus din aceste cuvinte că faţă de dl Cinkar- 
Marcovici conducătorii Axei fuseseră mai expliciți decit 
fuseseră față de mine. Lui îi vorbiseră deschis despre 
război. Și au știut să-l convingă de avantajele neutrali- 
tăţii. Am regăsit aici una din ideile călăuzitoare ale lui 
Hitler : dacă Fuhrerul ţinea să-i păstreze pe sirbi în 
afara războiului, era pentru că nu voia să repete „gre- 
șelile“* predecesorilor săi ; războiul nu trebuia să înceapă 
acolo unde izbucnise în 1914. 


Am încercat să-l conving pe colegul meu iugoslav de 
necesitatea de a păstra legături permanente şi strînse cu . 
puterile din Occident ; o politică bazată exclusiv pe do- 
rința de a îndepărta amenințările de război îmi părea 
de natură a favoriza cele mai periculoase planuri de cu- 
cerire. Dl Cinkar-Marncovici nu mai credea în posibilita- 
tea salvgardării păcii ; după părerea sa, fiecare trebuia 
să se gindească, înainte de oriee, la propria salvare. Nu 
se punea problema ruperii de Occident ; relaţiile Serbiei 
cu vechii săi aliaţi erau de așa natură încît nu puteau 
ajunge niciodată la o ruptură. Prinţul Paul va putea 
conta întotdeauna pe înţelegerea şi simpatia cercurilor 
politice engleze. În ce-i privește pe sovietici, nimic nu 
părea mai nesigur decît atitudinea lor faţă de Germania ; 
ca şi șeful. său, el vedea în schimbarea intervenită cu 
puţin timp înainte la Moscova indiciul unei posibile în- 
țelegeri între U.R.S.S. şi cel de-al III-lea Reich; i se 
părea deci cu atit mai dificil să adopte o poziţie des- 
chisă împotriva politicii Axei. Dl Cinkar-Mancovici con- 
sidera așadar că trebuia să avem grijă,să nu fim pri- 

mele victime şi doar agresorii prezurntivi erau în măsură 
să dea asigurări efective împotriva pericolului unei agre- 
siunę Ministrul a fost de acord că Antanta nu-și pier- 
duse nimic din importanţă. lugoslavia. va rămîne fidelă 
vecinilor săi. Ea .nu va încheia pact separat cu Ungaria, 
oricit de atrăgătoare ar fi propunerile ungare. Dar An- 
tanta Balcanică trebuia să-și păstreze „independenţa“ și 
să nu se amestece în vreun fel în discuţiile dintre marile 
puteri. Antanta nu trebuia să știrbească poziţia interna- 
țională a nici unuia dintre membrii săi. Or — așa cum 
constatase dl Cinkar-Marcovici la Berlin şi la Roma —, 
poziția Iugoslaviei era excelentă ! 

Optimismul colegului meu iugoslav avea să fie in 
scurt timp pus la încercare. El l-a însoţit pe prinţul 
Paul la Roma, unde a constatat „o mare schimbare de 
atitudine“ ! Cuprins de o emoție violentă, el mi-a împăr- 
tășit, totodată, neliniștile sale. 

Ce se petrecuse ? Între timp, Anglia își precizase po- 
litica faţă de Balcani. Așa cum mă informase lordul Ha- 
lifax, ea purtase negocieri active cu Turcia. Aceste ne- 
gocieri ajunseseră la 12 mai la un schimb de declaraţii 
publice. Cele două guverne se angajau „să încheie un 
acord definitiv pe termen lung“ (acest acord nu a fost 
încheiat decît la 19 octombrie) și conveneau că „pînă 
atunci, Marea Britanie şi Turcia sînt gata să coopereze 
activ şi să-și acorde mutual ajutorul și asistența ce le 
stau în putință, în cazul unei agresiuni care ar conduce la 
război în regiunea mediteraneană.“ : 

În articolul care se referea la Balcani se spunea: 
„cele două guverne recunosc că este, totodată, necesar 
să se asigure stabilitatea securităţii în Balcani ; ele se laflă 
în “consultări pentru atingerea acestui obiectiv cît mai 
rapid cu putință“. 

Aceste texte îi oferiseră lui Ciano ocazia pe care o 
căuta pentru a declanşa un atac violent împotriva An- 
tantei Balcanice. Ce însemna jocul Turciei ? Cum își pu- 
tea ea lua angajamente în contul vecinilor ? Nu însemna 
aceasta adoptarea, de către toate statele balcanice, a unei 
poziţii generale împotriva Romei şi a Berlinului ? 

Aceste cuvinte aveau drept scop să pună guvernul iu- 
goslav în situaţia de a alege între Axă şi aliații săi bal- 
canici. „Situaţia este dintre cele mai grave“, a spus 
dl Cinkar-Marcovici. 

Am căutat de îndată, împreună cu guvernul turc, o 
formulă destul de suplă, care să pună în lumină „inde- 
pendenţa“ Antantei Balcanice și să permită Iugoslaviei să 
respingă atacurile Axei. Criza a fost îndepărtată şi An- 
tanta a rezistat. Alarma însă fusese serioasă ; din acel mo- 
ment dl Cinkar-Markovici avea să se îndoiască de „exce- 
lentele“ poziţii pe care le deţinea în raporturile cu Ber- 
linul şi cu Roma. 


* 


Mă întorsesem de două zile şi avusesem răgazul de 
a-mi face raportul către rege şi către guvernul român, în 
care exprimam frămîntările pe care le purtam în suflet, 
cînd la București a sosit dl [Vladimir P.| Potemkin, comi- 
sar adjunct al poporului la Ministerul Afacerilor Străine, 
membru în guvernul sovietic. 

În 1939 Rusia sovietelor încheia o perioadă de izolare 
severă față de Europa. Moscova pregătea o politică exter- 
nă naţională. Decepţiile suferite de U.R.S.S., conştiinţa 
faptului că devenise mai puternică, speranţele pe care le 
nutrea în ajunul unei mari crize, susceptibile de .a pro- 
voca numeroase schimbări, totul contribuia la stimularea 
dorinţei guvernului sovietic de a lua parte tot mai activă 
la politica internaţională. 

Dacă guvernele statelor limitrofe Rusiei ar fi putut 
simţi puțin din ceea ce se. petreceauedincolo de frontiera 
lor estică, poate ar fi putut evita muite din erorile poli- 
tice şi multe şocuri mortale. Incursiunile diplomatice în 
interiorul ținuturilor ruseşti erau dintre cele mai dificile. 
În lipsa unor asemenea contacte, vecinii Rusiei trebuiau 
să se mulțumească să schimbe în străinătate, cu reprezen- 
tanţii Uniunii Sovietice, asigurări paşnice şi cuvinte ama- 
bile. lar mesagerii concepţiei moscovite oficiale, odată 
aflaţi dincolo de frontierele misterioase ale ţării lor, do- 
bîndeau o abilitate diplomatică care îi făcea adeseori să 

spună contrariul cu privire la adevărata stare de spirit 
a guvernului. ' 

Astfel, în' cursul călătoriei pe care a întreprins-o în 
statele balcanice, di Potemkin a presărat pe drum cele 
mai încurajatoare iluzii. Corectitudinea dlui Potemkin ca și 
fidelitatea sa faţă de guvernul sovietic erau în afara ori- 
cărei îndoieli ; în manierele sale exista însă ceva din 
vechiul regim şi era plăcut să-i faci plăcere acestui om 
amabil, exprimind intenţii de înţelegere ; îl simţeai foarte 
fericit la rindul său de a putea să exprime, într-o franceză 
aleasă, gindurile bune pe care le nutrea Uniunea Sovie- 
telor pentru vecinii săi cei mai apropiaţi. 

Cînd a sosit la Bucureşti, dl Potemkin liniştise astfel 
trei sferturi din Balcani. La Ankara, unde a fost informat 
în legătură cu politica pe care voiau s-o promoveze turcii 
împreună cu Anglia şi cu Franţa, el transmisese adeziunea 
Uniunii Sovietice și lăsa gazdei să spere că edificiul avea 
să fie în curînd completat cu un pact de asistenţă ruso- 
turc. La Sofia fusese neliniștit de jocul puterilor Axei ; 
lansase avertismente şi dăduse sfaturi bune ; şi îl impre- 
sionaseră aclamaţiile populare al căror' obiect fusese și 
care păreau că merg împotriva vederilor guvernului. 

L-am primit pe dl Potemkin şi am petrecut ziua îm- 
preună cu el în convorbiri îndelungi și interesante. 
I-am descris călătoria mea, i-am vorbit despre pericolul 
de război constatat peste tot, de eforturile unor puteri în 
vederea rezistenţei comune. Dl Potemkin mi-a declarat 
că în Balcani a găsit dorinţa de unire în faţa amenință- 
rilor lui Hitler ; după părerea sa „frontul de rezistenţă se 
cristaliza peste tot [...]“. Am recunoscut de îndată, cu 
precauţiile de uzanţă şi de formulare, că vorbeam acelaşi 
limbaj. Toate manevrele Axei mi se păreau suspecte; 
toate eforturile care tindeau să  bareze expansiunea 
Reich-ului ne erau simpatice. Mesagerul Moscovei vor- 
bea atunci asemenea diplomaților de la Londra, Paris şi 
Bucureşti. 

Dl Potemkin credea în rezultatul fericit al negocierilor 
dintre Moscova şi Occident. „Puterile totalitare au lansat 
zvonul că Uniunea Sovietică ar fi pe cale să se apropie 
de Germania şi Italia. Este o tactică specială a guvernului 

de la Berlin menită să împiedice apropierea Angliei, 
Franţei şi Rusiei., Hitler însuşi a folosit acest procedeu, 
lăsîndu-şi intimii să creadă că şi-a rezervat posibilitatea 
să reinnoade, la momentul oportun, legături strînse cu 
U.R.S.S. Toate aceste manevre nu vor cîştiga politica so- 
vietelor. Moscova vrea pace — şi înţelege să apere pacea 
prin mijloace pașnice“. 

Aceste declaraţii m-au încurajat să-i expun amănunţit 
dlui Potemkin politica României. Nu i-am ascuns speran- 
tele pe care le puneam într-un acord între puterile occi- 
dentale şi Rusia, pentru apărarea securităţii generale. 
Dacă noi nu vom participa direct la negocieri, este pen- 
tru a nu provoca reacţiile supărătoare ale Germaniei şi 
pentru a nu agrava, prin gestul nostru, o situaţie inter- 
naţională şi așa destul de încordată. Dar garanţiile pe 
care le acceptaserăm din partea Angliei şi a Franţei, neîn- 
crederea pe care acţiunile Axei o inspirau opiniei noastre 
publice, atitudinea guvernului nostru şi, înainte de toate, 
concentrarea forţelor noastre armate de-a lungul frontie- 
relor occidentale, dovedeau foarte clar din ce parte ne 
simțeam ameninţaţi şi împotriva cui” înțelegeam să ne or- 
ganizăm rezistența. Noi ştiam că această atitudine era o 
garanție a securităţii pentru vecinii noştri din răsărit ; 
măsurile militare pe care le-am fi luat în Transilvania 
acopereau indirect teritoriile Ucrainei. Întărirea raportu- 
rilor noastre de bună vecinătate cu Rusia, pe care o do- 
ream, trebuia să sporească şi valoarea şi posibilităţile re- 
zistenţei noastre. Am adăugat că, în cadrul Antantei. Bal- 
canice, ne vom strădui să grupăm vecinii noştri într-un 
organism puternic pus în serviciul păcii. Și noi am fi 
fericiţi să constatăm că, prin intermediul Turciei, am in- 
trat în sistemul de securitate ce urmează să lege Moscova 
de puterile occidentale. 

DI Potemkin părea foarte satisfăcut. El arăta un inte- 
res deosebit pentru proiectele noastre balcanice. Ţinea, 
totuşi, să ne pună în gardă față de Bulgaria şi estima că 
nu trebuia să-i facem acestei ţări vreo concesie, fără să 
ne fi asigurat concursul său. Atit timp cît Bulgaria nu 
dovedea voința de a se elibera de influența nefastă a pu- 
terilor Axei, dl Potemkin ne îndemna să fim circumspecți. 

Comisarul adjunct a dorit să-mi pună o singură între- 
bare, cu caracter mai delicat : în legătură cu tratatul de 
alianţă polono-român. Acest tratat urma să funcţioneze 
doar în cazul unei agresiuni sovietice sau fusese stabilit 
erga omnes? l-am spus adevărul: textul tratatului era 
conceput în termeni generali, dar convenţia militară care 
îl completa nu prevedea decît ipoteza unui atac sovietic. 
Nimic nu împiedica, totuşi, să fie luate în considerare 
şi alte ipoteze şi guvernul român era pregătit să extindă 
convenţia la toate actele previzibile *. 

DI Potemkin a luat act de aceasta, asigurindu-mă că 
Uniunea Sovietică avea să dea curînd dovezi evidente ale 
voinței sale de înţelegere generală. Mi-a mai spus că 
schimbarea intervenită, în absenţa lui, la conducerea de- 
partamentului afacerilor străine de la Moscova era o 
chestiune de persoane : dl Molotov va urma exact politica 
dusă de dl Litvinov. Chiar instrucţiunile primite de el 
din partea noului său şef erau identice cu cele ce-i fuse- 
seră date înainte de plecare**. La Bucureşti, ca şi la An- 
kara, dl Potemkin înseninase atmosfera ; se părea că din- 
spre Moscova se ridica o lumină de speranţă. Trecerea 
dlui Potemkin avea să producă însă cea mai mare minune 
la Varşovia. Farmecul său liniştitor a avut efect şi asupra: 
inabordabilului colonel Beck. Colonelul şi-a împărtăşit 
bucuria dlui Noël, ambasadorul Franţei : „Pentru prima 
oară după 1932 am avut cu un reprezentant al Uniunii 
Sovietice o conversație lipsită de neîncredere. D1 Potem- 
kin a înțeles perfect politica poloneză. El a înţeles că, 
dacă Polonia refuză să intre cu U.R.S.S. într-un sistem 
de asigurare Oarecare, analog Pactului Oriental, ea o 
face în mod esenţial din motive de prudență, motive care 


* Cu prilejul vizitei mele la Londra, dădusem 'acelaşi răspuns 
lordului Halifax, care mă întrebase, şi el, care era întinderea 
reală a alianţei polono—române. 

** Guvernul sovietic avea să dea aceeaşi asigurare tuturor 
guvernelor. Ambasadorul sovietic la Paris i-a declarat dlui Bonnet 
că „plecarea dlui Litvinov nu trebuie să fie considerată ca œ 
schimbare în politica rusă“. Însărcinatul -cu afaceri sovietic de 
la Berlin l-a asigurat pe di Coulondre că „plecarea dlui Litvinov 
nu marchează nici o modificare a liniilor esenţiale ale politicii 
externe sovietice“. 

de altfel sînt valabile în egală măsură şi pentru Moscova ; 
şi că Polonia nu se va angaja mai mult într-o asociere în 
sens contrar“. 

Dl Potemkin i-a pus dlui Beck întrebarea pe care mi-o 
pusese şi mie cu privire la alianța polono-română. Răs- 
punsul nu a fost identic. Beck nu a acceptat nici o extin- 
dere militară a angajămentelor polono-române. El a in- 
vocat politica sa de menajamente faţă de Ungaria și s-a 
lăudat „că a risipit şi la acest punct toate bănuielile so- 
vietice“. El a crezut totodată că ajunsese la un acord cu 
interlocutorul său „in a constata interesul comun pe care 
îl au Polonia și  U.R.S.S. de a păstra ţărilor baltice 
deplina lor independenţă“. Dl Beck era convins că, pen- 
tru a da astfel de asigurări, „dl Potemkin primise in- 
strucțiuni precise de la noul său şef“. 

Satisfacţia generală provocată de călătoria dlui Potem- 
kin nu se limitase la interlocutorii săi. Comisarul adjunct 
al poporului părea să împărtășească bucuria pe care o 
răspindise. Astfel, dlui Payart, însărcinatul cu afaceri al 
Franţei la Moscova, el i-a mărturisit „impresia favorabilă 
pe care i-o lăsase convorbirea cu di Beck“. Acesta din 
urmă încheiase recunoscînd că, în cazul unui aţac ger- 
man, „Polonia va fi fatal legată de U.R.S.S. şi obligată 
să se sprijine pe aceasta, dacă va fi cazul“. 

Satisfacţia dlui Potemkin îl cucerise şi pe dl Molotov, 
care „se exprimase cu simpatie la adresa discursului dlui 
Beck şi subliniase interesul pentru salvarea independenței 
poloneze“. 

Ecouri asemănătoare am primit şi în legătură cu im- 
presiile culese de dl Potemkin la Bucureşti. Diplomatul 
sovietic îl informase pe ministrul României că lunga în- 
trevedere avută cu mine „l-a satisfăcut pe deplin“. 
A adăugat că „el constatase pretutindeni pe unde trecuse 
aceeași dorință de a lucra pentru pace şi de a organiza 
rezistența împotriva unei posibile agresiuni“. Dl Potem- 
kin mai constatase : „Peste tot se înțelege faptul că,. 
într-o formă sau alta, colaborarea cu U.R.S.S. este nece- 
sară“. Şi mai adăugase : „Pînă şi ţările cele mai refrac- 
tare, ca urmare a legăturilor lor anterioare cu Germania 
— Polonia, de pildă —, înțelege acum aceste adevăruri“. 

Constatările dlui Potemkin erau perfect valabile. Din- 
tre toate ţările limitrofe care simțeau crescind teribila 
amenințare exercitată de Germania asupra lor, nici una 
nu putea avea intenții agresive față de Rusia sovietică. 
Chiar și Polonia, în pofida „legăturilor sale anterioare cu 
Germania“, va fi obligată să se apere la vest. Frontul re- 
zistenţei exista practic, putînd, după spusele dlui Potem- 
kin, „să se cristalizeze pretutindeni“. 

Acest lucru depindea de negocierile dintre marile pu- 
teri. lar aceste negocieri urmau să creeze cadrul în care 
să intrăm cu toţii. 

Anticipau oare cei de la Moscova modul în care aveau 
să se încheie negocierile ? Nimic nu ne permitea să știm 
acest lucru. În orice caz, optimismul dlui Potemkin, în 
această privință, nu era întunecat de nici o umbră de fal- 
sitate. În urma comisarului adjunct au înflorit ultimele 
iluzii pe care aveau să le mai cunoască ţările din răsărit 
înaintea acordului de la Moscova şi a războiului. 


Capitolu IX CĂLĂTORIE ÎN BALCANI 


Ankara : Turcia, placă turnantă a diplo- 
maţiei pacifiste e Bal la Palatul Ankara e 
Yalova : audiență. la președintele Ismet 
Inönü e Atena: ruinele de pe Acropole e 
Serată la capul Sunion e Eroismul gene- 
ralului Metaxas 


Am dorit să duc eu însumi prietenilor noştri de la 
Ankara şi de la Atena rodul reflecţiilor mele. Regele a 
dispus să mi se pună la dispoziţie unul dintre acele va- 
poare albe ale Serviciului Maritim Român care deveni- 
seră celebre servind de peste patruzeci de ani coastele 
orientale ale Mediteranei. M-am imbarcat împreună cu 
soția mea şi cîțiva colaboratori, intr-o zi frumoasă de vară, 
pe nava „Dacia“. Această ultimă călătorie într-o regiune 
în care războiul avea şă pătrundă în curind ne-a lăsat 
amintirea unei mări uimitor de calmă şi de albastră, sub 
un cer fără nori. = 


Constantinopolul ne-a primit cu o curtenie voioasă, gar 
nu ne-a reţinut. Uimitoarea capitală a vechilor imperii nu 
mai este, pentru vizitatorul oficial, decit un loc de tre- 
cere — o etapă în drum spre podişurile înalte ale Anato- 
liei, unde și-au fikat reședința conducătorii Republicii 
Turce. Locurile aride în care se înalţă noua capitală, atit 
de îndepărtată în spaţiu şi spirit de țărmurile fermecă- 

toare ale Bosforului, pot să-ți placă sau nu. Dar este greu 
să nu fii cucerit de măreţia efortului căruia îi stau măr- 
turie lucrări terminate sau în curs de execuție, care tind 
să integreze în Europa una din regiunile cele mai aspre 
ale vechii Asii. Energia liniștită, dar nedomolită ce se 
degaja din aceste locuri era la fel ca a oamenilor, al.căror 
caracter îl apreciam de multă vreme. Eram, așadar, la 
Ankara, fericit să string mîna prietenilor mei. 

Ankara părea că se află în centrul eforturilor ce se 
întreprindeau în lume pentru a se bara calea războiului. 
Capitala turcă se oferea bucuroasă pentru rolul de „placă 
turnantă“ a diplomaţiei paşnice. Guvernul turc pusese la 
punct acordurile sale de securitate cu Anglia ; un schimb 
de declaraţii cu privire la acest subiect avusese loc la 12 
mai ; peste puţin timp urma să aibă loc un schimb de 
declaraţii identice cu Franţa. 'Acordurile cu Occidentul 
nu trebuiau însă încheiate public înainte ca Turcia să fi 
realizat un pact de asistenţă cu Rusia. Firele securităţii 
europene puteau astfel să fie înnodate la Ankara. Sigură 
de ajutorul pe care conta să-l primească din partea Mos- 
covei, ca şi din partea capitalelor occidentale, Turcia în- 
țelegea să sprijine, la rîndul său, o politică de rezistenţă 
în Balcani şi spera să poată îndepărta pericolul unei agre- 
siuni din partea Axei în sudul Europei. Această politică 
hotărită nu amenința pe nimeni: Turcia îl înfrunta pe 
Hitler, dar nu-l provoca ; între Germania şi Turcia exis- 
tau raporturi economice foarte vechi, pe care guvernul 
de la Berlin dorea să le dezvolte şi pe care guvernul ture 
'nu avea intenţia să le împiedice. 

Raporturile dintre Moscova şi Ankara păreau în acel 
moment. bune şi bazate pe încredere, aşa încît dl Sara- 
geoglu şi-a oferit bunele sale oficii pentru a mă ajuta să 
stabilesc, aşa cum doream, un contact mai strîns cu Uniu- 
„nea Sovietică. S-a &onvenit ca, pînă la desemnarea unui 
nou ministru sovietic la Bucureşti, România să păstreze 
la Ankara raporturi neîntrerupte cu ambasadorul sovieti- 
cilor. Pe de altă parte, România va servi drept punte de 
legătură între Polonia şi Turcia. Guvernul turc spera să 
atragă de partea sa, asociind-e politicii sale de rezistență, 

singura ţară din răsăritul Europei care manifesta o reti- 
cență încăpățânată faţă de un sistem general de securitate. 

Era limpede că Turcia (care aprecia mai bine decit 
alţii influenţa determinantă pe care o putea avea Rusia 
asupra evoluţiei crizei europene) era ferm convinsă de 
voinţa Moscovei de a contribui la pacea generală. Această 
convingere explica optimismul dlui Sarageoglu şi încre- 
derea sa în eforturile pe care le depunea. 

Ministrul afacerilor străine nu era, de ultfel, singurul 
care privea viitorul cu încredere. În pofida marilor va- 
luri de deprimare semnalate în Occident, la Ankara baro- 
metrul arăta vreme frumoasă şi corpul diplomatic străin 
rivaliza în optimism cu guvernul turc. 


Membrii corpului diplomatic străin duceau o existență 
aparte în capitala Republicii Turcia ; ei erau obligaţi, în 
virtutea spaţiului restrins, să se întilnească zilnic în ace- 
leaşi locuri. Mi-am putut da seama de acest lucru cu oca- 
zia vizitei noastre la Palatul Ankara. Întrucît ministrul 
turc al afacerilor: străine era în favoarea încheierii unor 
acorduri paşnice, străluciţii şefi de misiuni, de diverse 
nuanțe, acreditați pe lingă guvernul turc, se precipitau 
să lase impresia că-i împărtășesc vederile. Pe lîngă nego- 
cierile oficiale existau numeroase reuniuni diplomatice, 
la cure se adăugau recepţiile urmate de dans. Cind, sub 
privirea binevoitoare a preşedintelui Kemal Atatürk !, al 
cărui portret ocupa singur un perete întreg, sala de ban- 
chet a fost transformată în sală de bal, corifeii politicii 
orientale şi-au făcut solemn intrarea. Dl [Franz von] Pa- 
pen, înconjurat de statul său major politic şi militar, şi-a 
făcut apariţia, evoluînd cu o distincţie voit ostentativă 
printre primele perechi ce se formau în sunetele muzicii 
de jazz. Juca excelent rolul de promotor al păcii, părind 
a fi apărătorul cel mai vigilent al securităţii europene. 
„Vă felicit — mi-a spus abordindu-mă — pentru acţiunea 
pașnică pe care o întreprindeţi aici. Spiritele trebuie cal- 
mate. Şi eu, la rindul meu, mă străduiesc să fac acelaşi 
lucru, aici şi mai ales în țara mea. Noi nu avem nevoie 
de război. Războiul este nenorocirea pe care aş vrea ca 
guvernul. care conduce în acest moment Germania să o 
evite“. Şi dl von Papen a adăugat cu un suris complice : 

„Înţelegeţi, fără îndoială, solicitudinea mea. faţă de acest 
regim. Am mai multe motive decit oricine să doresc ca 
mica experiență pe care o incearcă țara mea în acest mo- 
ment să nu provoace prea multe decepţii“. „Mica expe- 
riență“ de care ambasadorul celui de-al III-lea Reich se 
simțea pe bună dreptate răspunzător şi pe care o amin- 
tea cu atit de bizară dezinvoltură era regimul național- 
socialist ! Dacă dl von Papen îşi propusese sarcina de a 
calma spiritele prin astfel de mijloace, trebuie să recu- 
noaștem că avea o sarcină ingrată. 

Ambasadorul Franţei, dl [René] Massigli, puţin dispus 
prin fire să amestece grijile misiunii sale cu divertismen- 
tele coregrafice, se întreținea cu cîțiva colegi în legătură 
cu probleme mai serioase. Ambasadorul Maiestăţii Sale 
britanice, dimpotrivă, știa să profite de fericita destindere 
pe care o oferea o serată dansantă. Momentul cafelei, al 
lichiorurilor şi al primului tango, după un dineu bun și 
discursuri pline de elocinţă, nu era oare adesea propice 
unor hotăriîri de mare importanţă ? Sir Hugh Knatchbull- 
Hugessen urmărea reunirea într-un bloc solid a ţărilor din 
sud-estul european ; el era convins, asemenea ilustrului 
său compatriot dl Winston Churchill, că numai problema 
teritoriului Dobrogei de sud impiedica Bulgaria să adere 
la Antanta Balcanică. În consecinţă, pentru a cîştiga Bul- 
garia la cauza comună, era nevoie de inițativă din partea 
mea, de un sacrificiu românesc. 

El şi amicul meu Sarageoglu m-au invitat să părăsim 
încăperea în care tineri secretari se grăbeau să invite la 
dans soțiile ambasadorilor, pentru a ne retrage într-un 
colț mai liniştit, în care urma să întîlnim un om cu chi- 
pul palid şi trist, cu privirea aprinsă, dl Kristov, minis- 
trul Bulgariei *. 

Dl Kristov era pregătit pentru această întrevedere ; el 
mi-a expus cu căldură şi elocvență toate binefacerile ce 
puteau rezulta pentru Balcani dintr-un acord româno- 
bulgar ; un gest generos din partea României — cedarea 
Dobrogei de sud — putea, după părerea sa, să pecetiu- 
iască pentru totdeauna pacea. l-am răspuns foarte clar 


* Dl Kristov. avea să moară peste puțin timp, la Moscova, 
de o boală de plămiîni. 

că dorisem întotdeauna o înțelegere între ţara mea şi Bul- 
garia; am adăugat, pentru a scruta intenţiile reale ale 
interlocutorului meu, că nici un act nu mi se părea ex- 
cesiv, dacă avea să asigure într-adevăr pacea balcanică ; 
dar Bulgaria s-ar mulţumi numai cu Dobrogea de sud ? 

Surprins de acest succes neasteptat, ministrul Bulga- 
riei mi-a dezvăluit gindurile pe care le nutrea. Bulgaria 
nu se putea mulțumi cu atit de puţin. De altfel, nu era 
drept ca România să suporte singură cheltuielile reconci- 
lierii. Cum i-am dat a înţelege că-l încurajez din priviri, 
d! Kristov mi-a expus întregul său program : Iugoslavia 
trebuia să-i cedeze Țaribrod şi o parte a Macedoniei ; 
Grecia să renunţe la Tracia apuseană... Eram edificat; 
nimio nu mă mai împiedica să revin printre dansatori. 

— Ei bine, m-a întrebat ambasadorul Angliei, care ur- 
mărise convorbirea de la distanţă, aţi căzut de acord ? 

— Dincolo de toate aşteptările dumneavoastră, i-am 
răspuns vesel. 

— l-aţi permis să spere reciştigarea Dobrogei de sud ? 

— Dacă n-ar fi fost decit atit! I-am cedat tot: Ţari- 
brod, Macedonia, Tracia apuseană... 

— Cum! a exclamat consternat sir Hugh, a cerut din 
nbu toate acestea ? 

— Toate. Şi asta nu-i decit începutul. Pofta vine 
mincind. 

L-am condus pe ambasador spre bufet, unde ne aştepta 
dl Sarageoglu. S-a convenit să nu mai continui convorbi- 
rile mele cu ministrul Bulgariei. Dl Kristov înșelase în 
mod ofensator speranțele ce fuseseră puse în el, pretin- 
zind teritorii pe care nici Anglia şi nici Turcia nu voiau 
să le vadă schimbindu-și proprietarul. 

Corpul diplomatic urma să-şi reia convorbirile atit de 
bine începute în alt loc potrivit pentru discutarea pro- 
blemelor mondiale : gara din Ankara, în ziua plecării 
noastre. Numărul ambasadorilor veniţi acolo pentru a-și 
lua rămas bun, dintre care unii ofereau dulciuri, iar alţii 
buchete de flori, ar fi putut scoate din minţi un călător 
străin, dacă acesta n-ar fi ştiut că nimic nu stimulează 
mai bine schimbul de vederi diplomatice, în Orientul 
Apropiat, decit peronul unei gări. Plecarea noastră a fost 
superbă şi, întrucît dl Sarageoslu ne însoțea în călătorie, 

ām împărţit cu el onorurile unor ovaţii extrem de căl- 
duroase. 

Am fost conduşi la Yalova, o frumoasă Statiune bal- 
neară pe țărmurile asiatice ale Mării Marmara, unde ne 
aștepta preşedintele republicii, dl Ismet Inönü 2, cel care, 
sub numele de Ismet Paşa, avusese un rol important în 
eliberarea teritoriului. turc ; de la marele său predecesor, 
Kemal Atatürk, moştenise un stat național ale cărui prin- 
cipii „revoluţionare“ le respecta fidel, străduindu-se tot- 
odată să le împace cu anumite tradiţii strămoșești, pe care 
le cultiva cu distincţie. Era o mare favoare aceea. de a fi 
invitat să iei masa cu el şi familia sa, de a-l asculta ex- 
punindu-și, cu o voce fermă şi calmă, punctele de vedere 
asupra situaţiei politice. 

Preşedintele spera că pacea va putea fi salvată. Dar o 
făcea ca un militar, luîndu-și măsuri de precauţie şi. stu- 
diind problema politică „pe teren“. Desfăşurînd harta, el 
mi-a explicat pe unde ar putea ataca Axa şi unde țările 
balcanice, unite, ar trebui să-şi aşeze apărarea, Studierea 
hărţii balcanice, alături de Ismet Pașa, m-a iniţiat în 
anumite consideraţii de ordin militar, pe care pînă atunci 
nu avusesem ocazia să le aprofundez. Aceasta mi-a per- 
mis, totodată, mai bine decît ar fi făcut-o unele declarații 
diplomatice, să înțeleg concepția politică a preşedintelui 
Republicii Turcia. Gazda mea nu credea decit într-o sin- 
gură agresiune posibilă, cea a Axei. Impotriva ei trebuia 
să ne apărăm, organizînd rezistenţa generală: Preşedintele 
era convins că această rezistență se putea sprijini -pe so- 
viete. Mi-a arătat cu degetul locul unde ar urma să 
debarce ruşii pentru a da ajutorul lor, la care s-ar adăuga 
cel al armatelor turceşti. Evaluind şansele de reuşită: ale 
celor două tabere dușmane, preşedintele a declarat că- era 
sigur de "victoria aliaţilor. 

La o lună după vizita mea la Yalova, la ii ‘august 
1939, iahtul regelui Carol ?, traversînd apele turceşti, s-a 
oprit în fața Palatului Dolmabahçe. Preşedintele: Inönü, 
primindu-l pe rege, i-a repetat insistent ceea ce Îmi spu- 
sese mie. Pericolul german era din ce în ce mai amenin- 
ţător. Preşedintele a estimat că „interesele Turciei, ale 
altor. state balcanice sînt atît de strîns legate, încît orice 
pătrundere a Germaniei şi a Italiei în această zonă-cons- 


198 


tituie un pericol de moarte comun“. Trebuia ridicată de 
urgenţă o „barieră a statelor limitrofe“ solid sprijinite de 
Uniunea Sovietică. Cum regele Carol a exprimat îndo- 
ieli cu privire la Rusia, Ismet Inönü şi-a oferit bunele 
sale oficii pentru realizarea destinderii între Rusia şi 
România. Aceasta se petrecea, o repet, la 11 august 1939, 
cu douăzeci de zile înainte de izbucnirea războiului. 

Apare destul de curioasă compararea poziţiilor pe care 
conducătorii turci le-au păstrat consecvent, pînă în ul- 
tima clipă, cu cele apărate cu înverșunare de guvernanţii 
polonezi din acelaşi moment. Am arătat că polonezii erau 
neîncrezători în primul rînd în ruși: războiul nu izbuc- 
nea, dacă Polonia se ţinea mereu la distanţă de Rusia. 
Turcii nu refuzau nici o alianţă şi credeau în securitatea 
colectivă : după ei, ruşii puteau şi voiau să dea ajutorul 
decisiv. Cele două politici au fost spulberate de același 
eveniment : la 23 august 1939 acordul germano-sovietic 
a pus capăt, simultan, calculelor lui Beck şi speranțelor 
preşedintelui Inönü. 

Acest acord anula dintr-o singură lovitură, în ce, pri- 
veşte statele vecine, atit politica bună cit şi pe cea rea. 
Sub presiunea bruscă a evenimentelor, Polonia „indepen- 
dentă“ avea să se afunde prima în război. Și Turcia, care 
se învoise la planurile de asistență, compromitindu-şi neu- 
tralitatea în o sută şi unu de moduri, avea să-şi păstreze 
neutralitatea dincolo de orice previziuni. 


* 


Cind ne-am despărțit de -gazdele noastre la Yalova. 
eram departe de a presupune că stringerile de mînă opti- 
miste de la plecare aveau să fie, pentru multă vreme, 
ultimele: „Dacia“ a luat direcția Atena. Am intrat în por- 
tul Pireu într-un vacarm de 'strigăte asurzitoare. Totul 
era împodobit şi în sărbătoare, sirenele vapoarelor sunau, 
marinarii aliniaţi pe punte fluturau beretele, o mulţime 
zgomotoasă venise pe chei. Pe un cer inundat de lumină, 
se detaşa, și mai luminos încă si parcă purtat de aripi 
nevăzute, silueta Partenonului. În acest cadru, cel mai 
frumos din lume, unde ne întimpina atita bucurie de a 
trăi, atita revărsare de fericire, am simţit, prin contrast, 
apropierea catastrofei. Sentimentul tragicului nu s-a aflat 


r 

oare mereu în această regiune locuită de zei, în apropie- 
rea emoțţiei provocate de spectacolul frumuseții ? Aban- 
donind formulele diplomatice tradiţionale, um încercat 
să-mi exprim presentimentele, răspunzind discursului de 
bun venit rostit de preşedintele Metaxas astfel : 

„Ştiţi, fără îndoială, că de la ultima noastră întreve- 
dere am întreprins o lungă călătorie prin capitalele euro- 
pene, ca mesager al țării mele. Cind am văzut astăzi, sub 
cerul albastru al Atenei, colina sfintă și coloanele albe 
ale templului zeiţei Înţelepciunii, am înţeles că am ajuns 
la capătul călătoriei mele. Templul acesta nu exprimă el, 
prin proporțiile sale perfecte, ideea de unitate a Europei, 
moștenitoare a celei mai strălucitoare civilizaţii ce a exis- 
tat vreodată, şi nu dă el, cu ruinele sale mărețe şi totuşi 
dureroase, un avertisment solemn tuturor acelora care ar 
vrea, odată în plus, să distrugă moştenirea comună ?% 

Primirea pe care ne-a făcut-o guvernul grec a fost 
deosebit de călduroasă. În politica externă, între mine şi 
preşedintele Metaxas nu exista nici o opoziţie posibilă: 
am fost de acord asupra tuturor punctelor acțiunii noastre 
comune. De la crearea Antantei Balcanice, România şi 
Grecia impărtășiseră aceleaşi păreri și luaseră aceleaşi 
hotăriri. Criza europeană upropiuse şi mai mult țările 
noastre. Grecii şi românii sesizâu în acelaşi mod eveni- 
mentele, cu uceeaşi intuiție rupidă. 

Pentru a putea confrunta, departe de ceremoniile ofi- 
ciale, ultimele ştiri care ne soseau asupra „crizei, pre- 
ședintele m-a dus la capul Sunion, să contemplăm apusul 
soarelui. La cîțiva pași de ruinele templului |Minervei], 
unde şi-a înscris numele lordul Byron, exista un mic 
han, la care fusese pregătit dineul. Din păcate, nu um pu- 
tut onora ospitalitatea dlui Metuxas. Am făcut o criză 
ca cea simulată în faţa trimişilor dlui von Ribbentrop, de 
astă-dată absolut reulă. Am fost nevoit să mă întind pe 
un pat de campanic, într-o încăpere mică u hanului, în 
care prin fereastra intredeschisă pătrundeau miresmele 
imbătătoare ale cîmpiei greceşti amestecate cu mirosul 
de pește prăjit. Bătriînul preşedinte s-a aşezat părinteşte 
la căpătiiul meu şi, pentru a mă sustrage suferinţei, a în- 

ceput să depene cu voce coborită numeroasele amintiri 
ale vieţii sale politice. 

Generalul Metaxas văzuse multe lucruri de-a lungul 
existenţei sale zbuciumate : certuri parlamentare, lupte în- 
tre partide, conjurații, lovituri de stat ; în urma unei riva- 
lităţi înverşunate cu un adversar foarte puternic fusese în- 
chis, exilat, persecutat și condamnat la moarte în cîteva 
rînduri, apoi „guvernaset, trimiţindu-i la rîndul său pe alţii 
în exil şi în închisoare şi menținind ordinea publică cu o 
mină de fier. Vocea redutabilului general avea intonații de 
o uimitoare blindețe, pentru a menaja auzul unui prieten 
bolnav, precum și pentru a reda mai bine intensitatea 
dragostei sale fierbinți de patrie. De cind se stinseseră 
pasiunile partizane, această dragoste pusese stăpinire pe 
el cu desăvirșire. Singurul ţel pe care Metaxas voia să 
îl mai atingă era acela de a înarma Grecia, spre a fi în 
măsură să se apere. Dacă ajunsese să nemulțumeuscă 
atracția sălbatică a poporului său față de libertate, o fă- 
cuse, spunea el, pentru a-i permite să păstreze această 
libertate naţională. Căci vremurile ce se anunțau nu mai 
erau favorabile țărilor mici. „Noua ordine“ ataca pretu- 
tindeni tot ce era mai scump în concepţiile noastre : în 
faţa tendinţelor de unificare prin forță, patriile noastre 
erau constant în pericol. Ca şi cum, din acest moment, 
națiunile erau inutile. Şi, totuşi, ce putea fi mai măreț 
pe lume decit micile noastre patrii ? Preşedintele a întins 
braţul spre locul în care ruinele templului Minervei dis- 
păruseră în obscuritate : 

„Acolo, acolo a început Europa — a spus el cu o min- 
drie simplă. Acolo poate să sfirşească, dacă nu răminem 
într-o permanentă stare de alertă“. Apoi, întorcîndu-se 
către mine, m-a întrebat brusc : „Dacă ajung la voi, sîn- 
teti hotăriţi să vă bateţi ?“ 

— Sint convins ; de altfel, întreaga noastră acţiune nu 
vă indică acest lucru ? 

„Sper — mi-a răspuns el — că veţi avea posibilitatea 
să o faceţi. In ceea ce ne priveşte, marea asigură liberta- 
tea noastră de acţiune. Ne vom bate, chiar dacă va trebui, 
din nou, să ne acoperim țara de ruine“. 

Preşedintele Metaxas avea să-şi țină cuvîntul. În noap- 
tea de 27 spre 28 octombrie 1940, cînd ministrul Italiei, 

dindu-se drept ministrul Franţei, a pătrus pe îuriş în vila 
Kifissia şi i-a remis nota de ameninţare, Metaxas a res- 
pins, pe loc, fără să ezite, ordinul duşman. Într-o epocă 
în care aproape toate naţiunile europene cedaseră în faţa 
Axei, acest gest era imens. Ecoul acestui act şi al prime- 
lor victorii ale armatelor grecești mi-au parvenit la Mos- 
cova, unde reprezentam de acum încolo interesele ţării 
mele, umplîndu-mă deopotrivă de teamă şi de mândrie. 
Grecia răzbuna onoarea Antantei Balcanice. Ziarele au 
reprodus minunatele cuvinte adresate de Metaxas popo- 
rului grec : 

„Acum cîteva zile un duşman perfid ne-a atacat fără 
nici un motiv. Singurul său scop era acela de a ne răpi 
ce aveam mai scump : independența, libertatea, onoarea. 
Grecia s-a ridicat ca un singur óm ; ea a luat armele; 
după lupte înverşunate, victoria i-a suris ; din Macedonia 
pînă în Epir, duşmanul a fugit pe toată întinderea fron- 
tului. Nu am de adăugat decit un singur lucru: Grecia 
nu-l uită nici pe Santarosa 5, nici pe Fratti 6, nici pe Ga- 
ribaldi 7, nici pe mulţi alţi italieni care şi-au vărsat sîn- 
gele pentru libertatea noastră. Dacă ei ar trăi astăzi, ar 
fi oprimaţi, căci regimul fascist nu suportă oameni liberi. 
Mussolini ne-a avertizat că Grecia va fi nimicită ; noi îi 
răspundem că sintem decişi să nu ne lăsăm nimiciti. Gre- 
cia va continua să: fie independentă şi liberă. În ceea ce 
priveşte poporul italian,'el va trebui să măsoare conse- 
cințele înfrîngerii sale, atunci cînd își va regla conturile 
cu Mussolini. 

Pînă atunci, eleni, să strîingem pumnii și să ne înălțăm 
sufletele. Să luptăm cu înverșunarea pe care o trezeşte 
în noi o agresiune trădătoare. Noi nu luptăm numai. pen- 
tru cauza noastră. Noi luptăm. pentru libertatea popoa- 
relor din Balcani. Noi luptăm pentru un ideal care depă- 
şeşte frontiera ţării noastre, fiind al întregii spețe umane“. 

Citeva luni mai tirziu, cînd armatele germane au: frint 
rezistenţa eroică a poporului grec, generalul Metaxas a 
murit în urma unui atac de cord. 


Am păstrat amintirea cuvintelor ascultate int, seară 
la Cap Sunion. Vechea Europă avea să se sfirşească odată 
cu arborarea steagului cu zvastică pe Acropole: 

EPILOG 


Eforturile diplomatice — constatate cu ocazia călăto- 
riei ce face obiectul relatării de faţă — s-au intensificat 
la şfirşitul primăverii ; alertată, Europa încerca să-şi or- 
ganizeze in pripă apărarea. Începînd din iunie, s-a anga- 
jat bătălia hotăritoare. Nu a fost o criză spectaculoasă, o 
succesiune. precipitată de evenimente senzaţionale. Lupta 
dintre cancelarii se ducea în surdină, ascunsă de ochii 
lumii, cu o încețineală insuportabilă. Era în joc' echilibrul 
de forțe : unii voiau să-l întărească, pentru a apăra pa- 
cea ; ceilalți, să-l distrugă, pentru a putea declanşa răz- 
boiul. Puternicele presiuni care se exercitau de o parte 
şi de cealaltă, şi care puteau să declanșeze brusc conflic- 
tul,: scăpau muritorilor de rind ; ; puţini iniţiaţi le evaluau 
cu exactitate importanţa. 

Era atita dezordine în spirite şi atita incertitudine în 
raționamente, încît mulţi se întrebau dacă pregătirile 
germane corespundeau într-adevăr sinistrei premeditări 
a unei crime, sau nu ascundeau decit un nou bluff. Ne- 
liniştea alterna cu „optimismul“. 

În realitate, sfidînd deschis ordinea europeană și în- 
torcind spatele Occidentului, Hitler se angaja deja intr-o 
demonstraţie de forță decisivă. Dacă Europa izbutea să-i 
opună o rezistenţă comună, răminea singur, iar ambiția 
sa, judecată şi condamnată, era sortită neputinței. Dacă, 
dimpotrivă, Europa nu reuşea în aceste eforturi, forţele 
explozive acumulate în Germania s-ar fi descătuşat; 
succesul lui Hitler ar fi fost atunci atit de mare, incit 
nimic n-ar mai fi putut stăvili voinţa sa de cucerire. 

Aşadar, negocierile de la Moscova, în care Occidentul 
și U.R.S.S. se înfruntau în scopul de a găsi mijloacele 
necesare salvării păcii, erau cele ce aveau să decidă totul 
în ultimă instanță. 

În vreme ce în avanscena politică se derulau eveni- 
mentele de la Danzig şi din Polonia -— certuri între ve- 
cini, insurecţii ale unor minorităţi, schimburi de note și 
focuri de arme —, soarta lumii se decidea în secretul 
cancelariilor. Acolo, în jurul anumitor formule și a cîtor- 
va detalii de procedură, se decidea cea mai importantă 
partidă diplomatică a istoriei. 


3 


Negocierile dintre cabinetele de la Londra, Paris, şi 
Moscova intraseră la 2 iunie într-o nouă fază *. În acea 
zi, guvernul sovietic formulase un proiect de acord care 
trezise unele speranțe în capitalele occidentale. Londra 
era „fericită de a putea constata că acordul este realizat 
acum într-o măsură substanțială“. Acest acord — în opi- 
nia Londrei — se referea la următoarele puncte : 

„1) Urmează a fi încheiat un tratat între cele trei 
mari puteri, pe picior de egalitate, fiecare dintre cei trei 
ucceptind obligaţii asemănătoare faţă de celelalte două. 

2) Cele trei puteri își vor acorda una alteia asistenţă 
imediată, 

a. în cazul în care una dintre ele va face obiectul 
unui atuc direct din partea unei puteri europene, 

b.. în cazul în care una dintre cele trei mari puteri 
ya veni în ajutorul anumitor state pe care s-a angajat 
'să le sprijine impotriva unei agresiuni“. 

Progresele înregistrate în cursul lunii mai, în urma 
schimbului continuu de note între cele trei capitale, erau 
într-adevăr „substanţiale“. Englezii acceptaseră princi-- 
piul acordului tripartit în locul declaraţiilor unilaterale 
avute în vedere inițial. Ei acceptaseră, de asemenea, să 
prevadă in acest acord cazul „atacului direct“, aşa cum 


* A se vedea Capitolul V, p. 134 şi următoarele, şi Capito- 
lul VI, p. 154 şi următoarele. 

doreau ruşii. Din partea sa, guvernul sovietic consimţise 
să participe la protecţia statelor limitrofe. i 
Pentru urgentarea încheierii lui, guvernul britanic a 
trimis la Moscova pe dl Strangt de la Foreign Office. 
Negocierile pe calea notelor şi a contrapropunerilor 
urmau să fie înlocuite printr-un contact direct şi 
printr-o „procedură de negociere articol cu articol“. 
Occidentalii erau grăbiţi. La 6 iunie, Consiliul de 
Miniştri francez a decis în unanimitate că „incheierea 
grabnică a acordului prezenta o importanță extremă“. 


Din nenorocire, în proiectul sovietic din 2 iunie exis- 
tau citeva puncte ce aveau să ridice „dificultăţi esen- 
ţiale“. Foreign Office a constatat că aceste puncte „de- 
ranjau nespus de mult guvernul Maiestăţii Sale“. 


Prima 'dificultate consta în dorinţa sovieticilor de a 
adăugau Finlanda, Letonia şi Estonia listei statelor pe 
care se angajau să le asiste. Punctul de vedere rus părea 
Jogic : întrucit era vorba să consolideze situația a două 
state limitrofe (Polonia și România), de ce nu s-ar fi ex- 
tins protecția la întrega regiune din est situată între 
Baltica şi Marea Neagră? Această  contrapropunere a 
trezit însă suspiciuni la Londra, care s-a întrebat ce as- 
cundea insistența sovietică în favoarea statelor baltice. 
care pină atunci refuzaseră să accepte garanţia marilor 
puteri. Şi cei de la Quai d'Orsay erau la fel de îngrijo- 
raţi, spunînd că „pactul, aşa cum fusese el conceput, era 
menit să asigure securitatea şi independenţa statelor 
paşnice, dar că nu trebuia ca U.R.S.S. să poată avea, prin 
acesta, dreptul de a interveni militar în ţările baltice“. 

Opoziția occidentalilor a trezit bănuielile Moscovei. 
De ce își limitau Anglia și Franța protecția la Polonia şi 
România, lăsînd o cale deschisă către Rusia prin țările 
baltice ? Nu se putea înţelege din aceasta că occidentalii 
tineau la acordul tripartit numai în măsura in care se 
refereau la acele țări din răsărit în care erau direct in- 
teresaţi ? 

DI Strang s-a izbit de această neîncredere din partea 
sovieticilor încă de la sosirea sa la Moscova. DI Molotov 
i-a transmis că era decepţionat de refuzul de a îngloba 
statele baltice în acord ; el „se aştepta la mai mult din 

partea puterilor occidentale“. Negocierile directe au în- 
ceput într-o atmosferă lipsită de încredere. Cuvintele 
folosite nu aveau acelaşi sens de o parte şi de cealaltă ;- 
existau temeri în legătură cu intenţiile intuite, dar și mai 
multe în legătură cu cele ce nu puteau fi intuite. 

Occidentalii au încercat să-şi explice buna-credinţă. 
Dl Bonnet l-a însărcinat pe ambasadorul său să amin- 
tească guvernului sovietic, „pentru a-i risipi neincrede- 
rea“, că guvernele englez şi francez acordau cea mai înaltă 
preţuire colaborării efective cu U.R.S.S. Ele au dovedit-o 
cu prisosinţă „solicitind această colaborare şi străduin- 
du-se neincetat, timp de două luni, să se apropie de punc- 
tul de vedere sovietic; nimic nu justifica presupunerea 
dlui Molotov că cele două guverne ar voi să-și asigure 
o portiță de scăpare“. 

Aceste explicaţii liniștitoare cereau altele de aceeaşi 
natură, dar sovieticii rămîineau muţi. Pentru a  înlesni 
un compromis în problema statelor baltice, negociatorii 
englezi și francezi au propus o formulă generală, care 
urma să inglobeze toate statele „limitrofe“ — atit cele 
de la est, cît şi cele de la vest. De îndată ce această idee 
a fost cunoscută, ea a ridicat o serie de proteste. Nici 
una dintre ţările mici nu voia să figureze pe o listă care 
s-o fi lăsat pradă furiei germane; unele dintre aceste 
ţări se temeau de amestecul rus. Guvernul Olandei a 
făcut cunoscut că „el nu era amestecat în nici un fel în 
negocierile purtate de marile puteri“. Ministerul Aface- 
rilor Străine din Estonia a declarat că statele baltice nu 
înțelegeau să se supună protecției unei mari puteri care 
ar vrea să „joace un rol de apărător“ în propriul său 
interes. 

“Fără a se sinchisi de aceste reacţii, guvernul sovietic 
îşi unma calea sa. El nu va acorda asistenţă nici Olandei, 
nici Elveţiei, pentru că nu avea relații diplomatice cu 
aceste ţări. Spre deosebire de acestea, statele baltice tre- 
tuiau să figureze neapărat în acordul tripartit. Departe 
de a se gîndi să negocieze asupra acestui punct, Moscova 
cerea, dimpotrivă, noi precizări. Şi occidentalii au cedat ; 
la 6 iulie punctul de vedere sovietic fusese acceptat în 
totalitate. 

Între timp, guvernul sovietic îşi sporise pretenţiile. 
Astfel s-a ajuns să se pună faimoasa problemă a agresi- 
unii indirecte. În proiectul stabilit de al Molotov (4 iulie) 
textul articolului 1 era formulat astfel : 

„Anglia, Franța şi U.R.S.S. se angajează să își acorde 
orice asistență imediată și eficace, dacă una dintre cele 
trei tări se angajează în ostilități cu vreun stat european, 
ca urmare fie a unei agresiuni îndreptate de către ucea- 
stă putere împotriva uneia dintre aceste trei țări, [ie a 
unei agresiuni directe sau indirecte, îndreptată de către 
această putere împotriva vreunui stat european, în cazu! 
în care una dintre cele trei tări interesate consideră că 
este obligată să apere independența și neutralitatea uces- 
tui' stat“. 

Într-o scrisoare-anexă urma să fie specificat că tra- 
tatul se va aplica „în caz de agresiune directă, sau îndi- 
rectă, adică al unei lovituri de stat interne sau al schim- 
bării politice favorabile agresorului“. Prin acest proiect 
se părea că dl Molotov voia să pună bețe în roate. Pactul 
de asistență lua aspectul unui act internaţional ce auto- 
riza intervenţia în afacerile ţărilor mici. Pentru a-şi jus- 
tifica pretenţiile, U.R.S.S. invoca precedentul Cehoslo- 
vaciei, unde regimul Hacha a fost în strinsă corelaţie cu 
cucerirea germană. Nu trebuiau oare marile puteri să 
se apere împoiriva unor astfel de procedee ? Dreptul pe 
care voia să .şi-l aroge însă U.R.S.S. de a controla „schim- 
bările politice“ la vecinii săi deschidea perspective neli- 
niștitoare și justifica temeri din partea puterilor occiden- 
tale. Revendicările U.R.S.S. cu privire la statele baltice 
erau cunoscute ; a-i recunoaşte un drept de supraveghere 
în această regiune însemna, de fapt, a abandona aceste 
state voinţei de putere a sovieticilor. 

Primirea noii propuneri sovietice a produs îngrijorare 
la Paris şi Londra, „Foreign Office-ul pare foarte des- 
curajat“, transmitea ambasadorul Franţei șefului său. 
La fel era și dl Bonnet. Cuvintele „agresiune indirectă“, 
care apăruseră pentru prima Gară într-un text sovietic, 
păreau să aseundă „echivocuri periculoase“. Ministerul 
considera că „este imposibil ca o schimbare politică in- 
ternă dintr-un stat să. poată antrena automat un conflict 
general“. 

Nici Londra şi nici Parisul nu intenționau să se res- 
pingă pur şi simplu „sugestia“ dlui Molotov. Dorinţa de 
a se ajunge la un acord sporea pe măsură ce creştea 
agitația în Europa. Resemnindu-se să folosească termenii 
noi propuşi de comisarul poporului, dl Bonnet.a încercat 
să le dea o definiţie limitativă: urma să fie considerat 
drept agresiune indirectă orice eveniment „care ar avea 
ca efect determinarea unei lovituri de stat interne ce ar 
antrena în mod vădit o înstrăinare sau alterare a suvera- 
nității în profitul agresorului“. 

Foreign Office a căutat și el o definiție „pentru a ate- 
nua gravele suspiciuni ale ţărilor baltice“. El a propus 
următoarea formulă : „S-a convenit că termenul de agre- 
siune trebuie înțeles ca referindu-se și ia o acțiune accep- 
tată de un stat, sub amenințarea cu forța, și care atrage 
după sine abandonarea independenței sau a neutralității 
sale“. 


Din partea sa, pentru a îndulci hapul, dl Molotov a 
propus ambasadorilor francez şi englez menţiunea că 
' agresiunea indirectă la care se făcea referire era aceea 
„al cărei scop ar fi să utilizeze teritoriul unuia dintre 
statele indicate, pentru a comite o agresiune împotriva 
acestuia din urmă sau împotriva uneia dintre puterile 
contractante“. 

Această definiţie, cea mai bună din trei, s-a încruci- 
„şat pe drum cu propunerile guvernelor occidentale. Dl 
Bonnet s-a grăbit să o accepte telegrafic. Prea tirziu 
însă. DI Molotov își însușise „sugestiile“ engleze și le 
„„combinase“ cu propriul său proiect. Formula la care 
avea să se oprească era următoarea : „,[...] în caz de agre- 
siune indirectă, al cărei scop ar fi să utilizeze, sub ame- 
nințarea cu forța sau fără o astfel de amenințare, teri- 
toriul unuia dintre statele indicate, . pentru a comite o 
agresiune împotriva acestuia din urmă sau împotriva 
uneia dintre puterile contractante“. 

Efortul depus de o parte şi de cealaltă pentru a com- 
bina formule complexe într-un moment în care războiul 
bătea la uşă putea părea lipsit, de sens. În realitate, el 
dezvăluia întreaga gravitate a problemelor. U.R.S.S. 
voia să-și asigure întreaga libertate de acţiune în privința 

vecinilor și dorea să rezolve „problema“ satelor baltice. 
Acesta era preţul colaborării sale. Puterile occidentale 
nu crezuseră că vor fi nevoite să plătească un asemenea 
preț atunci cînd angajaseră negocierile în est. Nu oferiseră 
ele Rusiei — ţară pe care Reich-ul o amenința în pri- 
mul rind — o asistenţă de valoare cel puţin egală cu cea 
pe care o putea acorda Rusia ? Dar pe măsură ce Rusia 
îşi sporea pretenţiile şi părea mai putin grăbită să în- 
cheie acordul, în cancelarii se răspindea'o nelinişte surdă. 
Faptul că Moscova se complăcea în prelungirea discu- 
ţiilor însemna că U.R.S.S. se temea mai puţin de acţiu- 
nile lui Hitler ; de unde venea, aşadar, această siguranţă ? 
Posibilitatea unei înțelegeri germano—sovietice făcea 
într-adevăr necesară o reuşită promptă a negocierilor * 
Anglo-francezii păreau să se împace .cu gindul că tre- 
buiau să cedeze în toate privinţele ; lupta în jurul for- 
mulelor nu mai prezenta decit dorinţa de a salva aparen- 
tele. Definiţia sovietică a agresiunii indirecte, cu tot ce 
comporta ea, avea să mai facă obiectul unor schimburi 
de vederi ; de fapt, ea fusese acceptată încă din prima 
jumătate a lunii iulie. 

O nouă condiţie pusă de sovietici avea să provoace o 
agitație şi mai mare. Încă de la inceputul .negocierilor 
ruşii manifestaseră dorința de a încheia un acord mili- 
tar și naval care să completeze acordul politic. În nota 
sa din 2 iunie dl Molotov avansase ideea că pactul tri- 
partit nu va fi considerat încheiat decât după semnarea 
angajamentelor militare. Foreign Office-ul a exprimat de 
îndată rezerve. El se temea de „efectul pe care l-ar pro- 
duce, asupra situației europene, aminarea intrării 'in vi- 
goare a pactului tripartit pină la încheierea convenției 
militare“. O asemenea convenţie îi părea de dorit, dar 
nu credea ca ea să poată fi încheiată „într-un răstimp 
suficient de scurt“. 


* Ultimele informaţii primite nu lăsau totuși să se prevadă 
o asemenea înţelegere. Astfel, dl Coulondre raporta de la Berlin 
la 8 iulie : WInsărcinatul cu afaceri al U.R.S.S., pe care l-am vă- 
zut ieri seară, mi-a declarat în modul cel mai categoric că nu 
există nici o negociere politică în curs între Berlin și Moscova 
[...]. «Pot să afirm — mi-a spus el —, că nu a fost angajată nici 
o convorbire politică, fie ea și oficioasă, cu Berlinul» 

Această problemă avea să fie ridicată după ce se mai 
potolise un pic agitația provocată de „agresiunea indi- 
rectă“. Ea avea să pună în evidență dimensiunile neîn- 
crederii reciproce. Dl Bonnet, care nu încetase să exer- 
cite o acţiune conciliantă, a informat Londra, la 9 iulie, 
că noua condiţie pusă de dl Molotov Îi părea inaccep- 
tabilă. „Formula sovietică — spunea ministrul —, care 
condiţionează intrarea în vigoare a acordului politic de în- 
cheierea aranjamentului militar, riscă să întirzie, într-o 
perioadă ce se anunţă deosebit de critică, efectul psiho- 
logic şi aplicarea practică a acestui acord. Guvernul so- 
vietic trebuie să înțeleagă că guvernele francez şi englez 
nu şi-ar fi multiplicat de citeva luni eforturile de con- 
ciliere, în vederea ajungerii la o înțelegere, dacă n-ar fi 
fost hotărâți să-i asigure acesteia, în cel mai scurt timp, 
întreaga eficacitate. A urma această cale înseamnă să 
riscăm ca în luna august, cînd situația internaţională ar 
putea fi deosebit de gravă, să ne aflăm în fața următoarei 
alternative : sau să fim nevoiţi să acceptăm din partea 
guvernului sovietic toate pretenţiile militare, adică să-i 
acordăm un concurs total în vest în schimbul unui con- 
curs limitat în est, sau să fim nevoiţi să acceptăm o 
ruptură a negocierilor militare, ceea ce ar anula atît 
acordul militar cât și pe cel politic. Jocul acesta împo- 
triva noastră este cu atît mai simplu cu cît, petru a 
avea valabilitate în est, acordul militar necesită asenti- 
mentul Poloniei şi României, care numai cert nu ese“. 
Acestea erau suspiciunile dlui Bonnet. Moscova a răs- 
puns printr-o neincredere la fel de mare. În opinia dlui 
Molotov, „cîtă vreme nu este încheiată convenția militară, 
nu poate fi vorba de un tratat“. Vorbind despre omul 
de stat sovietic, arfibasadorul Franţei spunca : „Obsesia 
sa pare a fi aceea că noi ne-am mulţumi cu efectul moral 
al înpheierii unui tratat solemn, care ar fi plin de sem- 
nificaţie și de importanţă practică fie şi-n absenţa con- 
venţiei militare. O discuție de două ore n-a reuşit să-l 
determine să renunțe la această poziţie“. Dl Naggiar? a 
adăugat această observaţie foarte semnificativă: „Mă 
tem că o discuţie mai insistentă pentru respingerea pro- 
punerii sovietice va accentua neîncrederea acelor membri 

ai Biroului politic care ne reproşează că mai curind că- 
utam o declaraţie comună decit un angajament concret. 
Propaganda germană acţionează deja în acest sens, stră- 
duindu-se să demonstreze că Anglia şi Franţa nu-și vor 
ține pînă la capăt angajamentele“. . 

Era evident faptul că occidentalii urmăreau (şi nu 
ascundeau deloc acest lucru) un efect psihologic. Ei vo- 
iau să creeze o solidaritate între vest și est care să-l 
împiedice pe Hitler să înceapă războiul. Acest plan era 
perfect justificat ; era firesc ca orice intirziere produsă 
în realizarea lui să pară insuportabilă. Punctul de vedere 
al sovieticilor era în egală măsură justificat: Moscova 
nu voia să se angajeze cu ușurință. Dacă, în pofida acor- 
dului de principiu, războiul izbucnea, efortul german cel 
mai important ar fi putut fi dirijat împotriva U.R.S.S. 
Pretinzind angajamente din ce în ce mai precise, U.R.S.S. 
Îşi apăra propria cauză ; ea a greşit însă afişindu-şi prea 
mult bănuielile. Anglia, care pînă atunci acceptase totul, 
s-a simţit ofensată de neîncrederea sovietică. Procedeul 
sovietic îi părea „absolut anormal“. „Faptul că dl Molotov 
prezintă o asemenea cerere — se aprecia la Londra — dez- 
văluie bănuelile cele mai ofensatoare la adresa sincerităţii 
„noastre şi a bunei noastre credințe, bănuieli cu atit mai 
nejustificate cu cit noi sîntem gata să începem negocieri 
militare imediat după semnare. Procedura firească în 
materie de acord de asistenţă mutuală este aceea ca acor- 
dul politic să preceadă aranjamentele militare. Insistenţa 
cu care guvernul U.R.S.S. cere ca acordul politic să de- 
pindă de acordul militar naşte bănuiala neplăcută că 
guvernul U.R.S.S. speră astfel să ne forţeze să acceptăm 
condiții militare care ar fi contrare vederilor noastre“. 
Se reaminteau numeroasele concesii pe care Anglia le 
făcuse deja pentru a cîştiga încrederea Moscovei : 


1) Am acceptat cererea guvernului U.R.S.S., care a 
ținut :să înglobeze în acest tratat cazul țărilor baltice. 

2) -Am renunţat să cerem ca Olanda, Elveţia şi Lu- 
xemburg să fie incluse printre țările la care trebuie să 
se refere acordul. 

3) Am acceptat să ripostăm în cazul unci agresiuni 
indirecte. 

4) Am acceptat, împotriva voinței noastre, să definim 
acest caz. 

5) Sintem gata să inscrăm această definiţie în acord 
[...], dar ajungem într-un punct în care nu mai putem 
îi de acord cu această metodă, anume de a accepta fie- 
care nouă cerere avansată de guvernul sovietic“. 

Se lăsa a înţelege că răbdarea Angliei era „aproape“ 
epuizată şi că guvernul Maiestăţii Sale „s-ar putea vedea 
nevoit, să-și reexamineze poziţia sa de ansamblu“. Parisul 
a fost informat la aceeaşi dată că, dacă guvernul sovietic 
refuza orice concesie în legătură cu singurul punct pe 
care il reţinuse guvernul britanic, acesta din urmă esti- 
ma că „va deveni imposibilă continuarea negocierilor“. 

Guvernul francez înțelegea perfect cît de intemeiate 
erau reacția engleză şi pericolul ce decurgea din aceasta. 
Sisturea negocierilor ar ft fost un triumf pentru Hitler. 
Trecind peste rezervele pe care le formulase el însuşi, dl 
Bonnet s-a adresat direct lordului Halifax : „Nu trec cu 
vederea concesiile foarte importante la care am consim- 
tit deja. Dar am ajuns într-un moment decisiv în care 
ni se pare necesar să nu neglijăm nimic pentru a reuşi. 
Nu trebuie să ascundem efectul dezastruos, nu numai 
pentru tările noastre, ci şi pentru menţinerea păcii, pe 
care l-ar produce eşecul negocierilor în curs. Mă tem 
chiar cu acesta să nu fic semnalul unei acţiuni germane 
asupra Danzigului. Aceste negocieri durează de peste 
patru luni. Opinia publică din toate ţările ii acordă cea 
mai mare importanță. Din această cauză ea a căpătat 
chiar un caracter simbolic. Dl preşedinte al consiliului 
și cu minc apreciem că în aceste împrejurări este de o 
importanţă capitală să se ajungă la încheierea unei nego- 
cieri, al cărei succes ne pare a fi astăzi- una din condiţiile 
esenţiale ale menţinerii păcii“. 

Timp de citeva zile, Quai d'Orsay a trăit în stare de 
alarmă. Guvernului englez nu-i trecea iritarea. Londra 
era de părere că negociatorii sovietici nu fuseseră nicio- 
dată sinceri; ci abuzau de concesiile aliaților pentru a: 
obține de fapt altceva. Se aprecia că trebuia incercati o 
nouă tactică. Guvernul francez şi-a reluat misiunea. El 

a demonstrat că o sistare a tratativelor putea să zdrun- 
cine intregul dispozitiv de securitate al Europei. „Reu- 
șita sau eșecul negocierilor — spunea el —, va exercita o 
influenţă hotăritoare asupra acţiunilor Axei in lunile ce 
urmează“. Si el indemna guvernul englez să facă o ulti- 
mă concesie : „În faţa gravităţii momentului, a consecin- 
telor incalculabile pe care încheierea sau eşecul acordului 
le ține în suspensie, guvernul francez apreciază că, ori- 
care ar fi alterările suferite de însăşi substanţa acestui 
acord, valoarea sa preventivă și politică continuă să fie 
suficient de valabilă pentru a ne impune să sacrificăm 
rezervele, oricît de serioase ar fi ele, pe care ni le-au 
impus unele dintra prevederile sale [...]* 

În fine, în jurul datei de 24 iulie Foreign Oftice-aul 
s-a lăsat înduplecat. El a consimţit, aşa cum anunţa o 
depeşă de la Londra, „să dea mai multă elasticitate in- 
strucţiunilor sale“. În urma unui consiliu de cabinet 
restrins, guvernul englez s-a decis să cedeze încă o dată. 
Stirea, comunicată de îndată, a produs la Moscova o 
reacţie dintre cele mai favorabile. Dl Molotov şi-a ex- 
primat întreaga satisfacţie ; politica sa ciştigase încă un 
punct. Negociatorii au considerat acordul politic drept 
„virtual incheiat“. Trebuia urgentată trecerea lu exami- 
narea problemelor militare. Guvernul sovietic s-a decla- 
raț gata să înceapă imediat. tratativele. Ambasadorii ali- 
aţi, temindu-se de noi complicaţii, erau de părere că 
această chestiune trebuia rezolvată. cit mai urgent. Ei se 
imbătau cu speranța că negocierile luaseră în sfirşit un 
curs favorabil. DI Naggiar aprecia: . „„Cerind el insuși 
inceperea neintirziată a tratativelor tehnice, avind grijă 
să precizeze că clauzele politice sînt inseparubile de cele 
militare, guvernul sovietic se descoperă în suficientă 
măsură pentru ca, încă de pe acum, noi să tragem din 
această atitudine publică profitul pe care îl dorim“. 

Guvernele occidentale au cedat în faţa acestui argu- 
ment. În momentul în care diplomaţii încercau să ex- 
prime într-un comunicat acordul „provizoriu“ ce se sta- 
bilise asupra clauzelor politice (acest: comunicat, nepu- 
tind întruni sufragiul celor trei parteneri, avea să nu 
fie niciodată publicat), delegaţiile militare au plecat spre 
Rusia. ' 

Primirea ce li s-a rezervat la Moscova ofiţerilor aliaţi 
a fost dintre cele mai călduroase. Încă de la primele ban- 
chete, noii negociatori au apreciat somptuozitatea ospi- 
talităţii sovietice. Raporturile s-au resimțit; optimismul 
era la ordinea zilei, convorbirile păreau angajate sub cele 
mai bune auspicii. , 

Dar în noaptea de 14 spre 15 august, cancelariile 
Franţei şi Angliei au fost anunţate că se produsese o lo- 
'vitură de teatru: în cursul unei întrevederi „tehnice“ 
mareșalul Voroșilov 3 pusese întrebarea : „Vor fi trupele 
sovietice autorizate, în cazul unei agresiuni îndreptate 
împotriva Franţei şi a Angliei, să pătrundă pe teritoriul 
poionez prin coridorul Wilnei şi al Galiției şi, de ase- 
menea, pe teritoriul românesc ?“ Această întrebare i se 
părea mareșalului cu atît mai firească, „cu cît Franţa 
are deja un tratat cu Polonia, iar Anglia a garantat in- 
tegritatea acestei ţări“. 

Întrucît misiunile aliate invocaseră caracterul politic 
al chestiunii, mareşalul declarase de îndată că „delegația 
sovietică apreciază că, în lipsa unei soluționări a acestei 
probleme, discuțiile ulterioare sînt sortite unui eşec sigur 
şi că ea nu poate recomanda guvernului său să se an- 
gajeze într-o acţiune sortită în mod vădit eșecului...“. 

Această întorsătură neașteptată adusese negocierile la 
punctul de plecare, după patru luni de eforturi labori- 
oase. Se depuseseră mari strădanii pentru construirea 
unui sistem care să protejeze ţările limitrofe fără a face 
apel la consimţămiîntul lor. lată că problema care părea 
să fi primit o soluție politică era din nou pusă pe consi- 
derente de ordin militar. 

Este puţin probabil ca guvernul sovieiic, prin între- 
barea lui Voroşilov, să nu fi ştiut ce agitaţie avea să 
provoace aceasta. Este, de asemenea, adevărat că necesi- 
tăţile discuţiei cereau ca o asemenea problemă să fie 
rezolvată. Cum să-ți asumi angajamente exacte de ordin 
militar fără să prevezi un plan de operațiuni şi fără să 
clarifici poziţia ţărilor intermediare ? Faptul că întreba- 
rea a avut recul în plan politic era o altă problemă, care 
nu-l mai privea pe mareşalul Voroșilov. El s-a mărginit 
să întrebe dacă tratatul militar, pe care era de presupus 

că va fi nevoit să-l semneze, putea fi executat şi cum 
anume. Răspunsul ła întrebarea sa, aşa cum ştiuse s-o 
pună, nu mai putea fi evitat: răspunsul trebuia să fie 
da sau nu. De acest da sau de acest nu avea să depindă 
direct soarta negocierilor — şi pacea lumii. 

Trebuia obţinut în grabă consimțămintul ţărilor li- 
mitrote. Guvernele occidentale s-au adresat Poloniei. 

Quai d'Orsay aprecia că răspunsul guvernului polonez 
nu putea fi decît favorabil. Nu declarase, chiar recent, 
dl Beck despre negocierile de ła Moscova, de care avea 
cunoștință, că ar fi satisfăcut dacă ele ar putea reuși şi 
că ar regreta eșecul lor ? Ministrul afacerilor străine al 
Franței l-a convocat pe dl [Juljusz] Lukasiewicz, amba- 
sadorul Poloniei, şi l-a rugat să transmită șefului său 
întrebarea sovieticilor. Accepta Polonia ca, în cazul 
unei agresiuni inamice, trupele ruseşti să traverseze teri- 
toriul polonez prin coridorul Wilnei și al Galiției? „A 
răspunde nu — a subliniat Bonnet —, înseamnă rupe- 
rea negocierilor, cu toate consecințele sale. S-ar ajunge 
la catastrofă“. Dl Lukasiewicz a răspuns că va trans- 
mite mesajul fără comentariu ; în opinia sa, putea spune 
anticipat că dl Beck va găsi propunerea inacceptabilă. 
Ambasadorul a adăugat: „Ce-aţi zice dacă vi s-ar cere 
să acceptaţi ca Alsacia şi Lorena să fie protejate de 
Germania ?“ 

Dl Bonnet era avertizat; el i-a cerut urgent dlui 
Noël, ambasadorul Franţei la Varşovia, să acționeze 
energie asupra guvernului polonez : „Este important să 
insistaţi personal pe lîngă dl Beck asupra necesităţii ca 
guvernul polonez să accepte ajutor rusesc în condiţiile 
clar limitate în care acesta este propus. Nu omiteți să 
subliniaţi cu tărie că o eventuală colaborare ruso-polo- 
neză pe teatrul răsăritean de operaţiuni este o condiţie 
indispensabilă pentru eficienţa rezistenței noastre co- 
mune la planul de agresiune al Axei [...]. Nu putem cre- 
de că, refuzînd discutarea condiţiilor strategice ale unei 
intervenţii ruseşti, Polonia şi-ar asuma responsabilitatea 
unui eşec al tratativelor militare de la Moscova, cu ipate 
consecințele ce decurg din aceasta“. 

Prevenit de dl Lukasiewicz, colonelul Beck era pre- 
gătit să ţină piept ambasadorului Franţei : „Inirind în 
biroul său — a telegrafiat di Noël —, am avut impresia 
că regăsesc in el, în pofida curtoaziei obişnuite, pe inter- 
locutorul cu care am avut, în ultimele luni, explicaţii 
adesea aprinse .cu privire la subiectele ce opuneau poli- 
tica poloneză politicii noastre“. 

Beck şi-a rezervat dreptul de a da un răspuns defi- 
nitiv în zilele următoare ; dar a făcut pe loc următoarele 
obiecţii : i se părea evident că guvernul sovietic mane- 
vra astfel încit responsabilitatea eșecului să cadă asu- 
pra Poloniei; ducă Polonia accepla combinaţia avută în 
vedere, Germania ar fi fost de îndată informată în legă- 
tură cu acest lucru (ruşii înșiși ar avea grijă şă o pre- 
vină) și războiul ar deveni inevitabil; dacă Polonia ac- 
cepta ceea ce i se propunea, U.R.S.S. nu și-ar respecta 
angajamentele militare (nu avea capacitatea materială 
să o facă), dar și-ar asigura îm schimb garanţii de ordin 
politic. 

Au reapărut vechile argumente și prejudecăţi ale lui 
Beck : teama faţă de brutalitatea Germaniei, neîncrede- 
rea profundă cu privire la Rusia. Dacă Rusia era slabă 
din punct de vedere militar, ce rost avea să ne asociem 
cu ea ? Dacă era puternică, atunci, ea nu va părăsi nicio- 
dată teritoriile poloneze ocupate.  Împoțiva acestor 
aprehensiuni erau inutile cele mai solide argumente. 
Degeaba argumentase dl Noël că, pentru dejucarea ma- 
nevrelor sovietice, dacă de manevre era vorba, cel mai 
bun răspuns din partea Poloniei ar fi să accepte ceea 
ce i sc propunea ; dl Beck era de neînduplecat. 


Timpul presa. „Următoarea reuniune — anunța dl 
Naggiar de la Moscova — a fost fixată pentru ziua de 


21, pentru a ne da timp să primim, înainte de această 
dată, indicaţii cu privire la problema poloneză. Subliniez 
că, în lipsa unei soluţii favorabile oficiale, oficioase sau 
chiar tacite, care să ne permită să răspundem afirmativ, 
negocierile militare vor fi întrerupte“. 

Dl Bonnet a trimis un nou mesaj la Varșovia: „Ori- 
cît de nesatisfăcătoare ar fi prima reacție a colonelului 
Beck, eu apare a avea un caracter politic, și psihologic 

mwt prea evident pentru a putea să o acceptăm ca defi- 
nitivă într-o chestiune esențialmente tehnică“. 

Ministrul l-a însărcinat pe dl Noël să aducă „neiîn- 
cetat* discuţia pe teren militar. „Guvernul polonez tre- 
buie determinat să considere din punct de vedere teh- 
nic problema rusă, ca o parte esențială a problemei 
penerale de organizare a frontului defensiv în Europa 
“răsăriteană. Chestiunea nu poate fi limitată doar la 
problema raporturilor polono-ruse. Acţiunea militară în 
curs de pregătire angajează în egală măsură Turcia, 
România şi eventual alte țări. Coordonarea, sa trebuie 
să fie totală“. Și dl Bonnet a adăugat: „Dacă guvernul 
polonez este decis să refuze orice ajutor practic din 
partea U.R.S.S.,: este inadmisibil faptul că ne-a lăsat, 
fără a ne preveni-în legătură cu punctul său de vedere, 
să angajăm tratative politice şi că dl Beck v-a. spus în 
cîteva rînduri că doreşte sincer ca aceste tratative să se 
incheie favorabil“. În concluzie, el a spus: „Intrăm 
într-o perioadă decisivă. . Duminica viitoare dl Hitler 
urmează, să pronunţe: diseursul de la Tannenberg. Suc- 
cesul (sau eșecul negocierilor wanglo-franco-ruse depinde 
de răspunsul polonez. Îi revine guvernului polonez să 
aprecieze întreaga amploare a responsabilităţilor sale, 
în cazul în care atitudinea sa va conduce la ruperea 
negocierilor cu U.R.S.8.“. 

D) Beck luase o decizie înainte de primirea acestui 
ultim mesaj. Răspunsul era, categoric şi hotărit, nu! 
„Pentru noi — i-a declarat el în seara de 19 august 
dlui Noël —, este o chestiune de principiu: nu avem 
un acord militar cu U.R.S.S., şi nici nu vrem să avem 
unul. Nu admitem ca, sub o formă oarecare, să se pună 
în discutie posiblitatea utilizării unei părți a teritoriului 
nostru de către un efectiv de trupe străine. De fapt, nu 
este nimic nou în aceasta : această doctrină a fost întot- 
deauna a noastră și v-am expus-o adeseori“.. Beck răs- 
pundea astfel ultimelor argumente ale dlui Bonnet îna- 
inte chiar de a fi luat cunoştinţă de ele. Problema pe 
care occidentalii o priveau din punct de vedere tehnic 
era pentru Polonia o chestiune de principiu. Dl Beck 
părea să-i răspundă ministrului francez : de ce ați rătă- 

cit voi înşivă în negocieri ce aveau să ajungă în acest 
punct, de vreme ce noi nu v-am ascuns niciodată „doc- 
trina“ noastră ? 

Generalul [Waclaw] Stakiewicz, şeful statălui major 
polonez, a susținut refuzul lui Beck : „Polonia nu poate 
accepta ca trupe străine să pătrundă pe teri oriul său“. 

Guvernul francez s-a decis atunci la o acțiune ex- 
tremă : în faţa iminenţei pericolului, dl Naggiar şi ge- 
neralul [Joseph] Doumenc, şeful delegaţiei militare 
franceze, sugerează la 20 august „să nu fie luate ad litte- 
ram obiecțiile dlui Beck, care nu dorește poate decit un 
singur lucru, şi anume să ignore această poveste“, auto- 
rizindu-i pe negociatori să dea un răspuns afirmativ de 
principiu. Acest răspuns trebuia să specifice că trecerea 
prevăzută va fi acordată numai după angajarea ostili- 
tăților. 

La 21 daaust generalul Doumenc a primit telegrafic 
instrucțiunile- dlui Daladier, care îi acorda puteri depli- 
ne să semneze, în cele mai bune condiţii, acordul mili- 
tar. Guvernul francez era de acord să nu ţină seama de 
refuzul colonelului Beck. 

Prea tirziu ! În aceeași zi s-a aflat că dl von Ribben- 
trop pleca la Moscova. Două zile mai tirziu, la 23 auguss 
1939, era semnat acordul germano— sovietic. 

Astfel sfirşea ultimul efort al Europei de a se sus- 
trage destinului său, care era acela de a înfrunta ame- 
nințarea hitleristă. Puteau fi stabilite responsabilităţile 
acestui deznodămiînt fatal ? 

Anglia acţionase corect, fără grabă exagerată, dar 
cu dorinţa evidentă de reușită. I se puteau reproșa ezită- 
rile, propunerile vagi şi soluţiile complicate ; puteau exista 
dubii chiar şi în privinţa hotăririi sale de a interveni cu 
armele. Îndoiala era neîntemeiată. Anglia avea să de- 
clare prima războiul. Ea avea să aibă curajul de a des- 
chide ostilitățile şi aceasta pentru a- se ţine de cuvînt. 

Franţa se implicase mult mai mult în timpul. nego- 
cierilor. Ea încercase tot timpul să înlăture dificultăţile, 
din dorința de a atinge țelul. Prevăzind consecinţele ca- 
tastrofale ale eșecului, ea luptase cu încăpăţinare. În 

fine, şi Franţa avea să aibă curajul de a declara războiul, 
pentru a-şi respecta cuvîntul. 

Totuşi, acțiunea Franţei, ca şi cea a Angliei, era 
umbrită de o pată foarte apăsătoare : cea a pactului de 
la München. În timpul negocierilor, U.R.S.S. nu făcuse 
caz de pactul de la Miinchen. Dar neîncrederea legată de 
acest trecut pr.rsistase, fără îndoială, influenţind înseși 
negocierile. Pentru a o compensa, negociatorii ar fi tre- 
buit să aibă la activul lor un element nou: adeziunea 
formală a Poloniei. Şi aceasta adeziune le-a lipsit. 

Polonezii aruncau vina asupra ruşilor. Beck nu a 
fost deloc impresionat cînd a aflat de călătoria lui von 
Ribbentrop. El dădea asigurări că, „practic, nu se va 
schimba mare lucru“. În acest eveniment, el vedea o 
„justificare în plus“ a neîncrederii sale faţă de U.RS.S. 
Rusia nu fusese niciodată loială ; acum era „rîndul d-lui 
Ribbentrop să aprecieze buna-credinţă sovietică“. 

Ruşii acuzau Polonia. Anunţind, la 24 august, dele- 
gaţiile militare că negocierile „tehnice“ nu mai aveau 
obiect, mareșalul Voroşilov a atribuit guvernului polo- 
nez intreaga răspundere a eșecului. Dl Molotov a fost la 
fel de categoc. La 25 august el l-a primit pe ambasado- 
rul Franței, căruia i-a declarat : „Constatind că, în po- 
fida eforturilor celor trei guverne, refuzul încăpățînat 
al Poloniei face imposibil un pact de asistență tripar- - 
tită, guvernul sovietic a fost nevoit să rezolve problema, 
în ceea ce-l priveşte, prin semnarea pactului de neagre- 
siune cu Germania“. „Povara profundelor tulburări 'pe 
care le-ar putea antrena tratatul germano-sovietic — a 
adăugat dl Molotov — va cădea în exclusivitate asupra 
guvernului de la Varșovia“. „O ţară mare ca U.R.S.S. nu 
poate merge pînă la a implora Polonia să accepte o asis- 
tenţă pe care ea nu o dorește cu nici un preţ“. 

Guvernului sovietic îi era ușor să-i acuze pe ceilalţi. 
El își jucase cartea cu multă abilitate şi părea a nu fi 
comis nici o greşeală. De la început, singura sa grijă 
fusese aceea de a preciza natura angajamentelor. El nu 
se tocmise în privința participării la opera comună, iar 
dacă trebuise să constate imposbilitatea unei întelegeri 
era din cauză că nu i se oferise nici o cale practică de 
a-și putea îndeplini obligaţiile. Simpla oprire a nego- 

cierilor putea desigur să provoace războiul şi acest răz- 
boi putea să se îndrepte în primul rind către est; de 
aceea, U.R.S.S. și-a luat din timp măsuri de prevedere. 
In această argumentaţie riguroasă nu era nici o fisură. 

Între altele, ruşilor li se putea reproşa excesul de 
logică. Lipsa de precizie din partea occidentalilor, de 
care se loviseră, nu schimba cu nimic natura acordului 
care le fusese propus: era categoric un acord pentru 
pace. Această lipsă de precizie nu expunea U.R.S.S. la 
un pericol iminent, știut fiind că Franţa și Anglia garan- 
taseră, pe deasupra, ţările limitrofe frontierelor sovie- 
tice. Preferind propunerile, categoric mai „precise“, ale 
celui de-al III-lea Reich, Rusia optase pentru Hitler, 
cure voia război. Dacă neincrederea sovietică s-ar fi 
manifestat în mod mai judicios, ea ar fi putut „să rezol- 
ve problema“, cum spunea dl Molotov, într-o manieră 
care să înlăture, poate, mari nenorociri pentru lume şi 
pentru Rusia. 

Deci asupra Poloniei apăsau răspunderile cele mai 
reale. Dl Beck făcuse totul ca să provoace o nemulțu- 
mire generală; iar actele sale diplomatice avuseseră o 
valoare negativă deliberată. Asprimea sa, Î faza și mai 
ales orgoliul îl determinaseră să facă jocul Germaniei, 
cu o incăpăținare vinovată. Exista, totuși, în spatele 
acestei neplăcute înfumurări, un sentiment mai profund : 
un soi de neliniște ce reflecta frămiîntările poporului 
polonez %h faţa unor perspective dintre cele mai întune- 
cate. Teama de Germania, neincrederea faţă de Rusia îl 
puneau pe colonelul Beck în faţa unei alternative în 
care se simțea influenţa forțelor tragice care planau 
asupra destinelor Poloniei. Aceasta amintea de poves- 
tea orientală în care un servitor, temindu-se de moarte, 
fuge de la ţară, de lingă stăpînul său, pentru a se ascun- 
de în oraş; Moartea, întiîlnindu-l pe stăpinul acestuia, 
îi spune că trebuie să se ducă în grabă la oraș pentru 
a-l lua pe servitor. Beck putea să se străduiască, prin 
întorsături pe care le credea subtile, să dejoace inten- 
țiile lui Hitler, dar războiul îl viza şi va sfirşi prin a-l 
răpune. 

„Greşealu“ Poloniei. nu poate fi apreciată decit în 
cadrul raporturilor existente în acea perioadă între oc- 

cident şi estul sovietic. Situată pe linia de demarcaţie 
dintre două lumi esențialmente străine una de cealaltă. 
Polonia ştia, dintr-o tristă experienţă, cit de greu este 
să le reuneşti. Se înşela Polonia asupra neințelegeri: 
care despărţea occidentul de Rusia? Chiar pe această 
neînțelegere şi-a construit Hitler politica. El s-a infil- 
trat intre popoarele dezbinate, dornice totuşi să se sus- 
tragă nenorocirii unui conflict, și a impus războiul, care 
a sfirșit prin a-i cuprinde pe toţi: 

În ceea ce priveşte România, ea n-a fost amestecată 
în ultima fază a dramei. Puterile ocçidentale nu o in- 
formaseră despre ultimele negocieri ; nu i-a fost comu- 
nicată întrebarea pusă de mareşualul Voroşilov. Guver- 
nul român n-a fost sesizat de nici o cerere şi n-a avut 
de luat nici o hotărire. La Londra şi lu Paris, se apre- 
ciase oare — în urma convorbirilor pe care le avuse- 
sem — că s-ar fi putut conta pe un răspuns afirmativ 
din partea României la momentul decisiv? Oricum, 
României nu-i revine nici o responsabilitate în eşecul 
negocierilor. 

* 


Nimeni în Europa nu s-a putut înşela asupra semni- 
ficaţiei tratatului de la Moscova. Marea coaliţie preven- 
tivă murise. Tot atunci aveau să dispară asociaţiile mai 
mici. Politica Antantei Balcanice, politica Turciei au fost 
paralizate dintr-o lovitură. Estul european s-a trezit rupt 
de occident. 

Începea războiul lui Hitler. Deasupra imensului ca- 
taclism în care aveau şă se prăbușească nenumărate 
popoare s-au înălțat doi bărbaţi, care aveau să-și dis- 
pute cu destinul conducerea evenimentelor. 

Unul era ciștigătorul bătăliei diplomatice: Totul îi 
reușise lui Hitler. Divizase şi iînvrăjbise lumea pentru a 
o aduce la discreţia sa. „Într-un fel sau altul“, pentru a 
uza una din formulele sale, totul cedase în fața lui. Hitler 
a ales războiul pe care îl 'voia și cum il voia. El s-a 
gîndit să limiteze de la inceput numărul inamicilor săi ; 
mai întîi va zdrobi Polonia. Dispreţul său față de oameni 
şi naţiuni era atit de mare, încît nu se îndoia de imo- 

bilitatea puterilor occidentale. În discursul său din 1 sep- 
tembrie 1939, proclamînd agresiunea, el minimaliza gra- 
vitatea faptelor : „lată scopurile noastre. Sînt hotărît : 
în primul rînd să rezolv problema Danzigului; în al 
doilea rînd, să lichidez problema coridorului ; în-al trei- 
lea rînd, să fac astfel încît în raporturile Germaniei cu 
Polonia să intervină o schimbare care să garanteze o 
fera unei situaţii de etern război civil. Vreau ca la fron- 
tierele Germaniei elementul de nesiguranță şi atmos- 
fera unei situaţii de extern război civil. Vreau ca la fron- 
tiera noastră de rășărit să fac să domnească! acesas pace 
ca la celelalte frontiere ale noastre“. 

Se ştie că Hitler nu a putut dispune de război așa 
cum putuse să dispună de o pace defectuoasă. Războiul 
a ieşit încă din prima zi din cadrele pe care el le inven- 
tase ; şi aşa cum, în Polonia, declarase război lumii, lu- 
mea întreagă avea să-i declare război lui. 

Al doilea bărbat a fost Winston Churchill. D1 Chur- 
chill a devenit prim-ministru al Marii Britanii în mo- 
mentul primelor eşecuri engleze şi al prăbuşirii militare: 
a Franței. De două ori se prăbușiseră sub ochii săi edi- 
ficiile de securitate pe care se înverşunase să le constru- 
iască. Unul cîte unul, statele pe care el contase se deta- 
şaseră din grupul puterilor occidentale. Rusia dispărea 
în ceața acordului de la Moscova; şi această ceaţă cu- 
prindea ţările limitrofe. Churchill nu mai găsea în est 
nci o Europă prietenă. Primele bătălii aveau să desăvir- 
şească opera de dezintegrare europeană. Chiar aliaţii 
Angliei erau despărțiți de ea prin forță. Marea Britanie 
părea condamnată la izolare şi: la înfrîngere. Dl Chur- 
chill, care consumase atîta energie pentru a uni lumea: 
întreagă împotriva războiului, avea să fie nevoit să lupte 
singur. Încrederea însă nu l-a părăsit; acest apărător 
înverşunat al securităţii colective avea să găsească cele 
mai nobile cuvinte pentru a exalta singurătatea patriei 
sale : „De acum înainte sîntem singurii campioni sub 
arme chemaţi să apere cauza lumii. Vom face cum vom 
putea mai bine pentru a fi demni de această onoare.. Ne 
vom apăra insula şi, împreună cu Imperiul britanic, vom 
continua, invincibili, lupta, pînă cînd nenorocirea adusă 

de Hitler nu va mai întuneca frunţile oamenilor. Sintem 
siguri că în cele din urmă totul va fi bine“. 

Războiul a reușit ceea ce nu izbutise diplomaţia. El 
l-a. izolat pe cuceritor şi a înfăptuit ideea lui Winston 
Churchill, constrîngind naţiunile să se unească în vede- 
rea victoriei. 


Această unire a aliaţilor, produs al unei necesităţi 
şi nu al unui acord, va impune o consacrare mai pre- 
cisă. Acordul nu va putea fi eludat. Negocierile între- 
rupte din cauza lui Hitler vor fi reluate după dispariția 
sa ; de închiderea lor fericită vor depinde sensul și va- 
loarea "victoriei comune. | 

Învinşii au capitulat necondiţionat ; pentru a putea 
asigura pacea, rămine să fie puse de acord condiţiile 
învingătorilor. 


Anexe 


Teza conform căreia împărțirea Europei trebuie să ducă 
infailibil la război a fost expusă în articolul următor 
(publicat în „Journal de Genève“ din 25 iulie 1945) 


TĂCEREA DE LA POTSDAM ! 
Conilictul dintre două principii 


Inainte de declararea războiului, Hitler se apăra că nu 
vrea să distrugă Imperiul britanic. „In cursul întregii mele 
activităţi politice — declara el în discursul din 28 aprilie 1939 —, 
eu n-am încetat să pledez în favoarea unei prietenii şi a unei 
colaborări între Germania şi Anglia“. 

Această invitaţie la „colaborare“, care conţinea, după cum 
pretindea el, dorinţa sa cea mai fierbinte, Hitler o adresase de 
mai multe ori engiezilor, punindu-le întrebarea : „Vreţi să im- 
părtiți lumea cu noi?“ Şi englezii răspunseseră: „Nu“. 

Acest nu incăpătținat și implacabil îl umpluse de furie pe 
Hitler. Am avut ocazia, în cursu! vizitei oliciale pe care am 
făcut-o la Canceiaria Reich-ului (sfîrşitul lunii aprilie 1999), să 
asist la una dintre acele faimoase crize de minie. În injuriile 
lui Hitler la adresa „neințelegerii și a încăpăţinării oarbe a 
conducătorilor englezi” se distingea un soi de speranță secretă 
că împărţirea atit de mult dorită va sfirşi totuşi prin a se 
realiza. 

După trei zile de la această audienţă, continuindu-mi călă- 
toria oficială, m-am aflat la Londra, unde am avut onoarea 
să fiu prezentat dlui Churchill cu prilejul unui dineu la legu- 
tia României. 

Cind i-am comunicat cuvintele rostite în faţa mea de can- 
celarul german cu privire la Anglia, dl Churchill a exclamat: 

„Ştiu prea bine că sînt gata să se înţeleagă cu noi! Dar 
cu ce preţ? Şi împotriva cui?“ Şi dl Churchill s-a referit la 
un discurs pe care îl ţinuse cu un an înainte, la 9 mai 1938: 
„Sintem sfătuiţi să nu purtăm de grijă tuturor. ţărilor din 
Europa centrală, să nu ne dăm osteneala de a respecta Pactul 
Societăţii Naţiunilor, să recunoaştem că acesta nu este decit 
nebunie şi vanitate, pentru a încheia un pact de prietenie spe- 
cial cu Germania [...]. Dar cer să ştiu ce ar reprezenta acest 
pact şi pe seama cui ar fi făcut? Bineînţeles, guvernul nostru 
ar putea ajunge la un acord cu Germania; de acest lucru nu 
mă îndoiesc o clipă. Ar fi suficient [...]] să dăm mină liberă lui 
Hitler, autorizindu-l să extindă, cît de departe va voi în Europa 
centrală, sistemul de dominație nazistă. După părerea mea acest 
pact ar fi ruşinos şi dezastruos. În primul rînd, aceasta ne-ar 
conduce direct la război. Regimul nazist, sigur de acest triumi 
şi de acum liber şi fără piedici şi-ar continua nestingherit 
planurile sale ambiţioase. În ceea ce ne priveşte, nepuţincioși, 
liniștiți, cu căluşul în gură, am asista ca simpli spectatori la 
ororile care ar copleşi din ce în ce mai mult Europa centrala“, 

Dl Churchill avea să reia în faţa mea acest raționament: 
„Ce puteam noi să împărţim cu Germania ? a exclamat el. Lu- 
mea ? Dar această lume nu este a noastră. Şi dacă, din eroare, 
ar urma să-i cedăm lui Hitler tot ceea ce nu ne aparţine, miine 
n-am mai putea să apărăm, împotriva lui, ceea ce ne“aparţine, 
Dl Hitler ne reproşează că luăm de bun ceea ce scrie el însuşi 
în cartea sa. De ce nu l-am lua în serios atunci cînd este vorba 
de securitatea şi chiar de existenţa imperiului nostru ?“ 

Între principiul împărţirii şi cel al echilibrului nu exista 
posibilitatea unui compromis. 

Opoziția dintre cele două principii era atît de violentă g 
de ireductibilă încît ea avea să ducă în mod fatal la război. 
Țara, de care avea nevoie Hitler pentru a împărţi cu ea lumea 
în părţi egale, nu exista în realitate, ea nu exista decit în în- 
chipuirea cancelarului german. Anglia, aşa cum era ea în rea- 
litate, trebuia în mod necesar să se opună unor ambiţii care tin- 
deau să răstoarne echilibrul şi ordinea europeană, zdruncinînd 
astfel temeliile pe care se sprijineau măreţia, securitatea, în- 
săşi existența poporului englez. Imposibilitatea partajului la 
care visa Hitler nu putea decît să-l exaspereze și să-l angajeze 
şi mai mult pe calea catastrofei. 


Războiul a făcut ravagii timp de şase ani. Europa şi lu- 
mea au fost tulburate pînă în temelii. Un imperiu vinovat s-a 
prăbușit. Dar cele două principii contrare stau încă în picioare. 
Şi opoziţia lor ireductibilă, care a provocat dezastrul, urmărește 
astăzi încoronarea păcii. ` 

Este adevărat că această poziţie este mai puţin evidentă, 
iar caracterul său politic mai puţin pronunţat. Căci cele trei 
mari puteri care decid astăzi soarta păcii sînt unanime în- a 
respinge, în principiu, împărţirea lumii în zone de influenţă. 
Uniunea Sovietică, în special, condamnă cu severitate ideea îm- 

părțirii. Inspirîndu-se din politica Moscovei, „L'Humanité“ scria 
în noiembrie trecut (în momentul în care se punea problema 
creării unui bloc occidental): „Un asemenea bloc n-ar fi decît 
o primă angajare într-un angrenaj iînspăimintător, antrenînd un 
al treilea război mondial, mai teribil decît cel actual. Ar separa 
lumea în zone închise, obligatoriu ostile. Acest lucru nu poate 
să se întimple şi nici nu se va întîmpla. Blocurile vor fi dis- 
truse, ca să trăiască uniunea paşnică a popoarelor libere şi 
democratice“. 

Ziarul comunist a exprimat pe scurt ideea europeană pen- 
tru care intrase în război Anglia. Dar astăzi există situaţii de 
fapt care par să contrazică teoria. Zonele înehise există. Nu ar 
trebui să fie aşa, dar există. Şi atit timp cît vor exista, popoa- 
rele nu vor fi nici democratice, nici libere, iar uniunea lor va 
părea o himeră. j) 

Această situație s-ar putea să nu fie decît o consecință a 
războiului ; prelungirea sa, totuşi, ar fi periculoasă, căci vedem 
apărind din nou principiul împărțirii, el cîştigă teren chiar în 
Anglia. Se intenţionează, în anumite cercuri, formarea unor 
„blocuri“ nu cu pretenţia de a realiza o politică de echitate, ci 
în speranţa de a reuşi să opună faptelor împlinite și unei or- 
dini a lucrurilor din ce în ce mai invadatoare o limită protec- 
toare şi contraponderi utile. 

Nimic nu ne pare mai zadarnic decit o asemenea speranţă. 
Împărţirea înseamnă război, oricare ar fi motivul care ar inspi- 
ra-o. DI Churchill constatase acest lucru în 1938. „L'Humanité“ 
îl constată în zilele noastre. Şi aceste constatări repetate sint şi 
vor rămîne adevărate ; împărţirea lumii în zone de influență 
trezește gelozii, stimulează ambiţii, întreţine interese contrare şi 
împinge la conflict. Istoria Europei constituie o mărturie vie. 


Desigur, nu este ușor să faci pacea. Ideea de ordine diferă 
de la o mare putere la alta ; pretutindeni această idee suferă in- 
fluențe politice şi sociale. Și fiecare dintre aceste concepţii dife- 
rite tinde, în mod firesc, să asigure dominaţia într-o regiune 
cît mai întinsă posibil; ea ocupă un teritoriu şi se leagă de el. 
În aceste condiţii, este tentant să se tragă o linie de demarcaţie 
între diferitele spaţii ideologice. Dar nu trebuie să ne înșelăm: 
o asemenea linie, învăluită de mister şi de liniște, nu indică 
o frontieră a păcii, ci un front de luptă. 

Adevărata pace necesită un imens efort de inteligență ; este 
vorba de a avea curajul să-ţi duci ideile pînă la capăt, de a 
nu te opri pe drum la soluţii tranzacționale care ar părea co- 
mode ; nu trebuie să se tragă cortina între două lumi, care s-ar 
resemna să rămînă străine una faţă de cealaltă, ci să se caute 
a se impune citeva principii comune, susceptibile de a determina 
o ordine generală. Este vorba, pe scurt, de a traduce în fapte 
generoasele dispoziţii pe care le-au manifestat public întotdeauna 
cei „Trei Mari“. lată de ce tăcerea de la Potsdam întreţine un 
interes pățimaș la toate popoarele dornice de a vedea spectrul 
războiului condamnat pe veci. 

Cu precădere în Europa se simte îngrijorarea de a şti dacă 
la întrunirea celor „Mari“ va cîştiga soluţia ordinii sau cea a 
împărţirii. Dacă Europa rămîne împărţită, ea va fi cîmpul închis 
în care se vor da mereu lupte între ideologii şi puternice forțe 
contrare. Dacă, prin aplicarea cinstită a regulilor comune, Europa, 
în ansamblu va fi pusă sub protecţia dreptului, vechiul conti- 
nent va fi puntea de unire şi un element de împăcare reală 
între puterile care domină astăzi lumea. 

În ziua în care vor fi luate deciziile care vor determina 
sensul și valoarea victoriei, este bine să ne aducem aminte de 
cauzele care au provocat conflictul. 

Lumea a dus un război îndelungat pentru a distruge ideea 
împărţirii. Pentru a avea o pace adevărată, trebuie să o ucidem 
a doua oară. 


j G[RIGORE] G[AFENCUJ 
„Journal de Genève“, 25 iulie 1945 


II 


Cu privire la rolul care revine Franţei în opera 
de restabilire a unei ordini de drept, „Journal 
de Genève“ a ublicat la 5 februarie 1945 
următorul articol : 


DREPTUL ȘI CONVENIENȚELE 


Țarul Alexandru? i-a spus lui Talleyrand ?, la Congresul de 
la Viena, că el se aştepta ca problemele Europei să fie regle- 
mentate de aşa manieră încît „fiecare să-și găsească aici con- 
veniențele“. „Şi fiecare drepturile sale“, i-a răspuns plenipoten- 


țiarul francez. „Da, desigur — a reluat țarul —, dar dacă nu 
vreți cu nici un chip ca fiecare să-și găsească conveniențele, ce 
pretindeți ?“ — „Eu pun dreptul întîi şi conveniențele după“, a 


replicat Talleyrand. 

Punînd dreptul înaintea oricărei altei considerații, marele di- 
plomat a urmărit un dublu scop. El considera că acesta era cel 
mai bun mijloc — şi cel mai simplu — de a rezolva problemele 
care frămîntau Europa în urma războaielor napoleoniene. În 
acest sens i-a făcut el atunci lui Castlereagh (cel care încerca 
să-l convingă că anumite chestiuni privind curtea Franței ar fi pu- 
tut fi aranjate spre satisfacția sa) următoarele declaraţii: „Nu 
este vorba acum despre cutare sau cutare obiecte particulare, ci 
de dreptul care trebuie să servească la reglementarea tuturor. 

Dacă o dată firul este rupt, cum să-l mai reînnodăm ? Noi tre- 
buie să răspundem dorințelor Europei. Ce am face pentru ea, 
dacă nu am repune la loc de cinste preceptele a căror uitare a 
provocat atîta rău? Epoca actuală este una dintre acelea ce cu 
greu se întîlnesc o dată la mai multe sute de ani. Nu ni s-ar 
putea oferi o ocazie mai frumoasă. De ce să nu ne punem într-o 
poziţie care să-i răspundă ?* „Pentru că — a spus Castlereagh 
—, sînt dificultăţi pe care nu le cunoaşteţi“, „Nu, nu le cunosc, 
a strigat Talleyrand, cu tonul omului care nu avea nici o curiozi- 
tate să le cunoască. 


Dar reprezentantul Franţei avea şi un alt gînd atunci cînd 
lăuda virtuțile dreptului, într-o vreme în care, aşa cum constatase 
Benjamin Constant, „oamenii, după ce au fost jucăriile nebu- 
niei, au conceput entuziasmul bunului simţ şi al justiției”. 

Ei voiau să-și servească ţara şi să repună Franţa. pe care unii 
doreau s-o ţină la distanţă de sălile de consiliu, pe primul loc 
în rîndul marilor puteri. Franţa fusese învinsă, ocupată şi de- 
zarmată. Ea nu avea puterea să forţeze intrarea la reuniunile 
intime ale „Marilor“. Învingătorii voiau să rămînă singuri, între 
ei, pentru a lua ultimele hotăriri. Ei disprețuiau, desigur, dreptul, 
în numele căruia purtaseră un război greu şi lung. şi dorinta 
lor mărturisită era de a pune capăt, penru totdeauna, regimului 
arbitrar care, de atiţia ani, tulbura bătrîna Europă. Dar nu 
exista regim arbitrar care să cadă fără să lase forţei care l-a 
doborit, oricît de inspirată ar fi ea de cele mai bune intenţii, 
puţin din caracterul său pătimaş; şi sînt rari învingătorii ca- 
pabili să domine în aşa măsură victoria, încît să nu se gihndească, 
în momentul deciziilor, la aceste „convenienţe“, la care făcuse 
aluzie Alexandrul I. A vorbi, în acest moment, despre drept — 
nu în formule vagi, ci în sensul exact al valorii termenilor și 
al importanţei lor —, a îndrăzni să defineşti interesul general 
şi a plasa ideea Europei deasupra convenienţelor particulare, nu 
înseamnă să îndeplineşth o misiune indispensabilă, în care nimeni 
să nu poată împiedica sau restringe contribuţia decisivă la ela- 
borarea păcii ? i 

Talleyrand a înţeles că Franța putea şi trebuia să înde- 
plinească această misiune. El s-a străduit să favorizeze pătrun- 
derea în consiliul învingătorilor a principiilor şi a unui întreg 
sistem 'de filozofie politică, mergind pînă la a pretinde să se 
menționeze expres că şedinţele congresului trebuiau să se ţină 
conform principiilor de drept public. Lucrul acesta nu s-a rea- 
lizat fără opoziții gălăgioase, a căror amintire este redată de 
diplomatul francez în Corespondenţă inedită". „Dl de Harden- 
berg ï, în picioare, cu pumnii pe masă, aproape ameninţător, a 
proferat aceste cuvinte întretăiate : «Nu, domnule ; dreptul public ? 
Este inutil, De ce să se spună că vom acţiona conform dreptului 
public ? Asta se înţelege de la sine»“. Talleyrand a explicat că 
dacă acest lucru se înţelegea de la sine fără să se spună, el va 
înţelege şi mai bine dacă va fi spus. Dl de Humboldt? a strigat: 


228 


„Ce amestec are aici dreptul public?“ La care dl Talleyrand a 
răspuns : „Datorită lui vă aflaţi aici“. 

Dreptul public a sfirşit prin a se impune congresului, că- 
ruia i s-a impus şi Franţa. În mare parte, influenţei sale pre- 
ponderente îi datorăm — influenţei şi metodei sale — faptul că 
tratatul de la Viena, în ciuda imperfecţiunilor sale, a rămas 
timp de un secol harta Europei. 

Situaţia de mare putere pe care Franţa şi-o reciîștigase astfel 
a obligat-o de atunci încoace să facă eforturi constante, adesea 
dintre cele mai anevoioase, pentru a-și păstra poziţiile şi a-și 
apăra interesele. Totuşi, ea nu a abdicat niciodată, în toate îm- 
prejurările decisive, de la rolul pe care se angajase sâ-l înde- 
plinească : ea a apărat dreptul cu o rigoare dezinteresată şi a 
răspîndit în jurul ei, cu o generoasă 'înflăcărare, ideile de jus- 
titie care aveau să elibereze naţiunile şi să le unească. Sprijinul 
constant pe care l-a acordat. popoarelor mai slabe nu era re- 
zultatul nici unui calcul; ea şi-a oferit ajutorul în mod spontan 
— fără angajamente prealabile şi fără convenții scrise — pen- 
tru că, în concepţia sa de ordine şi de civilizaţie, justiţia avea 
o valoare în sine şi pentru că, datorită caracterului său, ea re- 
peta neîncetat afirmaţii referitoare la solidaritatea umană. 

Franţa a cîştigat astfel nu numai afecțiunea popoarelor, ci, 
mai mult, încrederea lor; pretutindeni, mai cu seamă în estul 
Europei, în America Latină, în ţinuturile orientale, vocea sa era 
ascultată, sfaturile sale erau urmate şi judecata sa acceptată; 
măreţia puterii sale era determinată de strălucirea geniului său 
mai mult decît de mărimea forţelor sale. Astiel, locul pe care il 
ocupa în comunitatea umană i-a rămas rezervat : chiar în culmea 
nenorocirilor sale. Franţa a rămas, în disperarea ei, la fel de 
universală precum fusese în momentele sale de glorie. 

Un exemplu, între multe altele, m-a făcut să înțeleg ce 
semnifica prăbuşirea Franţei. Ș 

S-a întîmplat la Moscova, în luna mai 191; amabasada 
Germaniei primise ordin să proiecteze în saloanele sale faimosul 
film Victorie în vest. Printre invitaţii de seamă se aflau cîţiva 
înalţi funcţionari sovietici şi membrii misiunilor străine din 
toate ţările care nu erau în război cu Reich-ul. Prau mulţi am- 
basadori şi miniştri, militari şi economişti, europeni şi asiatici. 
Filmul era remarcabil din multe puncte de vedere: dădea o 
imagine impresionantă a războiului-fulger aşa cum fusese con- 
ceput şi executat de statul major german. În el se putea urmări 
înaintarea fulgerătoare a armatelor, eroismul artileriştilor şi al 
pionerilor, atacurile avioanelor „Stuka“, iureșul 'carelor de asalt 
printre ruinele fumegînde şi drumurile aglomerate ale Franţei, 
spre Paris [..]. 

Filmul trebuia să fie .un mare succes; a fost o catastrofă. 
Niciodată n-am simţit o tăcere mai apăsătoare, mai plină de 
neliniște şi mai dureroasă decit cea care a cuprins asistenţa în 
timp ce rula Victorie în vest. De cum s-a stins lumina, în sală 
n-au mai existat neutri. O ostilitate surdă împotriva invadatorilor 

cîştiga, rînd după rînd, de la locurile dunărenilor şi aie balcani- 
cilor, pînă la cele ale turcilor, persanilor şi afganilor. Nenoro- 
cirea Franţei trezea în fiecare o nelinişte raportată la propria 
sa securitate fizică şi morală ; fiecare se simţea lovit în patri- 
moniul său — în spiritul său, în inima sa, în drepturile sale. 
Liniştea, glaciară şi mustrătoare, s-a prelungit după slirşitul spec- 
tacolului. Ea exprima fondul gîndirii acestor diplomați, obişnuiţi 
altfel să-şi ascundă sentimentele, care nu se puteau împiedica 
să considere triumful cuceritorului, datorat puterii sale, ca un 
fenomen accidental și „regional“, în timp ce înfrîngerea Franţei 
căpăta pentru ei proporţiile unei nenorociri generale şi nelimi- 
tate... 


* 


Aceste -rinduri nu au pretenția să apere o cauză dinainte 
cîştigată. Dacă problema participării Franței la lucrările consi- 
liului celor mari se pune din nou, nu este desigur decit pentru 
a se ajunge la un acord perfecționat asupra sensului păcii şi 
asupra importanței misiunii care-i revine astāzi Franței. Căci, 
oricare ar fi meritul puterilor ale căror eforturi, sacrificii şi 
rezistență eroică au contribuit cel mai mult la succesul comun 
(merit pe care nimeni nu va putea să li-l conteste), ar fi di- 
ficil astăzi să refuzăm Franței aliate ceea ce nu i s-a refuzat 
nicicînd întru salvarea Europei, după înfrîngerea sa din 1914. 

Pentru ca pacea să fie dreaptă, conform unor date şi prin- 
cipii ce nu vor putea fi improvizate, pentru ca ea să fie. accep- 
tată cu încredere de numeroasele popoare care vor beneficia de 
ea, pentru ca Europa să-şi regăsească valorile necesare ordinii 
şi armoniei sale, este nu numai echitabil, ci şi util în cel mai 
înalt grad să lăsăm Franţa să vorbească. Ea se va strădui, cum 
lasă să se înţeleagă şeful actual al destinelor sale, „să facă să 
înflorească din nou, printre popoarele Terrei, influența caracte- 
rului uman şi universal ce a fost, din toate timpurile, carac- 
terul Franţei“. 

Astfel, ea va şti, fără îndoială, să găsească limbajul potrivit 
în consiliile supreme şi să plaseze, pentru ea ca şi pentru cei- 
lalţi, dreptul înaintea convenienţelor. 


GI[RIGORE] G[AFENCU) 


„Journal de Geneve“, 5 februarie 1945 


NOTE 


PREFATĂ 


1 Jozef Beck (1894-1944), colonel, om politic polonez. Ministru 
de externe (1932-1939). A promovat o politică de apropiere de 
Germania. După ocuparea Poloniei de către trupele germane şi 
sovietice, s-a refugiat în România, unde a şi murit. 

2 Joachim von Ribbentrop (1893—1946), om politic şi: diplomat 
german. Ambasador! la Londra (1936-1938), ministru de externe 
(1938-1945). Unul din responsabilii declanşării celui de-al doilea 
război mondial. Judecat şi condamnat la moarte de tribunalul 
internaţional de la Niirenberg. 

3 Hermann Goering (1893-1946), militar şi om politic german. 
Ministru al aerului şi comandant al aviaţiei militare (1933-1945) ;. 
ministru al economiei germane (1940). Judecat şi condamnat la 
moarte de tribunalul internaţional de la Niirenberg ; s-a sinucis 
înainte de executarea sentinţei. 

á Boris al III-lea (1894-1943), rege al Bulgariei între anii 
1918-1943. În timpul domniei sale, Bulgaria a aderat la alianţa 
germano—italiano—japoneză (Axa Roma—Berlin—Tokyo). A au- 
torizat pătrunderea trupelor germane pe teritoriul Bulgariei 
(1941). , 

5 Paul Karagheorghevici (1893-1976), principe, regent al lugo- 
slaviei (1934-1941) după asasinarea regelui Alexandru I. Sub 
conducerea sa s-a instaurat dictatura în Iugoslavia. A dat o 
nouă organizare federală a statului iugoslav. Vrînd să adere la 
Axă, a fost înlăturat de la putere. 

G Carol al II-lea (1893-1953), rege al României (1930-1940). 
Adept al conducerii autoritare, a instaurat în 1938 dictatura per- 
sonală, cu un partid unic, Frontul Renaşterii Naţionale. A abdi- 
cat, după ce l-a adus în fruntea guvernului pe generalul Ion 
Antonescu, în favoarea fiului său Mihai I (1940-1947). 

7 Leopold al II-lea (n. 1901), rege al Belgiei (1934-1951). În 
timpul celui de-al doilea război mondial a condus personal ope- 
rațiile militare ale trupelor belgiene împotriva celor germane 
(1940). După capitularea Belgiei, a rămas în țară, refuzînd însă 

orice colaborare cu ocupanţii. A abdicat în 1951 în favoarea fiului 
său Baudouin. 


8 Arthur Neville Chamberlain (1869-1940), om politic britanic. 
Ministru al sănătăţii (1924-1929), cancelar (1931-1937), prim-mi- 
nistru (1937-1940). A dus o politică de compromis cu Germania, 
pentru a evita izbucnirea celui de-al doilea război mondial. 

” Ioannis Metaxas (1871-1941). om politic grec. Prim-ministru 
(1936-1941) ; a instaurat dictatura. În politica externă a dus o 
politică de apropiere de Germania, dar, după ocuparea Albaniei 
de către Italia (1939), s-a raliat Marii Britanii și a opus rezis- 
tenţă atacului trupelor italiene (1940). 

10 Emil Hacha (1872-1945), jurist şi om politic cehoslovac. 
Președinte ale Cehoslovaciei (1938-1939), apoi al Protectoratului 
german al Cehiei şi Moraviei (1939-1945). Arestat în 1945, după 
"eliberarea Cehoslovaciei, a murit în închisoare. 


11 Galeazzo Ciano, conte de Cortellazzo (1903-1944), om poli- 
tic şi diplomat italian. Ginerele lui Benito Mussolini. Ministru 
al presei şi propagandei (1934-1936), ministru de externe (1936- 
1942). A vrut să semneze pacea cu aliaţii şi a cerut demisia 
lui Mussolini. Arestat în 1943 şi judecat din ordinul acestuia, 
a fost condamnat la moarte şi executat. 

'2 Benito Amilcare Andrea Mussolini (1883-1945), om politie 
italian. Creatorul partidului fascist italian. În 1922 regele Victor 
Emmanuel al III-lea i-a încredințat funcția de prim-ministru. 
Demis în 1943, în urma unei lovituri de palat, a format sub 
ocrotirea lui Adolf Hitler, un guvern în exil. Cu două săptămîni 
înaintea încheierii celui de-al doilea război mondial, încercînd 
să revină în Italia, a fost arestat de partizanii italieni comu- 
nişti şi executat la 28 aprilie 1945. 

13 Achille Starace (1889-1945), om- politic italian. Unul din 
cei mai activi organizatori ai partidului fascist. Vicesecretar al 
partidului (1921-1923, 1926-1931), secretar al partidului (1931-1939), 
locotenent general al miliției fasciste (1924-1926). Arestat în 1942, 
a fost închis la Veneția. Executat de partizani la Milano, la 28 
aprilie 1945. 

14 Adolf Hitler (1889-1945), om politic german. A creat, în 
1920, Partidul Naţional-Socialist. La începutul anilor '20 a scris 
lucrarea Mein Kampf, în care îşi expune ideile cu privire 
la crearea unei „noi ordini“ în Europa. Cancelar al Germaniei 
(1933-1945), a promovat. o politică revizionistă, ocupind Austria 
(1938) şi Cehoslovacia '(1938-1939). A atacat Polonia (1 septembrie 
1939), declanşînd cel de-al doilea război mondial. Cu citeva zile 
înainte de capitularea Germaniei, la 30 aprilie 1945, s-a sinucis. 

15 Carl Gustav Jung (1875-1961), psiholog şi psihiatru elve- 
tian. 

16 La 20 martie 1939 guvernul britanic a propus guvernelor 
francez, sovietic şi polonez încheierea unui tratat de asistență 
mutuală. Polonia însă nu s-a arătat dispusă să participe. Trata- 

tivele s-au desfăşurat la Moscova în lunile martie-august 1939 şi 
au fost întrerupte de încheierea tratatului de neagresiune so- 
vieto—german la 23 august 1939. 

17 Este vorba despre lucrările Conferinţei de pace de la Paris, 
desfășurate în intervalul 29 iulie—15 octombrie 1946, între pu- 
terile învingătoare în cel de-al doilea război mondial şi Bulgaria, 
Finlanda, Italia, România şi Ungaria, foste aliate ale Germaniei.. 
Pacea a fost încheiată la 10 februarie 1947. 


18 Pierre Jean Jouve (1887-1976), poet francez. 


INTRODUCERE 


1. Acordul de la Miinchen. Conferinţă internaţională întru- 
nită la 29-30 septembrie 1938 cu participarea Germaniei, Italiei, 
Franţei şi Marii Britanii. Ca urmare a acestui acord, Cehoslovacia 
a fost obligată să cedeze Germaniei nord-vestul teritoriului său 
(zona Munţilor Sudeți). 

2. Cassandra, fiica lui Priam, regele Troiei, soră a lui Hec- 
tor şi Paris. înzestrată de zeul Apollo cu darul profeţiei, însă 
osindită de acelaşi să nu fie crezută de nimeni. 

3. Maxim Mazimovici Litvinov, pe adevăratul său nume 
Meir Walach (1876—1951), diplomat şi om politic sovietic. Repre- 
zentant diplomatic la Londra (1917—1918), ministru adjunct de 
externe (1921—1930, 1943—1946), ministru de externe (1930—1939), 
ambasador la Washington (1941—1943). 

4. În mai 1938 guvernul român, în pofida dezinteresului 
puterilor occidentale şi a presiunilor germane, a sprijinit Ceho- 
slovacia, permiţind tranzitarea pe deasupra teritoriului naţional 
a avioanelor cedate de U.R.S.S. guvernului de la Praga. Totodată, 
oficialităţile de la Bucureşti s-au arătat dispuse, în condiţiile 
unor garanții franco—sovietice, care includeau respectarea inte- 
grităţii teritoriale româneşti, să permită trecerea forţelor mili- 
tare sovietice spre Cehoslovacia. 

5. La Locarno, localitate în Elveţia, s-a hotărît în cadrul 
unei conferințe desfăşurate în intervalul 5—16 octombrie 1925, 
la care au participat reprezentanţii Marii Britanii, Franţei, Bel- 
giei, Italiei, Cehoslovaciei și Poloniei, menţinerea statu quo-ului 
teritorial hotărit prin pacea de la Versailles în 1919. În cazul 
unor dispute teritoriale, urma să se recurgă la arbitrajul inter- 
naţional. Germania a fost admisă în Societatea Națiunilor. 
Aceste acorduri şi convenţii au fost semnate la 1 decembrie 1925: 
la Londra. $ 

6. „Pactul celor patru“ s-a semnat la Roma, la 15 iulie 1933. 

7. Printr-un arbitraj al Germaniei şi Italiei, care a avut 
loc la Viena la 2 noiembrie 1938, cunoscut şi sub numele de: 
„primul arbitraj de la Viena“, Cehoslovacia a fost obligată să 
cedeze Ungariei 12 000 km? din teritoriul său (regiunile de sud 

ale Ucrainei Subcarpatice şi Slovaciei) cu o populaţie de 1 mi- 
lion de locuitori. 

8. Tratatul de neagresiune sovieto—german de la Moscova 
din 23 august 1939. Cunoscut şi sub numele de „Pactul Ribben- 
trop—Molotov“, el a stabilit împărțirea sferelor de influenţă 
între Germania şi U.R.S.S. în centrul şi estul Europei. Conform 
lui, ţările baltice, Lituania, Estonia şi Letonia, precum şi estul 
României — teritoriul dintre Prut şi Nistru (Basarabia) — erau 
cedate U.R.S.S. 

9. Declaraţia de neagresiune germano—britanică a fost sem- 
nată la 30 septembrie 1938. 

10. Declaraţia de neagresiune germano—franceză a fost sem- 
nată la 6 decembrie 1938. 

11. Mein Kampf (Lupta mea), carte scrisă de Adolf Hitler 
în anul 1924, în care acesta îşi expunea concepţiile sale despre 
om.şi lume. După 1933, ea a devenit cartea de căpătii a naţio- 
nal-socialismului ajuns la putere în Germania. 

12. Societatea Naţiunilor (Liga Naţiunilor), organizaţie inter- 
națională ce a urmărit în timpul existenţei sale, 10 ianuarie 
1920—18 aprilie 1946, dezvoltarea colaborării între state, garan- 
tarea păcii şi a securităţii internaţionale. 

13. Reşedinţă a lui Adolf Hitler, în apropiere de Berchtes- 
gaden, staţiune turistică montană din Bavaria, pe unul din ver- 
sanţii muntelui Obersalzburg. Supranumită „cuibul de vultur“ 
sau Berghof. La 4 mai 1945 reşedinţa a fost ocupată de trupele 
Diviziei 4 franceze, comandată de generalul Philippe Leclerc. 

14. Vezi nota 1 din Introducere. 

15. La 19 octombrie 1938 Jozef Beck a sosit pe neaşteptate 
la Galaţi, unde regele asista la manevrele anuale ale armatei. 
Cu acest prilej el a sugerat ca guvernul de la Bucureşti să pre- 
tindă anexarea cîtorva sate româneşti de pe teritoriul Cehoslova- 
ciei, aflate în zona ocupată pe 2—3 octombrie 1938, după dez- 
membrarea Cehoslovaciei, cu acordul Germaniei. Carol al II-lea 
şi miniştri săi au refuzat această ofertă. 

16. Vizita regelui Carol al II-lea în Marea Britanie a avut 
loc în zilele de 15—18 noiembrie 1938. Ea a avut un caracter 
oficial. A solicitat într-o întrevedere cu primul-ministru Neville 
Chamberlain şi ministrul de externe Edward Halifax sprijihul 
Marii Britanii pentru înlăturarea presiunilor Germaniei şi Un- 
gariei. 

17. Vizita regelui Carol al II-lea în Franţa a avut loc între 
19—21 noiembrie 1938. În întrevederea avută cu Edouard Dala- 
«dier suveranul român a solicitat sprijinul eficient al Franţei 
pentru înlăturarea presiunilor Germaniei şi Ungariei. 


18. Întilnirea dintre cancelarul Adolf Hitler şi regele Carol 
al II-lea, aflat în vizită neoficială în Germania, a avut loc pe 
24 noiembrie 1938 la Berghof, reşedinţa cancelarului german. 

Hitler a cerut regelui României ruperea legăturilor cu Marea 
Britanie şi Franţa şi încheierea unui tratat economic, politic şi 
militar cu Germania. Totodată, el a cerut aducerea la putere a 
Gărzii de Fier. Contrar acestor cereri, Carol al II-lea, odată re- 
venit în ţară, a ordonat, la 30 noiembrie 1938, ca Zelea Codrea- 
nu şi asasinii lui I. Gh. Duca şi Mihai Stelescu, în total 11 per- 
soane, să fie executaţi. 

19. Corneliu Zelea Codreanu (1899—1938), om politic român. 
Şeful Gărzii de Fier, organizaţie de extremă dreapta. 

20. Grigore Gafencu a fost numit ministru de externe la 
21 decembrie 1938. 

21. Germania a invadat Cehoslovacia pe 15 martie 1938. La 
16 martie a fost creat Protectoratul german al Cehiei şi Mora- 
viei (1939—1945), care includea şi Boemia. 

22. La 31 martie 1939 au fost oferite garanţii unilaterale nu 
numai de Marea Britanie, ci şi de Franţa. 


CAPITOLUL I 


1. Józef Pilsudski (1867—1935), mareşal şi om politic polo- 
nez. Fondatorul Partidului Socialist Polonez. După 1904. s-a ocu- 
pat cu organizarea militară a mişcării. Astfel au luat naştere 
legiunile poloneze care, din 1914, au luptat alături de Puterile 
Centrale împotriva Rusiei. În 1918, la Varşovia, a fost investit 
cu puteri dictatoriale (1918—1922). Mareşal din 1920. A coman- 
dat armata poloneză în războiul polono—sovietic (1920). Prim- 
ministru şi ministru de război între 1926—1935. 

2. Trupele germane au ocupat Praga la 15 martie 1939, iar 
Memelul (oraşul lituanian Klaipeda) la 22 martie 1939. 

3. Danzig (azi Gdansk), fosta capitală a Prusiei Occidentale. 
În Evul Mediu a aparținut Poloniei. Din 1919, în urma tratatului 
de la Versailles, a devenit oraş liber, legat de Polonia printr-o 
uniune vamală, sub controlul Societăţii Națiunilor. Revendicat 
de Germania, a fost ocupat în 1939 de trupele germane. Din 
1945 a revenit în componența statului polonez. 

4. Tratatul de neagresiune polono—sovietic a fost semnat 
la Moscova la 25 iulie 1932. 

5. La Geneva Îşi avea sediul Liga Națiunilor (Societatea Na- 
țiunilor), înființată la 10 ianuarie 1920. În cadrul acestei organi- 
zații au fost semnate diverse tratate internaționale, printre care 
şi cele cu privire la refacerea economică a Europei centrale şi 
răsăritene (1922), interzicerea folosirii substanţelor toxice de luptă 
(1926), la dezarmare (1932—1935), ş.a. 

6. Tratatele de alianţă semnate de Polonia au fost: cu 
Franţa, încheiat la Paris la 19 februarie 1921, şi cu România, 
încheiat la Bucureşt. la 3 martie 1921. Polonia a mai încheiat 

tratate de neagresiune cu U.R.S.S. (25 iulie 1932) şi cu Germania 
(26 ianuarie 1934). 


7. Tratatul de la Rapallo, în Italia, încheiat între Germania 
şi U.R.S.S. (16 aprilie 1922), prevedea reluarea relaţiilor diplo- 
matice şi economice între cele două state. Ele renunţau, tot- 
odată, la toate reparaţiile de război pe care le datorau sau care 
le erau datorate. 


8. „Pactul anti-comintern“, îndreptat împotriva Internaţiona- 
lei a III-a comuniste, a fost semnat la 25 noiembrie 1936 între 
Germania şi Japonia. La el a aderat, la 6 noiembrie 1937, Ita- 
lia, creîndu-se aşa-numita Axă Berlin-Roma-Tokyo. 


9. Internaționala a II-a comunistă (Comintern), fondată de 
V. I. Lenin în martie 1919 şi desființată de I. V. Stalin la 
15 mai 1943. A reunit partidele comuniste din întreaga lume. 
Fiind dominată de partidul comunist sovietic, care o finanța, 
acţiunile. sale au fost subordonate politicii externe sovietice. 


10. Iosif Vissarionovici Stalin (pe numele său adevărat Dju- 
gașvili) (1879—1953), om politic sovietic, de origine gruzină. Se- 
cretar general al C.C. al P.C.US. (1922—1953), pregedinte al 
Comitetului de Stat al Apărării şi comandant supremal armatei 
(1941—1945). Pentru eliminarea adversarilor politici, a dus, între 
anii 1936—1938, o campanie de epurări în partid ce s-a soldat 
cu aproximativ 10 milioane de victime, morţi şi arestați. 


11. Reichswehr, denumire purtată, între 1919—1935, de ar- 
mata germană. atit cît a fost autorizată să [iinţeze în baza tra- 
tatului de pace de la Versailles. În 1935 cancelarul Adolf Hitler 
a reintrodus serviciul militar obligatoriu, schimbînd totodată şi 
denumirea armatei în cea de Wehrmacht. 


12. Kurt von Schleicher (1882—1934), general şi om politic 
german. Ministru al apărării (1932), cancelar al Germaniei 
(1932—1933). Constrîns să demisioneze în favoarea lui Adolf 
Hitler. 


13. Gustav Strese mann (1878—1929), om politic german. Can- 
celar al Germaniei (1923), ministru de externe (1923—1929). A 
luptat pentru reconcilierea Germaniei cu Franța şi pentru in- 
trarea Germaniei în Liga Națiunilor (1926). 


14. Edward Rydz-Smigly (1886—1940), mareşal polonez. A 
comandat prima brigadă a Legiunii poloneze în primul război 
mondial. Inspector general al armatei (1935), mareşal (1936). A 
comandat armata poloneză în 1939. Refugiat în România, a tre- 
cut în 1940 clandestin în Polonia, unde şi-a găsit moartea. 


15. Teschen (azi Cieszyn), localitate poloneză situată la 
frontiera polono—cehoslovacă, în Silezia Superioară, voiveodatul 
Katowice. După 1919, disputat de Polonia şi Cehoslovacia, el a 
fost împărţit între cele două state în 1920. La 2—3 octombrie 
1938 trupele poloneze au ocupat întreaga regiune cu acest nume. 

16. Gentlemen's agreement, înţelegere nescrisă intre state 
care păstrează neştirbită valoarea obligaţiilor asumate de părţile 
ie a 

. Edvard Beneş (1884—1948), om politic cehosiovaz. Mi- 
side de externe (1918—1935), prim-ministru (1921—1922), mem- 
bru în Consiliul Ligii Naţiunilor (1923—1927), preşedinte al Ce- 
hoslovaciei (1935—1938). După ocuparea Cehoslovaciei, s-a exilat 
în S.U.A. Preşedinte al guvernului cehoslovac în exil (1941—1945). 
Preşedinte al Cehoslovaciei (1945—1948). 

18. Austria a fost ocupată de trupele germane la 11 martie 
1938. La 13 martie 1938, parlamentul a votat o lege privind ane- 
xarea Austriei la Germania. 

19. Munţii Sudeți, în extremitatea nord-estică a cadrilateru- 
lui Boemiei, locuiţi la începutul secolului al XX-lea de 3,2 mi- 
lioane de germani. După 1919, zona a devenit obiect de dispută 
între Germania şi Cehoslovacia. La conferinţa. de la München 
(29—30 septembrie 1938), Adolf Hitler a obținut ca Germania să 
anexeze acest teritoriu. El a revenit în componenţa Cehoslovaciei 
în 1945, însă cu o populație germană mult diminuată, de 
cca 160 000 locuitori. 

20. Gdynia, port polonez la Marea Baltică, aflat la extremi- 
tatea culoarului Danzigului, amenajat după primul război mon- 
dial pe locul unui mic sat de pescari. A concurat, ca trafic 
comercial, portul Danzig. 

21. Wilhelmstrasse, bulevard în estul Berlinului, unde s-a 
aflat pînă în 1945 ministerul de externe al celui de-al IIi-lea 
Reich. Prin extensie, diplomaţia germană pînă în a 

22, Winston Leonard Spencer Churchill (1874—19565), om pn- 
litic britanic. Secretar de stat la Ministerul Caine (1906), 
ministru al comerţului (1908), ministru de interne (1910), secre- 
tar al Amiralității (1911—1915), ministrul munițiilor (1917—1919), 
ministru de război (1919—1922), prim lord al Amiralității 
(1939—1940), prim-ministru (1940—1945, 1951—1955). 

23. Edward Frederick Lindley, viconte de Halifak (1881-1959), 
om politic britanic. Vicerege al Indiei (1925—1931), ministru de 
externe (1938—1940). 


CAPITOLUL II 


1. Grigore Gafencu a sosit în Germania la 17 aprilie 1939. 
Vizita sa a durat pînă la 20 aprilie 1939. 

2. Siegfried, erou în mitologia germană. Personaj principal 
în epopeea eroică Cîntecul Nibelungilor, una din capodoperele 
literaturii medievale (secolul al XIII-lea). i 

3. Hohenstaufen, dinastie germană, cu suverani în Germania 
(1138—1254), şi în Sicilia (1194—1268). 

4. Tratatul de asistenţă mutuală anglo—polonez a fost sem- 
nat la 25 august 1939. 

5. Fraklin Delano Roosevelt (1882—1945), cel de-al 32-lea 
preşedinte al Statelor Unite ale Americii (1933—1945). Adept al 
luptei împotriva statelor totalitare din Europa şi al sprijinirii 
Franţei şi Marii Britanii. După atacul japonez de la Pearl Har- 
bour (decembrie 1941), S.U.A. a intrat în război de partea coa- 
liţiei antihitleriste. 

6. Tripolitania, regiune în nord-estul Libiei. Ocupată de Ita- 
lia în urma războiului cu Turcia din 1911, a constituit nucleul 
viitoarei colonii italiene a Libiei. Ocupată în 1943 de trupele 
britanice, a rămas sub administraţie engleză pînă în 1951, cînd 

„a fost trecută în componenţa regatului independent al Libiei. 

7. Italo Balbo (1896—1940), mareşal şi om politic italian. 
Unul dintre adepții lui Benito Mussolini. Ministru al aerului. 
Numit guvernator al Libiei, a murit la începutul războiului, 
avionul său fiind doborit din eroare de artileria antiaeriană ita- 
liană. 

8. Csáky Istvan, conte, ministru de externe al Ungariei. 

9. Horthy Miklos de Nagybanya (1869—1957), amiral şi om 
politic ungar. Aghiotant al împăratului Franz Joseph (1909). 
Avansat contra-amiral, a fost numit comandant al flotei austro- 
ungare (1918). După primul război mondial, a luptat împotriva 
guvernului comunist al lui Kun Béla. În 1931 şi-a impus dic- 
tatura. A dus o politică de apropiere faţă de Italia și Germania, 
urmărind revizuirea păcii de la Versailles. În 1944 a fost arestat, 
de germani şi deportat în Germania. În 1949 s-a refugiat în Por- 
tugalia, unde a şi murit. 

10. Imrédy Bela (1891—1946), om politic ungar. Ministru de 
finanţe (1922—1936), preşedinte al Consiliului de Miniştri 
(1938—1939). ; i 

11. Leopold von Berchtold (1863—1942), om politic austriac, 
ministru de externe al Austro-Ungariei între anii 1912—1915. 

12. Tisza Istvan (1861—1918), om politic ungar. Prim-minis- 
tru al Ungariei în anii 1903—1905 şi 1913—1917. 

13. Vezi nota 6 de la Introducere. 

14. Wilhelm al II-lea (1859—1941), împărat al Germaniei în 
anii 1888—1918. Unul din responsabilii declanşării primului răz- 
boi mondial. | 
~. 15. Sir Joseph Austen Chamberlain (1863—1937), om politic 
britanic. Ministru de externe în anii 1924—1929. A participat la 
elaborarea pactului de la Locarno (1925) privind păstrarea statu 
quo-ului european după primul război mondial. Eforturile sale 
au fost recompensate prin acordarea premiului Nobel pentru 
pace în 1925. 

16. Eduard al VIII-lea (1894—1972), rege al Marii Britanii şi 
Irlandei de Nord (ianuarie-decembrie: 1936). În urma unei că- 


238 


sătorii morganatice, a abdicat în favoarea fratelui său, George 
al VI-lea. ` 

17. Josef Tiso (1887—1947), om politic“slovac. Lider al Par- 
tidului Populist din Slovacia, partid pronazist, a fost numit pre- 
şedinte al statului slovac, constituit sub protecția Germaniei 
(1939—1945). După război a fost judecat şi condamnat la moarte. 


CAPITOLUL IV 


1. Filip al II-lea (1527—1598), rege al Spaniei între 1556-1598. 
A sprijinit lupta catolicismului împotriva protestantismului din 
Tările de Jos. Deoarece Anglia s-a opus acestei politici, în 1588 
a trimis Împotriva ei o puternică flotă, supranumită Invincibila 
Armada; această flotă a fost distrusă, pînă să ajungă în apro- 
pierea țărmurilor britanice, de furtuni puternice şi de atacuri 
ale flotei engleze. Acest dezastru a marcat sfîrşitul supremaţiei 
maritime spaniole. 

2. Albion, nume celt dat Marii Britanii datorită culorii des- 
chise a falezelor ţărmurilor sale. 

3. Palatul Buckingham, reşedinţa londoneză a suveranilor: 
Marii Britanii. Construit în anul 1705 în parcul Saint James pen- 
tru ducele de Buckingham. Cumpărat în 1761 de regele George 
al III-lea, el a devenit, începînd din 1837, reşedinţă regală. 

4. În 1939 rege al Marii Britanii şi Irlandei de Nord era 
George al VI-lea( 1895—1952). El a domnit între anii 1936—1952. 
Era căsătorit cu Elisabeth Bowers Lyon (n. 1910), descendentă 
a unei vechi familii nobiliare scoțiene. Fosta regină, octogcnară, 
trăieşte. 

5. Marea Cartă (Magna Cartha), redactată în 1215, garanta 
drepturile feudale, libertatea bisericii şi a oraşelor împotriva 
abuzurilor regale, dădea garanţii judiciare. Ea a devenit sim- 
bolul luptei împotriva puterii absolutiste. Petiţia Drepturilor 
(Petition of Rights), prezentată în 1628 de Parlamentul englez 
regelui Carol I ca o ripostă la măsurile absolutiste ale acestuia. 
Habeas Corpus Act, votat în 1679 de parlamentul englez, a insti- 
tuit oficial garantarea libertăţii individuale formulată în Petitia 
Drepturilor. Limita arestările şi detențiile ilegale. l 

6. Mica İntelegere (Mica Antantă), organizație de securitate 
regională alcătuită din România, Iugoslavia şi Cehoslovacia prin 
alianțe bilaterale între Cehoslovacia și Iugoslavia (14 august 
1920), România şi Cehoslovacia (23 aprilie 1921) şi România și 
Iugoslavia (7 iunie 1921). S-a destrămat după ocuparea Cehos-- 
lovaciei de către Germania (15 martie 1939). 

7. Antanta Balcanică (Înțelegerea Balcanică), pact regional 
semnat la 9 februarie 1934 la Atena de miniştrii de externe ai 

României, Iugoslaviei, Greciei şi Turciei. Prevedea, printre al- 
tele, garantarea reciprocă a frontierelor balcanice. 

8. Dobrogea de sui (Cadrilaterul), teritoriu intrat in 1913 în 
componența României în urma păcii de la Bucureşti, încheiată 
după cel de-al doilea război balcanic. 


CAPITOLUL V 


1. Edouard Daladier (1884—1970), om politic francez. Înce- 
pînd din 1924 de mai multe ori ministru. Prim-ministru în in- 
tervalul ianuarie-octombrie 1933, ianuarie-februarie 1934, în anii 
1938—1940. Arestat în 1940, deportat în Germania (1943—1945). 
După război, deputat radical (1946—1958). . | 

2. Wilhelmshaven, port în Germania, la Marea Nordului. 
Important port militar pînă în 1945; după război a fost deza- 
fectat. 

3. Axa (Axa Roma-Berlin), denumire dată în 1936 de Mus- 
solini tratatului de colaborare germano—italian semnat la 25 oc- 
tombrie 1936. . 

4. La 7 aprilie 1939 Albania a fost ocupată de trupele ar- 
matei italiene. 

5. Siikrii Sarageoglu (1887—1953), om politic turc. Ca minis- 
tru de finanţe, a fondat Banca Centrală cde Stat şi a stabilizat 
moneda națională. Ministru de justiţie (1933), ministru de externe 
(1938—1942). Prim-ministru (1942—1946). 

6. Quai d'Orsay, arteră a Parisului unde se află sediul mi- 
nisterului de externe francez. Prin extensie, diplomaţia franceză. 

7. Georges Bonnet (1889—1973), om politic francez. Ministru 
de externe al Franţei în anii 1938—1939. Îm anul 1940 s-a retras 
din viaţa politică. Reales deputat în 1956. ` 

8. Downing Street, stradă în Londra unde se află sediul mi- 
nisterului de externe britanic (Foreign Office), iar la nr. 10, 
reședința primului-ministru al Marii Britanii. 


CAPITOLUL VI 


1. Westminster, unul din cele mai vechi cartiere ale Londrei. 
Printre alte monumente celebre ale oraşului, aici se află Pala- 
tul Westminister, sediul parlamentului britanic, şi Westminster 
Hall, palatul de justiție britanic. 

2. Alexandru I Karagheorghevici (1888—1934), rege al Iugos- 
laviei în perioada 1921—1934. Căsătorit cu prințesa Marioara a 
României. În 1929 a instaurat dictatura personală, ducînd o po- 
litică naționalistă ce-i favoriza pe sîrbi. A fost asasinat la Mar- 


silia, împreună cu ministrul de externe al Franţei, Louis Barthou, 
de naționaliști croați. 

„3. Lucius Quinctius Cincinnatus (sec. 5 îe.n), om politic şi 
militar roman. Consul în 460 îe.n. Numit dictator în anii 
458—439 î.e.n., în timpul războaielor cu aequii şi volscii. După 
Îndepărtarea pericolului, a renunțat la demnități, revenind la o 
viață simplă, cu moravuri austere. 

l 4. André Goulin, membru al Misiunii militare franceze so- 
sită în Româria în octombrie 1916. A fost membru al misiunii 
aeronautice, cu gradul de locotenent, participind la luptele ae- 
riene din anii 1916—1917. Avansat căpitan, a fost comandantul 
Escadrilei „Farman VII“. 

5. Reichstag, parlamentul german. La 25 februarie 1934 clă- 
direa sa a fost distrusă de un puternic incendiu. 

6. Erostrate, grecul care, pentru a deveni celebru, a incen- 
diat în anul 356 î.e.n. templul zeiţei Artemis dir Efes. A fost 
condamnat la moarte şi executat. 

7. Acordul naval încheiat la 18 iunie 1935 între Marea Bri- 
tanie şi Germania stabilea ca tonajul flotei militare germane să 
reprezinte 35% din cel al flotei militare engleze. 

8. Petru I cel Mare (1672—1725), ţar (1682—1721) şi împărat 
(1721—1725) al Rusiei. Adept al reformelor politice, economice, 
militare, ce vor transforma Rusia în putere europeană. În vre- 
mea sa Rusia a început politica de cuceriri teritoriale. 

9. Ecaterina a I-a cea Mare (1729—1796), împărăteasă a Ru- 
siei (1762—1796). Adeptă a unei despoţii liminate, a inițiat im- 
portante reforme administrative și legislative. Pe plan extern a 
promovat o politică de susținute cucegiri teritoriale. 

10. Frederic al II-lea cel Mare (1712—1786), rege al Prustei 
în anii 1740—1786. A dus o politică internă de reforme şi 
de întărire a armatei. Pe plan extern, a reuşit să consolideze 
poziţia internaţională a Prusiei. A mărit teritoriul regatului prin 
anexarea Sileziei şi a unei părți din Polonia (1772). 

11. Narkomindel, prescurtare de la Ministerstvo Inostranniîh 
Del S.S.S.R. (Ministerul Afacerilor Externe al U.R.S.S.). 


CAPITOLUL VII 


1. Ecleziastul, carte a Bibliei, în 12 capitole, a cărei redac- 
tare finală datează de la sfîrşitul secolului al IV-lea. În ebraică 
titlul sau este „Qoheleth“, ceea ce s-ar putea traduce prin ecle- 
ziast (cel care ia cuvîntul într-o adunare populară), dar poate fi 
şi nume propriu. Tradiţia îl identifică cu Ecleziastul pe Solo- 
mon. 

2. Polycrat, tiran de Samos (535—522 î.e.n.). Sub conducerea 
sa insula a cunoscut apogeul şi a dominat Marea Egee. Atras 
într-o capcană de sarzi, a fost prins şi ucis prin crucificare. 

3. Palatul Chigi. Construit de familia de bancheri Chigi în 
piaţa Colonna din Roma. În timpurile moderne a devenit. sediul 

4. La Palatul” Venezia se află sediul şefului guvernului 
italian. f 

5. În timpul războiului civil din Spania din 1936—1939, cele 
două tabere aflate în conflict au primit sprijin internațional. Re- 
publicanii au primit în. sprijin brigăzile internaţionale formate 
din voluntari străini şi ajutorul U.R.S.S., iar franchiştii — spriji- 
nul Italiei şi Germaniei. Spania s-a transformat într-un adevărat 
poligon de încercare a armamentului german, italian şi sovietic. 

6. Caius Marius (157—86 î.e.n.), general și om politic roman. 
A realizat o importantă reformă militară, creînd o armată alcă- 
tuită din soldaţi de profesie. Tribun (119 îe.n.), pretor (116 î.e.n), 
consul (107 ; 104—100, 86 îe.n.). A înfrînt pe lugurta (111—105 
î.e.n:), pe teutoni (102 î.e.n.) şi pe cimbri (101 îe.n.). În timpul 
războiului civil din Roma a fost şeful partidului popularilor, ad- 
versarul partidului optimaţilor (aristocraților), în frunte cu Sylla. 

7. Cimbrii, popor germanic, stabilit în peninsula Jutland, care 
au emigrat spre sud în 120 î.e.n., antrenindu-i şi pe teutoni. Au 
invadat Spania şi Galia, dar au fost învinşi de Caius Marius în 
101 î.e.n., cînd au încercat să pătrundă în Italia. 

8. Teutonii, popor germanic sau celt, care s-au alăturat cim- 
brilor pentru å invada Galia și au fost învinşi de Caius Marius 
în 102 î.e.n. 

9. „Pactul de oțel“, alianţă cu caracter ofensiv semnată între 
Italia şi Germania la 22 mai 1939, ce a venit în completarea pac- 
tului de alianţă germano-italian din 1936 (Axa Roma-Berlin). 

10. Milan Stojadinovici (]888—1961), om politic iugoslav, prim- 
ministru și ministru de externe (1935—1939). A promovat o poli- 
tică de apropiere de. Germania. 

11. Victor-Emmanuel al III-lea (1869—1947), rege al Italiei în 
anii 1900—1946. A jucat un rol politic şters, dar a favorizat în 
1922 venirea la putere a lui Benito Mussolini. Împărat al Etiopiei 
(1936) şi rege al Albaniei (1939). A sprijinit arestarea lui Musso- 
lini în 1943. 

12. Palatul Quirinal, construit pe colina cu acelaşi nume în 
sec. al XVI-lea, a fost reşedinţa de vară a papilor pînă în anul 
1870, cînd a devenit reşedinţa regilor Italiei. Actualmente este 
reședința preşedintelui Republicii Italiene. 

13. Casa de Savoia, familie care a domnit în Savoia şi Piemont 
(începînd din sec. al'XI-lea), Sicilia şi Sardinia (începînd cu sec. 
al XVIII-lea) şi în Italia între 1861—1946. 

14 Pius al XII-lea (1876—1958), al 258-lea papă (1939—1958) 
din istoria Sfîntului Scaun. Pe numele său Eugenio Pacelli. A 
adoptat o politică de condamnare a fascismului și nazismului. A 
protestat împotriva soartei catolicilor din ţările comuniste apărute 
„după război. A condamnat marxismul. ” 


15. Borgia, familie italiană originară din Spania, care a dat 
mai mulți papi, Calist al III-lea (1455—1458), Alexandru al VI-lea 

(1492—1503), militari ca Giovanni Borgia, Cesare Borgia (1475— 
1507). Membrii familiei Borgia au avut un rol important în isto- 
ria Italiei. Cesare Borgia, politician abil, fără scrupule, bun 
militar, a urmărit crearea unui principat în centrul Italiei. 
L-a inspirat pe Niccolo Machiavelli în lucrarea sa Principele. 

16. La 10 iunie 1940 Italia a declarat război Marii Britanii şi 
Franţei. 


CAPITOLUL VIII 


1. Veaceslau, Mihailovici Molotov, pe adevăratul său nume 
Skriabin (1890—1989), om politic sovietic. Președinte al Consiliu- 
lui Comisarilor Poporului, funcție echivalentă cu aceea de prim- 
ministru (1930—1941), ministru de externe (1939—1949, 1953—1956), 
vicepreşedinte al Comitetului de Stat al Apărării, din iunie 1944. 
Ministru al comerțului de stat (1956—1957), ambasador în Mongo- 
lia (1957—1961), reprezentant permanent al Agenției Internaționale 
a Energiei Atomice de la Viena (1960—1961). În 1964 a fost exclus 
din partidul comunist. 


2. Alexandr Cinkar-Marcovici, ministru de externe al Iugos- 
laviei. 


CAPITOLUL IX 


1. Mustafa Kemal (Mustâfa Kemal Pașa), numit Kemal Ata- 
türk (1881—1938), mareşal şi om politic turc. Avansat mareşal in 
1921. În noiembrie 1922 a proclamat republica. A fost primul 
preşedinte al Turciei (1923—1938). A dus o politică de adînci re- 
forme administrative, economice, religioase. 

2. Ismet Inönü (1884—1973), militar şi om politic turc. Mi- 
nistru de externe (1922—1923), prim-ministru (1923—1937, 
1961—1965). Ales preşedinte al Turciei după moartea lui Mustafa 
Kemal Atatürk (1938—1949). S-a retras din viaţa politică în 1972, 
la vîrsta de 88 ani. . 

3. Carol al II-lea a plecat în această călătorie cu iahtul „Lu- 
ceafărul“. . 

4. George Gordon Noël Byron (1788—1824), poet englez. Ales 
în 1823 în Comitetul de eliberare al Greciei de sub dominația 
otomană, a participat la războiul turco—grec din 1821—1829. A 
murit la Missolonghi. 

5. Santorre Annibale de Rossi di Pomarolo, conte de Santa- 
rosa (1783—1825), militar italian. Ministru de război al. guvernu- 
lui revoluționar din Piemont (1821). Voluntar în armata greacă 
(1824—1825) în războiul turco—grec din 1821—1829. 

6. Antonio Fratti (1849—1897), militar italian. A luptat ală- 
turi de Giuseppe Garibaldi pentru unificarea Italiei. Voluntar 
Ìn legiunea italiană, comandată de Ricciotti Garibaldi, fiul lui 

Giuseppe Garibaldi, din armata greacă în timpul războiului 
greco—turc din 1897. 


7. Ricciotti Garibaldi (1847—1924), fiul lui Giuseppe Gari- 
baldi. A luptat alături de greci împotriva turcilor (1897). În 
1914 a format Legiunea garibaldistă care a luptat în Franţa. 
După primul război mondial s-a raliat lui Benito Mussolini. 


EPILOG 


1. William Strang, la acea dată era şeful Departamentului 
Europa Centrală din ministerul de externe britaniş. 

2. Paul Emile Naggiar, diplomat, negociator din partea Fran- 
tei la tratativele anglo—franco—sovietice de la Moscova (martie- 
august 1939). 

3. Kliment Efremovici Voroșilov (1881—1969), mareşal. sovie- 
tic. Comisar al poporului (ministru) la marină (1925—1934), apoi 
comisar al poporului (ministru) la apărare (1934—1940). Avansat 
mareşal în 1935. În timpul celui de-al doilea război mondial a 
comandat Frontul de Nord (1941). Vicepreşedinte al Consiliului 
de miniștri (1946—1953). Preşedinte al prezidiului Sovietului Sı- 
prem (1953—1960). 


ANEXE 


1. La Conferinţa de la Potsdam (17 iulie — 2 august 1945) 
au participat I. V. Stalin (U.R.S.S.), preşedintele Harry S. Tru- 
man (S.U.A) şi primul ministru Winston Churchill! (Marea Bri- 
tanie). Această conferință a precizat dispoziţiile luate la Ialta 
în februarie 1945. 

2. Alexandru I Romanov (1777—1825), împărat al Rusiei 
(1801—1825). 

3. Charles Maurice de Talleyrand-Perigord (1754—1838), di- 
plomat şi om politic francez. Ministru de externe în timpul lui 
Napoleon (1793—1807) şi al lui Ludovic al XVIII-lea (1814—1815). 
A facilitat revenirea la tron a regelui Ludovic al.:.XVIil-lea. 
Prim-ministru (1815), ambasador la Londra (1830—1831). A re- 
prezentat Franţa la Congresul de la Viena (1815). 

4. Congresul de la Viena (septembrie 1814—iunie 1815), des- 
făşurat după înfringerea armatelor napoleoniene, a urmărit o 
nouă împărţire a Europei în favoarea marilor puteri. Au əs'stat 
împăratul Francisc I (Austria), regele* Frederic—Wilhelm al 
III-lea . (Prusia) şi țarul Alexandru I (Rusia). Cu acest prilej 
a fost recunoscută ocuparea Basarabiei de către Rusia. 

5. Henry Robert Steteart, viconte de Castlereagh (1769—.1822), 
om politic britanic. Ministru de război (1805—1806, 1807—1809). 
Ministru de externe (1812—1819). În această ultimă calitate a 
reprezentat Marea Britanie la Congresul de la Viena (1815). 

6. Benjamin Constant de Rebeque (1767—1830), om politic 
şi scriitor francez. Antibonapa:tist. Şef al partidului liberal sub 
Restauraţie. 

7. Vezi Correspondance inédite du prince de Talleyrand et 
du roi Louis XVIII pendant le Congres de Vienne, édition G. Pal- 
lain, Paris, Plon, 1881. 

8. Karl August von Hardenburg (1750—1822), om politic pru- 
sian. Prim-ministru (1804), ministru de externe (1804—1806, 
1807), cancelar din 1810. În această ultimă calitate a reprezen- 
tat Prusia la Congresul de, la Viena (1815). 

9. Wilhelm Humboldt (1767—1835), erudit filolog, filosof şi 
- diplomat german. Ambasador al Prusiei la Roma, Viena, Londra. 
Fondator al Universităţii din Berlin (1810). Ministru de externe 
(1818—1819). 

